
ENE O RM AŢI 


O Iradiţionala prăznuire a Izvorului Tămă- 
duirii la Mănăstirea Brîncoveanu de la Simbăta 
de Sus, prot. Făgăraș, a avut loc și în anul acesta 
în ciuda timpului ploios și friguros. 

Î.P.S. Mitropolit al Ardealului, Dr. Nicolae 
Mladin, a sosit la mănăstire în după-amiaza zilei 
de 29 aprilie a.c., însoţit fiind de la Sibiu de 
P. C. arhidiac. cons. Gh. Papuc, P.C. prof. Gh. 
Şoima, P.C. pr. asist. I. Glăjar şi C. diac. H. 
Rădulescu. 


În seara zilei a avut loc vecernia, în cadrul 
căreia C. ierod. TI. Părăianu a rostit un vibrant 
cuvînt de învăţătură, iar a doua zi, vineri din săp- 

tămîna luminată, Î. P. S. Sa a săvirșit Sf. Liturghie, 

i sie otite , 
sfințirea apei şi alte rugăciunii în fruntea unui 
mare sobor de preoți și diaconi. Răspunsurile au 
fost date de credincioși participanţi. 


În cadrul serviciilor religioase ce s-au oficiat, 
P. Cuv. arhim.Veniamin Tohăncanu a fost hirotesit 
ca stareţ al Mănăstirii Brâncoveanu de la Simbăta 
de Sus și păr. asist. |. Glăjar ca iconom stavrofor. 


La priceasnă P.C. pr. asist. |. Glăjar a predicat 
despre respectul și cinstirea ce trebuie acordată 
Mănăstirii Brâncoveanu, ca vatră strămoșească și 
ctitorie voievodală și ca locaș de închinare creș- 
unească; P. Cuv. arhim. Serafim Popescu despre 
lisus Hristos ca Domnul și Stăpinul vieţii noastre, 
iar P.C. prot. I. Moșoiu (Brașov) despre înnoirea 
duhovnicească a vieţii noastre. 


La sfirșitul Sf. Liturghii, Î.P.S. Mitropolit Ni- 
colae a vorbit cu multă însufleţire despre bucuria 
și roadele Învierii Domnului, despre datoria creș- 
tinească de a ne face timp pentru rugăciune și 
de a asigura copiilor noştri un climat familial 
sănătos, despre iubirea Bisericii strămoșești și a 
Patriei noastre dragi, care astăzi se află în plin 

rogres și se bucură de preţuire și cinstire în lumea 
întreagă. 


e Caedrala Mitropoliei Banatului, monumen- 
tală construcție situată în centrul municipiului 
Timişoara, avind o arhitectură deosebită, care 
reamintește stilul bisericilor din epoca strălucită a 
lui Ștefan cel Mare, are în interior o valoroasă 
pictură în frescă, executată acum mai bine de 30 
de ani de maiestrul Anastasie Demian, sculptură 
măiestrit executată de Ștefan Gajo, precum și ele- 
mente de artă aplicată, care au contribuit la ridi- 
carea valorii arhitectonice și artistice a acestui 
locaș de închinare şi la clasarea lui în rîndul 
monumentelor de arhitectură din ţara noastră. 


Simţindu-se nevoia executării unor lucrări de 
curăţire și consolidare a picturii din interior, con- 
ducerea eparhiei a făcut demersurile și întocmit 
formele necesare pentru avizarea și executarea 
lucrărilor. 


Cu sprijinul şi îndrumarea Direcţiei Patrimoniu- 
lui Cultural Naţional, lucrarea de curăţire şi con- 
solidare propriu-zisă a început în toamna anului 
trecut și se continuă în acest an de către un colec- 
tiv de specialişti din cadrul acestei direcţii, care, 
cu pricepere și competenţă, redau picturii strălu- 
cirea de la început. 


O în ziua de 5 mai 1976 s-a ţinut la Centrul 
eparhial din Timișoara o consfătuire de lucru sub 
conducerea Î.P.S. Mitropolit Nicolae al Banatu- 
lui și în prezența P.S. Episcop-vicar Timotei 
Lugojanul, participînd responsabilii sectoarelor de 
activitate ale Centrului eparhial, protopopii și 
colaboratorii lor de la oficiile protopopești, par: 
zentanţi ai preoților din toate protopopiatele, dele- 
gaţi ai Seminarului teologic din Caransebeș și alţi 
invitaţi. Pe ordinea de zi a consfătuirii au figurat 
probleme administrativ-bisericești, culturale și eco- 
nomic-gospodărești. Atenţie deosebită s-a acordat 
aspectelor pastoral-misionare, P. C. protopopi dînd 
za pai cu privire la situaţia existentă sub acest 
raport în parohiile dependente. În funcţie de con- 
cluziile desprinse s-au stabilit măsurile corespun- 
zătoare. 


Pe temeiul analizării potenţialului economic al 
parohiilor, s-a procedat apoi la repartizarea sume- 
lor adunate din fondul eparhial de întrajutorare. 


În continuare, s-au prelucrat noile reglementări 
privind retribuirea imbunărățită a preoţilor și a 
angajaţilor bisericești, alte legiuiri care reglemen- 
trează activitatea cancelarilor protopopești și paro- 
hiale. 

Lucrările consfătuirii au fost urmărite cu interes 
de fiecare participant, mulți luînd cuvîntul și con- 
tribuind astfel la deplina lămurire a problemelor 
puse în discuţie. În general s-a reținut dorința 
tuturor de a-și îmbunătăți activitatea în spiritul 
conștiincioasei respectări a rînduielilor canonice bi- 
sericeşti, a hotăririlor Sfîntului Sinod, a măsurilor 


stabilite de Consiliul eparhial pentru împlinirea 
nevoilor credincioșilor. 


O Joi, 6 mai 1976, la Centrul arhiepiscopesc 
din Sibiu a avut loc consfătuirea trimestrială cu 
cadrele de conducere ale Arhiepiscopiei. Consfă- 
tuirea s-a desfășurat sub conducerea î. P. S. Mitro- 
polit Nicolae al Ardealului și au participat: P.C. 
vicar Tr. Belașcu, P.C. consilieri, secretar și in- 
spector eparhial, P.C. rector și prorector de la 
Institutul Teologic Universitar din Sibiu, P. C. pro- 
topopi și alți invitaţi. 

Deschizînd consfătuirea, Î.P.S. Mitropolir Ni- 
colae a subliniat contextul religios-bisericesc și pa- 
triotic în care sîntem chemaţi să lucrăm, în care 
scop recomandă preoților și credincioșilor noștri o 
viziune cît mai largă față de realitățile de astăzi, 
străduința de a ne valorifica darurile pentru bi- 
nele comun, de a lăsa permanent să premeargă 
binele obștesc faţă de cel personal. 

Trecîndu-se la ordinea de zi, s-a analizat activi- 
tatea desfășurată la centrele protopopești și parohii 
în trimestrul I 1976, sub toate aspectele, ideea 
centrală constituind-o întărirea unităţii de credinţă, 
reliefindu-se atît părţile pozitive cît şi cele nega- 
tive. 

Au luat cuvîntul toți participanţii. 


În încheiere s-au tras concluziile cuvenite și s-au 
subliniat învăţăturile care s-au desprins şi de care 
trebuie să se ţină cont în lucrarea viitoare de la 
parohii, protopopiate și Centrul arhiepiscopesc. 


0 Duminică, 2 mai 1976, Duminica Tomii, P.S. 
Episcop Vasile al Oradiei a oficiat slujba de bine- 
cuvîntare a bisericii din parohia Talpoș, prot. 
Oradea, restaurată în anii 1974—1975, sub păsto- 
rirea tînărului preot Teodor Ilieș, care a făcut o 
scurtă dare de seamă asupra lucrărilor, 

P. S$. Sa, în cuvîntul de învățătură, a lăudat pe 
credincioși şi pe păstorul lor sufletesc pentru dra- 


gostea și jertfelnicia de care au dar dovadă, în- 
noindu-și atît de frumos biserica. 


e Duminică, 9 mai 1976, a avut loc binecuvin- 
tarea bisericii din Aciliu, prot. Sibiu, ctitoria vred- 
nicului de pomenire episcop Nicolae Ivan, bise- 
rică ce a fost îmbrăcată într-o frumoasă haină 
picturală. 


Binecuvîntarea a fost săvirșită de Î.P.S. Mitro- 
poli Nicolae al Ardealului, însoțit de la Sibiu de: 
P.C. vicar Tr. Belaşcu, P. C. prof. M. Şesan, P.C. 
cons. M. Rusu, P.C. arhid. I[. Bolog și C. diacon 
H. Rădulescu. 


Cuvîntul de bun venit a fost rostit de P.C. 
prot. D. Luca (Sibiu). 

După slujba binecuvîntării bisericii se săvirșește 
Sf. Liturghie arhierească. 

La priceasnă a predicat P.C. prof. M. Şesan, 
care a tilcuit Evanghelia zilei. 


La sfîrșitul Sf. Liturghii a vorbit P.C. vicar 
Tr. Belașcu. 


În cuvîntul rostit, Î.P.S. Mitropolit Nicolae a 
subliniat faptul că din acest ţinut s-au ridicat o 
seamă de români care veacuri întregi au luptat 
pentru credință și patrie, îndurînd chinuri și în- 
chisori. 

Amintește de asemenea că în această zi de 9 mai 
se împlinesc 99 de ani de la cucerirea indepen- 
denţei de stat a României. 


„Î.P.S. îndeamnă credincioșii să-și păstreze ere- 
dința, să respecte legile bisericești și cele de stat 
şi să-și facă datoria de credincioși și de cetăţeni ai 
acestei ţări. 


O o: Duminică, 9 mai 1976, P.S. Episcop 
Vasile al Oradiei — însoţit de P.C. cons. Nicolae 
Mara — a săvirşit slujba de binecuvîntare a lucră- 
rilor de înnoire a bisericii din parohia Cornățel, 
prot. Oradea, pictată în frescă, în anul 1975, din 
iniţiativa și cu strădania tînărului și harnicului 


(Continuare în pag. 4) 


Grigore Alexandrescu 


În calendarul nostru comemorativ și aniversar 
de la sfîrșitul anului 1975 este trecută ca dată 
foarte importantă împlinirea a 90 ani de la moar- 
tea cunoscutului poet român Grigore Alexandrescu 
(1812—1885), 


Născut la Tirgoviște, Gr. Alexandrescu a rămas 
de tînăr orfan, dar, înzestrat fiind cu o memorie 
uimitoare, și-a însușit cu multă ușurință limbile 
grecească și franceză. 

La București s-a distins în pensionul Vaillant, 
unde s-a făcut prieten nedespărțit cu I. Ghica, în 
casa căruia a cunoscut pe lon Heliade Rădulescu, 
I. Văcărescu, Cimpineanu etc., apoi trăiește în 
casa lui Heliade. 

Sub domnia lui Gh. Bibescu berea tai Gr. 
Alexandrescu a ocupat diferite funcţii, fiind mult 
apreciat. A luat parte activă la revoluţia de la 
1848 prin scrisul său înflăcărat. La fel pentru 
Unirea celor două principate, fiind membru în 
comisia centrală de la Focșani. Sub Cuza Vodă 
(1859—1866) a fost director în Ministerul Cul- 
telor și Instrucțiunii, ba chiar și ministru. 

Încă din 1831 a început să publice versuri în 
„Curierul Românesc“, apoi după un an în volum 
împreună cu traducerile din Florian. Fabulele 
publicate în 1832, stau direct sub influenţa lui 
La Fontaine, după care a scris versuri originale 
inspirate din anumite împrejurări politice, biciuind 
și ridiculizînd luptele electorale, apucături și stări 
sociale. În satire sînt versuri pline de umor, ironie 
şi violenţă, iar „epistolele“ sînt pline de observaţie 

sihologică, astfel că observatorii literari ai vremii 
-au caracterizat ca pe un „adevărat monument 
literar de mare preţ“. De fapt și fabulele și satirele 
sînt moralizatoare, așa cum nici un alt poet de-al 
nostru n-a scris; sînt pline de adevăruri crude îm- 
potriva stăpînirii, unele scrise după modelul lui 
Boileau. Din acestea amintim: „loporul și pădu- 
rea“, „Vulpoiul predicator“, „Boul și viţelul“, 
„Dreptatea leului“, „Cîinele și cățelul“ etc. 

Ca poet naţional și social, Grigore Alexandrescu 
s-a distins în elegii ca „Adio la Tîrgovişte“, „Mie- 
zul nopţii“. Foarte reușite sînt și oale. „Răsăritul 
lunii la Tismana“, „Mormintele la Drăgășani“, 
„Umbra lui Mircea la Cozia“, și baladele ca de 
exemplu: „Cîinele soldatului“. 

Un evocator al slavei străbune îl găsim pe Gr. 
Alexandrescu în „Meditaţii“, ca de pildă în poezia 
„Anul 1840“, în care cere anului o prefacere radi- 


cală a societăţii și eliberarea din lanţurile tiraniei. 
De fapt aceasta este o poezie filozofică, socotită 
pe drept cuvint „un mărgăritar al poeziei româ- 
neşti“. Pentru această poezie ca şi pentru altele ca 
„Lebăda și puii corbului“, Gr. Alexandrescu a su- 
ferit rigorile temniţei. 

Foarte mult s-a impus prin inspiraţia lui din 
texte biblice — cum subliniază istoricii literari 
care s-au ocupat de opera și viaţa lui zbuciumată, 
printre care Eugen Lovinescu care a scris cea mai 
completă monografie despre el. Pe aceste texte 
biblice a scris lucrarea „Memorial de călătorie“ în 
urma unui drum făcut împreună cu amicul său 
I. Ghica, în anul 1842, prin Țara Românească la 
Cozia, Mănăstirea dintr-un lemn, Bistriţa, Polo- 
vraci, Tismana, carte în care a inclus şi fragmente 
din nuvela „Călugăriţa“. 

Gr. Alexandrescu a scris și poezii religioase. Din 


poezia „Rugăciune“, reproducem următoarele ver- 
suri: 


„Al totului Părinte, Tu a cărui voinţă, 
La lumi ne-nfiinţate ai dăruit iinţă, 
Stăpine ziditor! 
Putere fără margini, izvor de veșnicie, 
Al cărui sfint nume, pămîntul nu îl ştie, 
Nici omul muritor! 
Cu tunetul din ceruri Tu ocoleşti pămintul; 
Îmflorești cu natura și răcoreşti cu vintul; 
Eşti viaţa ce ne-ai datl 
Ascultă dar Stăpine, supusa rugăciune 
Ce sufletul o'nalţă, ce inima depune 
La tronu-ți ne'ncetat.“ 


Fără îndoială că înainte de Alecsandri și Emi- 
nescu, Grigore Alexandrescu a fost cel mai de 
seamă poet român, care a introdus un spirit nou 
în literatura noastră, la dezvoltarea căreia a con- 
tribuit nespus de mult, ceea ce se vede mai ales 
din colaborările lui la revistele: „Dacia literară“, 
„Propășirea“ și din volumele tipărite. 

Gr. Alexandrescu a citit foarte mult și din lec- 
tura clasică, greacă și franceză, ca de pildă din 
Sophokles, Euripides, Boileau, Racine, La Fontaine, 
Florian ș. a., fapt care l-a ridicat deasupra multor 
creatori ai epocii în care a trăit. 


Nicolae D. Găvozdea 


TELEGRAFUL ROMÂN 


Cuviosul Alexie, omul lui Dumnezeu 


A fost fiul unui dregător din cîrmuirea vechii 
împărăţii romane. S-a născut la Roma în secolul 
al 4-lea, din părinți avuţi, tatăl său, Evtimian 
Patriciul, și mama sa Aglaida, l-au crescut cu 
grijă ca pe un copil de oameni cu bună stare. Era 
singurul copil la părinţi. A înţeles totuşi că viaţa 
de oameni bogaţi a părinţilor săi este străină de 
duhul Evangheliei creştine în care de fapt fusese 
crescut. Din studiul Sf. Scripturi și-a adus aminte 
de cuvintele Domnului: „Fiţi desăvirșiţi, precum 
şi Tatăl vostru cel din ceruri desăvîrșit este“ 
(Matei 5, 48), precum şi de învățătura sf. Apostol 
Pavel: „Ceea ce Dumnezeu voiește este sfințirea 
voastră“ (| Tes. 4, 3). Un simțămînt lăuntric îl 
îndemna tot mai intens să se despartă de toate 
dregătoriile şi averile care folosite rău împing pe 
oameni la multe păcate, hotărindu-se să trăiască 
din munca braţelor sale, în deplină înfrînare şi 
rugăciune. 

Așa se face că a plecat într-ascuns de la casa 
părinţilor săi, în noaptea cînd tatăl său îi pregă- 
tise inelul de nuntă. A mers în cetatea Edesa, unde 
a rămas la biserica de acolo timp de 18 ani, vie- 
țuind în simplitate și ascultare, după îndemnul Sf. 
Evanghelii: „De voiești să fii desăvîrşit, mergi, 
vinde-ţi averile tale și le împarte săracilor, și vei 
avea comoară în ceruri; şi vino de-mi urmează 
Mie“ (Matei 19, 21). Aceşte cuvinte pline de înţe- 
lepciune au învins în alesul lui Dumnezeu, cu care 
s-a logodit dintru început. Această împreună- 
petrecere cu Dumnezeu i-a fost inspirată și de 
cuprinsul minunat de frumos al sfintelor învăţă- 
turi: „Tor omul care va lăsa pentru mine și pen- 
tru evanghelie: casa sa, fraţii săi, surorile, tată, 
mamă, copii şi ţarinile sale, va fi răsplătit însutit“ 
(Marcu 10, 29—30). Și putem spune că însutit a 
fost răsplătit de Mintuirorul sufletelor noastre. 


De la Edesa s-a îndreptat spre Tarsul Ciliciei, 
dorind să se așeze acolo în mănăstirea sfîntului 
Apostol Pavel, dar din cauza furtunilor mării n-a 


reușit să plece și s-a întors la Roma, locuind într-o 
căsuță modestă, chiar lingă poarta părinţilor săi, 
dindu-se un străin necunoscut. Multă vreme a trăit 
batjocorit și umilit de slujitorii tatălui său, însă 
era iubit și stimat de toți sărmanii din cetate, care 
găseau la el, un cuvînt bun, un sfat înţelept, plin 
de înţelepciune, un sprijin în neajunsurile lor. 

Smeritul Alexie și-a căpătat numele de „omul 
lui Dumnezeu“ pentru blîndeţea, smerenia, bună- 
tatea, înțelepciunea, înfrinarea și răbdarea sa, prin 
care s-a învrednicit să aducă la dreapta credință 
pe mulți dintre păgîni. 

Simţind că i se apropie sfîrșitul vieţii sale, și-a 
scris pe o bucată de hîrtie pe care a păstrat-o în 
sîn povestea vieţii, care i-a întristat pe părinţi 
foarte mult. Despre el a aflat împăratul Honoriu, 
fiul lui Teodosie cel Mare, care s-a interesat cine 
era săracul mort în uliţă? Slujitorii împărăteşti au 
aflat scrisoarea pe care au dat-o să o citească și 
împăratul, aflind astfel viața sfiîntului, care a pă- 
răsit avuţie, onoruri, părinţi, pentru a împlini 
învățătura Sf. Evanghelii. A fost înmormîntat în 
biserica sf. Apostol Petru din Roma. Cel ce a fost 
numai bunătate, iubire și jertfă pentru semenii săi 
din dragoste față de Dumnezeu este așezat între 
Sfinții Bisericii Ortodoxe, a cărui pomenire se face 
la 17 martie, fiind numit „omul lui Dumnezeu“. 
Se cuvine și noi ca pentru cinstita lui prăznuire, 
„să-l lăudăm pe dînsul zicînd: Bucură-te podoaba 
cea frumoasă a cuvioşilor“ şi te roagă lui Dum- 
nezeu, prea cuvioase Alexie ca, cu rugăciunile tale 
să căpătăm iertare de păcate pentru sufletele noas- 
tre, bunule Alexie, „omul lui Dumnezeu“.“ 


Pr. prof. M. Țepordei 


Precum şi noi iertăm... 


(Matei 6, 12) 
(Urmare din pag. 1) 


Aşadar, ni se cere nu o iertare verbală de formă, 
de ochii lumii, cum se mai zice, ci o iertare sin- 
ceră, din inimă, o iertare dovedită cu un gest sau 
cu o faptă de mărinimie, eliminînd orice gînduri 
dușmănoase și punînd la mijloc iubirea. O adevă- 
rată iertare nu e posibilă fără iubire. Lucrarea de 
mântuire, deci inclusiv iertarea, s-a întemeiat pe 
iubire. „Căci Dumnezeu așa a iubit lumea, încît 
pe Fiul Său cel unul-născut l-a dat ca oricine crede 
în el să nu piară“... (loan 3, 16). 


Iubirea este și trebuie să rămînă baza vieţii şi 
a relaţiilor între oameni. Fără iubire, iertarea riscă 
să rămînă o vorbă goală. Cînd fiul risipitor se 
întoarce cu căință la casa părintească, tatăl îl iartă 
din toată inima plină de iubire și de milă (Luca 
15, 20), străduindu-se să convingă și pe fiul cel 
mare, care-i rămăsese ascultător, să ierte și să se 
bucure de întoarcerea celui „pierdut“ (Luca 15, 
28—30). 

O adevărată iertare, din dragoste, a dat-o Iosif, 
fiul lui Iacov, patriarhul Vechiului Testament, fra- 
ţilor săi, care îl vînduseră în robie. Iubirea lui Iosif 
a fost cu mult mai mare decit toate faptele ne- 
legiuite ale fraţilor săi. El i-a încărcat de bunătăţi 
şi a plins de bucurie cînd și-a revăzut frații (Facere 
45, 15). 

Dar pilda supremei iertări ne-a dat-o Însuși 
Mîntuitorul, răstignit pe cruce, care se ruga pentru 
cei ce l-au răstignit: „Părinte, iartă-lor, că nu știu 
ce fac“ (Luca 23, i De aceea și Sf. Apostol 
Pavel ne îndeamnă: „Îmbrăcaţi-vă, dar, ca aleși ai 
lui Dumnezeu... cu blîndeţe, cu îndelungă răb- 
dare, îngăduindu-vă unul pe altul și iertînd unul 
altuia ... după cum și Hristos v-a iertat vouă, aşa 
să iertaţi și voi“ (Col. 3, 12—13). 


Cum iertăm pe aproapele? Dacă fără dragoste, 
atunci ne-am „făcut aramă sunătoare şi chimval 
răsunător“ (| Cor. 13, 1). lar dacă Hristos a ier- 
tat, oare cu ce drept nu vrem noi să iertăm? Cînd 
cerem iertare, zicînd: „Și ne iartă nouă“, recu- 
noaștem că toţi sîntem păcătoşi, după cum scrie și 
Sf. Apostol Pavel (Rom. 3, 10—18) și deci avem 
nevoie de iertare din partea lui Dumnezeu. În ce 
măsură ne putem aștepta însă să ne ierte Dum- 
nezeu? Noi înșine răspundem: „Precum și noi ier- 
tăm.“ lată deci ce răspundere mare ne luăm și cu 

cîtă grijă trebuie să fim față de această răspun- 
dere. 

Cînd trebuie să iertăm? Apostolul ne îndeamnă 
„Tugaţi-vă neîncetat“ (I Tes. 5, 17), ceea ce în- 
seamnă că tot neîncetat trebuie să iertăm. 


Rînduiala Sf. Biserici ne oferă și prilejuri deo- 
sebire pentru rugăciune stăruitoare în vederea refa- 
cerii puterilor noastre sufleteşti prin post și prin 
Taina Sf. Mărturisiri. Atunci ne pregătim și pen- 
tru primirea Sf. Împărtășiri, adică Trupul și Sîn- 
gele lui Hristos. 

Într-adevăr, Sf. Taine sînt spre iertarea păcate- 
lor după cuvintele Mîntuitorului care se rostesc la 
Sf. Liturghie: „Luaţi mîncați...* și „... bei din- 
tru acesta toți...“, „... spre iertarea păcatelor“ 
(Matei 26, 27). Cît de înălțător este sa vezi pe 
credincioși rugîndu-se, iertînd pe toți, primind 
dezlegarea și iertarea greșelilor în Taina Sf. Măr- 
turisiri și împărtășindu-se cu Irupul și Sîngele lui 
Hristos, spre sfințirea vieţii lor. Dar şi cît de 
dureros este să constați uneori împietrirea inimii 
la cei care refuză să se împace, se complac într-o 
mîndrie încăpăţinată, uitind că Dumnezeu celor 
mândri le stă împotrivă și nevriînd să înțeleagă că 
nici ei nu vor fi iertați dacă nu iartă. 


Oare cum putem privi la Hristos cel răstignit 
care a iertat, iar noi nu avem dragoste si nu 
iertăm? 

Oare gindul nostru n-ar trebui să se îndrepte 
la Prea Curata Fecioară Maria, Maica Domnului, 
prin inima căreia „a trecut sabia“ suferințelor 
(Luca 2, 35), dar care n-a rostit nicicînd şi nimă- 
nui un cuvînt de înfruntare?! 

Nu putem trece cu vederea nici răbdarea și dra- 
gostea sfinților Bisericii noastre, care rămîn pu- 
rurea icoane vii de bunătate și iertare. 

De aceea, una dintre vechile rinduieli bisericești 
din Taina Spovedaniei glăsuieşte astfel: „Cel ce 
va avea A ca bă cu cineva să nu intre în biserică 
pis nu se va împăca, fiindcă rugăciunea lui spre 
lestem și spre păcate se socotește şi să facă pe 
toată ziua cîte 50 de metanii.“ 

Această dispoziţie ne amintește de cuvintul 
Apostolului Pavel: „Nu greșiţi, soarele să nu apună 
peste mînia voastră“ (Efes. 4, 26) și „Orice amări- 
ciune și supărare și minie și izbucnire și defăimare 
să piară de la voi, împreună cu orice răutate. Ci 
fiți buni între voi și milostivi, iertînd unul altuia, 
precum şi Dumnezeu v-a iertat vouă, în Hristos“ 


(Efes. 4, 31—32). 
Pr. M. Colotelo 


(Taxa poştală plătită în numerar) 


Bichigi, Obreja, Traian Vuia ș.a. 


Nr. 25—26 


Informaţii 


(Urmare din pag. 3) 


preot Pavel Oltean și prin jertfelnicia credincio- 
șilor. De asemenea, s-a renovat și casa parohială. 

Chiriarhul — pe lîngă mulțumirile şi laudele 
aduse în cuvîntul său de învățătură adresat cre- 
dincioșilor, membrilor consiliului și comitetului 
parohial și păstorul lor sufletesc — le-a adresat 
acestora și un act de mulțumire, care a fost citit 
în faţa credincioșilor. 

În după-amiaza aceleiași zile, P. S. Sa a oficiat 
slujba vecerniei în biserica din parohia vecină, 
Borod, păstorită de preotul Maian Niţă. 


e Duminică, 16 mai 1976, P.S. Episcop Vasile 
al Oradiei — însoţit de P. C. cons. loan Negroiu 
— a oficiat slujba de binecuvîntare a lucrărilor 
de înnoire a bisericii celei mari din parohia Oradea- 
Velenţa, complet restaurată în interior şi exterior 
în anii 1971—1972, din jertfelnicia credincioșilor, 
cu rîvna membrilor consiliului şi comitetului paro- 
hial și prin strădania vatdriizilor lor preoţi, ico- 
nomi-stavrofori Vasile Stanciu și Roman Nemeș. 

După terminarea slujbei de binecuvîntare, P.C. 
pr. Nicolae Blaga, protopop al Oradiei, a adresat 
un cald cuvînt de bun-sosit Prea Sfinţiei Sale. 

În continuare, s-a oficiat Sf. Liturghie, în cadrul 
căreia a predicat păr. cons. |. Negroiu. 

La Sfirşitul slujbei, părintele paroh Vasile 
Stanciu a făcut un scurt istoric al parohiei și bise- 
ricii din Velenţa, vechiul sediu al Episcopiei Ora- 
diei, precum şi o dare de seamă asupra ultimelor 
lucrări de restaurare. 

P. $. Sa a vorbit despre trecutul vieţii bisericeşti 
ce s-a desfăşurat și închegat în jurul acestei bise- 
rici românești din Oradea-Velenţa, felicitîndu-i pe 
credincioși și pe păstorii lor sufletești pentru fap- 
tul că, înnoindu-și atît de frumos biserica, s-au 
damă vrednici urmași ai moşilor şi strămoșilor 
or. 


e Duminică, 30 mai 1976, Î.P.S. Miwopolit 
Nicolae al Banatului a poposit în parohia Hezeriș, 
rot. Lugoj, unde a săvîrșit 'tirnosirea bisericii de 
ei monument istoric. Aici în ultimii ani s-au 
executat importante lucrări de restaurare atit a 
construcției cât și a picturii ce datează din sec. 
XVII, precum şi lucrări de completarea picturii. 

Împlinind cele rînduite, Înalt Prea Sfinția Sa 
a săvirșit Sf. Liturghie, adresînd cuvînt de învaţa- 
tură împletit cu aprecieri pentru jertfelnicia și 
strădaniile depuse de credincioși împreună cu loan 
Roşu, preotul locului. 

După slujbă, Ierarhul s-a întreţinut cu membrii 
consiliului și comitetului parohial, cu credincioșii 
care l-au înconjurat cu fiască dragoste, participind 
apoi la obișnuita agapă de la casa parohială. 

În după-masa aceleiași zile Întîistătătorul Arhi- 
episcopiei Timişoarei şi Caransebeşului a făcut o 
vizită canonică în filia Valea Lungă, aparținătoare 
parohiei Hezeriș. Înalt Prea Sfinţia Sa a oficiat 
slujba vecerniei, în cadrul căreia a împărtăşit ce- 
lor prezenţi cuvînt de învățătură şi părintească 
dragoste. Totodată a sfințit Sand dăruite de 
Centrul eparhial pentru împodobirea bisericii. 

La sfîrșitul slujbei Ierarhul a fost înconjurat cu 
multă dragoste de credincioși cărora le-a dat părin- 
tești poveţe. 


O Domnișoara Elisabeth (Elisabeta) Werner este 
foarte bine cunoscută în cercurile ecumeniste prin 
calitatea ei de directoare a așezămîntului CASA 
LOCARNO din orașul cu acelaşi nume, cantonul 
Ticino (Tessin), Elveţia. 

Invitată de Patriarhia Ortodoxă Română să 
viziteze ţara noastră, d-ra E. Werner — împreună 
cu sora ei, Dorothea — a trecut şi pe la Centrul 
arhiepiscopesc din Sibiu, fiind găzduite la reşe- 
dința mitropolitană. 

În 30 mai 1976, orele 9—12, au fost oaspetele 
Em. Sale Episcop Albert Klein. În după-masa zilei 
de 30 mai a.c., au vizitat biserica-monument isto- 
ric și muzeul de icoane pe sticlă de la Sibiel, fiind 
însoţite de P.C. rector Is. Todoran și P.C. pro- 
rector C. Voicu. 

Au plecat în 31 mai 1976 spre București. 

La plecare au declarat că „minunata vizită din 
România va rămîne de neuitat“. 


O Din încredințarea Î.P.S. Mitropolit Nicolae 
al Banatului, P.S. Episcop-vicar Timotei Lugo- 
janul în cursul lunii mai 1976 a vizitat, săvîrşind 
Sf. Liturghie și dînd cuvenitele îndrumări, urmă- 
toarelor parohii: Lugoj (2 mai), Mărul, prot. Ca- 
ransebeș (9 mai), Făget, prot. Lugoj (23 mai), 

Bogăția limbii române 


Bogăția expresivă a limbii române ţine atît de 
specificul spiritual al acestui popor neoromanic, 
cit și de împrejurările istorice ale dezvoltării lui, 
de vecinătăţile care i-au putut oferi uneori ele- 
mente de nuanțare a vorbirii sale pitoreşti, por- 
mită, cum se ştie, din străfundurile istorice ale 
latinităţii orientale. Acum un deceniu renumitul 
savant suedez Alf Lombard a surprins pe francezi 
la Simpozionul nostru de limbă română de la 
Sorbona (2 II 1966) prin afirmaţia că limba 
română are 0 sinonimie mai bogată, mai expre- 
sivă de cit franceza şi italiana, deoarece la fondul 
latin străvechi, păstrat în limbă, s-au adăugat 
mereu cuvinte şi expresii din circuitul balcanic 
şi oriental, din limbile slave, greacă, turcă, ma- 
ghiară, peste care apoi au venit în număr cople- 
şitor termenii civilizaţiei noi, occidentale, cuvinte 
neoromane, mai ales de sursă franceză și italiană, 
care au reromanizat „limba veche şi-nţeleaptă“ 
și i-au dat un spor de putere și frumuseţe, — cum 
se poate vedea în fiece aliaj de vechime şi nou- 
tate a  sintezelor stilistice din creaţia literară 
modernă, Arghezi defineşte astfel rolul operei în 
distilarea imaginilor, în regenerarea cuvintelor prin 
așezarea lor în vecinătăţi capabile să le fortifice 
substanța expresivă: „Limba tinde la calipuri, — 
scriitorul e chemat să le sfărime, să dea cuvintelor 
orientările sale, să le dozeze cu fantezie, să cio- 
plească din nou calapoadele, după pasul cugetării 
lui.“ Se observă în acest îndemn artistic că stra- 
tificările istorice ale limbii oferă autorului sino- 
nime expresive care colorează nuanțele gîndirii şi 
fac fraza bogată în imagini; termenii vechi şi noi 
concură la conturul viziunii, dindu-i relief, cu- 
loare și însuflețire: calîp (calup) e cuvint vechi, 
popular, frecvent în Moldova, de origine turcă, 
sinonim cu calapod, grecesc, popular şi el (Mun- 
tenia), — ambele concurate azi de cuvîntul 
„tipar“; iar ciopli are drept variantă pe cizela, 
fasona sau mai simplu: tăia. Apoi în textul citat, 
finalul alternează neologismele cu fondul străvechi, 
latin al limbii: a doza cu fantezie (cuvintele), după 
pasul cugetării, — imagine excelentă, compusă din 
elemente de vechime şi noutate, ilustrind pe un 
spațiu atit de redus pitorescul, policromia voca- 
bularului nostru, — cel mai bogat în resurse 
expresive, în sinonime, după spaniolă, cum spunea 
acum aproape un secol Săineanu, iar acum savan- 
tul suedez Alf Lombard: „Foarte bogată în sino- 
nime şi mai ales în sinonime aproximative, bogăţie 
datorită în parte pătrunderii cuvintelor împrumu- 
tate, — limba română prezintă pentru lexicograf 
anumite ușurinţe pe care nu le oferă franceza.“ — 
Și îndată putem ilustra acest adevăr cu o trimitere 
la marele nostru savant, lingvist şi scriitor în ace- 
lași timp, Haşdeu care scria în Prefaţa la marele 
său dicţionar tezaur al limbii, Etymologicum Mag- 
num Romaniae — acum retipărit în trei volume 
mari: „Ce limbă are norocul de a dispune de 
patru cuvinte pentru 0 însușire care trebuie să fie 
mândria fiecăruia popor: voinicie, vitejie, bravură 
și eroism?“ 


Această cristalizare a noţiunilor în cuvinte, cu 
aceste resurse de expresivitate originală, ușurind 
creaţia literară prin jocul unor echivalenţe, a 
unor sinonime de nuanţe, ne-a determinat acum 
trei ani să alcătuim primul nostru Dicţionar de 
sinonime în care se vede pe fiecare pagină con- 
curenţa straturilor istorice: latinisme, un anumit 
număr de slavonisme, grecisme, turcisme, maghia- 
visme, iar acum un mare număr de neologisme 
romanice, frecvente în limbă, care apropie tot 


mai mult limba română de celelalte limbi roma- 
nice occidentale. Căci o propoziţie ca: „Vecinul 
meu, atit de activ, şi-a cunstruit anul acesta un 
apartament elegant“ se exprimă în toate limbile 
romanice, — în franceză, italiană, spaniolă —, cu 
aceleași cuvinte (latine și romanice); iar limba 
noastră are pentru construi numeroase sinonime: 
a face, a clădi, a edifica, a amenaja. 

Conștiința acestei bogății expresive infinite a 
limbii l-a îndemnat pe Sadoveanu să spună în 
ultima lui conferință academică (1955), adresin- 
du-se tinerilor autori: „Lindeţi către un vocabular 
şi un stil care să puie în valoare tot ce e frumos, 
precis și simplu în limba noastră.“ Dr. Gh. Bulgăr 


Despre Ortodoxie 


În cuvintările Sale, Mîntuitorul lisus Hristos 
punea accentul pe păstrarea autentică a învăţă- 
turii revelate în Sfînta Evanghelie, avertizind că 
„cel ce va strica una din aceste porunci, foarte 
mici, și va învăţa așa, foarte mic se va numi în 
împărăția cerurilor, iar cel ce va face și va în- 
văţa, acesta mare se va chema în împărăţia 
cerurilor“ (Marei 5, 19). De aceea Sf. Apostol 
loan preciza că „din plinătatea Lui (Hristos) noi 
toți am luat și har peste har“ (loan 1, 16), întru 
vestirea Evangheliei mîntuitoare, căci Mintuitorul 
lisus Hristos a arătat „adevărata și dreapta mărire 
religioasă“. 


Folosind deci cuvîntul  Mîntuitorului despre 
„mărire“, precum și al Sf. Apostol Pavel despre 
„dreapta sau corecta“ urmare a Sfintei Evanghelii 
(Gal. 2, 14 și II Tim. 2, 15), Părinţii și scriitorii 
bisericești din secolul al II-lea, ca Sf. Iustin Mar- 
tirul, Sf. Irineau de Lugdun, istoricul Hegesip și 
apoi teologul Origen de la Alexandria, din secolul 
al III-lea, au pus în folosire împotriva „abate- 
rilor“ de la învățătura Sf. Evanghelii cuvîntul 
„ortodox“. Acesta se compune din două cuvinte 
greceşti: „orthâs“ — adevărat, drept, corect și din 
„doxa“ pentru mărire, deci ca „dreaptă mărire“. 
Apoi teologul latin Tertullian de la Cartagine a 
transpus, spre finea secolului al II-lea, termenul 
grecesc de „orthodoxos“ în cel latinesc „ortho- 
doxus“ şi astfel în întreaga Biserică creștină 
primară s-a încetățenit acest cuvînt. Era folosit 
în mai multe forme, ca substantivul „Ortodoxia“, 
ca adjectivul și adverbul „ortodox“ și ca verbul 
„a înortodoxi“. 


De aceea Părinţii bisericești din secolele urmă- 
toare, participînd şi la sinoadele ecumenice, adică 
întruniri de zeci și sute de episcopi, au stăruit 
către „ereticii“ vremii, care se abăteau de la 
„dreapta mărire“, să precizeze conţinutul și sen- 
sul Ortodoxiei. Astfel s-au ţinut „sinoade orto- 
doxe“, de către „episcopi ortodocși“, pentru apă- 
rarea „credinţei ortodoxe“ și a „vestirii ortodoxe“ 
a „religiei ortodoxe“ și cei care aderau la dogmele 
formulate de aceste sinoade ecumenice erau numiți 
„ortodocși“. În acest sens au stăruit Sf. Părinți 
Atanasiu cel Mare, Vasile cel Mare, Grigore din 
Nazianz, Ilariu din Pictaviu, Grigore de Nissa, 
Ambrosiu din Mediolan. și mulți alții din Răsărit 
şi Apus, în secolul al IV-lea. 


Ca expresie a acestei Ortodoxii a devenit Sim- 
bolul de credință, formulat la primele două sinoade 


ecumenice, de la Niceea din 325 și Constantinopol 
din 381, care apoi din secolul al VI-lea a fost 
rostit la orice Sf. Liturghie, ca pavăză a credinţei. 
Apoi sinoadele ecumenice de la Efes din 431 și 
de la Chalcedon din 451 au precizat categoric că 
nimănui nu-i este îngăduit să schimbe, să adauge 
sau să omită ceva din acest Simbol de credință, 
sub pedeapsa condamnării de erezie. 

Și pentru că Biserica Mîntuitorului lisus Hristos 
era păzitoarea „dreptei măriri“ religioase, cuprinsă 
în Sfînta Evanghelie, la sinodul al IV-lea ecu- 
menic de la Chalcedon din 451 s-a precizat că 
Biserica Mîntuitorului se numește „Biserică Orto- 
doxă“; era hotărtrea celor aproape 630 de episcopi 
prezenţi la sinod. Apoi pentru că răspîndirea ei 
avea caracter universalist, i s-a atribuit și califi- 
cativul de „catolică“, după expresia Fer. Augustin, 
care s-a folosit de precizările Sf. Ignaţiu al 
Antiohiei. 

Fiind folosit îndeobște, cuvîntul „ortodox“ a 
cuprins toate cele cinci patriarhii: din Ierusalim, 
Roma, Constantinopol, Alexandria, Antiohia și 
bisericile locale: din Cipru, Armenia, Gruzia, 
Persia și India, apoi și în Etiopia. Pentru acest 
motiv a fost nevoie și de o definiție asupra 
„Ortodoxiei“. Primul care a încercat să o preci- 
zeze a fost ultimul părinte bisericesc latin, Isidor 
din Sevilla (—636), care afirma astfel: „Ortodox 
este a crede drept și, crezîind aşa, a trăi drept.“ 
Prin aceasta el definea trăinicia Ortodoxiei, dar 
nu explica de fapt în ce constă acest, „drept 
ortodox“. Abia mai tirziu, ultimul Părinte biseri- 
cesc grec, Sf. loan Damaschinul (—749), a dat 
cea mai deplină și precisă definiție, în lucrarea 
sa: Expunere precisă a credinţei ortodoxe, numită 
în prescurtare „Acrivia“, în modul următor: 
„Ortodoxia cuprinde în sine grija dumnezeiască 
de a se împlini în lume viața și învățătura Mîn- 
tuitorului lisus Hristos cel întrupat“, adică: Orto- 
doxia este garantată de harul Sf. Treimi că ves- 
tește și promovează „adevărata mărire religioasă“, 
revelată de Mîntuitorul. Apoi sinodul al VII-lea 
de la Niceea din 787, a confirmat ortodoxia 
Acriviei Sf. loan Damaschinul, ca cea mai deplină 
expunere dogmatică creștină. 

Cînd Sf. Constantin și Metodie au inaugurat 
scrisul cirilic slavon bisericesc în 855, cu bine- 
cuvintarea patriarhului ecumenic Fotie din 862 şi 
882, cuvîntul ortodox a fost tradus în slavoneşte 
ca „Pravoslavie“. 

Credinciosul creştin - împlinitor 
al legii (i) 


Sint unii credincioși creștini care se ridică 


împotriva învăţăturii ortodoxe despre stat. Astfel 
ei susțin că Sfînta Scriptură ar învăța că statul şi 
autorităţile de stat ar fi unelte ale lui Antihrist. 
De aceea, ele nu trebuie să fie recunoscute. Din 
contră, ele trebuie să dispară și nicidecum să fie 
recunoscute și respectate. De asemenea, susțin că 
autorităţile de stat ar fi“ elemente negative care 
"provoacă şi întreţin dizcordia și vrăjmășia dintre 
oameni și popoare. Ba, mai mult: ele ar provoca 
războaie singeroase. 

Cei ce susțin astfel de învățături despre autori- 
tățile de stat se supun numai de frică sau de silă 
autorităților de stat. Unii dintre ei nu vor să 
depună jurămîntul la înrolarea în armată, alții — 
sprijinindu-se pe cele indicate la Matei 5, 39 — 
refuză să pună mîna pe armă și — deci — să facă 
serviciul militar pe motivul c-ar fi incompatibil cu 
datoria iubirii faţă de aproapele. 


În cele ce urmează, vom arăta că aceste învă- 
țături și ppiţisi sînt în contradicţie cu spiritul 
și litera Sfintei Scripturi. 

Sf. Apostol Pavel (Rom. 13, 1—5), cît şi Sf, 
Apostol Petru (1 Petru 2, 13—15), sînt la unison 
în a sublinia că statele trebuie respectate, întrucît 
reprezintă şi întreţin ordinea, asigură progresul și 
binele comun. Ordinea este de la Dumnezeu, iar 
cei ce reprezintă ordinea și o susţin reprezintă ceva 
de la Dumnezeu. De aceea, supunerea față de ele 
este „din voia lui Dumnezeu“. Prin urmare, cei 
doi Sf. Apostoli cer o atitudine de supunere faţă 
de autorităţile de stat. 

Cit priveşte în special serviciul militar, din 
Sfînta Scriptură rezultă limpede că nu s-a cerut 
desfiinţarea lui. Dovadă grăitoare și concludentă 
— în acest sens — este faptul că Sf. Ioan Boteză- 
torul — în faţa soldaţilor care au venit să-l 
întrebe zicînd: „Dar noi ce să facem?“ — a dat 
următorul răspuns: „Să nu asupriți pe nimeni, nici 
să învinuiți pe nedrept și să fiți mulţumiţi cu 
solda voastră“ (Luca 3, 14). Ori, de aici rezultă 
clar și categoric atitudinea neechivocă a Sf. Ioan 
Botezătorul: El nu le cere ostașilor să părăsească 
slujba de ostași și să ocupe un alt serviciu, ci le 
cere numai să fie corecţi în exercitarea acestei 
sin pe. Ceea ce însemnează că serviciul militar 
îndeplinit corect este admis, 

Semnificativ, grăitor și concludent este și modul 
în care Mintuitorul s-a purtat faţă de sutașul din 
Capernaum. Cînd acesta l-a rugat să-i vindece 
sluga, Mintuitorul nu i-a condiționat împlinirea 
acestei rugăminți de părăsirea slujbei de ostași, ci 
numai de credinţa lui (Matei 8, 5—13; Luca 7, 
1—10). De asemenea, nu este mai puţin semnifi- 
cativ, grăitor şi concludent faptul că cel dintii 
păgîn încreștinat a fost un ostaș, și anume sutașul 
Corneliu, ofiţer în Cohorta „Italica“ din Cezareea 
Palestinei (F. Ap. 10). Ori, nu poate fi lipsit de 
semnificație și importanță acest fapt, al încreș- 
tinării unui ostaș. 

Dacă serviciul militar este admis, atunci rezultă 
că este admis și războiul de apărare. Căci armata 
are tocmai rostul de a asigura existenţa statului 
mai ales față de dușmanii din afară. Ea este 
mijlocul de apărare a unui stat. Dacă — așa cum 
am văzut — Sfînta Scriptură admite existenţa 
statului şi a armatei; dacă Sfînta Scriptură cere 
ascultare și supunere faţă de stat, atunci rezultă 
că aceeași Sfîntă Scriptură admite și dreptul sta- 
tului de a se apăra, deci încuviințează războiul 
drept de apărare. Ori, prin aceasta Sfinta Scriptură 
admite și datoria cetăţenilor de a contribui la 
apărarea statului, datoria de a participa la răz- 
boiul just de apărare a Patriei. 

Desigur, războiul constituie o anomalie în viaţa 
morală şi este un principiu condamnabil. Dar, cu 
toate acestea, Sfînta Scriptură nu interzice nicăieri 
şi nici nu condamnă războiul în chip absolut. 
Căci există un fel de război care corespunde — în 
ordinea colectivităţii — cu justa apărare sau cu 
legitima apărare în ordinea individuală! 

Omul are dreptul și datoria de a-și apăra viaţa 
personală și pe cea a semenilor împotriva oricărei 
violenţe și a oricărui atac nedrept ce-l ameninţă. 
Într-o astfel de situaţie, insul este dator să se 
apere și să caute — prin orice mijloc — să facă 
inofensiv pe atacător în acţiunea lui criminală. 

Respingerea aceasta a atacului nedrept se nu- 
mește legitimă apărare. Aceasta nu este în contra- 
dicție cu dreptatea și dragostea față de aproapele. 
Pentru că în cazul atacului nedrept, datoria faţă 
de viaţa noastră proprie vine în conflict cu dato- 
___ria noastră de a respecta viaţa semenilor. Ori, în 


acest conflict trebuie să prefere viața proprie; 
acesta din două motive: 1. viața celui ce atacă 
pe nedrept nu trebuie să fie socotită mai de preţ 
decît viața noastră proprie. 2. Cel ce atentează 
la viaţa străină nu are dreptul să se aștepte din 
partea altora la un respect mai mare față de viaţa 
sa proprie. În plus, cel ce se apără nu se apără 
numai pe sine însuși, ci apără — totodată — 
ordinea de drept care este călcată în picioare de 
cel ce atacă. În felul acesta, apărarea propriei 
vieți devine o apărare a societăţii şi o slujire 
adusă siguranţei publice (Cf. Andrutsos Hristu: 
Sistem de Morală Traducere din grecește de 
Dr. loan Lancrănjan și Prof. Ermis Mudopoulos. 
Sibiu, (1947, p. 178 sq:). 

Teza unora că legitima apărare ar fi incom- 
patibilă cu porunca iubirii creștine și mai 
ales cu locurile de la Matei 5, 39—42 și 1 Cor. 
6, 7, — este neîntemeiată, pentru că în spiritul 
creştinismului viaţa personală este unul din cele 
mai mari daruri de la Dumnezeu; ca atare, apă- 
rarea ei se impune. Pe de alră parte, premisa 
necesară a iubirii este dreptatea cu manitestarea 
ei implicită: ordinea dreptului, fără de care nu 
poate exista și propăși societatea. 


Războiul just de apărare este — în fond — 
același lucru cu legitima apărare, dar transpusă 

pe plan colectiv. Obiecţiunile celor ce se ridică 
împotriva participării cetățenilor la războaie pro- 
vin din faptul că nu cunosc exact respectivele 
locuri scripturistice și nici ființa naturală și mo- 
rală a statului. 

De fapt, există și războaie drepte, de apărare 
pentru lucrurile cele mai sfinte, 'în frunte cu 
Patria. Atunci cînd viaţa și libertatea Patriei sînt 
atacate în chip forțat şi în chip nedrept, toţi 
cetăţenii sînt datori s-o apere chiar cu preţul 
jertfei supreme! De aceea, cei ce refuză să parti- 
cipe la un astfel de război — fie din cauza că 
se leagă morţiș de litera unei porunci biblice, fie 
că umblă cu calcule egoiste — calcă datoria iubirii 
față de aproapele. Ca atare, ei nu procedează în 
sens creștin! De aceea, Sfînta Scriptură nu con- 
damnă războiul drept de apărare, iar Biserica nu 
consideră ca ucigași pe cei ce luptă într-un astfel 
de război. 


Cu toate acestea, credinciosul creștin este dator 
să se facă — în primul rînd — plinitor al 
poruncii: „Căutaţi pacea cu toată lumea“! (Evr. 
12, 14). Căci prima necesitate și primul imperativ 
este a lupta pentru pacel Pacea este cea mai 
nobilă năzuinţă a lumii de azi și supremul impe- 
rativ al vremii noastre! Astăzi, cînd Patria noastră 
— de la un capăt pînă la celălalt al ei — este 
puternic stăpînită de elanul făuririi unei vieţi de 
prosperitate, de civilizație și de afirmare supe- 
rioară, atît pe plan intern, cît și pe plan extern, 
pentru noi Pacea şi convieţuirea frățească a oame- 
nilor sînt idealul suprem pentru care înțelegem să 


! 
n vaadacăge Pr. prof. Corneliu Sirbu 


Ucenicii Domnului Hristos 


Din dumnezeiasca Evanghelie știm că Mîntui- 
torul Iisus Hristos și-a ales întîi 12, apoi 70 de 
ucenici și că El a avut, pe lingă aceștia, încă și 
alți ucenici. Știm de asemenea că nu toți ucenicii 
Mîntuitorului i-au rămas credincioși pînă la urmă, 
ci unii dintre ei l-au părăsit. Astfel, din Sfînta 
Evanghelie de la loan aflăm că odată, pe cînd 
Domnul a rostit unele învățături mai greu de 
înţeles, „mulți dintre ucenicii lui au zis: Grea este 
această vorbă, cine poate s-o asculte? (loan 6, 60) 
şi că „de atunci mulți dintre ucenicii Săi s-au dat 
înapoi și nu mai umblau cu El“ (loan 6, 66). Cu 
acel prilej, Domnul i-a întrebat pe ucenicii care 
i-au rămas credincioși: „Nu vreţi și voi să vă 
duceţi“ (Ioan 6, 67). Răspunzind la acea întrebare, 
Simon Petru a zis: „Doamne, la cine ne vom 
duce? Tu ai cuvintele vieţii celei veșnice. Și noi 
am crezut și am cunoscut că tu ești Sfintul lui 
Dumnezeu” (loan 6, 68—69). 

Încredinţarea că Domnul Hristos are „cuvintele 
vieţii celei veșnice“ a fost pentru apostolii Mîn- 
tuitorului unul dintre cele mai de seamă temeiuri 
ale uceniciei lor. Ei știau că învățătorul lor este 
„Sfintul lui Dumnezeu“ şi că cuvîntul Lui este 
cuvint dătător de viață. „Iu ai cuvintele vieţii 
celei veşnice“; „Iu ești Sfîntul lui Dumnezeu“ 
sînt adevărate mărturisiri de ucenic, sînt temeiuri 
de ucenicie. 

Începutul uceniciei Sf. Ap. Petru de pildă 
— așa cum ne este înfățișat în pericopa cu 
pescuirea minunată (Luca 5, 1—11) — stă sub 


semnul încredințării că Domnul Hristos este în- 


văţătorul ce trebuie ascultat și cuvîntul Său este 
cuvînt ce trebuie împlinit. „Învăţătorule, toată 
noaptea ne-am trudit și nu am prins nimic, dar 
pentru cuvîntul tău voi lăsa mreaja în jos“ (Luca 
5, 5) — sînt cuvinte în care se vădește conștiința 
unui ucenic plin de respect față de învățătorul 
său și cinstitor al îndrumărilor pe care le dă el. 


Cînd Simon Petru a zis către Domnul: „Învă-. 


țătorule, toată noaptea ne-am trudit și n-am prins 
nimic, dar pentru cuvîntul tău arunc mreaja în 
mare“ și cînd, după aceea, a aruncat mrejile ca 
să pescuiască pentru că așa dorea Învățătorul 
său, el s-a dovedit a fi ascultător credincios și 
ucenic al Mîntuitorului. 

Cît de mult ţine Domnul Hristos ca ucenicii 
Săi să se lase îndrumați şi modelaţi de El înţele- 
gem din istorisirea spălării picioarelor (loan 13, 
3—16). În cuprinsul acestei istorisiri se spune, 
între altele, că mergînd Domnul la Simon Petru 
şi vrînd să-i spele picioarele, acesta nu voia să-l 
lase pe Învățătorul său să-i spele picioarele, ci 
a zis: „Doamne, tu să-mi speli mie picioarele?“ 
(loan 13, 6). Drept răspuns, Domnul Hristos i-a 
zis lui Petru: „Ceea ce fac tu nu înţelegi acum, 
dar vei înţelege după aceasta“ (loan 13, 7). 
Rămînînd pe mai departe pe lingă gîndul că nu 
poate primi ca e araisăă să-i spele picioarele, 


Petru a zis: „Nu, niciodată nu-mi vei spăla 
icioarele“ (loan 13, 8). Abia cînd a auzit de 
a Miîntuitorul: „Dacă nu te voi spăla, nu ai 
parte cu mine“ (loan 13, 8), Petru a spus: 
„Doamne, nu numai picioarele mele, ci și miinile 
şi capul“ (Ioan 13, 9). 

În cele ce le-am amintit din istorisirea spălării 
picioarelor, rezultă că Domnul Hristos vrea ca 
ucenicii Săi să-i fie supuși întru toate, să pri- 
mească cuvîntul Său — chiar și atunci cînd acesta 
ar fi mai presus de înţelegerea lor — și să 'se 
lase modelați de EI întru toate, încredințaţi fiind 
că, pe măsura împlinirii rostului lor de ucenici, 
vor putea ajunge să înțeleagă și cele ce nu le 
înţeleg la început. 

Către iudeii care crezuseră în El, lisus a zis: 
„De rămîneţi în cuvîntul meu sînteți cu adevărat 
ucenicii mei; și veţi cunoaște adevărul, iar ade- 
vărul vă va face liberi“ (loan 8, 31—32). Iudeii 
care crezuseră în Mîntuitorul trebuia să știe că 
nu-i destul numai să creadă în El și să primească 
cuvîntul Lui ca adevărat, ci, pentru a putea fi 
ucenici ai Lui, pentru a putea cunoaște adevărul 
şi a ajunge la adevărata libertate, ei trebuie să 
fie împlinitori ai cuvîntului dumnezeiesc, să 
rămînă în cuvîntul Învățătorului lor. 

Libertatea la care se ajunge prin împlinirea 
cuvîntului lui Dumnezeu, libertate ce își are 
izvorul în cunoaşterea adevărului este libertatea 
pe care o au cei curăţiţi de patimi. 

Într-un înţeles mai larg deci, ucenici ai Min- 
tuitorului sînt acei credincioşi care rămîn în 
cuvîntul Lui, cunosc adevărul și sînt liberi, adică 
sînt mai presus de răutate, s-au ridicat deasupra 
piedicilor ce stau în calea îmbunătăţirii sufletești. 
Cu o astfel de așezare sufletească, ei sînt în stare 
de virtutea dragostei, care este și ea un semn al 
uceniciei faţă de Domnul Hristos, de vreme ce 
zice Mîntuitorul nostru: „Întru aceasta vor cu- 
noaşte toţi că sînteți ucenicii mei, dacă veţi avea 
iubire unii către alţii“ (loan 13, 35). 

Ascultători credincioși ai Miîntuitorului, ucenicii 
au fost împlinitori ai cuvîntului Lui, cunoscători 
ai adevărului, liberi și plini de dragoste, de 
aceea ei s-au învrednicit să vadă mărirea Învăţă- 
torului lor: (loan 2, 11; 1, 14), s-au uimit de 
mărirea Lui (loan 20, 28). 

Adevăraţii ucenici ai Mintuitorului, cei care au 
urmat Lui pînă în sfîrșit, sînt un model de 
ucenicie pentru toți creştinii, din toate locurile și 
din toate vremurile, căci toți creștinii sînt chemaţi 
la ucenicie, toți creştinii trebuie să fie ucenici ai 
Mîntuitorului. Dacă ne gîndim că în cartea Fap- 
telor Sfinţilor Apostoli cuvîntul „creștin“ și cu- 
vîntul „ucenic“ au același înţeles şi că în acea 
carte mai ales cuvîntul „ucenic“ este întrebuințat 
pentru a arăta însușirea de creştin, ne dăm seama 
că nu poate fi cineva al lui Hristos, adică creștin, 


"(Continuare în pag. 4) 

Preotul Radu Șapcă 


luptător pentru libertate şi dreptate socială 
La centenarul morţii sale (1876 — 1976) 


La 3 iulie 1976 s-a împlinit un veac de la 
moartea preotului Radu Șapcă, vrednic slujitor 
al Bisericii strămoșești, din satul Celei, lingă Islaz, 
jud. "Teleorman. 

Preotul Șapcă a trăit, a lucrat și a luptat pen- 
tru cauza naţională în iureșul revoluţiei din 1848, 
care a cuprins în flăcări toată Europa, începînd 
cu Franţa, în care flutura, fascinante, în acel 
timp, idealurile umanitare, din 1789, libertate, 
frățietate și egalitate pentru toți oamenii. 

Aceste idealuri au fost îmbrăţișate de poporul 
nostru de pe întreg cuprinsul Daciei de odinioară 
pentru că suferințele şi iobăgia erau aici foarte 
vechi, iar setea de eliberarea naţională, de egali- 
tate şi echitate social-politică au ajuns la culme. 

În Ţara Românească, idealurile umanitare — 
amintite — au avut mai mulţi sorţi de izbîndă 
decît în Moldova şi Transilvania. În fruntea 


revoluţionarilor din ara Românească se aflau 
intelectuali entuziaști şi încercați ca 1. H. Rădu- 
lescu, C. A. Rosetti, Șt. Golescu, N. Bălcescu, 
i. Brătianu, generalul Gh. Magheru, Ch. Tell etc. 
Aceștia toţi făceau parte din organizaţia revo- 
luţionară „Dreptate și Frăţie“, în sînul căreia se 
aflau şi ţărani vrednici, preoți, între care era și 
preotul Radu Șapcă din Celei. 

Spirit luminat, înzestrat cu minte ageră și 
voinţă tenace, preotul Radu Șapcă ardea de dra- 
goste pentru binele și fericirea obștei celei mari 
a poporului, din sînul căreia era născut și cu care 
își împărțea amarul. 

Cirise mult şi era la curent cu frămîntările și 
idealurile secolului său, care agitau bătrîna 
Europă, istovită de asupriri și nedreptăți mile- 
nare. Pentru calitățile spiritului său de militant 
activ şi temerar, fruntașii revoluționari îl pre- 


O carte binevenită 


„Octavian Goga 


Intrată în librării prin grija Editurii „Minerva“ 
(București, 1975, XXI+397 p.), cartea cu acest 
titlu conţine reproducerea a circa 500 de scrisori 
ale bardului de la Rășinari către familie și prie- 
teni, sau trimise unor personalități ca Maiorescu, 
Bianu, Chendi etc., precum și scrisori primite de 
la toţi aceștia și de la mulţi alții, printre care 
am aminti pe N. Iorga, Ady Endre, Aurel Vlaicu, 
I. Agîrbiceanu, 1. Lupaș, O. Ghibu, G. Ibrăileanu, 
St. O. Iosif și alte nume cu aceeași rezonanță. 


Cu excepţia mărturisirilor poetului făcute cate- 
drelor de literatură română din Cluj şi București, 
iubitorii versurilor lui Goga nu cunoșteau din 
sursă directă date din perioada adolescenţei și 
tinereţii lui, mai cu seamă în ceea ce privește 
relaţiile sale cu familia și cu prietenii apropiaţi. 

Totuşi, parcurgind volumul, cititorul găsește în 
scrisori destule informaţii privind itinerariul bio- 
grafic al tînărului Goga, geneza unora din poeziile 
sale sau relaţiile atît de strînse și de duioase din- 
tre el şi membrii familiei sale, ca şi indicii asupra 
prototipurilor răşinărene ale unora dintre perso- 
najele poeziilor. Munca grea la traducerea din 
Madach a „Iragediei omului“, originea poeziilor 
„În calomniatores“ şi „Dăscăliţa“, fetele lui Irimie 
Dancăș („fata popii Irimie“), oierul Nicolae Muţiu 
de peste drum („vecinul Niculai al popii“) etc. 
sînt numai cîteva din datele noi pe care ni le 
descoperă corespondenţa. 


În aceste scrisori se găsesc și o serie de date 
legate de Biserica noastră, de slujitorii ei, de 
Institutul “Teologic din Sibiu și de însuși „Iele- 
graful Român“. Puţini știu de pildă, că la insis- 
tenţele familiei — în special ale tatălui său, 
preotul Iosif — poetul se gîndea ca după ce 
termină ultimul an de liceu să se înscrie la 
Teologie. lată ce răspunde părinților într-o scri- 
soare din Brașov, 15.11.1900: „Gindesc să gat cu 
anul ăsta şi anul viitor să mă înfund la teologie. 
O las ambiţiunea mea veche la o parte.“ Surprin- 
zător, colegul său care va urma mai tirziu Teo- 
logia și va deveni protopop al Săliștei și profesor 
la Institut (pe atunci seminar), lon Lupaș, într-o 
scrisoare trimisă poetului la Rășinari în 1902 îl 
întreabă ce mai este cu gîndul Teologiei, sfătuin- 
du-l să nu-și asculte părinții. 


Astfel de preocupări are părintele Iosif şi pen- 
tru Crăciunel. 


Într-o scrisoare din 14/27. I11.1901 își infor- 
mează fiul că aici a fost ales preot un tînăr 
numit Moldovan, care urma să fie sfințit după ce 
se însura. „A făcut întrebare pe acolo de Victoria“ 
(sora poetului care va muri tînără, înspirîndu-i 
poezia „Dascăliţa“). Dar mai era cineva cu o 
soră de măritat. Acestuia părintele Iosif adaugă 
în scrisoare că „i-am spus verde că acolo sau 
cu sau Victoria, altul nu încape“: Se gîndea oare 
ca la bătrineţe să se mute în Crăciunel unde avea 
o sfoară de moșie? Într-o altă scrisoare pe care 
i-o adresează în 1900 la Brașov — unde poetul 
se transferase în cl. a VIIl-a — îi spune: „Scrie 
mai des, dar cere bani mai rar“, pentru că numai 
salariul mamei era baza întreţinerii lui și a celor- 
lalți copii la școli, ceea ce cîștiga el „creițărește“ 


în corespondenţă" 


ca preot de abia ajungînd pentru cheltuielile 
mărunte ale casei. „lu ești fala mea — îi scrie 
sfinția sa — fă-mi deci bucurie prin purtarea ta 
în toate direcțiunile, atît în școală cît și în afară 
de şcoală şi dă-mi posibilitatea ca să fiu mindru 
de tine, precum am fost şi pînă acum.“ În altă 
scrisoare îi scrie că „prin Sibiu toţi m-au întrebat 
de tine, cu deosebire secretarul Cristea (viitorul 
patriarh), Ivan (viitorul episcop al Clujului), pro- 
topopul Papiu...“ 

Este inclusă de asemenea corespondenţa altor 
viitori clerici ai Bisericii noastre cu Goga, ca 
Roman Ciorogaru și Lazăr Iriteanu. Impresio- 
nante sînt scrisorile lui N. Ivan către poet, calde, 
foarte apropiate, începînd cu „Dragă Tavi“, şi 
încheindu-se cu formula „Ie sărut cu drag, al tău 
iubiroriu“. O scrisoare a Claudiei, sora sa, îl 
avertizează în 1903 să nu primească postul de 
redactor la „Tribuna poporului“ din Arad, 
pentru că „tata a vorbit cu Ivan, Triteanu și alții 
şi au zis să nu primeşti că-ți vor da anul viitor 
un stipendiu şi 500 florini“. Foarte calde sînt 
scrisorile sorei sale Victoria, care îi scria lui 
„Tavi“ că spre satul Pianul de Jos — unde în 
1900 este numită învățătoare — a însoțit-o părin- 
tele Iosif, că la Sebeș au tras și au fost bine 
primiţi de protopopul Median, în sat de preotul 
Bena și că a făcut şi o excursie în Pianul de Sus, 
unde l-a cunoscut pe preotul Ghibu, rudă a pro- 
fesorului. În legătură cu preocupările ei literare, 
îl informează — printre altele — că a tradus din 
limba germană nuvela „Silberschimmer“ (Fire ar- 
gintii) pe care „o voi şi trimite zilele acestea la 
„Telegraful Român“. (A și apărut în nr. 35 din 
28. 11/10. IV. 1900, p. 137—138). 


De alfel, Telegraful Român a fost încă de la 
apariţia sa în 1853 lectura bi sau trisăptă- 
mînală obișnuită a familiilor de preoți rășinăreni 
Barcianu, Bratu și apoi Goga. Paginile lui l-au 
orientat în primul rînd pe adolescentul Goga în 
problemele politice curente, în desfășurarea lupte- 
lor naţionale ale românilor transilvăneni, în pro- 

" blemele spirituale sau culturale, în realităţile din 
vechea Românie, sau l-au informat asupra mișcă- 
rilor de idei și cursului evenimentelor din ţară și 
de pretutindeni. În ziarul nostru se pot întîlni 
circa 25 de studii, articole comemorative sau ani- 
versări semnate de T. Bodogae, Gh. Papuc, S. 
Nanu etc., poezii închinate lui (în nr. 114 din 
1905 și nr. 16 din 1941), reproducerea unor poezii 
ale lui (Carmen, în nr. 78 din 1906), recenzii ale 
volumelor sale, una semnată de loan Slavici, 
cronici, note sau informaţii. La apariţia primului 
volum de „Poezii“ în 1905 „Telegraful Român“ 
a fost printre primele organe de presă dacă nu 
chiar primul — care cu sinceritate a scris răspicat 
la puţine zile după apariţia cărții, apreciindu-le 
ca printre „cele mai frumoase poezii“. 

lată pentru ce, la apariţia acestui volum de 
corespondență, „Telegraful Român“ își exprimă 
gratitudinea pentru  ostenitorii întru editarea 
lucrării, întrucît ea reprezintă o contribuţie la 
lărgirea registrului înțelegerii bardului de la 
Rășinari. 

C. Răşinaru 


țuiesc în mod deosebit şi-l iau colaboratorul lor. 
In ipostaza aceasta, preotul Șapcă este la înăl- 
țimea așteptărilor. 

În 9/21 iunie 1848, îl găsim în fruntea poporu- 
lui strîns în număr mare din satele din jur, la 
Islaz, chemat să-și hotărască prin luptă o soartă 
mai bună. 

Adunarea maselor revoluţionare s-a deschis sub 
cerul liber printr-o slujbă religioasă, oficiată de 
un sobor de preoți în frunte cu vrednicul preot 
Radu Şapcă. Pe masă se afla Sf. Evanghelie, Sf. 
Cruce, două sfeșnice cu luminări aprinse, un vas 
cu aghiasmă și busuiocul românesc. 

După aceasta, în fața conducătorilor revoluţiei 
și a maselor populare, s-a citit Proclamaţia de la 
Islaz, care exprimă voința umanitară a românilor 
„să avem o patrie tare“, „să fim uniţi ca fraţii” 
prin dragoste, să avem toţi drepturi civile şi poli- 
tice, egale, mai ales cei săraci, sătenii și plugarii 
care au purtat jugul ţării prin munca lor. Pro- 
clamaţia mai cerea împroprietărirea ţăranilor, des- 
ființarea rangurilor sociale, abolirea bătăii și a 
pedepsei cu moartea, dreptul tuturor la şcoală și 
cultură. 

Apoi, adunarea a ales un guvern provizoriu în 
care Radu Şapcă a fost propus, ca şi ceilalți 
truntași: |. H. Rădulescu, Cristian Iell, Sf. Go- 
lescu, Gh. Magheru ș.a. După ce guvernul a 
depus jurămintul pe noua Constituție, preotul 
Radu Șapcă a rostit o predică inspirată, deosebit 
de impresionantă, prin care luminatul preot revo- 
luţionar rămîne vrednic de pomenit şi cinstit din 
neam în neam. 

Predica sa. profund gîndită şi simțită, îl arată 
pe preotul Radu ca un om cult cu vederi largi, 
Spirit umanitar şi umanitarist adinc cunoscător al 
Legii noastre ortodoxe, bun patriot, călăuzit de 
sentimente protund creşuneşu de luptă şi jertta 
pentru stirpirea răului, dăunător oamenilor şi ne- 
plăcut lui Dumnezeu, cum erau asuprirea celor 
mulţi, loviți și exploataţi nemilos. Ei își încheie 
predica cu o cuprinzătoare și inălțătoare rugă- 
ciune, străbătută de duh socal-creștin, românesc 
şi umanitar. Între altele, zice: „Dumnezeule, ... 
priveşte spre poporul lau îngenunchiat înaintea 
ivangheliei şi a Crucii lale... Miluieşte pe tot 
omul care sufere... Insuflețește pe acest popor 
care moare, ca să trăiască apăsătorii săi... Izba- 
veşte-l de abuzul clăcii și de nemernica iobăgie 
pe care n-au şuut-o părinţii noştri... Miîngăie, 
Doamne, pe acest popor zdrobiv de suferință... 
Dă tărie braţelor sale şi vrăjmașii săi vor ti în- 
vinşi. Varsă în pieptul său curajul, în inima sa 
blindeţea și în sufletul său pacea... Arată lumii 
ca lu ești Dumnezeul celor harnici, iar munca 
este singura rugăciune pe care lu o binecuvintezi 
şi o asculți. Arată că lu eşti Iatăl celor orfani, 
sărmani şi văduve..., Mingiietorul celor orop- 
siţi, ... Noi chemăm numele Iău, ca legea noas- 
ură să fie Evanghelia Ia...“ 

Izvorită din inimă sinceră și curată, predica a 
pătruns adînc în inima maselor revoluționare. 

În faţa iureșului revoluționar al poporului, 
Vodă Bibescu fuge din București la Brașov, apoi 
la turci, care reuşesc să înnăbuşe focul revoluției. 
Fruntaşii ei sînt exilați, iar alții alungaţi din pos- 
turile avute. 

Această soartă tiistă a avut-o și preotul Radu 
Şapcă din Celei. Şi el a stat 7 ani surghiunit la 
Muntele Athos, în Grecia şi în Asia Mică la 
Brusa. Apoi în Bulgaria, aproape de ţara și 
poporul său drag, la care se întoarce abia în 
1956 — acum 120 de ani — greu încercat, obosit 
şi slăbit trupeşte. Ocupă un post la Mănăstirea 
Sadova, iar de aici trece la Mănăstirea Cozia, 
apoi stareţ la Mănăstirea Brâncoveni, unde moare 
în 3 iulie 1876, și unde este înmormîntat. | 

Aşezată în zidul sfintei mănăstiri o placă de 
marmură arată tuturor locul unde odihnește trupul 
nemuritorului slujitor credincios al Bisericii stră- 
moşești, preotul Radu Șapcu, luptător pentru 
libertate naţională și dreptate socială. 

Poporul recunoscător, a cărui soartă a împăr- 
tășit-o în semn de aleasă preţuire l-a trecut în 
nemurire prin cîntecele sale, care îl cînta de pe 
cînd trăia încă în versuri ca acestea: „Să trăiască 
Popa Şapcă, c-a scăpat ţara de clacă.“ 

Numele preotului Radu Șapcă rămîne pildă vie 
peste veacuri pentru slujitorii Bisericii strămoșești, 
ca unul care și-a pus sufletul și viața sa pentru 
popor, pentru cei împilaţi și exploataţi, pentru 
cei mulţi, amăriţi și nedreptăţiţi. 

El rămîne permanent în mintea și inima tutu- 
ror, model de dragoste vie, de dăruire și devota- 
ment, pe altarul Bisericii și al Patriei, iar pome- 
nirea lui se va face cu cinste din neam în neam, 
ceea ce facem și noi acum la împlinirea a 100 de 
ani de la adormirea sa în Domnul. 


Prot. Simion Radu 

TELEGRAFUL ROMÂN 


Temeiuri ale învățăturii noastre de credință 
Condiţiile dobîndirii mîntuirii 


a) Harul dumnezeiesc 


— „Dumnezeu, bogat fiind în milă, pentru 
multa Sa iubire cu care ne-a iubit, pe noi cei 
ce eram morţi prin greșelile noastre, ne-a făcut 
vii împreună cu Hristos. Prin har dar sînteţi 
mântuiți! Şi împreună cu El ne-a sculat și îm- 
preună ne-a așezat întru cele cereşti, în Hristos 
lisus, ca să arate în veacurile viitoare covirșitoarea 
bogăţie a harului Său, prin bunătatea ce a avut 
către noi întru Hristos lisus. Căci în har sînteţi 
mântuiţi, prin credinţă, și aceasta nu e de la voi: 
ea este darul lui Dumnezeu; nu din fapte ca să 
nu se laude nimeni“ (Ef. 2, 4—9). 

— „Fiindcă toți au păcătuit și sînt lipsiţi de 
slava lui Dumnezeu; care se îndreaptă în dar, cu 
harul Lui, prin răscumpărarea cea în Hristos Iisus, 
pe Care Dumnezeu L-a rînduir jertfă de ispășire 
pentru iertarea păcatelor celor mai înainte făcute“ 
(Rom. 3, 23—25). 

— „Prin harul Domnului nostru lisus Hristos, 
credem că ne vom mîntui“ (F. Ap. 15, 11). 


— „El ne-a mîntuit, nu din faptele cele întru 
îndreptare, săvirșite de noi, ci după a Lui în- 
durare, prin baia nașterii celei de a doua și prin 
înnoirea Duhului Sfint, pe care L-a vărsat peste 
noi, din belșug, prin lisus Hristos, Miîntuitorul 
nostru, ca îndreptindu-ne prin harul Lui, să ne 
facem moștenitorii vieţii celei veșnice“ (Tit 3, 
5—7). 

— „Unde s-a înmulțit păcatul, acolo a prisosit 
harul; pentru că precum a împărăţit păcatul prin 
moarte așa și harul să împărăţească prin dreptate, 
spre viaţa veșnică, prin lisus Hristos, Domnul 
nostru“ (Rom. 5, 20—21). 

— „Şi din plinătatea Lui noi toți am luat şi 
har peste har. Pentru că Legea prin Moise s-a 
dat, iar harul şi adevărul au venit prin lisus 
Hristos“ (loan 1, 16—17). 


b) Credinţa 


— „Fără credinţă nu este cu putință să fim 
plăcuți lui Dumnezeu“ (Evr. 11, 6). 

— „Căci atît a iubit Dumnezeu lumea, încit 
pe Fiul Său Cel Unul Născut L-a dat ca oricine 
crede în El să nu piară, ci să aibă viață veșnică“ 
(loan 3, 16). 

— „Că aceasta este voia Tatălui Meu, ca ori- 
cine vede pe Fiul şi crede în EI să aibă viaţă 
veșnică“ (loan 6, 40). 

— „Dar nu numai pentru aceștia (Apostoli) 
mă rog, ci şi pentru cei ce vor crede în mine, 
prin cuvîntul lor“ (loan 17, 20). 

— „Oricine va chema numele Domnului se va 
mîntui. Dar cum vor chema numele Aceluia în 
care încă n-au crezut? Şi cum vor crede în Acela 
de care n-au auzit?... Prin urmare, credința este 
din auzire, iar auzirea prin cuvîntul lui Hristos“ 
(Rom. 10, 13—17). 


— „lar auzind neamurile pămîntului, se bucu- 
rau și slăveau cuvîntul lui Dumnezeu și au crezut 
cîţi erau rînduiți spre viaţa veșnică” (F. Ap. 
13, 48). 

— „Cel ce va crede și se va boteza se va 
mîntui“ (Marcu 16, 16). 

— „Şi celor cîți L-au primit, care cred în 
numele Lui, le-a dat putere ca să se facă fii ai 
lui Dumnezeu“ (loan 1, 12). 

— „Dreptatea lui Dumnezeu vine prin credința 
în lisus Hristos, pentru toţi și peste toți cei ce 
cred, căci nu este deosebire“ (Rom. 3, 22). 

— „Căci dreptatea lui Dumnezeu se descoperă 
în Evanghelia lui Hristos din credință și spre 
credință, precum este scris: iar dreptul din cre- 
dință va fi viu“ (Rom. 1, 17). 

— „Căci socotim că prin credință se va în- 
drepta credinciosul, fără faptele legii“ (Rom. 
3, 28). 


Despre Ortodoxie 


(Urmare din pag. 1) 


Pe parcursul istoriei bisericeşti, abaterile de la 
dreapta credință ortodoxă fiind înfruntate de 
Părinţii bisericeşti și de sinoadele ecumenice, 
sinodul de la Constantinopol din martie 843, 
considerindu-se sesiune de completare a sinodului 
VII ecumenic din 787, a decis, la 11 martie 843, 
ca prima Duminică din Postul Sf. Paşti să fie 
denumită „Duminica Ortodoxiei“ și în acea zi să 
se prăznuiască biruința Ortodoxiei asupra tuturor 
ereziilor care au tulburat viaţa Bisericii Miîntui- 
torului, începînd cu Simon Magul, peste vechii anti- 
trinitari și gnostici și peste arianism, nestorianism, 
monofizitism și monotelitism pînă la iconoclasm. 

În acest sens predica din Duminica Ortodoxiei 
era apreciată în întreaga Biserică ortodoxă-cato- 
lică a Răsăritului, după cum se afirmă de exemplu 
în cuvîntarea patriarhului ecumenic Mihail Ceru- 
lariu de la mijlocul secolului al XI-lea și mai 
tirziu în cuvîntările viitorului patriarh alexandrin 
şi apoi ecumenic Ciril Lucaris, de la începutul 
secolului al XVII-lea. 

Cum în Ortodoxie Biserica Miîntuitorului nu 
este o instituție feudală, ci un organism religios 
haric, pentru credincioşi, adevărata mărire reli- 
gioasă este trăită aievea. Despre aceasta aduce 
confirmare: „Mărturisirea de credință ortodoxă“ 
a mitropolitului Petru Movilă de la Kiev, român 
de origine din Moldova voievodală; ea a fost 
verificată la sinodul de la Iași din 1642 şi apoi 
recomandată spre generalizare în întreaga Biserică 
ortodoxă de către patriarhul ecumenic Partenie I 
de la Constantinopol, în 1643. A fost însuşită de 
Bisericile Ortodoxe locale în mod succesiv prin 
consimțămînt, drept carte simbolică a Ortodoxiei, 
rezemîndu-se pe Acrivia Sf. loan Damaschinul. 
În limba română a apărut în 1691. 

prof. M. Șesan 


REDACŢIA: Secţia culturală a Consiliului arhiepiscopesc — Sibiu 


Ucenicii Domnului Hristos 


„ (Urmare din pag. 2) 


fără să fie, în același timp, ucenic al Lui. E destul 
să ne amintim de afirmaţia Sf. Evanghelist Luca, 
că „în Antiohia, întiia oară, ucenicii s-au numit 
creştini“ (F. Ap. 11, 26), ca să putem avea încre- 
dințarea că fără a fi cineva într-un anumit fel 
ucenic al lui Hristos nu poate fi nici creștin 
adevărat că semnul creștinătății este ucenicia față 
de Hristos. Cine zice „creştin“, zice „ucenic“ al 
lui Hristos. Cine zice „creștin“ zice credincios ce 
caută îndrumarea Domnului Hristos, o primește 
şi o urmează. Cine zice „creștin“, zice împlinitor 
al cuvîntului Mîntuitorului, credincios liber și plin 
de dragoste față de Dumnezeu și față de aproa- 
pele. În acest înţeles, ucenicia față de Miîntuitorul 
este veșnică, este cu putinţă în toate vremurile şi 
în toate locurile, este cu putință și trebuie să fie 
o realitate și pentru noi. Fără a fi ucenici ai lui 
Hristos, nu putem fi „ai Lui“, deci nu putem fi 
nici creștini. Dovada creștinătății noastre este, în 
bună măsură, ucenicia noastră față de Domnul 
Hristos. 


Să ne cercetăm pe noi înșine, ca să cunoaştem 
starea noastră. Să vedem dacă sîntem ucenici ai 
Domnului Hristos, asemenea cu cei ce s-au lăsat 
îndrumați de Mîntuitorul; dacă sîntem împlinitori 
ai cuvîntului veșnic al Lui. Să ne cercetăm dacă 
am ajuns la cunoștința adevărului și la libertatea 
care vine din adevăr, și mai ales dacă avem 
dragoste în noi. Dacă, din darul lui Dumnezeu, 
vom vedea în noi semnele uceniciei adevărate 
să avem încredințarea că, la vreme potrivită, ne 
vom putea bucura şi noi de Fiul lui Dumnezeu, 
care, venind în mijlocul nostru, ne dă pacea Sa, 
şi vom vedea mărirea Lui, așa cum au văzut-o 
toți adevărații ucenici ai Domnului de tot- 
deauna. 

lerod. 7. Părăianu 


(Taxa poştală plătită în numerar) 


— 


Nr. 27-—28 


— „Şi aceasta este porunca Lui, ca să credem 
întru numele lui lisus Hristos și să ne iubim unul 
pe altul, precum ne-a dat poruncă“ (1 Ioan 
3, 23): 


= c) Faptele bune 


— „Ce folos, fraţilor, dacă zice cineva că are 
credință, iar fapte nu are? Oare credința poate 
să-l mîntuiască? Dacă un frate sau o soră sînt 
goi și lipsiţi de hrana cea de toate zilele și 
cineva dintre voi le-ar zice: Mergeţi în pace! 
Încălziţi-vă și vă săturați, dar fără să le daţi 
cele trebuincioase trupului, care ar fi folosul? 
Aşa şi cu credinţa, dacă nu are fapte, e moartă 
în ea însăși. Dar va zice cineva: Iu ai credinţă, 
iar eu am fapte; arată-mi credinţa ta fără fapte 
şi eu îţi voi arăta, din faptele mele, credința 
mea... Precum trupul fără suflet este mort, 
aşa și credinţa fără fapte este moartă“ (Iacob 2, 
14—18, 26). 

— „Pentru că a Lui făptură sîntem, zidiţi în 
Hristos lisus spre fapte bune pe care Dumnezeu 
le-a gătit mai înainte, ca să umblăm întru ele“ 
(BEE. 3; 10). 

— „Căci în Hristos lisus, nici tăierea împrejur 
nu poate ceva, nici netăierea împrejur, ci credința 
care este lucrătoare prin iubire“ (Gal. 5—6). 

— „Căci Dumnezeu nu este nedrept ca să uite 
lucrul nostru și dragostea pe care aţi arătat-o 
pentru numele Lu:... Dorim dar, ca fiecare din- 
tre voi să arate aceeași riîvnă, spre adeverirea 
nădejdii, pînă la sfîrșit” (Evr. 6, 10—11). 

— „Orice pom care nu face roadă bună se taie 
și se aruncă în foc. De aceea, după roadele lor îi 
veţi cunoaște. Nu oricine gice Doamne, Doamne, 
va intra în împărăţia cerurilor, ci cel ce face voia 
Tatălui Meu“ (Matei 7, 21). 

— „Nu vă amăgiţi: nici desfrînaţii, nici închi- 
nătorii la idoli, nici adulterii, nici malahienii, nici 
sodomiţii, nici furi, nici lacomii, nici beţivii, nici 
răpitorii nu vor moșteni împărăţia lui Dumnezeu“ 
(1 Cor. 6, 9—10). 

— „De aceea, fraţii mei iubiţi, fiţi tari, neclin- 
tiți, sporind totdeauna în lucrul Domnului, ştiind 
că osteneala voastră nu este zadarnică în Domnul“ 
(1 Cor. 15, 58). 


— „Prin răbdarea voastră veţi dobîndi sufletele 
voastre“ (Luca 21, 19). 

— „Păziţi-vă pe voi înșivă, ca să nu pierdeţi 
ceea ce aţi lucrat, ca să primiți plată deplină“ 
(II loan 1, 8). 

— „Să nu socoteşti frate, că te vei mîntui 
numai prin credinţă. Căci credința fără fapte la 
nimic nu folosește. Auzi pe Domnul care zice: 
„Nu tot cel ce-mi zice mie Doamne, Doamne, va 
intra în împărăţia cerurilor, ci cel ce face voia 
Tatălui meu cel din ceruri.“ Asemenea auzi și pe 
dumnezeiescul Pavel care zice: „Pe Dumnezeu îl 
mărturisesc, dar cu faptele îl tăgăduiesc fiind răi 
şi neascultători și neîncercați în nici un lucru 
bun“. Vezi iubitule că nu este cu putinţă să se 
mâîntuiască cineva, numai cu credința fără fapte. 
Căci dacă s-ar mîntui numai cu credința, toți 
credincioșii s-ar mântui şi nu s-ar pierde nici unul 
dintre noi“ (Sf. Simion Nou-Teologul). 

— „Tot cel ce s-a botezar după dreapta cre- 
dință a primit tainic tot harul. Dar se umple de 
cunoștința sigură a acestui fapt, după aceea, prin 
lucrarea poruncilor (faptelor bune)“ (Sf. Marcu 
Ascetul). 

— „Chiar de la Botez, după harul lui lisus 
Hristos, ni s-a dăruit harul desăvîrșit al lui 
Dumnezeu, spre împlinirea tuturor poruncilor, dar 
pe urmă, tot cel ce l-a primit în chip tainic, dar 
nu împlinește poruncile (faptele bune), pe măsura 
neîmplinirii, e luat în stăpînire de păcat, care nu 
e al lui Adam, ci al celui ce a nesocotit poruncile, 
întrucît luînd puterea lucrării, nu săvîrşește lucrul“ 
(Sf. Marcu Ascetul). 

Diac. Conf. Dr. loan 1. Ică 

Nouă ani de 


Duminică, 13 iunie 1976, prima zi de Rusalii, 
]. P.S. Mitropolit Nicolae al Ardealului, înconju- 
rat de un sobor de preoți şi diaconi, a săvirșit, 
in catedrala mitropolitană, Sf. Liturghie arbie- 
rească, în cadrul căreia P. C. diacon dr. loan Ică, 
conferenţiar la Institutul Teologic Universitar din 
Sibiu, a fost hirotonit preot. La sfîrşitul Sf. Liturghii 
P.C. prof. dr. C. Voicu, prorectorul aceluiași 
Institut, a Jost hirotesit arhidiacon stavrofor. 

Îndată după aceea la reședința mitropolitană s-a 
desfășurat O scurtă recepţie, cu participare re- 
strînsă, prilejuită de împlinirea, în 11 iunie 1976, 
a 9 ani de cind Î.P.S. Mitropolit al Ardealului, 
dr. Nicolae Mladin, a fost instalat sărbătoreşte de 
către P.F. Părinte Patriarh Justinian la cîrma 
Mitropoliei transilvănene. 

În numele clerului şi credincioșilor din Arbi- 
episcopia Sibiului, P. C. cons. Gh. Papuc a expri- 
mat Arbipăstorului calde şi respectuoase omagii, 
trecind în revistă principalele realizări bisericești 
și pe tărim patriotic ale î. P. S. Sale în acest răs- 
timp de 9 ani de rodnică arbipăstorire. 

„Aşa cum seva vieţii — a spus între altele 
P.C. Sa — zvignește mai cu putere în tot ceea ce 
ne înconjoară, în anotimpul primăverii în care ne 
aflăm, la fel zvignea și dorul Înalt Prea Sfinţiei 
Voastre de a vă revărsa cu dărnire toate darurile, 
toată zestrea lăuntrică cu care v-a binecuvintat 
Părintele ceresc în lucrarea de zidire sufletească, 
dar şi economică-gospodărească a parohiilor, a 
preoților şi credincioșilor care vă aşteptau cu 
inimile deschise, în strădania de a face să crească 
cît mai mult dragostea lor de Dumnezeu şi de 
oameni, de adevăr, de frumos, de muncă, de pace 
și, în egală măsură, dragostea lor de ţară, de 
plaiurile acestea pe care s-a născut, a crescut, a 
trăit, trăieşte şi va trăi tot mai cunoscut şi sti- 
mat în lume acest vrednic popor ai cărei fii 
sintem.” 

În încheiere a rugat pe Părintele ceresc să 
reverse în continuare binecuvîntările Sale asupra 
]. P. S. Sale, asupra păstoriților săi, asupra întregii 
noastre Biserici, asupra Patriei noastre dragi. 

P.C. prorector C. Voicu a relevat într-o scurtă 
alocuţiune legăturile Arhipăstorului nostru cu Insti- 
tutul Teologic din Sibiu, așezămînt de învăţătură 
creștină ortodoxă și de educaţie cetățenească- 
patriotică aflat în atenţia permanentă a Î.P.S. 
Sale. 

Mişcat de solemnitatea momentului, profesorul 
Luigi Prosdocimi de la Universitatea din Milano 
(Italia), aflat ca oaspete la Centrul arhiepiscopesc 
Sibiu şi care a participat şi la Sf. Liturghie, a 
luat cuvintul, spunînd: „Aş vrea să-mi permiteți, 
Înalt Prea Sfinţite Părinte Mitropolit, să vă aduc 
și eu urările şi felicitările mele cu ocazia acestei 
aniversări a 9 ani de la intronizarea Î.P.S. Voastre. 
În același timp vreau să mulțumesc tuturor cola- 
boratorilor ]. P. S. Voastre pentru calda primire pe 
care mi-aţi făcut-o. M-am simţit foarte bine şi 
voi duce cu mine în Italia toate aceste amintiri 
frumoase, toată dragostea Dw., pentru că ţările 
noastre, Italia şi România, sînt surori.“ 

Mulţumind pentru  simţămintele exprimate, 
]. P.S. Mitropolit Nicolae al Ardealului s-a referit 
apoi la vechimea, continuitatea şi unitatea noastră 
ca popor. Istoria noastră de milenii reprezintă o 
linie de urcuș, mereu ascendentă, spre idealurile 
superioare ale poporului. În epoca noastră, aceste 


arhipăstorire 


idealuri și-au găsit împliniri fără precedent, toţi 
fiii Patriei aflindu-ne întrso unitate deplină în 


În prima zi de Rusalii 1976, în faţa catedralei mitropolitane din Sibiu. — În dreapta 
Î. P.S. Mitropolivt NICOLAE al Ardealului, prof. L. Prosdocimi (Italia) R. 


jurul Conducerii Patriei, în frunte cu Domnul 
Preşedinte al Republicii Nicolae Ceauşescu. 

Referindu-se la viața bisericească, Î. P.S. Sa a 
subliniat colaborarea și înfrăţirea dintre culte, apos- 
tolatul social promovat de P.F. Părinte Patriarh 
Justinian, ecumenismul practic atit de apreciat etc. 

„Noi sîntem bucuroși 
de oaspeţi din toată lu- 
mea, a subliniat Arhipăs- 
torul nostru. Cu limba ne 
mai putem încurca dar 
cu inima bal Inimile 
noastre sînt deschise față 
de toţi cei care ne caută 
cu bune intenţii.  Mul- 
țumim ui Dumnezeu că 
ne-a ajutat să ne ajir- 
măm pe calea păcii, 
binevoirii, propășirii şi îl 
rugăm ca şi de acum 
înainte să fie cu noi 
cu toții.“ 

Recepţia s-a încheiat 
cu intonarea de către 
cei prezenţi a imnului 
arbieresc. 


Originalitatea expresiilor românești 


Expresiile specifice limbii noastre cristalizează 
reacția gîndirii şi sensibilităţii faţă de impresii 
exterioare, față de practica vieţii. Ele pun în 
lumină anumite înclinări și practici milenare şi ne 
dau o mărturie asupra capacităţii de concentrare 
în cuvinte a unei filozofii populare. Lazăr Săi- 
neanu, reputat filolog din secolul trecut, elev al 
lui Haşdeu, spune în Semasiologia limbii române 
(1387) că după limba spaniolă („cu îndrăzneala ei 
metaforică nepilduită, nemaiauzită“), limba română 
este cea mai ră în Europa în acest domeniu al 
construcțiilor expresive, create de popor, cum sint: 
a prinde cheag, a avea său la rărunchi (a fi bogat); 
a face zile fmpte cuiva (a asupri); a se face foc și 
pară (a se supăra rău de tot); a încurca iţele; a-l 
aduce pe brazdă. Cum se vede, multe expresii ţin 
de specificul civilizaţiei trecute, de practica ţără- 
nească pe ogoare, de munca aspră din trecut. Sfera 
lor de referinţe este insă foarte întinsă şi structura, 
alcătuirea expresiilor atestă o fantezie excepţională, 
un spirit de observaţie adinc şi pătrunzător al 
poporului, o ironie tăioasă, păstrată din epocile 
istorice ale latinităţii. dinamice, cum se întilneşte 
şi în Italia sudică, că şi în sfera popoarelor iberice. 
Expresiile sînt grupate în jurul unui cuvînt vechi, 
de bază; aşa le-am adunat acum 7 ani un colectiv 
de cercetători într-un dicţionar destul de bogat, 
ilustrativ pentru expresivitatea afectivă, stilistică, 
a limbii române. „Zămislite de poetica închipuire a 
poporului, spre a scoate la iveală geniul şi mîn- 
dreţea limbii româneşti“ — zice tot Săineanu — 
expresiile au stat la baza prelucrării unor teme 
literare în opera scriitorilor care au știut să le 
prețuiască, să le dea valoare de imagini şi sim- 
boluri adinci; așa au făcut Negruzzi în 'Tîndală 
și Păcală, bucată alcătuită numai din serii de ex- 
presii vechi, Creangă în toată proza, valorificind 
conținutul metaforic al lor (de aceea, Creangă, așa 
ca şi Homer, nu are metațore), le regăsim atit în- 
crustate în operă cit şi comentate cu plăcerea artei 
de Odobescu, de Coșbuc sau de Eminescu. „Adevă- 
vata bogăţie a limbii — scria marele poet citat — 
consistă totdeauna în locuţiuni, în acele tiparuri 
neschimbate care se formează în curs de mii de 
ani şi dau fiecărei limbi o fizionomie proprie.“ lar 
în alt loc, îndemnînd tineretul cult să i iptă fol- 
clorul, Eminescu numea expresiile: „adevărate ne- 


stemate ale gîndirii poporului românesc.“ Într-o 
conferință universitară din 1892, Delavrancea, vor- 
bind despre „Verbul plastic românesc“, spunea: 
„Voieşte românul să descrie în cîteva cuvinte un 
om viteaz, cu viață mare și plină? Dacă e crunt 
zice că e taie-babă, un om voinic, spătos: sfarmă- 
pietre, surpă-mal...; unul care gindește şi spune 
bine gură-de-aur; dacă e blind, insinuant: limbă- 
dulce; un indiscret: gura-satului, un risipitor: mînă- 
spartă; un răutăcios: fiere-spartă etc.“ lar Coșbuc 
remarca bogăţia de forme şi înţelesuri construite 
cu prepoziţia peste: „Nu-mi dă mina să-i dau 
peste nas; nu-mi bag capul unde-i peste poate. Mi-e 
peste mină să vin aici. Îmi ride-n nas şi-mi spune 
că nu-și bate capul cu asta, căci i-ar fi peste 
mină, iar pe sub mînă îşi pune capul.” 


* 


Foarte multe expresii arată -o calitate la super- 
lativ, său critică neajunsuri în termeni de amară 
ironie, de infinită fantezie a asocierii cuvintelor: 
are limba ascuţită, nu-i ajungi cu prăjina la nas, 
nici în car nici în căruță; cu ochii-n patru; vor- 
bește verzi și uscate; e Dunăre de mînios; a se 
face luntre și punte; obraznicul mănîncă prazni- 
cul; ora dimineţii e aurul vieţii. 

Fondul bogat de expresii româneşti e oglinda 
unei spiritualităţi străvechi şi adînci, a unui umaă- 
nism generos şi vesel, cu toată istoria foarte zbu- 
ciumată a trecutului. Românul a trecut prin toate 
încercările făcînd adesea baz de necaz, ca să nu 
poată fi covirşit de asupriri şi amărăciuni nedrepte. 
Aceste nestemate ale inteligenţii, simţirii, umorului 
său configurează o mare înţelepciune, o artă a subli- 
mării adevărului în formule uimitoare de spirit. 

lată, în încheiere, lauda lui Sadoveanu pentru 
acest tezaur: „Sînt aceleași vorbe vechi, însă e un 
întreg nou, în care se simte sufletul nostru pînă 
în adîncimea istoriei; sînt aceleaşi elemente de tra- 
diție şi basm, însă fixate în cristali nemuritori de 
pietre rare. Toate generaţiile şi tot trecutul au 
Îucrat pentru această operă în care bate inima 
noastră să se elibereze.“ 

Dicţionarul tezaur pe cale de a fi încheiat 
cuprinde întreaga comoară de expresie a limbii 
române. 


Dr. Gh. Bulgăr 


TELEGRAFUL ROMÂN 


Nr. 29—30 


Primele veacuri ale Creștinismului strămoșilor noștri 


Populaţia  geto-carpo- dacă a fost ajunsă de 
misiunea creştină deodată cu cea îndreptată către 
greci, macedoneni, dalmaţini, ilin și alți din 
regiunea balcano-dunăreană. Aceasta reiese din 
Faptele Apostolilor (cap. 16, 17 și 20). Sf. Apostol 
Pavel însuși a predicat pînă în Iliria (Rom. cap. 
15, 19). În consecință a urmat cu timpul organi- 
zarea de parohii, cu cRsbbi şi diaconi, apoi și 
cu prezviteri (Filipeni 1, 1). 

Astfel geto-dacii au aflar despre Sf. Evanghelie 

din scrisorile Si. Apostol Pavel către Tesaloni- 
ceni și Filipeni, căci ele circulau de la sat la sat 
Şi prin orașe. 

Spre răsărit, pe țărmul vestic al Mării Negre, 
în Sciţia Mică (Dobrogea), Creștinismul a fost 
ăspîndir de însuși fratele Sf. Apostol Petru, de 

.. Apostol Andrei, care din Sciţia Mare venise 
în Sciţia Mică, vizitind orașele Histria, lomis şi 
Callatis. Despre aceasta informează istoricul Eus=- 
biu din Cezareea în Istoria sa (cap. 3, 1). Răspin- 
direa Sf. Evanghelii se făcea în limba greaca a 
vremii, din care s-a păstrat îndeosebi printre local- 
nici denumirea de „lisus Hristos“ în grecește. 
Aceasta cu atit mai mult că, pe lingă cunoştinţe 


de limbă latină, printre geto-daci circula și limba 
greacă, încă din vechime. 

Creștinismul a fost apoi întărit prin relaţiile 
Daciei cu Orientul Apropiat și apoi, după ocuparea 
Daciei de romani, după anul 105, și prin comer- 
cianţi, coloniști, veterani Și, soldați romani, care 
s-au stabilit sau circulau prin Dacia romană. Cei 
mai mulţi au venit din regiunile răsăritene ale 
imperiului, unde creștinismul era mai puternic. 
Întrucît mitologia romană, a învingătorilor, nu era 
pe placul dacilor, care în plus pierduseră încrederea 
în zeii propri învinși, dacii s-au apropiat de „lisus 
Hristos“, Mintuitorul venit în lume pentru bine- 
facerea celor oropsiţi. 

Aceasta o confirmă apologetul Tertullian din 
Cartagina în Africa, în scrierea sa din anul 196 
(Adversus Judaeos cap. 7), că populaţiile înde- 
ital de Roma, precum din Gala și Britania, 
din Sarmaţia, Dacia, Germania, Sciția și din multe 
regiuni, erau supuse lui lisus Hristos și numele Lui 
stăpînea la ele. Apoi teologul Origen din Alexan- 
dria Egiptului confirma, pe la 248, mai prudent 
în lucrarea sa (Comentar la Matei 24, 14), 
încă nu toţi dintre dac: au auzit de Hristos. Deci 
unii desigur că da. 


Din activitatea Mi i Alba lulia 


După festivitățile de instalare a P.S. Emilian 
i A ca Episcop al pei d — după 275 de 

i — Episcopii de = ca lulia, festivități care au 
avut loc în ziua de 25 ianuarie 1976, s-a depus 
în tot timpul o muncă stiti atit pentru Orga- 
nizarea Centrului eparhial, cî și a Eparhiei, în 
general, în vederea rostului pe care această Eparhie 
urmează să-l împlinească în cadrul vieţii biserice,ti 
şi patriotice a credincioșilor ortodocși din limitele 
i. Pe lîngă alte fapte din această activitate des- 
ip inoe ta şi următoarele: 

Numiri de personal la Centrul Eparhial. La 
C sa Eparhial s-au făcut, pînă în prezent, numiri 
de salariaţi, dintre care menţionăm aici pe cei doi 
consilieri — economic și administrativ PP.CC. 
Pr. Toma Păunescu și loan Cerghizan, secretarul 
eparhial pr. Petru Pleşa; contabilul șef Pompiliu 
Imbăruș; revizor contabil Popovici Eneia; șef birou 
tehnic, arh. Virgil Antonescu; jurisconsult Dr. 
Traian Mirza; contabil C.A.R. pr. Doru Gheaja și 
Pilicat carul şef prof. loan Berciu. 

„ Situaţia administrativă bisericească locală. S-a 
menţinut numărul protopopiatelor din trecut, care 
au rămas să fie conduse mai departe de către vechii 
protopopi. Aceştia, între timp, au lost convocați 
de mai multe ori la Centrul eparhial, pentru ex- 
punerea verbală a situaţiei parohiilor din proto- 
popiatele respective și a problemelor urgente care 
afectează aceste parohii. 


P.S. Episcop EMILIAN BIRDAȘ impreună cu 


3. Noi birotoniri de preoţi pe seama parohiilor 
vacante. 

De la 25 ianuarie 1976 și pînă în prezent, au 
fost făcute următoarele hirotoniri de preoţi, pe 
orz unor parohii vacante: 

Pr. Pop loan (31.[.1976) pe seama parohiei 
at afl ura 

2. Pr. Olteanu Petru (1.11.1976), pe seama paro- 
hiei Blaj-Tiur; 

3. Diac. Maniu Nicolae (1.11.1976), pe 
Caredralei din Alba Iulia; 


seama 


Pr. Eugen Teodorescu (15 
oarbe Trâmpoaiele-Alba Iulia; 

Pr. Valeriu Velchereanu 
seama parohiei Băiţa-Reghin; 

Pr. loan Lircă Moldovan (14.111.1976), pe 
seama parohiei Răstoliţa-Reghin, și 

Pr. Balea Ivan (3.VI.1976), pe seama parohiei 
Valea Mică, protopopiatul Alba Iulia. 

4. Transferări de preoți: 

S-au făcut în tot timpul acesta 6 (șase) transfe- 
rări de preoţi la cerere. 

5, Şedinţe ale Consiliului eparhial şi permanenţe,. 

S-au ţinut ședințe ale Consiliului eparhial 
(25.11.1976 şi 15.111.1976), numeroase audienţe, 
precum și permanenţe în care s-au dezbătut pro- 
bleme importante, dintre care dotaţiile și docu- 
mentarea în privinţa bisericilor — monumente 
istorice, distruse de inundaţii, au fost cele mai 
urgente. La ordinea zilei s-au elaborat acte, privind 
activitatea administrativă și pastorală din Eparhie. 

6. Înfiinţarea C.A.R-ului pe Epavhie. În ziua 
de 12 aprilie 1976, s-au pus bazele Casei de 
Ajutor Reciproc a Clerului din Episcopia de Alba 
lulia, care a și început să funcţioneze regulat, cu 
incepere de la 1 mai 1976. 

7. Vizite protocolare. P.S. Episcop Emilian a 
vizitat protocolar pe Domnii Președinți ai Comi- 
tetelor Executive ale Consiliilor Populare din jude- 
țele: Alba (26.11.1976); Mureş (4.111.1976) şi Har- 


.11.1976), pe seama 


(29.111.1976), pe 

ÎN n n ne ate i 


angajaţii Centrului Eparhial ort. rom. Alba Iulia 


ghita (3.111.1976), însoţit de Domnul Director Puiu, 
fiind primit pretutindenea cu cordialitate și dis- 
curînd, într-o atmosferă de deplină înţelegere reci- 
procă, diferitele probleme de interes comun. 
Vizite intercultice. P.S. Episcop Emilian a 
vizitat, între timp, pe P.S. Episcop Jakab Antal, 
Episcop auxiliar romano-catolic din Alba Iulia, cu 
care întreține încă din trecut frumoase raporturi, 
precum şi biserica și prelatul romano-catolic din 
Odorheiul Secuiesc şi pe preotul romano-catolic din 
Continuare în pag. 4) 


Dar frica de persecuțiile anticreștine romane, 
duse în baza unor decizii imperiale severe că „nu 
este îngăduit să fie creștinii“, din 165, apoi „nu 
este îngăduit să fiți voi“, din 211, şi în fine 
„numele de creştin trebuie distrus“, din 305, a 
întîrziat printre geto-daci manifestări publice 
creștineyti. În plus, primii încreștinaţi dintre local- 
nici aparţineau în primul rînd păturilor sărace, 
care nu-și puteau manifesta apartenenţa la Hristos 
şi la Creștinism prin monumente și inscripții vizi- 
bile. De aceea descoperirile arheologice creștine 
pentru această vreme sînt foarte sărace. În schimb 
au fost descoperite monumente și temple ale stă- 
piînitorilor din „colonia Dacice Sarmizegetuza“ 
Astfel geto-dacii se aflau, cu limba lor populară, 
în faţa limbii latine oficiale și a celei grecești cul- 
turale, din care aflau despre mitologia stăpinitori- 
lor. Abia mai tirziu s-a accentuat în Dacia romană 
şi Creștinismul în limba latină, cea încreștinată de 
Tertullian de la Cartagina. 

Totuși în timpul persecuției lui Dioclețian, din 
anii 303—305, sînt cunoscuţi numeroşi martiri 
creștini din regiunea Dunării inferioare pină în 
Panonia, între care se aflau episcopi din Tomis, 
apoi clerici, diaconi și numeroşi credincioși, ceea 
ce dovedește că încă spre sfirșitul sec. III Biserica 
era organizată temeinic în aceste regiuni. 

Edictul împ. Constantin cel Mare din 315, de 
la Mediolan, care acorda libertate de credinţă 
creștinilor și recunoștea Creștinismul ca religie de 
stat, alături de mitologiile oficiale, a declanșat o 
înflorire rapidă a Creștinismului „ortodox“ și în 
centrele din Sciţia Mică, de-a lungul Dunării și 
chiar în Dacia romană, și după 271, readusă par- 
ial în legătură cu imperiul roman prin Constantin, 
numit în documente „restitutor Daciarum“ — cel 
care a restabilit Daciile. Era prilejul ca dacii, 
romanizați între timp, sa recunoasca acest imperiu 


ocrotitor, așa că au început să se numească 
„romani“ și să se încreștineze deplin. 
Aceasta o confirmă acum că sint cunoscuţi 


numeroși episcopi în regiunea Dunării, la Sirmiu, 
Sardica, Rauaria, Aquae, Novae şi mai ales la 
Tomis și Durostor, care au participat în cursul 
secolului IV la sinoadele „ortodoxe“ de la Niceea, 
Sardica și Constantinopol. Descoperirile arheologice 
de la Cluj-Napoca, Apulum-Alba lulia, Micia- 
Veţel, Biertan-Mediaș, apoi de la Drobeta-Turnu 
Severin, Sucidava-Celei, apoi la Tomis și Niculi- 
ţel- Tulcea, oferind urme creştine şi fundamente de 
basilici, ca la Tomis, Histria, Niculiţel, Moreşti- lg. 
Mureș, Morissena-Cenad și altele, dovedesc ca pe 
întreg teritoriul locuit azi de români, strămoșii 
daco-romani trecuseră la Creștinismul ortodox. 
Aceste urme arheologice confirmă totodată și con- 
tinuitatea populaţiei locale daco-romanizate în 
spaţiu și timp. În această vreme daco-romanii de 
pe ambele versante ale Carpaţilor și-au însușit 
romanitatea și în limbă, folosind termeni creștini 
latini pentru a exprima noţiunile Creștinismului 
ortodox. 

Populaţiile migratoare nu puteau produce astfel 
de așezări monumentale creştine, pentru că nu 
veneau din regiuni încreștinate, și apoi purtau cu 
ele credinţele lor tradiţionale mitologice, în timp 
ce populaţia autohtonă daco-romanizată își mani- 
festa prezenţa ei stabilă şi prin continuarea denu- 
mirilor geografice. Aceasta cu atit mai mult că 
după deciziile sinodelor ecumenice de la Constan- 
vinopol, din 381, și de la Chalcedon, din 451, 
regiunile așa numite „barbare“, pe unde stăpineau 
trecător migratorii, din Europa răsăriteană, erau 
supuse patriarhului de la Constantinopol. Astfel 
spre daco-romanii încreștinaţi pătrundeau necon- 
tenit texte în limba grecească creștină din Orient, 
precum și texte provenite din „latinitatea orien- 
tală“ și apoi din „latinitatea bizantină“ de la 
Constantinopolul ortodox. 

Din această vreme datează aşezările creștine, 
cimitirele şi fundamentele de basilici de la Nicu- 
liţel, Tomis, Tropaem Traiani, Axiopolis, Histria, 
Troesmis, Callauis din Sciţia Mică, apoi de la 
Sucidava (la revărsarea Oltului în Dunăre), de la 
Moreşui din 'iransilvania și de la Morisena din 
Banat. Regiunile nord-dunărene erau îndrumate de 
„horepiscopi“, adică de episcopii trimiși de la 
Dunăre și de la Tomis, care mai apoi a devenit 
Arhiepiscopie, spre a ocîrmui regiunile unde încă 
nu au fost stabilite centre episcopale orășenești. Ca 
martir localnic este Sf. Sava, martirizat de 
regele got Atanaric, prin înecare în riul Buzău, la 
12 aprilie 372, fapr descris de preotul autohton 
Sansala și confirmat în scrisul Sf. Vasile cel Mare 
și Sf. loan Gură de Aur. 

Apoi, spre sfîrșitul sec. IV, daco-romanii dună- 
reni şi carpatici au luat contact cu activitatea 
misionară a episcopului Sf. Niceta din Remesiana, 
din Dacia mediteraniană, căci la el veneau „și dacii 
pileati“, adică cei liberi. 

prof. M. Șesan 

320 de ani de la întemeierea 


Mănăstirii Brâncoveanu 


În 15 august 1976 se împlinesc 320 de ani de 
cind vornicul Preda de Brincoveni, unchiul voie- 
vedului Constantin Brâncoveanu, a ridicat la 
Simbăta de Sus, lingă fiîntîna „Izvorul Tămă- 
duirii“, prima biserică de lemn în care a așezat 
după rinduiala domnilor de pămînt 3 călugări 
care aveau să servească închinătorii și pelerinii 
care cercetau aceste locuri minunate cu multe 
secole înainte. Acest lucru dovedește intensa viaţă 
religioasă ortodoxă românească de la poalele 
Munţilor Făgăraş, care are rădăcini adinci în 
veacurile îndepărtate ale istoriei, precum și legă- 
turile strînse și permanente dintre românii de pe 
ambele versante ale Carpaţilor. 

Trebuie să reținem că Brâncovenii au ridicat 
pe pămînturile care le posedau în Transilvania 
nu numai mănăstire, ci și alte construcții, ca de 
exemplu castelul din satul Simbăta de Sus, bise- 
rica Sf. Nicolae din Făgăraș și chiar școală româ- 
ncască, cum a fost aceea care a funcţionat timp 
de 70 de ani lîngă mănăstirea de la Sîmbăta. 

Biserica de lemn ridicată de vornicul Preda la 
1656 a dar posibilitatea închegării unei vieţi de 
obște monahală în jurul acestei așezări, la care 
Brâncoveanu Constantin, domnul Ţării Româ- 
nești, după ce mai întîi a ridicar castelul din 
Sîmbăta de Sus, a zidit aici cu meşteri aduşi de 
la Horezu, unde își avea un șantier permanent, 
biserica de zid chiar pe temelia celei de lemn, 
lucrare încheiată la anul 1696, iar după alți ani, la 
1702, la cererea stăruitoare a masei compacte de 
locuitori români din [ara Făgărașului, Ţara Birsei 
și Ţara Hațegului, Brâncoveanu a construit aici un 
complex monastic cu numeroase clădiri în care a 
luat ființă o școală de „grămătici“ și una de zu- 
gravi. În acest scop aduce din Ţara Românească 15 
dascăli, care aveau să conducă aceste școli, înzes- 
uriînd mănăstirea cu peste 1000 hectare de teren 
pentru întreținerea școlilor și a mănăstirii. 

Furia generalului Bucow, care în fanauismul său 
distruge cele 35 mănăstiri și schituri aflate de-a 
lungul Carpaţilor în sudul Transilvaniei, cruță 
mănăstirea brincovenească de la Simbăta, dato- 
rită influenţei politice pe care o mai aveau încă 
Brâncovenii la curtea din Viena. După 20 de ani 
însă, în 1785, de data aceasta generalul Preis 
aduce în stare de ruină și această mănăstire, învi- 
nuindu-o că „este un cuib de valahi care răspîn- 
desc otrava schismatică în tot sfîntul imperiu“. 
Este vorba desigur de rezistenţa pe care românii 
ortodocși o opuneau pentru păstrarea Legii lor 
străbune împotriva celor ce voia să-i treacă cu 
forţa la „legea împăratului“ de la Viena. 


Decapitarea ctitoriei voievodului martir aduce 
multă jale în rîndul românilor din Țara Făgă- 
rașului, care se vedeau lipsiţi de sprijinul moral 
și cultural în acele vremuri zbuciumate. Totuși, 
tunurile, care au distrus o bună parte din zidu- 
rile mănăstirii, n-au distrus și credința și nădej- 
dea vrednicilor noștri înaintași de pe acele melea- 
guri în vremuri mai bune, pe care le trăim astăzi 
cu toții. 

Aşa se explică faptul că timp de 150 de ani, 
biserica mănăstirii, distrusă în parte și care mai 
păstrează și azi în interiorul ei părți masive de 
frescă originală, a fost un minunat loc de pele- 
rinaj, ceea ce a devenit o tradiţie care se continuă 
și astăzi an de an, la Izvorul Tămăduirii, cel de 
al doilea hram al mănăstirii. Se aduc aici rugă- 
ciuni de mulţumire și de preamărirea lui Dum- 
nezeu pentru toat: binefacerile Sale revărsate 
asupra Biericii noastre, asupra Patriei și poporu- 
lui nostru. 

Îndată după unirea Transilvaniei cu România, 
au început lucrările de restaurare a mănăstirii sub 
conducerea ctitorului restaurator mitropolitul Ni- 
colae Bălan și cu sprijinul de bună voie al întreg 
poporului drepteredincios, sfințirea ei săvirșin- 
du-se la 15 augusr 1946. Aşadar, anul acesta, 
odată cu aniversarea a 320 de ani de la înte- 
meicrea ei, mănăstirea serbează și cea de a 30-a 
aniversare de la tirnosirea prilejuită de încheierea 
lucrărilor de restaurare a bisericii şi clopotniţei. 


Opera de restaurare și înfrumusețare a acestui 
sfint locaș se continuă an de an și ne gîndim cu 
bucurie la ziua cînd va fi ridicată clădirea brîn- 
covenească din jurul bisericii, în care se pregătește 
instalarea unui muzeu și o interesantă colecție de 
icoane pe sticlă. 

În ultimii ani, sub arhipăstorirea Î.P.S. nostru 


Mitropolir Nicolae al Ardealului, la Mănăstirea 
A id . vo. 
Brâncoveanu s-au făcut importante lucrări de 


consolidare, de îngrădire a terenului mănăstiresc, 
de reamenajare, potrivit necesităţilor actuale, a 
unor spaţii din clădirile mănăstirii, s-a deschis 
un atelier de pictură pe sticlă etc., obştea mănăs- 
tirii străduindu-se să trăiască în muncă și rugă- 
ciune, potrivit rînduielilor Bisericii noastre. 


Credincioșii care o vizitează se adapă din iz- 
vorul dragostei de Dumnezeu, de ţară și de tot 


binele ce curge permanent la acest sfint și străbun 
așezămînt, iar turiștii din țară și de peste hotare, 
care îl cercetează în număr mare, pleacă cu im- 
presii de neuitat, care sînt îmbogăţire și de pei- 
sajul de baladă ce înconjoară ctitoria brîncove- 
nească de la Sîmbăta de Sus. 


Arhim. Veniamin Iobăneanu 


Sf. Efrem Sirul 
Indemn la indreptare 


Luaţi aminte! Nimeni să nu spună: „Eu n-am 
păcătuit.“ Cine spune aşa, acela este ori orb ori 
miop. El se înșală pe sine însuși și nu vede cum 
Satan îl înșală în cuvînt și faptă prin auz, prin 
simţuri și ginduri. Cine s-ar putea lăuda că are 
inima neîntinată și toate simţurile curate? Nimeni 
nu este fără de păcat, nimeni nu e lipsit de 
pată, absolut nimeni între oameni nu e lipsit de 
greșală, înafară de Cel Unul care, din dragoste 
pentru noi, a devenit sărac deși El era bogat. 
Fără de păcat este numai Acela care a ridicat 
păcatul lumii și vrea ca toți oamenii să fie feri- 
ciți. El nu vrea moartea păcătoşilor. El este 
prietenul credincioșilor, pe deplin milostiv, blind 
și bun. El este iubitorul sufletelor, Atotputernicul, 
Mintuitorul tuturor oamenilor, Tatăl orfanilor și 
Apărătorul văduvelor. El este Dumnezeul celor 
care se pocăiesc, Doctorul sufletelor și al trupuri- 
lor, Speranţa celor fără de nădejde, limanul celor 
înconjurați de furtună, Ajutorul celor fără ajutor și 
Calea vieții. El cheamă pe toți la îndreptare și nu 
respinge pe niciunul care se căiește pentru răul facut. 

La El să ne căutăm și noi scăparea, fiindcă toți 
păcătoşii, care au alergat la El, au găsit mîntuirea 
sufletelor lor. Deci și noi, fraţii mei, n-avem voie 
să ne îindoim de mîntuirea noastră. Dacă am 
păcătuit, atunci să ne întoarcem (de pe calea 
păcatului). De am păcătuit de mii de ori, să ne 
întoarcem de mii de ori! Dumnezeu se bucură de 
orice faptă bună, dar mai ales de un suflet în- 
dreptat. Spre acesta Dumnezeu se apleacă și îl 
ia în miinile Sale și îl cheamă la Sine prin cuvin- 
vele: „Veniţi la mine toţi care sînteţi împovăraţi 
cu vreo neplăcere, fiindcă nu alung pe acela care 
vine la mine! Veniţi la mine cei suferinzi şi îm- 
povărați și Eu vă voi odihni în acel loc de sus 
unde se odihnesc toţi sfinţii mei în mare bucurie.“ 


Traducere de S$. Șebu 


Itinerar arhieresc în protopopiatul Sf, Gheorghe 


După ce a participat la conferința de orientare 
a preoţilor din prot. Brașov, marţi, 25 mai 1976, 
i. P.S. Mitropolit Nicolae Mladin al Ardealului 
a luat parte, joi, 27 mai a.c., la conferinţa de 
orientare a preoților noștri din prot. Sf. Gheorghe, 
subiectul conferințelor din luna mai 1976 fiind 
intitulat: „Poporul român în lupta pentru pro- 
gresul Patriei, pentru pace și colaborare inter- 
naţională“. 

A doua zi, vineri, 28 mai, însoțit de P.C. 
cons. Gh. Papuc și P.C. prot. P. Dumbravă (Sf. 
Gheorghe), Înalt Prea Sfinţia Sa a făcut o vizită 
protocolară Domnului Nagy Ferdinand, Preşedin- 
rele Consiliului Popular al Judeţului Covasna, 
întîlnire care s-a desfășurat într-o atmosferă cor- 
dială, convorbirea axîndu-se pe teme cu caracter 
patriotic-cetăţenesc. 

În aceeași zi, Arhipăstorul nostru a vizitat 
parohia Baraolt, unde sînt în curs de reparaţii 
cele două biserici pe care le avem, una mai 


veche și alta mai nouă, fiind în perspec- 
tivă şi construirea unei case parohiale în 
acest orășel; filia Căpeni, unde avem o bi- 
serică — monument istoric, luată și ea în evi- 


dență pentru reparaţii capitale; parohia Virghiș 
cu filia Doboșeni, pr. paroh 1. Şuteu, unde a dar 
îndrumările cuvenite; parohia Băţanii Mari, pr. 
paroh I. Constantin, unde s-au făcut reparaţii la 
casa parohială, iar acum se lucrează la consoli- 
darea bisericii prin grija preotului şi credincioșilor 
din parohie, precum și parohia Bixad-Olr admi- 
nistrată mult timp de C. pr. 1. Cucu, unde s-au 
făcut reparaţii de căpării bisericii — monument 
istoric cu hramul Sf. Dumitru, iar la biserica mai 
nouă, cu hramul Sf. Gheorghe, s-au executat 
lucrări de consolidare. 

Sîmbătă, 29 mai a.c., Î.P.S. Sa a vizitat unele 
parohii „de pe Buzae“, iar seara a luat parte la 
vecernia care s-a săvirșit de către un sobor de 
preoţi şi diaconi, în frunte cu P.C. vicar Tr. 
Belașcu, la parohia Întorsura Buzăului I. 

După vecerme, adresîndu-se credincioșilor, care 
şi-au arătat puterea credinţei lor și prin cîntarea 
în comun pe care o practică, a vorbit P.C. prof. 
Gh. Şoima, care a făcur unele tilcuiri liturgice, 
precum și C. pr. V. Goţea, parohul local, care a 
făcur o dare de seamă asupra vieții bisericești 
şi obşteşti, bogată în fapte, din parohia C. Sale. 

Cuvînr de învăţătură a rostit apoi Î.P.S. Mi- 
tropolit Nicolae, care a explicat, temeluindu-le 
cu textele biblice cuvenite, unele învățături de 


credința ale Bisericii noastre, subliniind necesi- 
tatea de a ne păstra unitatea de credinţă după 
cum s-a rugat și Mîntuitorul, „ca toţi să fie una“. 

Î.P.S.Sa a îndemnat credincioșii la dragoste 
faţă de Biserica străbună și față de Patria noas- 
tră, care se bucură de un prestigiu deosebit în 
lumea contemporană. 

Duminică, 30 mai 1976, Î.P.S. Mitropolit 
Nicolae al Ardealului a săvirșit, în fruntea unui 
sobor de preoţi și diaconi și cu participarea unui 
mare număr de credincioși, sfinţirea bisericii din 
Barcani I, prot. Sf. Gheorghe, care a fost îmbră- 
cată prin grija și jertfelnicia preotului şi credin- 
cioșilor cu o foarte plăcută pictură, după ce i 
s-au făcut lucrări de consolidare și de imprej- 
muire. 

P.C. prot. P. Dumbravă în cuvintul de bun 
venit a tălmăcit bucuria credincioșilor de pe 
Buzae, care au înconjurat pe Arhipăstorul lor cu 
puternice simțăminte de dragoste. 

Răspunsurile la Sf. Liturghie au fost date de 
un cor restrins, format din studenți teologi din 
anul |. 

La priceasnă a predicat P. C. cons. M. Colotelo, 
care a tălmăcit Evanghelia zilei, iar după Sf. 
Liturghie a vorbit credincioșilor P.C. vicar Tr. 
Belașcu. 

În continuare, C. pr. A. Boghici, parohul local, 
distins cu rangul de „sachelar“, a făcur o dare de 
seamă asupra lucrărilor executate, subliniind vred- 
nicia bunilor săi credincioși. 

Tor cu acest prilej, pentru activitatea sa pas- 
orală și gospodărească, C. pr. V. Goţea a fost 
distins cu rangul de „iconom“. 

În cuvîntarea rostită, Î. P.S. Mitropolit Nicolae 
a zăbovit cu deosebire asupra unor aspecte prac- 
tice ale unor învățături și rînduieli creștine orto- 
doxe, făcînd totodată o incursiune în perioada 
de început a istoriei Bisericii și poporului nostru. 

A dat de asemenea o seamă de îndrumări pen- 
tru trăirea unei vieţi morale superioare de către 
credincioşii noştri de toate virstele, în familie, 
la locul de muncă, în viaţa de toate zilele erc. 

Itinerarul arhieresc al i. P. S. Mitropolit Nicolae 
de la Sibiu în prot. Sf. Gheorghe, jud. Covasna, de 
la sfîrșitul lunii mai a.c. a însemnat o mai bună 
cunoaștere de către Arhipăstor a parohiilor vizitate, 
dar și un imbold în plus pentru preoţii și credin- 
cioșii cercetaţi pentru o lucrare mai cu roade, atit 
din punct de vedere bisericesc cît și patriotic. 

Din activitatea Episcopiei Alba Iuliei 


(Urmare din pag. 2) 


Tulgheș, catedrala romano-catolică Șumulcu-Mier- 
curea Ciuc și catedrala din Ditrău. 


Menţionăm aici, ca un fapt concret, în ce pri- 
veşte bunele raporturi dintre Episcopia ortodoxă 
de la Alba Iulia și Episcopia romano-catolică de 
aici, acela că la slujba Învierii din anul acesta 
săvirșită în incinta Catedralei episcopale ortodoxe, 
pe lîngă numeroși credincioși de alte confesiuni, a 
asistat și P.S. Episcop romano-catolic auxiliar 
Jakab Antal, precum și cca 100 de studenți de la 
Institutul Teologic romano-catolic din localitate. 


9. Vizite canonice săvirșite în Eparhie. Prea 
Sfinţitul Episcop Emilian, în scurtul timp de la 
instalarea Prea Sfinţiei Sale, a vizitat canonic o 
mulțime de parohii din Eparhie, săvirșind și slujbe 
arhierești. În afară de Catedrala episcopală de la 
Alba Iulia, vizitele canonice au avut loc la: Teiuș, 
Rîpa de Jos, Cristurul Secuiesc, Odorhei, Totoi, 
Cerghizel, Tg. Mureș, Răstolița, Topliţa, Borsec, 
Corbu, Tulgheș, Boziaș, Botorca și Tirnăveni. Cu 
ocazia aceasta, Prea Sfinţia Sa a primit în audienţă 
mai mulți preoți și credincioși și a cercetat situaţia 
de pe teren din toate punctele de vedere. 

10. Punere de pietre de temelie pentru construc- 
ţii de biserici. 

În ziua de 26.1V.1976, s-a pus piatra de temelie 
a bisericii din parohia Toaca, iar în ziua de 
30.V.1976, s-a pus piatra de temelie a bisericii 
din Culpiu-Mureș. Atît într-un loc, cît și în 
celălalt, credincioșii din parohiile respective și-au 
exprimat satisfacția pentru acest început de reali- 
zare a dorințelor lor de a-și avea lăcaș propriu 
de închinare. 

11. Sfinţiri de biserici. 

În ziua de 2.V.1976, a fost sfințită și predată 
cultului, biserica, ridicată de curînd în parohia 
Vătava, iar în ziua de 23.V.1976 au fost sfinţite, 
bisericile din parohia Tău și biserica de la Bozed, 
Tg. Mureș — 30.V.1976. 

12. Vizitarea Catedralei episcopale de turiștii 
străini. 

În cursul lunilor ianuarie—mai 1976, Catedrala 
episcopală a fost vizitată de un număr de 16 036 
de turiști din ţară şi de 1 325 din străinătate, veniți 
fie prin O.N.I., fie cu mijloace propri. 

13. Vizite făcute unor lerarbi din ţară. Î.P.S. 
Sale Nicolae al Ardealului și î.P.S.Sale Arhi- 
episcopului Teofil al Clujului din raza Mitropoliei 
Ardealului, iar în ziua de 9 mai a.c., Prea Sfin- 
țitul Episcop Emilian, însoțit de P.C. consilier 
Toma Păunescu, a făcut o vizită Înalt Prea Sfin- 
țitului Mitropolit al Moldovei și Sucevei, Dr. lustin 
Moisescu, la Iaşi, cu care prilej a discutat o seamă 
de probleme în legătură cu viaţa bisericească de la 
noi în genere și cu Episcopia Ortodoxă de Alba 
lulia, în special. Vizita s-a desfăşurat într-o fru- 
moasă atmosferă de dragoste și de înţelegere fră- 
țească. 

De asemenea P.S. Emilian a vizitat Institutul 
Teologic de la Sibiu în ziua de 14 mai, iar în 
ziua de 24 mai, Seminarul special de la Curtea de 
Argeș, făcînd donaţie studenților cîte un „Îndreptar 
ortodox“ și o modestă sumă de bani. 

14. Potrivit unei frumoase tradiţii din Biserica 
noastră Ortodoxă, în după amiaza primei zile de 
Paști 1976, preoţii din municipiul Alba Iulia, 
împreună cu angajaţii Centrului eparhial, au fost 
primiţi de Prea Sfinţitul Episcop Emilian, la 
reşedinţa episcopală, pentru a aduce Întiistătătoru- 
lui lor cuvenitele felicitări de Sf. Paști și urări de 
sănătate. În numele clerului și angajaţilor de la 
Cancelaria eparhială a vorbit P.C. pr. consilier 
Toma Păunescu. 

15. Colaborarea cu Departamentul Cultelor şi 
cu organele locale. În lucrarea de organizare a noii 
Eparhii de Alba Iulia Conducerea Departamentu- 
lui Cultelor a dat dovadă de o largă înţelegere, 
venind de fiecare dată în ajutorul Eparhiei, în 
soluționarea diferitelor probleme legate de buna ei 
organizare; cînd a fost cazul, și din partea auto- 
rităților locale de Stat. 


16. Pe lingă activitatea arătată mai sus și pe 
lîngă circularele şi îndrumările pastorale emise de 
la Centrul eparhial, în legătură cu buna desfășu- 
rare a activităţii pastorale și bisericești, P. S. Epis- 
cop Emilian a dat la lumina tiparului următoarele 
cinci lucrări: a) Îndreptar ortodox; b) O presti- 
gioasă aniversare; c) Alba Iulia, oraș bimilenar; 
d)—e) Două pastorale și va intra sub tipar o 
voluminoasă Carte de rugăciuni. 

Aceasta este, în rezumat, bilanţul celor cinci 
luni de activitate, la Episcopia de Alba Iulia. 


I. B. 


REDACŢIA: Secţia culturală a Consiliului arhiepiscopesc — Sibiu 


Festivitatea încheierii anului 


la Institutul Teologic 


Ca şi în anii trecuţi, festivitatea încheierii anu- 
lui universitar la Institutul Teologic din Sibiu s-a 
ținut în ziua de 29 iunie 1976, la praznicul Sfin- 
ților Apostoli Petru și Pavel. 

Festivitatea a început la orele 9,30, cu oficierea 
în biserica catedrală a Sfintei Liturghii arhierești 
de către Î.P.S. Mitropoliţi Nicolae Mladin al 
Ardealului și Nicolae Corneanu al Banatului, 
înconjurați de un sobor de preoți și diaconi, com- 
pus din profesori ai Institutului Teologic, con- 
silieri arhiepiscopești și preoţi ai catedralei. Răs- 
punsurile au fost date de corul studenţilor teo- 
logi, condus de păr. lector loan Popescu. 


La priceastnă a predicat păr. arhid. loan Ză- 
grean, profesor la Institutul Teologic, care a elo- 
giat personalitatea și activitatea Sfinţilor Apos- 
toli Petru și Pavel, subliniind totodată moștenirea 
lăsată de ei Bisericii și creștinilor de astăzi. 

La orele 12,30, festivitatea a continuat în aula 
Institutului, unde s-a desfășurat un program ar- 
tistic-coral, susținut de corul studenților Institu- 
tului, sub conducerea păr. lector loan Popescu, 
în prezenţa Î.P.S. Mitropolit Nicolae al Ardea- 
lului și Nicolae al Banatului, a reprezentantului 
Institutului Teologic Protestant din Cluj-Sibiu, a 
membrilor Consiliului arhiepiscopesc, în frunte 
cu P.C. vicar Traian Belașcu, a profesorilor și 
studenţilor Institutului și a unei alese asistenţe, 
compusă din credincioşi. 

După cuvintul festiv, rostit de către P.C. pă- 
rinte rector Isidor Todoran, în care a înfățișat 
realizările Institutului din acest an, de asemenea 
a arătat nădejdile și sarcinile de viitor ale acestei 
instituţii de cultură teologică și de educaţie creș- 
tinească și patriotică, programul a continuat cu 
executarea de către corul studenţilor a unor piese 
corale, artistic nuanţate, din care menționăm: 
compoziţiile păr. prof. Gheorghe Șoima, Rugă- 


Universitar din Sibiu 


ciune, pe versuri de M. Eminescu, „În ritmul 
muncii“; Mama de I. D. Chirescu, Pui de lei de 
I. Brătianu și Tricolorul de Ciprian Porumbescu. 


În numele absolvenţilor a vorbit Bel Valeriu, 
care a arătat că seria de absolvenți din acest an 
este conștientă de sarcinile care le are în perspec- 
tivă și toţi colegii lui așteaptă cu bucurie trimi- 
terea lor în parohii, spre a sluji Biserica și Patria. 

Un cuvînt de salut și bune urări a adus d-l 
profesor Hermann Pitters din partea Institutului 
Teologic Unic Protestant, secția luterană din Sibiu. 

Au vorbit apoi în ordine: Î.P.S. Mitropolit 
Nicolae Corneanu al Banatului, P.C. vicar Ira- 
ian Belașcu și Î.P.S. nostru Mitropolir Nicolae 
al Ardealului. Din cuvîntările Î.P.S. Lor s-a des- 
prins purtarea de grijă și solicitudinea deosebită 
pe care Ierarhii ardeleni și bănățeni le acordă 
Institutului Teologic din Sibiu, pentru ca viirorii 
preoţi să primească aici o cultură și o educaţie 
corespunzătoare exigențelor vremurilor noastre, 
pentru ca preoţii să devină cu adevărat slujitori 
ai Bisericii noastre strămoșești, ai Patriei și cre- 
dincioșilor. P.C. vicar Traian Belașcu a făcut 
absolvenţilor din acest an o serie de recomandări 
de care să ţină seama în viitoarea lor activitate 
pastorală. 


Festivitatea s-a încheiat cu citirea de către păr. 
rector I. Todoran a listei studenţilor premianţi 
şi cu menţiune, după care s-a făcut repartiţia 
premiilor în cărți. 

Serbarea de încheiere a anului universitar la 
Institutul Teologic Ortodox din Sibiu a fost un 
binevenit prilej de cunoaștere a muncii și reali- 
zărilor obţinute de profesori și studenţi, ca și de 
asumare de noi angajamente de către ostenitorii 
acestui așezămînt, spre o cît mai deplină slujire 
a Bisericii, Patriei și poporului nostru. 

| a 


Temeiuri ale învățăturii noastre de credință 


Sfintele Taine — mijloace de impărtășire a harului 
mîntuitor şi sfinţitor, de creştere în viaţa în Hristos 


1. Sfinta Taină a Botezului 


— „Eu unul vă botez cu apă spre pocăință, 
dar Cel ce vine după mine vă va boteza cu Duhul 
Sfînr și cu foc“ (Matei 3, 11). 


— „loan a botezat cu apă, voi însă vă veţi 
boteza cu Duhul Sfînt“ (F. Ap. 11, 16). 


— „Drept aceea, mergînd învăţaţi toate nea- 
murile, botezîndu-le în numele Tatălui și al Fiu- 
lui și al Sfîntului Duh“ (Matei 28, 19). 


— „De nu se va naște cineva din apă și din 
Duh nu va putea să intre în împărăția lui Dum- 
nezeu“ (loan 3, 5). 


— „Cel ce va crede şi se va boteza, se va 
mîntui“ (Marcu 16, 16). 


— „Pocăiţi-vă și să se boteze fiecare dintre voi 
în numele lui lisus Hristos, spre iertarea păcatelor 
voastre și veţi primi darul Duhului Sfînt... Iar 
cei ce au primit cuvîntul lui s-au botezat“ (F. Ap. 
2, 38—41). 

— EL ne-a mîntuit, nu din faptele cele întru 
îndreptare, săvîrșite de noi, ci după a Lui îndu- 
rare, prin baia nașterii celei de a doua și prin 
înnoirea Duhului Sfînr“ (Tir 3, 5). 

— „Cîţi în Hristos v-aţi botezat, în Hristos 
v-aţi îmbrăcat“ (Gal. 3, 27). 


— „Oare nu știți că toţi câţi în Hristos Iisus 
ne-am botezat, întru moartea Lui ne-am botezat? 
: a E 
Deci ne-am îngropat cu El, în moarte, prin botez, 
pentru ca, precum Hristos a înviat din morţi, 
prin slava Tatălui, așa să umblăm și noi întru 
. 0 
înnoirea vieţii“ (Rom. 6, 3—4). 


— „Pentru că într-un Duh ne-am botezat noi 
toţi, ca să fim un singur trup“ (| Cor. 12, 13). 


— Lăsaţi copiii să vină la Mine și nu-i opriți“ 
(Matei 19, 14). 


— „lar după aceea s-a botezat și ea și casa ei“ 
(F. Ap. 16, 15). 


(Taxa poştală plătită în numerar) 


— „Și s-a botezar el și toți ai lui îndată“ 
(E. Ap. 16, 33). 


— „Am botezat și casa lui Ștefana“ (1 Cor. 
1, 16). 


— „Hristos a venit să mîntuiască pe toţi 
oamenii şi anume pe toţi care dobindesc de la 
El nașterea a doua pentru Dumnezeu, pe prunci 
și pe cei mici, pe tineri și pe bătrîni“ (Sf. Irineu). 


— „Am primit de la Apostoli tradiția de a 
boteza pruncii. Căci știau aceia, cărora li se încre- 
dinţaseră secretele 'Tainelor dumnezeieștu, că în 
toţi sînt întinăciunile păcatului care trebuie să se 
spele prin apă și prin Duh“ (Origen). 


— „Botezul pruncilor l-a avur Biserica tot- 
deauna, l-a păstrat totdeauna; ea l-a primit din 
credința înaintașilor și îl păzește constant, pînă 
la sfîrșitul veacurilor“ (Fer. Augustin). 


— „Cel ce neagă necesitatea Botezului pruncilor 
celor nou născuţi, sau zice că deși se botează ei 
spre iertarea păcatelor, totuși nu primesc din pă- 
catul cel strămoșesc al lui Adam nimic ce ar tre- 
bui să se spele prin baia renașterii, acela să fie ana- 
tema“ (Sinodul din Cartagina, anul 418). 


— „Nu spunem că om care a fost botezat 
și a primit harul este după aceea neschimbabil 
și nu are lipsă de pocăință, ci că de la botez, 
prin harul lui Hristos, ni s-a dăruit harul deplin 
al lui Dumnezeu spre împlinirea poruncilor. Deci 
orice creştin, care l-a primit în chip tainic și nu 
împlinește poruncile, în măsura lipsei pe care n-o 
împlinește, este biruit de păcat, care nu este al 
lui Adam, ci al celui neglijent, întrucît, luînd 
puterea de a lucra, nu lila lucrul. Dacă 
deci nu împlinim poruncile lui Dumnezeu, harul 
dat nouă nu se va descoperi“ (Sf. Marcu Ascetul). 

23 AUGUST 


1944 — 1976 


Pe drept cuvint, ziua de 23 August 1944 repre- 
zintă importantă piatră de hotar în istoria poporu- 
Iu: nostru, o verigă de seamă în lungul lanţ de 
„lupte grele“ — cum le numea, cu un anumit 
ei Președintele Patriei noastre, Domnul Nicolae 
Ceaușescu — purtate „de-a lungul a două milenii 
de existență“ pentru a-și „apăra ființa proprie, 
entitatea naţională“, pentru dreptate socială și 
libertate națională. 

Greu încercate de amenințarea fascistă, popoa- 
rele au luptat din răsputeri cu prețul a imense 
eforturi şi a negrăite jertfe pentru înfringerea 
definitivă a diabolicei sale maşini de război, pusă 
în slujba răului, a unei ideologii oarbe, antiumane. 

De aceea, vorbind de 23 August, ne reamintim 
în primul rînd de tributul de sînge, de suferinţe 
şi jertfe materiale adus de poporul român, alături 
de celelalte forţe antifasciste, la marea Victorie 
din luna mai 1945. 

Ne reamintim cu dragoste şi recunoștință de 
cei peste 500.000 de ostași și ofițeri români parti- 
cipanţi la Impte şi, cu deosebire, îi evocăm cu pie- 
tate pe cei aproape 170.000 de ostași români, 
dintre care 10.000 de ofiţeri şi subofiţeri, morţi, 
răniți şi dispăruți pe frontul anthitlerist şi anti- 
bortyst, a căror amintire o păstrăm mereu vie în 
sufletele noastre. Ne reamintim de faptele de 
eroism ale acestor ostași care au parcurs aproxi- 
mativ 1700 km de la Marea Neagră pînă în 
apropiere de Praga, care au eliberat peste 3800 de 
localităţi, între care peste 50 oraşe, care au trecut 
20 masivi muntoși, au forțat 12 cursuri mari de 
apă ș. a.m, d 

Jertfele acestor eroi şi, desigur, încă multe altele 
au contribuit ca, după 23 August '1944, pe pămin- 
tul Patriei noastre să se scrie o istorie nouă, o 
istorie plină de înfăptuiri măreţe, spre care au 
aspirat şi pentru care au luptat și şi-au dat viața 
mulți fii vrednici ai poporului român. Dimensiu- 
nile și varietatea acestor înfăptuiri sint cu ane- 
voie de redat, ele confirmind posibilităţile de 
creații multilaterale ale unui popor, în cazul de 
faţă ale poporului nostru, devenit stăpin pe soarta 
sa, pe destinele sale. 

lon Codru-Drăgușanu, acest „peregrin transil- 
van“, se adresa, în preajma lui 1848, conaționali- 
lor săi în cuvinte înflăcărate ca acestea: „Români, 
români, unde e locul ce ocupam odată între 
popoare, unde e suvenirea gloriei și a virtuţilor 
străbune? Virtutea străbună să ne fie ţinta ten- 
dinţelor; pămîntul nostru să-l punem la contri- 
buţie pentru industrie, negoţ și cultură.“ 

lată că ceea ce întrezărea, ceea ce dorea pen- 
tru plaiurile părintești Codru-Drăgușanu în aceea 
epocă de redeșteptări naţionale, prinde viaţă sub 
ochii noştri. Acest lucru este evident astăzi pen- 
tru oricine, căci în „industrie, negoţ și cultură“, 
ca să amintim numai cele trei sectoare la care se 
referea sa at din Drăgușul Făgărașului, s-au 
făcut salturi foarte mari. 

Salturile acestea se pot măsura, de pildă, de 
la plugul mu rareori de lemn, dinainte de 1944, 
la zecile de mii de tractoare şi combine de diverse 
tipuri pe care le intilnim pe pămînturile ţării şi 
care sint cerute şi în alte părţi ale lumii, în aceste 
zile ieșind pe poarta uzinei brașovene cel de-al 
500.000-lea tractor; de la tăbliţa pe care mulţi din- 
tre noi am scris primele litere şi cuvinte la marile 
calculatoare electronice produse de fiii noștri; de 
la drumurile naţionale prăfuite de altă dată la miile 
de km de şosele asfaltate, cățărate pînă în împără- 
ţia caprelor negre de la Bilea lac; de la carele de 
boi, care, desigur, își au farmecul lor, la cele peste 


400.000 autocamioane de diferite tipuri ieșite din 
mâinile constructorilor brașoveni; de la un început 
de industrie de foraj petrolier la platforma româ- 
nească de foraj marin, adevărată insulă de oțel 
plutitoare; de la micro-bidrocentrale şi termocen- 
trale la giganticile hidrocentrale şi termocentrale 
văsărite pe pămîntul ţării; de la locomotivele cu 
cărbune sau cu lemne la locomotivele electrice, 
care aleargă cu viteze și încărcături sporite pe 
drumurile de fier ale patriei, multe dintre ele 
dublate și electrificate ş. a. m. d. 

Același salt l-a făcut şi „negoțul“ pe care îl 
visa Codru-Drăgușanu, pe care ţara noastră îl 
face cu peste 130 de ţări, la care se adaugă cola- 
borările economice, reciproc avantajoase, cu alte 
țări, concretizate în obiective industriale construite 
în comun, ca de exemplu în Argentina, Peru, Ecua- 
dor, Egipt, Sudan, Tunisia, R.P. Congo, Lanzania, 
Iran, lordania, Irak, Siria, India, Pakistan, Filipine 
ș. a., în prospecţiuni geologice şi valorificarea unor 
zăcăminte în peste 15 ţări, precum şi alte acțiuni 
de cooperare de asemenea cu un mare număr de 
state. 

În privința culturii, saltul se poate măsura de 
la o stare în care analfabetismul era o boală grea 
in urmă cu peste 30 ani la generalizarea obliga- 
tivității învățămîntului gratuit de 10 ani existent 
astăzi, la tipărirea anuală a aproape 1000 de 
titluri de manuale şcolare şi universitare într-un 
tiraj de aproximativ 27 milioane exemplare, la 
tipărirea şi a altor cărți pentru obștea cea mare a 
cetățenilor Patriei, România numărîndu-se între 
primele 15 ţări din lume în ceea ce priveşte tirajul 
de cărți la un milion de locuitori. Numai în cinci- 
nalul trecut, cele 23 edituri din ţara noastră au 
pus la dispoziţia publicului peste 20.000 titluri de 
cărți în 347 milioane exemplare. De asemenea, în 
întreaga ţară apar 453 de publicaţii care însu- 
mează un tiraj de peste 10 milioane exemplare. 

Se cuvine să reținem că din această binecuvin- 
tată fintînă a culturii se adapă toți fiii ţării, fără 
deosebire de naţionalitate, desprinzindu-se şi de 
aici libertăţile depline de care se bucură naţio- 
nalităţile conlocuitoare din România de astăzi. 

Astfel, în învățămint funcţionează de pildă 
2707 unităţi şi secţii cu limba de predare maghiară 
și 727 umităţi şi secţii cu limba de predare ger- 
mană, 

De asemenea, în cincinalul precedent s-au tipărit 
3000 titluri de cărţi în limbile naționalităților 
conlocuitoare din ţara noastră, într-un tiraj total 
de 18.400.000 exemplare. 

In limbile naționalităților conlocuitoare apar în 
România 51 publicaţii centrale și locale, într-un 
tiraj de aproape 700.000 exemplare la o apariţie. 

Faţă de 20 cîte ființau în 1938, în ţara noastră 
există astăzi 145 teatre de stat (dramatice, muzi- 
cale, pentru copii), un număr de 14 teatre pre- 
zentind spectacole în limbile naționalităților con- 
locuitoare. 

Este demn de reţinut şi faptul că mişcarea 
artistică de amatori a luat un avind fără pre- 
cedent la noi în ţară, activind astăzi aproximativ 
30.000 formaţii, cu 400.300 membri, dintre care 
aproape 2000 formaţii se manifestă în limba 
maghiară, iar aproape 500 în limba germană. 

Cultura românească însă s-a manifestat cu vigu- 
vozitate în anii noștri și peste hotare. Sute de 
titluri de cărți, sie dă scriitorilor şi poeţilor 
noştri clasici şi contemporani, au fost traduse în 
multe limbi europene sau de pe alte continente; 


(Continuare în pag. 3) 


Piine pentru suflet 


Bineţe 


Totdeauna și pretutindeni, cînd s-au intilnit 
oamenii s-au Întimpinat unii cu alţii prin cuvinte 
de bineventare. În aceste bineţe ei exprimă o 
urare, o dorință intimă a fiecăruia. Bineţele 
exprimă însuși gîndul și dorul fierbinte al vieţii. 

De pildă, romanii, strămoșii noștri, cînd se 
întilneau unii cu alții spuneau: salve, ceea ce se 
tilcuiește: sănătate. Ei își doreau unii altora sănă- 
tate și pe bună dreptate, căci sănătatea este un 
mare bun, un nepreţuit dar al vieţii. Fără de 
sănătate, trupească și sufletească, viaţa își pierde 
din valoare. Ori poporul roman preţuia în primul 
rînd sănătatea. De la romani a rămas și dictonul: 
„mens sana, in corpore sano“, adică „minte sănă- 
toasă în trup sănătos“. Sănătatea trupească şi, 
sufletească reprezintă pentru ei o ţintă a vieţii, 
un ideal al desăvîrșirii omului. Un om întreg la 
minte și la trup era pentru romani expresia 
desăvirșirii. 

Grecii, în schimb, obișnuiau să se salute cu 
cuvintele:  „bucură-te“, sau  „bucuraţi-vă“. Ei 
socoteau bucuria ca pe un mare dar al vieţii. 
Fără îndoială că bucuria este un lucru necesar al 
vieţii omenești. Cîr de preţioase sînt bucuriile, 
cît de necesare și înviorătoare! O zi plină de 
bucurii e o zi de neuitat; o zi în care ai putut 
să faci o bucurie cuiva sau să primeşti de la 
cineva o veste bună devine o zi însemnată. i 

Poporul nostru are și el un frumos și străvechi 
obicei de întîmpinare, de bineţe. De cînd ne-am 
pomenit ca neam, în mod neîntrerupt am obișnuit 
să ne întîmpinăm și să ne dorim unii altora: 
„Bună dimineaţa“, „bună ziua“, „bună seara” 
sau „noapte bună“. 

Din niciuna din aceste binețe nu lipsește 
cuvîntul: „bun“ și fiecare cuvînt din salutul 
românesc este un cuvînt străvechi, de origine 
latină. Strămoșii noștri romani — în limba 
poporului ziceau: „Bona dies“; „bona sera“. 

În aceste cuvinte de liniște ale poporului român 
se cuprind două mari adevăruri legate de începu- 
turile și istoria lui. Mai întîi ele exprimă originea 
latină a graiului românesc, grai care s-a păstrat 
neîntrerupt și pretutindeni, oriunde au locuit sau 
locuiesc românii. Cu astfel de cuvinte s-au în- 
tîmpinat veacuri de-a rîndul muntenii, moldovenii 
şi transilvănenii. Nu le-au schimbar și nu le-au 
înlocuit cu alte cuvinte de împrumut. Ei erau 
convinși că ele exprimă mai autentic fiinţa lor. 
Dacă au împrumutat totuși unele cuvinte din 
graiul altor popoare sau unele obiceiuri, pe 
acestea nu le-au schimbat, fiindcă ele exprimă 
însăși viaţa lor, conștiința unităţii lor. Au ţinut 
şi ţin așa de mult la aceste cuvinte, fiindcă ele 
rezumă întreagă zbuciumata lor istorie. 

Nu întîmplător înaintașii noștri cînd se întil- 
neau, cînd ieșeau la poartă vecinii, cind mergeau 
la lucru dimineaţa sau veneau acasă înspre seară 
își doreau unii altora ca dimineaţa, ziua sau 
noaptea să fie bună. Erau prea multe primejdiile 
prin care au trecut, prea apăsătoare veacurile, 
prea mulți dușmani, prea nemiloși asupritorii, 
prea nesigură viaţa și prea lipsiţi de rodul muncii 
lor, iar atunci cînd se întîlneau își exprimau 
dorinţa și ziceau din adîncul inimii ca dimineaţa, 
ziua sau seara în care au intrat să fie „bună“, să 
fie liniștită, să fie lipsită de primejdii și să se 
poată bucura în tihnă de rodul muncii lor. La 
întîlnire sau la despărţire, în pragul mesei sau în 
capătul ogorului ei îşi doreau acest „bun“ de care 
nu prea aveau parte de la stăpinitori și asupritori. 

Ca picăturile de apă ale unui rîu au circulat 
aceste cuvinte neîntrerupt, fără să poată fi un 


(Continuare în pag. 4) 


i 


Pag. 2 


La Adormirea Maicii Domnului 

Maica Domnului — Maica noastră 


»Cu rugăciunile tale, izbăveşti din 
moarte sufletele noastre.“ 
(Iropar) 


An de an, praznicul Adormirii Maicii Domnului 
ne adună ca fii ai Bisericii ortodoxe în jurul alta- 
relor strămoșești, ca să însoțim cu cîntări și rugă- 
ciuni la locul de veci pe Maica noastră, cea mai 
aleasă şi sfîntă femeie Fecioară și Mamă, care a 
trăit pe pămînt. 

Prin ea, Hristos, Domnul și Mintuitorul nostru 
ne-a împăcat cu Părintele ceresc, prin jertia de 
pe Sf. Cruce, prin care ne-a șters păcatul stră- 
moşesc și ne-a făcut fiii Săi buni. 

Dacă prin neascultarea de Dumnezeu a Evei 
celei dintii a intrat păcatul în lume și prin cl a 
venit moartea, prin ascultarea de EI a Sf. Fecioare 
Maria, a venit iertarea păcatului și Viaţa cea 
adevărată, fericită și veșnică. De aceea Sf. Biserica 
o numește a doua Evă care prin post și rugăciune, 
prin ascultare și smerenie s-a sfințit și a devenit 
Maica Domnului şi Maica întregului neam ome- 
nesc, mai cinstită decît Heruvimii și mai mărită 
fără de asemănare decît Serafimii. 

Născută din părinții loachim și Ana, SI. 
Fecioară Maria a fost închinată templului din 
Ierusalim la virsta de 3 ani și a crescut aici pînă 
la 16 ani într-o viaţă religios-morală aleasă, plină 
de credinţă și dragoste de Dumnezeu și de semeni. 
Pentru aceasta în planul iconomiei lui Dumnezeu 
ea ocupă un loc excepțional între toţi oamenii. 
Căci, din voia lui Dumnezeu și ascultarea sa, ea 
a devenit palat al Împăratului ceresc și cheia 
împărăției lui Hristos, stilpul Bisericii și ușa mîn- 
tuirii sufletului nostru. 

De la peștera din Betleem și pînă la Golgota 
Sf. Maică a însoţit cu Apostolii pe Fiul Său pe 
toate drumurile ţării sfinte, 33 de ani. A fost 
martoră la minunile și învăţătura Lui, la toate 
bucuriile și durerile oamenilor, începînd de la 
nunta din Cana Galileii, cînd l-a rugat să prefacă 
apa în vin și a sfătuit pe slujitorii mi je „să 
facă orice va zice“ El (loan 2, 5). Acesta este 
singurul cuvînt de învățătură pe care-l avem de 
la Sf. Maică, pe care ni l-a lăsat tuturor ca 
testament sfînr: Să ascultăm de Fiul Său și să 
împlinim voia Lui ca să ne mîntuim. 

Scurte au fost bucuriile Maicii Domnului pe 
pămînt și nemărginite i-au fost durerile și ile 
rinţele. În focul patimilor Fiului Său, dragostea 
ei s-a arătat mai tare decît moartea. 


Tare ca o stincă rămînea ea în credința față 
de Fiul Său, iar nădejdea în dreptatea divină nu 
o părăseşte. În durerea sa negrăită, nu se tînguie 
şi nu plînge, nu blesteamă şi nu imploră răzbunare 
pentru dușmanii Lui. Doar gura sa nevinovată va 
fi rostit în taină: „Voi care treceţi pe cale, pri- 
viți dacă este în lume durere ca durerea mea, 
care mă copleşește“ (Pl. Ier. 1, 12). 

Din faţa Sf. Cruci, Sf. Fecioară Maria a rămas 
în istoria Bisericii creștine Maica Durerilor și a 
suferințelor. De atunci, ea este mai aproape cu 
toată ființa ei de viaţa fiecăruia dintre noi și este 
gata să ne ajute în toate necazurile. 


Sf. Maică s-a mutat la cele veșnice în satul 
Ghetsimani, lîngă lerusalim, unde a venit din 
Efes, de la Sf. Ap. loan care a îngrijit-o, după 
cuvintul Domnulwm pe Sf. Cruce (loan 19, 27). 
Vestea adormirii i-a fost adusă tot de Arhan- 
ghelul Gavriil și bucuria ei a fost mare, pentru 
că de mult dorea să meargă la Fiul Său. 

Tradiţia Bisericii spune că Apostolii au fost 
strinși în jurul său în chip minunat. Fiind îm- 
prăștiaţi în lume, ca să predice Evanghelia, ei au 
venit la patul său luminaţi de Duhul Sfînt. Săru- 
Tndu-i pe toţi i-a binecuvîntat și a adormit. 
Acum casa s-a umplut de lumină, iar Îngerii i-au 
luat sufletul său sfint. 

Fiul Său, Domnul lisus, i-a primit sufletul bun 
cu mare bucurie și a așezat-o pe tronul ceresc, 
de-a dreapta Sa, ca Împărăteasă a cerului şi Maica 
noastră. 

Cu mare cinste și evlavie, trupul său cel sfint 
a fost îngropat lîngă mormîntul de odinioară al 
Fiului Său. Procesiunea a fost deosebită. Mulţime 
de făclii cerești purtate de îngeri înconjurau sfînta 
raclă, iar credincioșii aduceau slavă Părintelui ce- 
resc, pentru că a binevoit să o facă mijlocitoarea 
mântuirii noastre prin Fiul Său. 

Aceeași Sf. Tradiţie istoriseşte că un netrebnic 
a voit să batjocorească sfinta procesiune și s-a 
apropiat cu ură să răstoarne sfinta raclă, dar i-au 
rămas mîinile lipite și smulse din coate — cum se 
vede în icoana Sf. Adormiri. Nefericitul prigonitor 


şi-a plins fapta cu amar, apoi a rugat pe Si. 
Apostoli ca să se roage Sf. Maria pentru iertarea 
sa. El s-a vindecat și s-a închinat ei. 

Aşezînd sfinta raclă în mormînt săpat în piatră, 
l-au acoperit, după obicei, iar Sf. Ă south s-au 
întors la casa Sf. Maice. 

Apostolul Toma a fost absent de la Adormirea 
Maicii Domnului, ca şi de la arătarea Domnului 
după Învierea din morţi. El a venit abia după 3 
zile și a plins cu amar întîrzierea sa și a rugat 
pe Sf. Apostoli să-i arate locul unde au pus-o. 
Ajungînd la mormîntul său Tradiţia Bisericii spune 
că Apostolii au ridicat piatra, dar mormîntul a 
fost gol, semn că trupul Sf. Fecioare-Mamă a 
fost mutat de pe pămînt la cer de către Fiul Său 
şi aşezat de-a dreapta Tatălui ceresc, unde stă în 
veci, ca Împărăteasă și Doamnă. 

Credinţa adevărată, puternică și dreaptă ne 
spune că trupul său cel sfînr nu putea să vadă 
putreziciunea și moartea căci ea este Maica Vieţii, 
lăcașul lui Dumnezeu și al cuvîntului, ea a născut 
Izvorul Vieţii veșnice, pe Mintuitorul Hristos, care 
a curăţit „spurcăciunea păcatului“, cum ne rugăm 
şi mărturisim în Acatistul său. Nu putea rămîne 
în mormînt trupul celei fără de păcat, „cea plină 
de dar“ (Luca 1, 28), căci „moartea este plata 
păcatului“ (Rom. 6, 23). 

Mari sînt binefacerile și darurile Sf. Fecioare 
Maria pentru cei ce o cinstesc, se închină ei și o 
cheamă în ajutor în rugăciune! 

Dacă pe pămînt a fost Maica Domnului Hris- 
tos, în cer este Maica noastră a tuturor credin- 
cioșilor. Din Maica Durerilor pe pămînt, a devenit 
în veci Maica mîngiierilor și a lucrurilor cereşti. 

Pentru vrednicia ci, Biserica noastră are un cult 
deosebit, o iperdulie sau supravenerare şi toate 
rugăciunile către El, de la toate serviciile divine 
se încheie cu rugăciuni adresate ei ca să se roage 
Fiului Său pentru noi. 

Astfel în sfintele rugăciuni din Acatistul de la 
Bunavestire, Biserica o numește comoara milei și 

a vieţii veșnice, tămăduirea trupurilor și mîntuirea 
sufletelor“, „iertarea păcatelor“, „tăria văduvelor 
şi a orfanilor, a bolnavilor și a bătriînilor“. Ea 
este fulger care luminează mintea și curăță inima 
de toată murdăria păcatului. Prin ea piere bleste- 
mul şi se șterg lacrimile Evei. Este scaunul Împă- 
ratului ceresc care șade pe Heruvimi și Serafimi. 
Este stilpul de foc care luminează pe cei din 
întuneric, masa tuturor bunătăţilor cerești și ușa 
raiului. Asemănările acestea ar putea continua la 
nesfîrșit, dar ele au unul și același scop, să arate 
că nu putem ajunge la împăcarea noastră cu 
Dumnezeu, la calea, armonia și fericirea cu EI și 
cu semenii noștri — fără ajutorul și mijlocirea ei, 
fără rugăciunile ei de Mamă adresate Fiului Său. 


Și aici trebuie să accentuăm că fac păcat de 
moarte creștinii care defaimă, hulesc, batjocoresc 
şi necinstesc pe Prea Sfinta Fecioară Maria, Maica 
Domnului și Dumnezeului nostru lisus Hristos, cu 
vorbe și fapte urîte, ei batjocoresc și Sfinta sa 
Icoană, făcătoare de minuni, la fel și Sf. Cruce, 
Sf. Icoane, Sf. Taine și alte lucrări din Biserica 
noastră. Cei ce hulesc pe Mamă, indirect batjoco- 
resc și pe Fiul său, pe Mintuitorul Hristos pe care 
l-a născut ea. Numai diavolul îi îndeamnă la aceste 
păcate, ca să le răpească fericirea, iar ei, orbiţi, 
nu văd şi nu aud chemarea Bisericii, ca să se 
întoarcă la credința cea adevărata. Noi ne rugăm 
Maicii Domnului să facă milă cu ei și să se roage 
Fiului său pentru îndreptarea lor. 


Multe, mari și impresionante sînt minunile făcute 
de Maica Domnului cu cei ce au crezut în ea și 
au cerut ajutorul său. Locul și timpul nu îngă- 
duie să le amintim. Ele sînt arătate în Istoria 
Bisericii creștine de două milenii. 


La praznicul Adormirii Maicii Domnului și 
Maica noastră care s-a mutat din moarte la viaţă 
și de pe pămînt la cer — ne proșternăm în ge- 
nunchi și ne rugăm cei, zicînd cu toată Biserica: 
„O Maică Preacurată, nu uita a te ruga pentru 
noi, ... ca să ne izbăvim de sfatul celui înșelă- 
tor şi de primejdii și să fim păziţi, nevătămaţi de 
toată lovirea cea înveninată a diavolului, ci pînă 
în sfîrşit, cu rugăciunile Tale păzește-ne neosîn- 
diţi... ... Izbăveşte-ne de toată ispita și scoate 
din munca ce va să fie pe toţi cei ce-ţi cîntă ţie: 
Aliluia.“ (Acatist.) 

Prot. $. Radu 


Delegaţia Bisericii 
in S.U.A. 


Între 4 iunie și 2 iulie 1976, o delegaţie a 
Bisericii Ortodoxe Române a făcut o vizită fră- 
țească preoţilor și credincioșilor ortodocși români 
din S.U.A. şi Canada. 


Din delegaţie a făcut parte Î.P.S. Sa Teoctist, 
Mitropolitul Olteniei, P.S.Sa Vasile, Episcopul 
Oradiei, şi P.C. pr. N. Cazacu, secretar patriar- 
hal. 

Membrii delegaţiei au transmis Î.P.S. Sale 
Victorin, Arhiepiscopul românilor din S.U.A. şi 
Canada, un mesaj din partea Prea Fericitului 
Patriarh Justinian, privitor la unele probleme de 
interes superior bisericesc și naţional. 

Delegaţia a fost întîmpinată pe aeroportul din 
New York de P. Cuv. Arhim. B. V. Anania, de 
unde s-a îndreptat cu avionul la Detroit. 

Pe aeroportul din Detroit au ieșit în întimpi- 
nare P.Cuv. Arhim. Paulin Popescu, P.Cuv. 
Arhim. Felix Dubneac, P.C. Pr. Dr. Șt. Slevoacă, 
Pr. Gh. Nan, Gheorghe Alexa și membrii ai Con- 
siliului parohial și alți credincioși, care au salutat 
pe mă ee delegaţiei în numele Înalt Prea Sfinţi- 
tului Victorin, care se afla în misiune în nordul 
Canadei. 

Î.P.S. Mitropolit Teoctist a transmis binecu- 
vîntarea Prea Fericitului Părinte Patriarh Justinian. 


În timpul vizitei s-au oficiat servicii religioase 
la bisericile din Detroit, Windsor, Montreal și 
Timmins, cu prilejul hramului acestor biserici sau 
al unor evenimente din viaţa parohiilor. 


Cu aceste prilejuri membrii delegaţiei au rostit 
cuvîntări în care s-au tălmăcit dragostea de Dum- 
nezeu și de neam care unește pe toţi românii în- 
tr-o unitate indestructibilă. Au fost momente înăl- 
ţătoare pînă la lacrimi. Membrii delegaţiei au fost 
primiţi cu dragoste și recunoștință de către preoţi 
şi credincioși. S-a constatat cu bucurie, că deși unii 
din ei sînt plecați din ţară de zeci de ani, în 
inima lor ardea candela iubirii de neam, sînt sta- 
tornici în credinţa strămoșească și păstrează cîn- 
tecele și jocurile românești, pe care le răspindesc 


Ortodoxe Române 
și Canada 


în mijlocul popoarelor de pe continentul american. 
Arir în biserici, cît și în cadrul serbărilor ce au 
avut loc cu aceste prilejuri, credincioşii au primit 
cu bucurie mesajul ierarhilor din ţară și au mani- 
festar solidaritatea cu poporul român din ţara- 
mamă. Centrul Eparhial din Detroit este înzestrat 
cu o nouă clădire, în care s-a instalat tipografia. 


Au fost de asemenea vizitate orașele Chicago, 
Washington, Hamilton, Toronto, Filadelphia și Ot- 
tawa. Membrii delegaţiei au fost primiţi cu bucu- 
rie și au avut întrevederi și convorbiri cordiale 
cu primul ministru al Canadei Dl Trudeau, cu 
primarul Montrealului Dl Drapeau, cu congres- 
meni și oameni de stat din S.U.A. și Canada, 
dintre care unii au participat la serbările româ- 
neşti. 

De asemenea s-a făcut vizită Î. P. S.Sale Iacobos 
Arhiepiscopul Bisericii ortodoxe grecești din cele 
două Americi, episcopului Anglican din Montreal, 
iar la serviciul religios din Timmins a participat 
episcopul romano-catolic și preotul anglican. _ 


Televiziunea din Montreal a transmis un inter- 
viu al I.P.S. Mitropolit Teoctist și al Î.P.S. 
Arhiepiscop Victorin. Ziarele din S.U.A. și Ca- 
nada au publicat articole privitoare la serbările 
care au avut loc cu aceste prilejuri. 


Peste tot membrii delegaţiei Bisericii Ortodoxe 
Române au fost primiţi cu bucurie. Vizita lor a 
constituit un prilej de întărire a' solidarităţii din- 
tre românii care trăiesc pe continentul american 
și cei din țara-mamă. 

Î.P.S. Arhiepiscop Victorin a însoţit delegația 
o bună parte în drumul ei, a exprimat mulțumiri 
pentru această vizită cu caracter istoric și a trans- 
mis Prea Fericitului Părinte Patriarh Justinian 
sentimente de dragoste și preţuire. 


Delegaţia B.O.R. s-a întors în ţară în ziua de 
2 iulie, fiind întîmpinată pe aeroportul de la Oto- 
peni de P.S. Antonie Ploieșteanul, P.S. Roman 
lalomiţeanul, vicari patriarhali, și de către con- 
silieri parriarhali. 

Cei trei ctitori ai Mănăstirii Sf. Ana din Rohia: 
un preot de mir şi doi monahi, 
adormiţi in Domnul 


În decursul secolelor, satul Rohia din Ţara 
Lăpușului — veche așezare, menţionată într-un 
document încă din anul 1323 — a încrestat pe 
răbojul vremii multe evenimente istorice impor- 
tante, unele de prestigiu pentru poporul nostru, 
altele de adincă durere, cum a fost mai ales 
nemiloasa distrugere a celor 150 de biserici și 
mănăstiri din lransilvania de către generalul 
Bucow, în secolul al XVIII-lea, cînd au fost 
nimicire și unele locașuri monahale din jurul 
satului Rohia. 

Nu mult după aceea au răsărit însă alte bise- 
Tici şi mănăsuri, pe aceste pitorești meleaguri, 
între care menționăm biserica „Adormirea Maicii 
Domnului“ și Mănăstirea Sf. Ana. 

Anul acesta se împlinește o jumătate de secol 
— 15 august 1926 — de la sfinţirea Mănăstirii 
Sf. Ana din satul Rohia. Cu acest prilej se cuvine 
să aducem un cuvînt de preţuire pentru cei care 
s-au ostenit, mai vîrtos, în organizarea temeinică 
a acestui sfînt locaș, amintind, în primul rînd, 
pe vrednicul preor de mir Nicolae Gherman 
(1 octombrie 1877—1962) primul ctitor, care, 


deşi a avut multe greutăți familiale — 12 copii, 
toți trimiși la școli — ca un adevărat autohton 
ce era — se născuse în satul Rohia — timp de 


40 de ani a desfășurat o vie activitate duhov- 
nicească, socială și patriotică în această regiune, 
obţinînd înalte distincţii pentru deosebita muncă 
pe care a depus-o aici, punind temelia a două 
locașuri — biserica „Adormirea Maicii Dom- 
nului“, cea mai frumoasă din tractul Lăpuș, și 
Mănăstirea Sf. Ana, loc sublim de pelerinaj pen- 
tru creștinii din toate părțile, locaș ridicat în 
amintirea fiicei sale Anuţa, decedată la vîrstă de 
10 ani. El a încredinţat conducerea mănăstirii 
unor ieromonahi, veniți de peste munţi, dintre 
care amintim pe Chenterion Sava (1926—1927), 
Sebastian Sîrca (1927—1928) și Severian Grigo- 
rescu (1928). 

Al doilea ctitor al sfintei mănăstiri, proto- 
singhelul Gherontie Guţu (26 octombrie 1887— 
1 august 1937),figură patriarhală, vine la Rohia 
la 17 mai 1931, într-un moment greu, din încre- 
dinţarea episcopului Nicolae Ivan, de pioasă adu- 
cere aminte, după recomandarea arhimandritului 
Calinic Popescu. Înzestrat de Dumnezeu cu o voce 
armonioasă și de mare clasă, fost dirijor de 
coruri, aducea o cunoaștere adîncă a vieţii mona- 
hale, prin îndelungata experiență pe care o do- 
biîndise la mănăstirile de la Cetatea, Jabca, Că- 
priana, Hirjanca, Bocancea, Rughi și de la Tis- 
mana, ctitoria lui Nicodim. 

Deși cunoștea bine starea precară în care se 
găsea mănăstirea de la Rohia, din toate punctele 
de vedere, în anul 1931 „Moș Gherontie“ — cum 
era supranumit — cu un rar curaj își ia, chiar în 
cererea sa de numire, angajamentul față de chi- 
riarhul său să plătească într-un an enorma datorie 
pentru acele vremuri la bănci de 350.000 lei și 
să transforme mănăstirea încredințată „într-un 
adevărat Ierusalim românesc“. 

Cu o rară tenacitate stareţul Gherontie reușește, 
în mai puţin de patru ani, să adune în jurul 
său un număr de 14 ucenici „călugări buni și 
harnici“, cum s-a arătat în „Ielegraful Român“ 
nr. 19—20 din 15 mai 1976, să plătească întreaga 
datorie, să ridice o seamă de clădiri noi, printre 
care și vechea stareţie, și să trimită la Seminarul 
monahal de la Cernica cîţiva seminariști, printre 
care pe fratele Felix Dubneac, pictor talentat și 
misionar în S.U.A. printre românii de acolo, 
pe loan Birdaș înfiat de mănăstire cu toată zes- 
trea părintească în 1934, ierodiaconul Augustin 
Hanganu, monahul Nifon Matei, Paisie Spinei și 
alţii, să înjghebeze o puternică gospodărie, să pună 
temeliile unui centru de viață ortodoxă mona- 
hală, cu intenţii de tipărire a unei serii de cărți 
religioase de popularizare a credinţei strămoșești 
şi de ajutorare a credincioșilor lipsiți de mijloace, 
în acele vremuri, ridicînd, astfel, într-un mod 
deosebit, prestigiul acestui așezămînt ortodox din 
nordul Transilvaniei. 

Cu drept cuvint scrie un cronicar al vremii, 
la trecerea spre cele veșnice a acestui al doilea 
ctitor al mănăstirii de la Rohia: „Viaţa stareţului 
Gherontie, care s-a identificat cu aspiraţiile și cu 
nevoile acestei mănăstiri, care a început munca 
lui aici, mărturisind că-și va da viaţa pentru 
această mănăstire, care a stat treaz în fruntea 
ei, lăsînd toiagul numai cînd i l-a smuls îngerul 
morţii, e vrednic să i se așeze chipul între pagi- 
nile istoricului acestei mănăstiri,“ 


ÎN Ca a a st 


După moartea vrednicului stareţ Gherontie 
Guţu, cu o scurtă trecere, ca stareţ, a ieromona- 
hului Teofan Mătăsaru (1937) și a ieromonahului 
Ivistion Sava (1939—1940, sub care se destramă 
soborul mănăstirii), vine, iarăși, o vreme de cum- 
plite încercări, cînd viaţa așezămîntului se găsește 
la o nouă răscruce în urma acelui nedrept dictat 
de la Viena. 

Un timp, biserica rămîne în sarcina episcopului 
Nicolae Colan, iar pe plan local este în seama 
protopopului Ștefan Gheţe. 


Cu toată vîrsta sa — 27 de ani — în acele 
momente grele, starețul Nifon, care poate fi soco- 
tit cel de al treilea mare ctitor al așezămîntului 
de la Rohia, nu stă la cumpănă şi începe munca 
sa de reorganizare și de vie activitate religioasă. 
Avînd în jurul său pe cei doi monahi, cu vocaţie 
şi rîvnă duhovnicească, fraţii Bolchiș Iulian și 
colegul său de seminar de la Cernica, Birdaș loan, 
hirotonit ieromonah de îndată după cedarea Ar- 
dealului pe seama mănăstirii (27 iulie 1941), după 
care adună și alţi ucenici, printre care pe fratele 
Chira loan, azi Episcop-vicar al Arhiepiscopiei 
Clujului, și alţii „însuflețește nădejdile de mai 
bine ale credincioșilor din satele vecine“ și deși 
fiind suferind își îndeplinește cu zel, abnegaţie 
şi destoinicie datoria de priceput organizator al 
acestui așezămînt mănăstiresc a cărui gospodărie 
o reface, de zelos duhovnic și de român, încre- 
zător în puterile spirituale ale credincioșilor, 
muncă continuată de ucenicii săi, ieromonahul 
Valerian Gurz şi mai ales de arhimandritul lusti- 
pian Chira, azi de protos. Serafim Man și alți 
vrednici ostenitori. 

Același cronicar scrie și despre viaţa pilduitoare 
a acestui stareţ, plecat dintre noi, numai la vîrsta 
de 33 de ani — 21 iunie 1944 — după o grea 
şi tăcută suferință: 

„Cu îngereasca sa bunătate, cu neobosita sa 
rîvnă și cu răbdarea sa de o seninătate aproape 
mucenicească, a izbutit să-și crească în scurtă 
vreme cîțiva ucenici dintre cei mai devotați și să 
sălășluiască în cuprinsul sfintei mănăstiri o viață 
cuvioasă și de cea mai autentică frăţie creștină.“ 

Figurile celor trei ctitori de la Rohia, prin 
osîrdia și pasiunea lor, sînt pilduitoare și pot 
constitui izvoare vii de lumină și de credință. 


EMILIAN 
Episcop de Alba Iulia 


23 AUGUST 


(Urmare din pag. 1) 


teatre dramatice şi muzicale româneşti au _între- 
prins nenumărate turnee peste hotare, unde au 
dat reprezentații care s-au bucurat de mult suc- 
ces; în multe orașe ale lumii s-au organizat expo- 
ziţii românești de artă şi documentare; orchestre 
şi coruri, cum este corul „Madrigal“, au dus faima 
muzicii românești în lume, arta interpretativă 
românească ocupind un loc de cinste. Desigur, de 
succese deosebite s-au bucurat şi se bucură în 
lumea largă cintecul, dansul și portul românesc 
formaţiile româneşti de acest gen ducind cu ele 
nu numai solia unei minunate și vibrante arte, 
ci ele sint totodată mesagerele simţămintelor unui 
popor iubitor de frumos, de adevăr, de dragoste 
și pace între oameni. 

Din aceste simțăminte precum şi din experienţa 
sa bimilenară de viaţă au emanat și o seamă de 
principii de mare valoare în relaţiile actuale din- 
tre state, care au adus României socialiste un mare 
spor de prestigiu, ceea ce arată că în peisajul 
vieţii internaţionale actuale România deţine un 
loc de onoare. Ea îndeplineşte funcţii din ce în 
ce mai importante datorită poziţiei ei de înaltă 
principialitate şi pentru că are în fruntea ei N să 
Domnul Președinte Nicolae Ceaușescu, una din 
personalităţile cele mai distinse, mai proeminente 
ale contemporaneităţii. 


Ceea ce am redat pină aici reprezintă, desigur, 
doar citeva note din marea gamă de realizări, cu 
urmări binefăcătoare pentru toţi cetăţenii ţării, 
izvorite din reformele care au urmat zilei de 
23 August 1944. 

Ni se pare deosebit de important ca fiecare din- 
tre noi să cunoaștem cit mai bine aceste înfăptuiri, 
să ne cunoaştem cit mai bine ţara, istoria plină de 
fapte măreţe ale poporului român, frumuseţile cu 
care a binecuvintat Dumnezeu aceste plaiuri stră- 
bune, dar, în egală măsură, şi operele pe care le 
adaugă fiii de astăzi ai Patriei frumuseţilor sale 
fireşti. 

Toate acestea ne vor da noi imbolduri în a 
ne face cu rivnă şi conștiinciozitate datoria, fie- 
care unde sîntem rinduiţi să muncim în uriașul 
laborator al ţării. 

Noi, ca fii ai Bisericii străbune, la munca 
noastră de zi cu zi să adăugăm și rugăciunea 
stăruitoare către Cel Atotputernic „pentru ţara 
aceasta“, cum spunem la fiecare Sf. Liturghie, ca 
să fie păzită de toată reaua întîmplare, ca El să 
binecuvinteze munca acestui popor, angăjat în 
făurirea unei vieţi mai bune pentru sine şi pen- 
tru toți cei ce-și cîștigă cinstit piinea cea de 
toate zilele din întreaga lume. T.R 


Cu privire la om 


Întrebarea asupra naturii omului a preocupat 
pe mulți, încă din cele mai vechi timpuri. 

„Ce este omul?“ — se străduia să înțeleagă 
Psalmistul cînd, pe de o parte, privea măreția 
cerurilor, iar pe de alta scurtimea vieţii ome- 
nești. 

„Ce este omul?“ — se întrebau filozofii Gre- 
ciei, cînd căutau să afle cheia înţelepciunii, iar 
o întreagă școală din Atena învăţa că toată filo- 
zofia trebuie să pornească de la cunoașterea de 
sine: „Omule, cunoaște-te pe tine însuţi.“ 

Pentru aflarea adevărului dzspre om, în cursul 
vremii s-au făcut multe cercetări, s-au dezvoltat 
o mulțime de științe. Totuși în esența lui omul 
mai rămîne încă „o ființă necunoscută“. Cartea 
unui doctor american, apărută în vremea noastră 
cu acest titlu, nu face altceva decit să mărturi- 
sească faptul că ființa noastră este o mare taină, 
un complex atît de ciudat, încît adincurile lui 
sint cu anevoie de cuprins ca și adincurile oceanu- 
lui de apă. 

S-au emis totuși și, din nefericire, continuă să 
se emită și unele judecăţi înjositoare despre om, 
această nobilă făptură, judecăţi legare de unele 
interese meschine ale unor categorii de oameni. 

Astfel, în ochii stăpînului de sclavi, omul nu 
e decît o vită de înjugat. În ochii militariștilor, 
carne de tun. În ochii exploatatorilor, o unealtă 
de îmbogăţire, o piesă în maşina de producţie. 
Dacă piesa aduce folos, e întreţinută. Dacă s-a 
uzat, la o parte cu ea, la lada cu fier vechi! 

Tor astfel de păreri nepotrivite s-au spus despre 
firea omului, cînd s-au luar în seamă răutatea 
omului, cruzimea lui, crimele săvîrşite de unii 
dintre oameni, puţini desigur la număr. Mai ales 
în vremurile din urmă, în vreme de război ca și 


în condiţiile de pace, s-au făcut atitea acte de 
barbarie și răutate încît mulți s-au îngrozit. 
Pustiirile vandalilor de demult apar ca nişte dis- 
tracţii nevinovate față de ororile de la Maidanek, 
Ausschwitz, Nagasaki ș. a. 


Unii dimpotrivă au fost de părere că omul este 
cu desăvirșire bun din fire. „Ce mare lucru este 
omul“, exclama Shakespeare prin gura unui erou 
din „Hamlet“. „Cîr de nobil în rațiunea sa, cît 
de admirabil în formă şi mișcare! Un înger 
în acţiune, un zeu în inteligență.“ 

Această trăsătură luminoasă au avut-o în vedere 
„umaniștii“, oamenii Renașterii, în general toți 
aceia care cred în posibilitățile de desăvirșire ale 
omului. 


De care parte e adevărul? De partea acelora 
care spun că omul e cu totul rău sau de a acelora 
care văd doar calităţile lui, trăsăturile lui pozi- 
tive, bunătatea și noblețea? Adevărul e la mijloc, 
ca în toate situaţiile cînd asupra aceluiași lucru 
se fac afirmaţii care se împotrivesc una alteia. 
Învățătura Bisericii noastre acest lucru ni-l arată. 

Sfinta Scriptură descoperă faptul că omul este 
o făptură aleasă a lui Dumnezeu, zidită „după 
chipul și asemănarea lui Dumnezeu“, înzestrat 
cu rațiune, cu voie liberă și cu sufler nemuritor. 
„Făcutu-l-ai puţin mai prejos decit pe îngeri, 
cu mărire şi cu cinste l-ai împodobit.“ lată oda 
pe care o înalță Psalmistul ființei umane, care 
poartă semnul unei deosebire distincţii și marea 
chemare de a fi prietenul cel mai apropiat al 
Ziditorului universului, stăpîn peste celelalte făp- 
turi, partener și colaborator la dezvoltarea şi desă- 
vîrșirea lumii. 

(Continuare în pag. 4) 

De vorbă cu credincioșii 


2. Despre Sfinta Scriptură 


— Am auzit și cu, părinte, vorbindu-se mereu 
despre Sfinta Scriptură, care este pentru creștini 
Cartea Cărţilor. 
— Aşa este, fiule, pentru noi ea e cu adevărat 
Cartea Cărţilor, pentru că în ea ni s-a descoperit 
Adevărul dumnezeiesc prin pooroci, iar apoi prin 
Domnul nosru lisus Hristos, Fiul lui Dumnezeu 
întrupat. 
Cred că înţelegi că, dacă este Cartea Cărţilor, 
este și cartea cea mai grea și că unele părți sînt 
chiar cu anevoie de înţeles așa cum se cuvine. 
Chiar în cuprinsul ei ni se spune: „După cum 
şi iubitul frate Pavel, după înţelepciunea ce i s-a 
dat, v-a scris și cum vorbește el de aceasta şi în 
toate celelalte cărţi ale sale în care este cîte ceva 
greu de înţeles, ceea ce neînvățaţii și cei neîntă- 
riţi răstălmăcesc ca și pe celelalte scripturi spre 
pieirea lor“ (1 Petru 3, 16). Sfîntul Pavel ne 
arată așa de limpede că nu oricine o poate înţe- 
lege și explica. Însuși eunucul reginei Candachia 
nu a înţeles ce citea (F.Ap. 8, 27). 
— Şi cine este, părinte, mai învăţat și întărit 
ca să ne poată învăţa? 
— Iarăşi venim, fiule, la Sfinţii noștri cei cu 
dreaptă judecată, care o citeau foarte des. De 
exemplu Sfîntul loan Gură de Aur citea de 3 ori 
pe săptămină Noul Testament și se găsesc peste 
380 de cărți ale Sfinților Părinţi în care ei se 
ocupă de întreaga Sf. Scriptură, explicind-o 
Verset cu verset și prin mintea lor luminată de 
viaţa lor curată ne dau lumini limpezi și clare 
despre învăţăturile Sfintei Scripturi. 
Deci, fiule, citind în Sfînta Scriptură și întîl- 
nind locuri grele să nu îndrăznești să le explici 
Singur, ca să nu înveţi ceva greșit, spre pieirea 
Ta și a altora, cum spune Sf. Apostol Pavel, ci 
să alergi să întrebi pe sfinți: „Căci Dumnezeu a 
us în Biserică pe unii: întîi pe Apostoli, al doi- 
lea pe Prooroci și al treilea pe Dascăli“ (1 Cor. 
12, 28) şi tot el „a pus pe unii Apostoli pe alții 
Prooroci pe alţii păstori și învăţători“ (Efeseni 
4, 11). Și mai departe: „Cum vor propovădui 
dacă nu au fost trimiși“ (Rom. 10, 15). 

— Dar, părinte, unde să mă duc la Sfinţi? 
Unde îi găsesc pe Sfinţi? 

— Fiul: Sfinţii au trăit în Biserică și învăţă- 
tura lor se păstrează în Biserică şi cînd ceva nu 
înţelegi aleargă la Biserică şi acolo preotul, care 
este pus spre aceasta, îţi va explica Scriptura 
după Sfinții Bisericii, pentru că pentru aceasta 
a fost trimis. 

— Da, părinte, dar pentru ce să nu întreb și 
pe alți nu numai pe preotul Bisericii? 

— Vezi, fiule, ca dacă întrebi pe alţii despre 
Sf. Scriptură fiecare și-o explică după mintea lui 
Şi ai auzit că deși e o singură carte s-a explicat în 
diferite feluri și așa s-a ajuns la un foarte mare 
număr de confesiuni creștine. Iar Sfinții văd toţi 
într-un fel înţelesul ei căci au mintea curată. Și 
așa ești păzit de rătăcire. 

Așa se citește, fiule, Sfînta Scriptură spre folo- 
sul tău și unde este ceva greu de înțeles aleargă 
la sfatul cel bun al maicii noastre Biserica și ţi 
se va explica totul spre folosul tău. Citirea Sfin- 
tei Scripturi îți va fi de folos. De vei îndrăzni 
să explici Scriptura de capul tău îţi va fi spre 
picire ca și medicamentele ce şi le dă dintr-o 
farmacie un neştiutor. Și în loc de vindecare 
pot să-ţi fie otravă spre pieire. 

Pr. 7. Mihălţian 


TELEGRAFUL ROMÂN 


Cu privire la om 

Creîndu-l pe om, Dumnezeu a făcut din el o 
persoană liberă, cu puterea de a alege între bine 
şi rău, între adevăr și minciună, între a rămîne 
în legătura dragostii cu Ziditorul sau a o refuza. 

Descoperirea Bibliei însă ne arată că omul s-a 
despărțit d: Dumnezeu, n-a ascultat de voia Lui 
şi şi-a căutat fericirea în sine, într-o seducătoare 
neatirnare. Această răzvrătire leologia creștină o 
numeşte „cădere“ sau „păcat“, iar acest păcat, ca 
o otravă de moarte, a infectat tot neamul lui 
Adam. Întreaga istorie a urmaşilor lui Adam 
poartă pecetea căderii celei dintii. 

După această „cădere“, firea omului s-a per- 
vertit, mintea s-a întunecat, voinţa s-a slăbit. 

Vede binele, îl știe, îl aprobă, dar săvirșește 
răul pe care-l d-testă. Odată e cinstit, altă dată 
înşală. Uneori iartă, alteori se răzună. Uneori se 
înalță pînă la culmile cele mai înalte ale sacri- 
ficiului de sine, alteori săvirșeşte crime de o înfri- 
coșătoare cruzime. 

„O nenorocitul de mine“, exclama Sf. Apostol 
Pavel, „cine mă va izbăvi de acest trup de 
moarte?“ 

Izbăvirea a venit prin lisus Hristos, Domnul 
nostru. Credinciosul a fost iarăși obiectul unei 
iubiri din partea lui Dumnezeu, fiindcă, pentru 
restabilirea lui în demnitatea dintru început, în- 
susi Fiul Celui Preaînalt s-a coborit pe pămînt, 
a luat chip omenesc și prin jertfa Sa a înnoit 
iarăşi firea omenească. 


Prin credinţa în lisus Hristos și prin harul de 
lumină și putere care vine de la Duhul Sfînt, 
credinciosul poate să renască, se poate înălța la 
acele capacităţi care-i stau ascunse în suflet, poate 
deveni un om „nou“, trăind întru dreptate și 
adevăr, în adevărată sfinţenie. 

Asadar. viaţa crestinului este o luptă perma- 
nentă între bine si rău, inima lui însăși este un 
teatru de război între puterile întunericului și ale 
luminii. Numai o p*rmanentă veghere și înarmare 
cu armele credinţei ne fac biruitori împotriva 
răului din noi și canabili de a face binele pentru 
care am fost destinaţi. 

Aceasta este esenta învăţăturii creștine despre 
om: prin păcat participăm la realitatea decăderii 
morale, dar prin credință și har sîntem în stare 
să ne reînălrăm la demnitatea de „copii ai lui 
Dumnezeu“. 


„Ciudat mai e creştinismul“, zicea Pascal. „Pe 
de o parte el învață că omul e ticălos, chiar 
josnic. Pe de alta îi poruncește să fie ca Dum- 
nrzeu. Însă fără această cumpănire demnitatea 
l-ar face teribil de îngîmfat, iar ticăloșia groaznic 
de nenorocit.“ 

Biserica lui Hristos în mijlocul credincioșilor 
are o răspundere și îndeplinește o mare lucrare: 
aceea de a ajuta ca acel chip şi asemănare din 
făptura om-nească, prin harul Duhului Sfînt, să 
tiumfe, să devină o realitate, să renască mereu 
„fii ai lui Dumnezeu“. 


lar Biserica își îndeplinește lucrarea sa cu rîvnă, 
cu încredere, neobosit, de multe ori neobservat, 
ca acele binecuvîntate ape de primăvară care 
pătrund la rădăcina plantelor și le fac să ro- 
dească însutit. 
Pr. Dr. Șt. Slevoacă 


S.U.A; 


Bineţe 
(Urmare din pag. 1) 


obstacol care să le oprească sau să le abată din 
calea lor. 

Poate și de aceea „bunătatea“ este una din 
dorințele firii românului. 

Ceea ce îi dorea mama mai mult copilului ei 
cînd îl trimitea de acasă era aceea de a fi „bun 
şi cuminte“ adică „bun și înțelept“, „bun cu toți 
oamenii“. 

Dacă mai adăugăm la aceste cuvinte de liniște 
şi obiceiul nostru creștinesc de a ne întîmpina de 
la Paști pînă la Înălțarea Domnului cu cuvintele: 
„Hristos a înviat“ și „adevărat a înviat“, 
înțelegem şi o altă dominantă a firii noastre: 
credinţa în Dumnezeu. Atunci cînd zicem: „Hristos 
a înviat“ nu exprimăm numai o dorință, ci expri- 
măm tot în grai strămoşesc adevărul de temelie 
al credinţei în învierea Domnului. Această credință 


şi mărturisire o avem de la începuturile vieţii 
poporului român, de la nașterea lui. Ea a fost 
adusă la strămoșii noștri prin vestirea Apostoli- 
lor, căci însuşi Apostolul Andrei a vestit-o în 
Sciţia-Minor, adică în Dobrogea noastră de azi. 
De la el și de la urmașii lui neîntrerupt ea s-a 
vestit în sufletul poporului nostru. Ele exprimă 
ca şi celelalte cuvinte de bineţe trăsătura funda- 
mentală a vieţii noastre românești și creștinești. 

Ele sînt un tezaur spiritual al viețuirii noastre 
pe acest pămînt și avem datoria să-l păstrăm și 
să-l facem cunoscut. 

Ca preoţi ai altarului credinței și ca fii ai 
neamului românesc avem datoria să vestim întreg 
trecutul poporului nostru, tot ceea ce a înfăptuit 
de-a pă veacurilor, toate treptele dezvoltării 
lui istorice și, mai ales, să vestim realizările lui 
de azi, împliniri ale dorinței lui nestrămutate de 
a fi stăpîn și liber în țara lui. 

Părintele VASILE 


Nr. 31—32 


Din învăţăturile Sfintului 
loan Gură de Aur 


— „Să umblaţi întru dragoste.“ Iată baza tutu- 
ror, căci unde este dragoste, acolo nu poate fi 
nici iuţime, nici mînie, nici hulă, căci toate relele 
sint alungate. 


(Omilia 17 la Efeseni) 


— Dacă ne întrebăm cine este Mamona? — 
Răspunsul este: Lăcomia. 


— Cine oare se închină mai întîi lui Dum- 
nezeu? Cei care stau la rugăciune cu toată regu- 
laritatea, sau aceia care fac voia Lui? Desigur 
că aceștia din urmă. (Rugăciunea deci, pentru a 
ne fi de folos, trebuie mereu însoţită și de 
împlinirea voii lui Dumnezeu.) 


(Omilia 18 la Efeseni) 


— Cel ce vorbește multe lucrează puţine, pe 
cînd cel ce lucrează mult nu vorbește nimic fără 
uimp și fără rost. 

(Omilia 19 la Efeseni) 


— De nu va fi cineva supus și respectuos 
către părinţii săi, niciodată nu va fi blind și în- 
găduitor cu alți oameni. 

— Părinţii culeg cei dintii roadele dacă cresc 
pe copiii lor obraznici, neruşinaţi, neascultători 
etc. 

— Faptele (cele bune) nu vorbele ne cîștigă 
împărăţia cerurilor. 


— Dumnezeu nu vine în ajutorul celor ce 
dorm, ci în ajutorul celor ce se ostenesc şi mun- 
Cesc. 


(Omilia 21 la Efeseni) 


— Dacă cineva ar întreba: De unde oare a 
venit în lume sclavia? — eu voi răspunde: 
Lăcomia a născut sclavia; barbaria și nesaţul de 
averi a născut acest păcat. 


(Omilia 22 la Efeseni) 


— Niciodată să nu te rogi lui Dumnezeu cu 
gura căscată, scărpinîndu-te sau fără nici o băgare 
de seamă la ceea ce rostești. 


— Dacă este pace va fi și dragoste, iar dacă 
este dragoste va fi și pace. 


(Omilia 24 la Efeseni) 


— Noi nu vom da seama numai de propriile 
noastre rele, ci și de acelea prin care am scan- 
dalizar pe alții. 

(Omilia 26 la Romani) 


— Nimic nu poate procura omului o mul- 
țumire mai mare ca o conștiință curată. 


(Omilia 24 la II Corinteni) 


— Pentru aceea au fost trimiși Apostolii ca 
să spună ceea ce au auzit, nu ca să adauge de 
la dinșii ceva. 


— „Har vouă şi pace!“ O, ce salutare fru- 
moasă, care poartă cu sine mii de bunătăți. 


(Omilia 2 la Romani) 


— Bunătatea o arată Dumnezeu ca să te scapi 
de păcate, iar nu ca să mai adaugi. 


— Dumnezeu nu se uită la persoane, nu cer- 
cetează valoarea din afară a persoanelor (faţa 
cuiva, hainele, rangul etc.), ci valoarea lor lăun- 
trică, adică valoarea faptelor. 


să ne întristăm nu atunci 
ci atunci cînd păcătuim. 


— Ar trebui ca noi 
cînd sîntem pedepsiţi, 

— Să înălțăm slavă lui Dumnezeu prin fapte, 
căci nu este deajuns numai prin vorbe. 


(Omilia 6 la Romani) 


— Dumnezeu a făcut şi face totul ca viaţa 
noastră să fie dreaptă și să strălucească peste tot. 


— Cum poate să îndrepte pe alţii, cel care 
nu-și poate îndrepta nici propriul său suflet? 


(Omilia 7 la Romani) 


— Dacă Dumnezeu nu iartă păcatele celor 
care nu le iartă pe ale semenilor lor, apoi cum 
va da iertare celor care nedreptăţesc pe alţii? 


— Să nu ne gîndim cum să lăsăm pe copiii 
- - Li so". i La bd 
noștri bogaţi, ci cum să-i lăsăm virtuoși (de ome- 
nie, folositori semenilor adică). 
(Omilia 8 la Romani) 

Un înflăcărat patriot 


Badea Cârţan 


Alături de voievozi şi alți bărbaţi de seamă, 
care au pus cărămizi de nădejde la zidirea acestei 
țări, încă alţi mulţi eroi împodobesc, ca nişte 
luceferi, bolta imensă a istoriei noastre naţionale. 
leșiţi din obştea cea mare a poporului, în sînul 
căreia s-au plămădit, mulţi dintre ei au trecut în 
cîntecele populare, aceste cronici obşteşti scrise cu 
pana graiului în veacuri de istorie zbuciumată, sau 
în legende, ca „Dan, căpitan de plai“, ale cărui 
întîmplări ne emoţionează pînă la lacrimi ori de 
cîte ori le recitim. 

În şiragul acestor eroi populari, ale căror făpturi 
au ars de o puternică şi sfintă, i-am putea zice, 
dragoste de pămintul străbun se numără şi cioba- 
nul din Țara Făgăraşului, Gheorghe Cârţan, intrat 
în istorie sub numele de Badea Cârţan. 


Asemenea ui Eminescu, care şi-a îmbogăţit 
sufletul încă din copilărie cu frumuseţile firii şi 
poveștile din şezătorile locurilor sale natale, la fel 
şi ciobănașul din Cirţişoara, ultima localitate 
inainte ca transfăgărășanul să se caţăre pe zidul 


uriaș al Munţilor Făgăraș, primii fiori, dulci fior... 


— pe care îi numim dragoste de satul în care 
ne-am născut, de părinţii şi oamenii cu care am 
crescut, de 7 cizale şi izvoarele la care ne-am 
potolit setea în zilele lungi de vară, de întimplă- 
rile de demult pe care le primeam din gura celor 
mai mari ai noştri — i-a simțit cînd păştea turma 
în preajma satului, dar mai ales vara pe la stinele 
de la Cascada Bilei sau Valea Doamnei, locuri de 
0 frumuseţe vară. În vremea mulsului oilor sau 
seara la focul de la aripă, după ce oile 's-au tras 
în bătătură, ciobănaşul cîrțișorean ia cunoştinţă de 
faptul că peste crestele munţilor sînt tot fraţi de-ai 
noştri, de aceeași limbă şi lege, că acolo undeva 
sînt locuri „unde oile şi iarna au iarbă“, ceea ce a 
constituit pentru el o permanentă atracţie. 


Acest dor şi-l împlineşte la virsta de 18 ani, 
în 1867, cînd, în tovărășia lui lon Cotigă din 
Săcelele Braşovului, trece munţii în Țara Româ- 
nească, aşezindu-se undeva în părţile Ciulniţei. 
lon Cotigă — om cu carte, cu liceul terminat 
şi cîțiva ani de facultate, care purta în desagii de 
pe măgari o adevărată bibliotecă pe care şi-o îm- 
bogăţea mereu — va fi primul dascăl al lui 
Gheorghe Cârţan. În tovărășia acestuia își va 
înmulți vreme de peste 10 ani nu unmai oile, dar 
mai ales ştiinţa de carte, Sfinta Scriptură şi istoria 
țării fiindu-i cărţi de căpătii. Din Sfînta Scriptură 
invăța frica de Dumnezeu, călăuzirea spre cele 
bune, drepte şi cinstite în viaţă, lucruri atit de 
scumpe poporului nostru, iar din istorie descoperea 
minunatele fapte ale lui Mibai Viteazul, care, în 
drum spre Șelimbăr, a făcut un popas chiar în 
preajma Cirţișoarei, de Constantin Brâncoveanu, 
care zidise mănăstirea de la Simbăta de Sus, ale 
cărei ziduri dărimate de dușmanii Legii noastre 
le-a văzut de atitea ori de Izvorul Tămăduirii, 
de neîntrecutele vitejii ale lui Ştefan cel Mare 
ş.a.m.d. 


lon Cotigă i-a vorbit e. nu numai de Platon, 
Socrate, Diogene, Herodot, Tacitus ş.a., ci şi 
despre geto-daci, despre Burebista, care a unit 
triburile acestora, spe Traian şi Decebal, 
părinţii poporului român, şi despre încă alte multe. 
Interesul lui Gheorghe  Cârţan pentru istoria 
poporului din care făcea parte creşterea negrăit 
de mult, iar sufletul său era cuprins din ce în 
ce mai copleşitor de vilvătaia dragostei de neam, 
care se va revărsa în fapte de dăruire totală, de 
0 rară măreție, pentru binele ţării şi al fraţilor 
săi din Transilvania, aflaţi sub apăsătoare stă- 
pinire străină. 


În astfel de momente avea viziunea unirii 
tuturor românilor într-o singură ţară, în hotarele 
vechii Dacii, cînd spunea că „toată turma rOmâ- 
nească“ va avea un singur cioban într-o Românie 
„mare şi Îrumoasă, care va să fie la vremea ei“, 
şi așa trebuie să ne explicăm faptul că în 1877, 
în timpul războiului de independență, a pus la 
dispoziţia armatei române împreună cu lon Cotigă 
peste 1000 oi, iar el s-a înscris voluntar. 

Faptele însă care îl vor face nemuritor pe 
Badea Cârţan, contribuind ca chipul Lui să rămînă. 
neșters şi la loc de cinste ca icoana unui sfint 
în inimile noastre, urmează abia după această 
perioadă. 

Întors în Transilvania, întocmai ca alt cioban 

din Săliștea Sibiului, Sf. Nicolae Oprea din timpul 
luptelor împotriva uniaţiei, Badea Cârţan ia dru- 
mul Vienei cu jalbă la e fe pentru a pro- 
testa împotriva nedreptăților strigătoare la cer 
care se făceau românilor transilvăneni, faptă elo- 
gios subliniată de V. Branişte într-un articol înti- 
tulat: „Un ţăran român la d iena." 
"Are legături strinse cu conducătorii Memorandu- 
mului, pe care îi cercetează după întemniţare, 
cuvintele doctorului loan Raţiu, la procesul de la 
Cluj din 1894, avindu-le mereu înaintea ochilor: 
„Acuzăm acest sistem care tinde să răpească ceea 
ce un popor are mai scump: Libertatea, legea şi 
limba.“ 

Dorind să vadă patria de obirșie a ui Traian, 
în ianuavie 1896 Badea Cârţan ia drumul Romei, 
pe jos timp de 43 de zile. Era într-o perioadă 
cind presa italiană, precum și unele asociaţii sus- 
țineau cu tărie cauza românilor aflaţi sub stăpi- 
nirea austro-ungară. Aşa de pildă în 16 aprilie 
1891 Asociaţia universitară din Roma a trimis un 
mesaj de simpatie studenţilor români în care se 
spunea între altele: „Iubiţi confraţi, cauza voastră 
nobilă şi justă este şi a noastră“, iar în 14 mai 
același an, Asociaţia universitară din Neapole a 
publicat un manifest în care protesta împotriva 
asupririi românilor din Transilvania de către 
autorităţile austro-ungare. 

În acest context „ambasadorul în opinci“, cum 
l-a numit presa vremii, a fost primit cu multă 
simpatie. Sosit la Roma, în cîteva zile a devenit 
celebru. „Un dac a coborit de pe columnă“, 
scriau ziarele, atit de izbitoare era asemănarea 
dintre el și dacii sculptați pe Columna lui Traian, 
la temelia căreia Badea Cârţan a depus o mină 
de pămint şi de grăunțe aduse în glugă din 
România, ajungind cu acest prilej pină în parla- 
mentul şi senatul italian din acel timp. 

În anul 1899 avea loc la Roma un congres de 
istorie al orientaliștilor, la care erau prezenţi dele- 
gați din peste 40 ţări ale globului, între care şi 
o delegaţie românească condusă de istoricul V. A. 
Urechia, în timpul lucrărilor sosind la Roma şi 
Badea Cârţan. Prof.,Owvary, delegat austro-ungar, 
într-o conferință publică ţinută la Roma, contesta 
originea daco-romană a poporului român precum 
şi continuitatea sa pe pămintul Daciei. Cu acest 
prilej a fost prezentat oamenilor de ştiinţă, de 
către delegaţia română, Badea Cârţan, în portul 
său strămoșesc, cu căciulă, cămaşă scoasă peste 
cioarecii strînşi pe picior etc., pe care l-au pus 
alături de figuri de daci reproduse de pe columnă. 
Prin înfăţişare şi port, ciobanul din Carpaţi era 
cu adevărat un urmaş direct, în carne şi oase, al 
dacilor înfăţișaţi pe columnă, ceea ce a reprezen- 
tat pentru participanţii la congres un document 
viu despre originea daco-romană a poporului 
român şi continuitatea sa pe pămîntul străbun. 

(Continuare în pag. 2) 


Piine pentru suflet 


Biserica slujitoare 


Acesta este titlul unei lucrări teologice dense a 
Prea Sfinţitului Antonie Plămădeală, vicar patri- 
arhal. E un titlu nou, semnificativ şi definitoriu 
pentru misiunea Bisericii în lume: slujirea. 

Pînă bine de curînd eram obișnuiți să se vor- 
bească despre Biserică, rămînînd la cele două îm- 
părțiri clasice ale ei: „Biserica luptătoare“, adică 
comunitatea celor vii care luptă cu ajutorul haru- 
lui divin pentru dobîndirea mîntuirii și „Biserica 
vriumfătoare“, adică comuniunea celor ce au dobîn- 
dit „izvorul vieţii şi ușa raiului“ și cununa biruin- 
ţei asupra păcatului. Nu s-a stăruit îndeajuns, nici 
teoretic nici practic, asupra dimensiunii slujirii în 
Biserică și de către Biserică. Nu s-a arătat suficient 
că drumul care duce la biruința răului, individual 
sau colectiv, este slujirea. De altfel ceea ce unește 
cele două laturi ale Bisericii este însăși slujirea 
credincioșilor și preamărirea lui Dumnezeu. Bise- 
rica preamăreşte pe Dumnezeu slujind credincioși- 
lor. lar slujirea înseamnă dăruire, jertfă și iubire. 

Nu este în intenţia noastră să prezentăm cuprin- 
sul teologic bogat al lucrării Prea Sfinţitului 
Antonie, socotită pe drept cuvînt un „eveniment“ 
în literatura noastră teologică, lucrare despre care 
s-a mai scris de altfel în gazeta noastră, ci vrem să 
atragem atenţia fraților preoți asupra ei spre a o 
folosi ca pe un izvor din care se pot folosi în acti- 
vitatea pastorală. Fiindcă dacă se vorbeşte tot mai 
mult despre o „înnoire a teologiei“ în zilele noastre, 
prin care Biserica e chemată să răspundă multiple- 
lor probleme ale sufletului omenesc, nu mai puțin 
trebuie să se pornească la o „înnoire a metodelor 
pastorale“, la o dinamizare a activităţii pastorale 
pentru păstrarea credincioșilor în sînul Bisericii 
mame. 

Această carte poate fi socotită un rod al Apos- 
tolatului Social inaugurat și condus cu înțelepciune 
de către Prea Fericitul Părinte Patriarh Justinian, 
timp de 27 ani, vine să ne arate că în tezaurul 
învățăturii creștine există multe îndemnuri, multe 
pilde şi multe lumini care trebuiesc aprinse spre 
a-și dovedi Biserica chemarea ei mîntuitoare. 

Dacă pînă acum se practica uneori o pastoraţie 
poruncitoare de ameninţare cu „chinurile iadului“, 
pe bază de impunere a unor învățături evanghelice, 
fără a le arăta însemnătatea practică, am putea 
zice o pastorație de pe „poziții de forță“, astăzi 
este tot mai evident că o asemenea pastoraţie 
nu-și mai are locul și eficienţa. 


În îndrumarea pastorală a credincioșilor trebuie 
să ţinem seama că ei au dobîndit simţul demnităţii, 
o sensibilitate mai dezvoltată şi o cultură mai 
aleasă. Trebuie să ţinem seama că în mijlocul lor 
sînt o seamă de propovăduitori ai Evangheliei, 
laici sau mai puţin laici, care îi cheamă la ei, 
care se oferă să-l prezinte pe lisus mai viu, mai 
actual. Credincioșii au posibilitatea să compare 
modul de predare și de trăire a învățăturilor creş- 
tine. Chiar dacă nu o spun răspicat slujitorului 
altarului, o gîndesc și o spun între ei: „Ce înde- 
plineşte preotul nostru din ceea ce ne predică?“ 
lar dacă nu vede o acoperire între învățătura și 
faptele lui nu mai vine la biserică și merge acolo 
unde i se pare că între învățătură și fapte este 
mai multă legătură. 

Misiunea Bisericii este de a continua lucrarea 
Domnului nostru lisus Hristos, în special dorința 
Sa „de a nu fi slujit, ci de a sluji și de a-și da 
viaţa Sa drept răscumpărare pentru mulți“ (Marcu 
10, 45). 

lată de ce preotul nu poate reduce activitatea 
lui numai la o îndeplinire a îndatoririlor sacra- 
mentale, oricît de însemnată este această latură a 
activităţii lui. El trebuie să intre în comuniune cu 
credincioșii și pe alte căi, să-i cunoască, să-i pre- 

(Continuare în pag. 2) 


tn 2 ani 


Pag. 2 


TELEGRAFUL ROMÂN  . 


Badea Cârţan 


(Urmare din pag. 1) 


Din aceeaşi dorinţă de a cunoaște pe fraţii de 
aceeaşi gintă latină, Badea Cârţan a m: şi dru- 
mul Parisului, unde spunea următoarele studenţi- 
lor francezi pe care i-a cunoscut: „Să nu uitaţi, 
dragii mei, ce soartă am avut noi românii, care 
am rămas singuri în fața năvălirii popoarelor 
barbare. Dacă nu eram noi să le ţinem piept, ce 
se alegea de voi? La adăpostul nostru aţi avut 
timp să vă întăriţi şi să vă cultivați. A sosit vre- 
mea să ne daţi o mină de ajutor să ne unim într-o 
singură ţară.“ 

Să nu nităm că, fără să apeleze la ajutorul 
cuiva, Badea Cârţan a făcut o călătorie şi la 
Ierusalim, la „locurile sfinte“, unde s-a rugat „în 
limba românească“, cum spunea el. 

Dar cel mai mare serviciu pe care Badea Cârţan 
l-a adus neamului său a fost acela pe care l-au 
făcut şi alţii pină la el, călugări, preoţi şi credin- 
cioşi cu dragoste de slovă românească, știuţi și 
neștiuţi, dar într-un grad mai mare decit aceștia. 
Și anume, avind o foarte întinsă rețea de cunoş- 
tințe în lumea savanților, oamenilor politici şi 
scriitorilor vremii: G. Tocilescu, N. Iorga, V. A. 
Urechia, Gh. Coșbuc, Șt. O. Iosif, Spiru Haret, 
Take Ionescu ş.a., Badea ai a a cărat cu desa- 
gii, în spate, prin vama cucului, din Țara Româă- 
nească în Transilvania pentru nevoile preoţilor, 
învăţătorilor şi mai ales şcolarilor lipsiţi de mij- 
loace materiale, cărți, reviste etc., în limba româ- 
nească, care însumează mai multe zeci de mii de 
exemplare, în greutate de peste donă vagoane. 

Din acest motiv Badea Cârţan a fost în mai 
multe rînduri arestat şi condamnat de autorităţile 
austro-ungare, care nu vedeau cu ochi buni lucra- 
rea sa. În anul 1905, căpitănia orașului Braşov 
avea confiscate de la Badea Cârţan 76.621 „tipă- 
rituri”, dintre care 268 „cu conținut instigator“, 
cărți care se refereau în bună parte la istoria 
românilor, ceea ce se subliniază şi în preţioasa 
lucrare: Patriotul Badea Cârţan, scrisă de Octa- 
vian Metea, Bucureşti, 1972, 148 p. 


În îndeplinirea acestei „misiuni superioare“, con- 
siderată ca o poruncă „de sus“, cum a primit-o 
proorocul David în Vechiul Testament, după cum 
spune N. lorga, Badea Cârţan a fost prins în 
munţi de o avalanșă de zăpadă care i-a fost 
fetala, în 7 august 1911 încheindu-și nobila sa 
misiune pe acest pămînt. Pe mormintul său de la 
Sinaia se află următoarea inscripție: „Aici doarme 
Badea Cârţan, visînd întregirea neamului.“ 

Unul dintre scriitorii noştri, care i-a priveghiat 
ultimele clipe, îl îmbărbăta cu astfel de cuvinte: 
„Bade Gheorghe, eşti un erou. Ai Iuptat toată 
viața ca nimeni altul pentru ţara noastră, pentru 
poporul nostru, ai pus o temelie pentru ziua de 
miine; urmașii nu te vor uita.” 

Într-adevăr, Badea Cârţan este, în felul lui, un 
erou în cel mai deplin înţeles al cuvintului, bine- 
știind că adevărații eroi se avintă, uneori pină 
la jertțirea vieţii, la înfăptuirea unor idealuri 
obşteşti superioare, iar Badea Cârţan aşa a făcut. 
Dacă visurile Imi privitoare la poporul şi țara sa 
s-au împlinit, dragostea de ţară însă, care i-a 
mistuit ca un foc sfint făptura şi care L-au dus 
la fapte ca cele arătate pe scurt în cele de mai 
sus, rămîne o realitate mereu actuală. 


De aceea, peste decenii ciobanul din Cirţişoara 
ne dă o extrem de măreaţă pildă: 


Să ne iubim Patria — meleagurile acestea pe 
care am deschis ochii, în care sint îngropaţi moșii 
şi strămoşii noștri, care ne hrănește cu seva ei 
binecuvintată, spirituală şi materială, dindu-ne 
aripi să zburăm spre cit mai multă lumină — așa 
cum a iubit-o Badea Cârţan; să ardem de flacăra 
cunoaşterii istoriei poporului din care facem parte, 
încărcată de atitea fapte de vitejie şi cuminţenie 
omenească, așa cum a ars Badea Cârţan, şi, tot 
asemenea lui, să ne slujim cu credincioşie țara şi 
poporul, în aceşti ani în care el se afirmă atit de 
multilateral în lumea contemporană. 


Diac. Gh. Papuc 


De vorbă cu credincioşii 


Despre Sfînta Tradiţie 


— Fiule, dacă citești Sfînta Scriptură găsești că 
nu tot ce a învăţat Mintuitorul s-a scris: „Sînt şi 
mulre alte cîte a făcut lisus, care dacă s-ar fi 
scris cu de-amănuntul mi se pare că nici în lumea 
aceasta nu ar fi încăput cărțile ce s-ar fi scris“ 
(loan 21, 25). Şi cîte alte lucruri nu a învăţat 
Mîntuitorul Isus Hristos și Sf. Apostoli și nu s-au 
scris în Cartea Sfînră: „Nu voiesc să vi le scriu 
pe hirtie și cu cerneală, ci nădăjduiesc să vin la 
voi și să vă vorbesc gură către gură“ (III loan 
1, 13). 

Sfinţii Apostoli au învăţat multe prin viu grai 
şi au împărtăşit ceea ce hotărise sinodul de la 
Ierusalim. „Și trecînd ei prin cetăţi le dădeau sfa- 
turi să păzească dogmele cele rinduite de Apostoli 
şi de bătrinii din Ierusalim“ (F. Ap. 16, 4). 

În alt loc Sf. Apostol Pavel spune: „Așadar 
fraţilor rămîneţi tari și ţineţi învăţăturile pe care 
le-aţi primit fie prin viu grai, fie prin epistola 
noastră“ (II les. 2, 15). Iarăşi în alt loc spune: 
„Să vă depărtaţi de orice frate care trăiește în 
neorînduială și nu după predaniile ce le-aţi primit 
de la noi“ (II Tes. 3, 6). Altundeva citim: „Ce 
aţi învăţat, ce aţi primit și ce aţi auzit de la 
mine, ce ați văzut la mine, faceţi“ (Filip. 4, 9). 
Şi iaraşi: „Dreptarul învățăturii sănătoase pe care 
l-aţi auzit de la mine ţineţi-l“ (II Tim. 1, 13). Și 
iarăși: „Ceea ce aţi auzit de la mine în faţa multor 
martori încredinţează la oameni de încredere“ (II 
Tim. 2, 2). De asemenea spune: „Vă laud în toate 
privințele că vă aduceţi aminte de mine și că 
ţineţi predaniile întocmai cum vi le-am spus“ 
(1 Cor. 11, 2). 

— O, părinte, în cîte locuri se vorbește că 
multe au învăţat prin viu grai Sfinţii Apostoli. 

— Se ştie, fiule, că acestea au aceeași valoare 
ca şi Sfinta Scriptură, căci Mintuitorul îndeamnă 
pe Apostoli să înveţe pe toți: „Să păzească toate 
cîte v-am poruncit“ (Matei 28, 20). Deci de ace- 
laşi Mîntuitor au fost date învăţăturile scrise și 
nescrise. Ele au aceeași valoare. Învățăturile prin 
viu grai lăsate nouă de Mîntuitorul și de Sf. Apos- 
toli sub conducerea Duhului Sfînt, precum ne arată 
Sfînta Scriptură, se numesc, fiule, Sf. Tradiţie. Fără 
de această Sf. Tradiţie nu putem înțelege nici Sfinta 
Scriptură. „Căci nici o proorocie din Sfînta Scrip- 
tură nu se tilcuiește singură“ (II Petru 1, 20). Apoi 
trebuie să știm că a fost o vreme cînd nu era Sfînta 
Scriptură, deoarece prima Evanghelie s-a scris 
abia la anul 44 după Hristos, deci la un număr 


de ani după Înălţarea Domnului, așa că a fost o 
vreme fără Sfînta Scriptură. Cu toate acestea 
membrii Bisericii erau foarte credincioși, buni 
creștini ascultînd de sfaturile prin viu grai paăs- 
trate de la Mintuitorul, adică ţinînd învăţăturile 
Sf. Tradiţii. Vezi, fiule, că întîi erau învățăturile 
nescrise și apoi unele au fost puse în scris. 

Sfînta Scriptură ne învaţă ce să facem, dar nu 
ne spune cum. Ne cere să botezăm, dar nu şi 
cum. Să ne mărturisim, dar nu și cum. Să ne 
împărtășim, dar nu şi cum. Să ne cununăm, dar 
nu și cum. Să ne rugăm, dar nu și cum și cînd. 
Cum să le facem pe toate acestea ne-au lăsat Sf. 
Apostoli prin viu grai și așa au ţinut primii 
creștini și după ei noi pînă azi. Astfel amîndouă 
acestea: Sfînta Scriptură și Sf. Tradiţie se între- 
gesc una pe alta, se completează una pe alta și 
nu putem să ne lipsim de nici una și nici nu le 
putem înţelege una fără alta. : 

— Da, părinte, dar de ce unii creştini învaţă 
că numai Sfînta Scriptură e sfintră și numai ce 
este în ea se cade să ținem? 


— Dacă citeşti, fiule, Sfînta Scriptură la rînd 


vei vedea că așa este adevărul cum am arătat mai 
sus, dar dînșii de multe ori citesc pe sărite și de 
aceea nu se înţelege deplin cum trebuie. Și apoi, 
fiule, și dînșii au tradiție căci ţin Sf. Paști după 
rîinduiala așezată de Sf. Biserică și Nașterea Dom- 
nului și Pogorirea Duhului Sfînt. De asemenea cîn- 
tările pe care dînşii le cîntă nu sînt din Sfînta 
Scriptură și orînduirea slujbei pe care o fac 
Duminica nu e din Sfînta Scriptură, nici cununia, 
nici înmormîntarea și nici alte multe nu sînt scrise 
în Sfînta Scriptură, ci orînduite de dinșii și făcute 
de dînșii. Vezi deci că şi ei au tradiție. Dar Sif. 
Tradiţie cum să nu o ţinem fiindcă este lăsată 
nouă de la Sf. Apostoli prin Biserică. 

— Acum înţeleg mai bine, părinte, ce mult greşesc 
dacă mă iau singur după capul meu și nu după 
sfaturile Sfinților Părinți. 

— Aşa, fiule, și Sfînta Scriptură și Sf. Tradiţie tre- 
buie trăite, trebuie simţite, cum le-au trăit în mod 
viu Sf. Părinţi și bunii creștini ai Bisericii. Ele nu 
trebuie să rămînă citiri învăţate pe de rost, litere 
moarte, învățături seci, adunate în hambarul minţii, 
ci să fie zvicniri sfinte întruchipate în viaţa reală și 
de toate zilele. Atunci şi numai atunci vei vedea 
marele folos al Sfitnei Scripturi al Sf. Tradiţii, 
care, deși sînt de mult, nu sînt învechite, ci iradiază 

Biserica slujitoare 
(Urmare din pag. 1) 
ătească pentru primirea tainelor, să le cunoască 
ucuriile, izbînzile și mai ales să-i ajute în 
necazuri. 

Apropierea de credincioşi ca părinte și frate, 
ca dovadă a iubirii faţă de ei, ajutorarea lor con- 
cretă este un mare examen pe care trebuie să-l 
treacă preotul zilelor noastre. Nu plingerea și 
tinguirea că nu vin credincioşii la biserică, nici 
privirea înapoi la viața patriarhală de altă dată, 
cînd ae: era totul în parohie, nici condam- 
narea anumitor învățături ale altor confesiuni, nici 
una din acestea nu duc la rezultat, pînă cînd 
preotul nu se integrează în viața credincioșilor, 
pînă cînd nu-și face simțită și binefăcătoare pre- 
zenţa sa. Pi 

Să nu uităm că Mîntuitorul a spus către ucenicii 
Săi: „Voi sînteţi sarea pămîntului“, nu supa sau 
alt aliment. „Voi sînteți lumina“, nu apartament 
sau mobilă sau mașină ... 

Voi sînteţi „aluatul“ care dospeşte întreaga fră- 
mîntătură, voi sînteți chemaţi să fiți „păstorul cel 
bun care își pune sufletul său pentru oile sale“... 
Toate aceste însemnări arată că preotul este che- 
mat să trăiască mai presus de toate pentru alţii, 
să dea gust și lumină vieţii creștineşti, să fie „fră- 
mîntătură nouă“ și „păstorul cel bun“. 

Hristos-Domnul ia chip foarte diferit în toţi 
oamenii. lar noi trebuie să-l descoperim și să nu 
uităm chemarea: „Căutaţi mai întîi împărăţia lui 
Dumnezeu și dreptatea Lui și toate se vor adăuga 
vouă.“ 

Nu de mult un frate preot mi-a cerut sfatul: 
Să-și cumpere sau să nu-și cumpere mașină. l-am 
răspuns: Mașina este un lucru bun în sine. Depinde 
pentru ce vrei să o cumperi. Vrei să slujești cu 
ea mai mult credincioșilor sau mai mult interese- 
lor tale? Vrei să te apropi mai mult de credincioși 
sau să te distanţezi de ei? Nu cumva avind 
maşină vei fi mai mult plecat din parohie? Și 
am făcut împreună o socoteală a preoţilor care 
au mașină și ne-am întrebat dacă au devenit sau 
nu mai buni slujitori ai credincioşilor. Las pe 
cititor să afle rezultatul. Mașina să nu anuleze 
conştiinţa răspunderii și a slujirii, ci să o mărească. 

Trebuie să căutăm mijloacele de integrare în 
viaţa credincioșilor, să ne apropiem de ei, să con- 
tribuim alături de ei la toate acţiunile de interes 
social-obștesc. 

Un frate preot mi-a spus că după ce a vizitat 
un bolnav, pe care nu-l văzuse de multă vreme, 
l-a văzut într-o Duminică apropiată la biserică. 
L-a întrebat: De ce ai ieșit din casă aşa de curind? 
Poate nu ești deplin sănătos? Credinciosul i-a răs- 
puns: „Cum să nu viu, părinte. Și dumneata m-ai 
vizitat. Am venit să mulțumesc lui Dumnezeu că 
mi-a ajutat să mă însănătoșesc și sfinţiei tale pen- 
tru că m-ai vizitat.“ 

Lucrul nu este este nou. El a fost recomandat 
chiar de Mîntuitorul care a zis: „Adevărat zic 
vouă: întrucît ați făcut unuia dintre acești mai 
mici frați ai mei, mie mi-aţi făcut“ (Matei 25, 
40—45). 

Trăim vremea faptelor, a faptelor mari de 
dăruire pentru binele și progresul întregii omeniri. 
De aceea şi vestirea Evangheliei trebuie însoțită 
de faptele izvorite din dragoste. Apostolii au fost 
„slujitori ai lucratului“ și „slujitori ai faptei“. La 
Cina cea de Taină, lisus le-a spus: „Precum mă 
vedeţi pe mine că fac, faceţi și voi asemenea.“ 

Activitatea Bisericii prin rugăciune, propovă- 
duire și prin fapte se cuvine să meargă mină în 
mînă, călăuzire de legea fundamentală a iubirii 
de Dumnezeu și de oameni. 


Părintele VASILE 


prin trăirea din noi și sînt folositoare azi și întot- 
deauna. 

lată, fiule, texte care nu se găsesc în Sfinta 
Scriptură și citate de Sf. Apostoli din Sfînta 
Tradiţie: 

1.: „Trebuie să sprijinim pe cei slabi și a ne aduce 
aminte de cuvintele Domnului lisus, căci El însuși 
a zis: E mai fericit a da decit a lua“ (F. Ap. 
20,35): 

2. „Precum Ianes și Iambres s-au împotrivit lui 
Moise, așa şi aceştia s-au împotrivit adevărului, 
cei stricaţi la minte și netrebnici pentru credinţă“ 
(UI Tim. 38, 8). 

3. „Mihail Arhanghelul cînd se împotrivea dia- 
volului certindu-se cu el pentru trupul lui Moise 
n-a îndrăznit să aducă judecată de hulă“ (Iuda 
1, 9). 

4. „Despre ei.a proorocit Enoh al șaptelea pa- 
triarh de la Avraam“ (luda 1, 14). 

5. „Ca să se plinească ceea ce s-a zis prin pro- 
oroci că Nazarinean se va chema“ (Matei 2, 23). 

Pr. 1. Mihălţan 

TELEGRAFUL ROMAN 


LII E OALA TI 


E in urma unor mișcări de personal care au 
avut loc în cadrul Administraţiei Patriarhale, P. C. 
pr. Constantin Pârvu, consilier patriarhal la Can- 
celaria Sf. Sinod, a fost promovat consilier-vicar 
(administrativ) patriarhal. 


Sectorul condus de P.C. Sa se ocupă de pro- 
bleme privind: activitatea organelor centrale bise- 
ricești; învățămîntul teologic de toate gradele; în- 
drumarea clerului și viaţa religioasă din eparhii 
(cursuri de îndrumare, conferințe de orientare și 
administrative, conferințe interconfesionale, disci- 
plina clerului, viaţa monahală, grija pentru restau- 
rări de biserici și monumente istorice); secretariatul 
Cancelariei Sfintului Sinod; biblioteca Sfîntului 
Sinod; arhiva | tite ret Patriarhale; colecţia 
de artă bisericească de la Muzeul Antim și para- 
clisul Antim. 

E Daroriră creșterii numărului comunităţilor 
ortodoxe române de peste hotare, sub jurisdicția 
canonică a Patriarhiei Bisericii Ortodoxe Române, 
și a creșterii schimbului de bursieri cu alte Biserici 
și organizaţii mondiale creștine, în urma unor 
mişcări de personal în cadrul Administraţiei Patri- 
arhale, la 1 ianuarie 1976 a luat ființă în cadrul 
Administraţiei Patriarhale sectorul: „Comunităţi 
ortodoxe române externe şi schimburi de burse“, 
condus de P.C. pr. Octavian Popescu, numit de 
la această dată consilier administrativ patriarhal. 

Acest sector se ocupă de problemele privind ac- 
tivitatea comunităţilor ortodoxe române de peste 
hotare și schimbul de burse cu străinătatea. 

O La invitaţia Presbiterului Bisericii Scoției din 
Edinburgh și a Universităţii din Edinburgh — 
Mares Britanie, între 27 februarie și 13 martie 
1976, P.S. Episcop Antonie Ploieșteanul, vicar 
patriarhal, a făcut o vizită în Scoţia, ca „vizita- 
Tor ecumenic“ pentru anul 1976. 

Cu ocazia vizitei, P.S.Sa a conferențiat la 
diferite societăţi religioase şi Facultăţi de Teologie, 
dezvoltînd tema: Orientări în Teologia ortodoxă 
contemporană, Teologia românească contemporană, 
Ecumenismul în România; a predicat în unele 
biserici și s-a întîlnit cu reprezentanții Bisericii din 
Scoţia. 

P. S. Antonie a fost primit oficial de Rev. Rode- 
rick Smith, Moderatorul Presbiteriului din Edin- 
burgh, impreună cu membrii Presbiteriului, ţinînd 
cu această ocazie conferința intitulată: Biserica 
Ortodoxă Română şi climatul ecumenic din 
România. 

De asemenea, P. S. Sa a fost primit de primatul 
orașului Edinburgh, Lordul Prevest Righr Hono- 
rable John Miller. S-a întîlnit cu primatul Bisericii 
episcopaliene a Scoției, John Wimbush de Argylle. 

P. S. Sa a mai vizitat Universitatea Hariot-Wart, 
„Institut for Scottish Studies“ din Edinburgh, asis- 
tînd, ca invitat, și la o reuniune de lucru a Con- 
siliului Britanic al Bisericilor reunit la Edinburgh. 

P. S$. Antonie a vizitat, de asemenea, și alte oraşe 
și institute bisericești din Scoţia (Marea Britanie), 
acordind totodată două interviuri pentru radio 
Edinburgh. 

Vizita P.S. Episcop Antonie Ploieșteanul în 
Scoţia, prima de acest fel în istoria raporturilor 
dintre această Biserică și Biserica Ortodoxă Ro- 
mână, a contribuit la multiplicarea raporturilor 
ecumenice dintre cele două Biserici și i, o mai 
bună cunoaștere a lor. 

La întoarcerea din Scoţia, P. S. Episcop Antonie 
Ploieșteanul s-a oprit la Londra, unde a făcut o 
vizită parohiei ortodoxe române din capitala 
Angliei, parohie condusă de P.C. pr. Lucian 
Gatton. 

La 14 martie, P.S. Antonie a luat parte la o 
„Vecernie ecumenică“ organizată în biserica orto- 
doxă română din Londra, la care au fost pre- 
zenţi: Î.P.S. Mitropolir Atenagoras al Tiatirelor 
(Patriarhia Ecumenică), însoţit de cei doi Episcopi- 
vicari; Episcopul anglican Robert Runcie de St. 
Albans, Episcopul polonezilor ortodocși din Marea 
Britanie; reprezentantul Bisericii Angliei, canonicul 
Michel Moore, consilier pentru relaţii externe; 
reprezentantul Nunţiului papal; 20 preoţi orto- 
docși şi 4 diaconi și o mare mulțime de credincioși 
ortodocși, români și de alte naţionalităţi, ca și 
anglicani. 

Cu acest prilej au luat cuvîntul Î.P.S. Mitro- 
polit Atenagoras al Tiatirelor, P.S. Episcop An- 
tonie Ploieșteanul și P.C. pr. Lucian Gafton. 

O intre 22—27 martie 1976 au avur loc la 
Geneva lucrările Comitetului Executiv al C.E.B. 
Din partea Bisericii Ortodoxe Române a participat 
P.S. Episcop Antonie Ploieşteanul, vicar patriar- 
hal, care a fost ales în Comitetul Executiv al 
CE.B. la Adunarea Generală de la Nairobi din 
1975. 

Cu prilejul reuniunii de la Geneva, s-a făcut o 
evaluare a lucrărilor celei de a V-a Adunări Ge- 


nerale a C.E.B. de la Nairobi—Kenya şi s-au 
instrumentat unele dintre hotărîrile luate la 
Nairobi. De asemenea, s-au ales Comitetele Con- 
siliului Ecumenic al Bisericilor și membrii în prin- 
cipalele unităţi ale acestui important organism 
ecumenic. 

P. S. Episcop Antonie Ploieșteanul, vicar patriar- 
hal, a fost recomandat de Comitetul Executiv ca 
vicepreședinte al Comitetului financiar al C.E.B. 


E Ca în toare Eparhiile din cuprinsul Patriar- 
hiei Bisericii Ortodoxe Române, pe temeiul horă- 
riîrii Sfintului Sinod și a recomandărilor Prea 
Fericitului Părinte Patriarh Justinian, Consiliul 
Eparhial al Arhiepiscopiei Timișoarei a luat încă 
mai demult măsuri pentru introducerea cîntării în 
comun la toate parohiile. Acţiunea aceasta menită 
să asigure o participare activă a credincioșilor la 
serviciile religioase a fost bine primită de preoți, 
cîntăreţi bisericești și enoriași. Rezultatele obţinute 
pînă acum sînt pozitive și promițătoare. În scopul 
de a le dezvolta, cîntăreţii bisericești au fost con- 
vocaţi la sediile tuturor protopopiatelor în primele 
zile ale lunii martie 1976 e sub îndrumarea 
delegaților chiriarhali, a protopopilor și a unor 
preoţi dinainte aleși, au făcut exerciții practice 
de cîntare în comun. Exerciţii asemănătoare se 
fac la centrele protopopeşti și cu preoții ori de cîte 
ori se adună cu prilejul distribuirii retribuţiilor 
lunare și a conferinţelor administrative. 

În acest fel se urmărește nu numai obișnuirea 
preoţilor și colaboratorilor lor apropiați cu cîn- 
tarea în comun, ci și asigurarea uniformităţii în 
executarea ei, înlăturîndu-se posibilitatea apariţiei 
unor deosebiri. 


$ Duminică, 1 mai 1976, a avut loc sfinţirea 
monumentalei biserici din parohia Vătava, prot. 
Reghin, biserică nou construită prin grija vredni- 
cului preot I. Cerghizan și a bunilor săi enoriași. 

Sfințirea s-a săvirșit de către P.S. Episcop 
Emilian al Alba Iuliei, care a fost însoţit de la 
Alba Iulia de către P.C. cons. I. Păunescu și 
p.C. P. Pleșa, secretar eparhial, cuvînt de bun 
venit rostind P.C. prot. M. Ciobanu (Reghin). 

După slujba sfințirii și Sf. Liturghie arhierească, 
P.S. Sa fiind înconjurat de un sobor de preoţi și 
diaconi, C. pr. 1. Cerghizan a făcut o dare de 
seamă asupra volumului mare de lucrări care au 
avut loc. 

În continuare, P.S. Episcop Emilian a rostit un 
cuvînt de învățătură, în care a apreciat după 
cuviință lucrarea preotului și credincioşilor din 
parohie, dînd totodată o seamă de îndrumări de 
zidire creștinească și patriotică. 

O Duminică, 6 iunie 1976, Î.P.S. Mitropolit 
Nicolae al Banatului, însoţit de P.C. părinte Ilie 
Maier, vicar administrativ, a inspectat parohia 
Stamora Moraviţa din protopopiatul Deta. Cu 
acest prilej a asistat la sf Liturghie ce s-a oficiat 
în tapela din filia Stamora Germană. La sfîrșitul 
Sf. Liturghii, Î.P.S. Sa a împărtășit credincioșilor 
părintești povăţuiri legate de pericopa evanghelică 
a zilei, îndemnînd pe cei prezenți să păstreze 
nealterată învățătura creștină așa cum este ea 
propovăduită de Biserică. 

De la Stamora Germană Î.P.S.Sa a mers la 
Moraviţa, unde a fost vizitată capela, preotul 
fiind îndrumat asupra celor ce a ră făcute 
pentru aranjarea cît mai corespunzătoare a locașu- 
lui de cult. A fost vizitat apoi oficiul parohial, 
preotul paroh fiind îndrumat să desfășoare o cît 
mai corespunzătoare activitate pastorală. 

e in 18 iunie 1976, a avut loc încheierea fes- 
tivă a anului şcolar 1975/1976 la Seminarul Ieo- 
logic din Cluj-Napoca, prezenți fiind Î.P.S. 
Arhiepiscop Teofil al Vadului, Feleacului și Clu- 
jului, P.S. Episcop Emilian al Alba Iuliei, P.C. 
cons. Gh. Papuc, delegat al Î.P.S. Mitropolit 
Nicolae al Ardealului, P. C. vicar și consilieri de 
la Centrul arhiepiscopesc Cluj-Napoca, protopopi, 
corpul profesoral, elevii seminariști. | 

A participat de asemenea dl Rapp Karoly, rec- 
torul Institutului "Teologic Universitar protestant 
unic din Cluj-Napoca. 

Festivitatea a fost deschisă de P. C. diac. 1. Brie, 
directorul Seminarului, care a făcut o analiză a 
activităţii anului școlar ce s-a încheiat, reliefin- 
du-se munca depusă de elevii seminarişti și corpul 
profesoral. i 

Elevii seminariști au susținut apoi un reușit 
program, constînd din compoziţii corale, bisericești 
şi patriotice, precum și recitări. 

Bășa Moisică din anul V a vorbit în numele 
absolvenţilor. 

În continuare P.C. cons. Gh. Papuc a vorbit 
în numele Centrului arhiepiscopesc Sibiu, al î. P. S. 


Mitropolit Nicolae al Ardealului. 
(Continuare în pag. 4) 

Chipuri de preoţi de altă dată 


Preotul loan Hanzu 
din Cacova Sibiului 


Cind, la începutul veacului nostru, anii 1905— 
1907, marele nostru cărturar N. lorga a venit în 
Transilvania, a fost foarte impresionat de satele 
românești, de ţăranii-plugari şi crescători de vite 
şi de preoţii și învățătorii, care erau în fruntea 
lor și care erau singurii îndrumători ai țărănimii. 

Într-adevăr, datorită stăpinirilor străine de altă 
dată pentru locuitorii satelor transilvănene Biserica 
şi școala confesională au fost călăuzele lor de nă- 
dejde. 

Conștienți de menirea lor de îndrumători ai 
satelor, o seamă de preoţi şi învățători au realizat 
fapte vrednice de remarcat pentru ridicarea ţără- 
nimii sub raport cultural, economic și gospodăresc. 
Bine pregătiţi, pe lingă îndatoririle lor duhovni- 
ceşti, preoţii și învățătorii au militat cu perseve- 
rență pentru luminarea ţărănimii, pentru îndru- 
marea sătenilor în muncile lor, ca să poată obţine 
recolte bogate și de calitate. 

Datorită exemplelor date de preoţi și învăţători, 
în multe din satele Transilvaniei a început încă 
de acum 70-80 de ani să se cultive plante furajere: 
trifoi, lucernă, borceag. Viile au fost înlocuite cu 
viţă altoită nobilă, au plantat pomi fructiferi 
potrivit terenurilor de care dispuneau; au corectat 
curgerea unor văi, au plantat rîpile sterpe cu sal- 
cîmi etc. 

În cele ce urmează vom zăbovi puţin asupra unui 
astfel de preot, care timp de peste 50 de ani, 
mai întîi ca învăţător, apoi ca preot, a contribuit 
cu mult succes la ridicarea satului său şi a celor 
din jur, prin puterea exemplului viu și grăitor. 
Este vorba de preotul loan Hanzu din Cacova 
(azi Fîntinele), jud. Sibiu. 

S-a născut în anul 1874 și a decedat în 1942. 
După școala primară din sat, tatăl său, tot preot, 
l-a dat la liceul german din Sibiu, apoi la Școala 
Pedagogică şi Seminarul Teologic Andreian din 
Sibiu. A fost un elev și student rivnitor. Şi-a luat 
diploma cu succes și s-a întors în satul său, func- 
ționînd mai întîi ca învăţător, pînă în anul 1905, 
apoi ca preot, după moartea tatălui său. 

Era de-o inteligenţă vie, iubea cartea, se informa, 
ţinînd în continuare legătură cu profesorii săi din 
liceu, cu cei de la Teologie, ba chiar și cu consi- 
lierii arhiepiscopiei. 

În sat se interesa de toate, de starea sufletească 
a credincioșilor, dar și de munca ţăranilor și 
oierilor. 

În paginile „Revistei Teologice“, editată atunci 
de profesorul de Teologie Dr. Nicolae Bălan, 
mitropolitul Ardealului de mai tirziu, a fost ini- 
țiată și „Biblioteca bunului păstor“. Primul număr 
din acest ciclu: „Taina Pocăinţei“, a fost lucrarea 
preotului Ioan Hanzu. De aici se poate vedea 
aprecierea de care se bucura ca preot. 

În 1907, organele județene i-au încredințat 
misiuni de interes obştesc, ba chiar funcția de 
inspector veterinar onorofic, calitate în care a 
venit cu măsuri necesare pentru îmbunătăţirea 
rasei vitelor, în raport cu situaţia geografică a 
comunelor din județ, mai ales a celor din măr- 
ginime — plasa Săliște. 

Încă mitropolitul Șaguna a iniţiat la vremea sa 
acţiunea de îmbrăţișare a meseriilor de către fiii 
de ţărani. În repetate circulare îndemna pe sătenii 
români să-şi trimită copiii la meserii, că „meseria 
e brățară de aur“. Preotul Hanzu a mers înainte 
pe această linie; ajuta pe meseriașii începători să 
obţină credite la bănci și în acest fel să poată 
porni la drum. A fost colaborator și prieten 
apropiat al lui Victor Tordoșan, președintele 
Asociaţiei meseriașilor români. 

În acest fel în Sibiu şi împrejurimi a răsărit o 
ceată însemnată de meșteșugari români: zugravi, 
zidari, timplari, pantofari, cojocari, ba chiar și 
comercianţi. 

Dar activitatea cea mai de seamă a preotului 
loan Hanzu a fost legată de satul său: Cacova- 
Fintinele, cu preocuparea de-a înlesni viaţa săte- 
nilor, care în același timp erau și parohienii săi. 
La loc de frunte notăm: Pomicultura. 

A început ca învățător, inițiind pe şcolari să 
adune simburii de mere într-o cutiuță de chibri- 
turi. Cu școlarii împreună a procedat la semănatul 
sîmburilor în straturile pregătite în pepinieră. Cînd 
altoile s-au ridicat în destul, tot cu elevii împreună 
a procedat la altoire cu soiuri alese. În felul acesta 
fiecare elev a devenit un pomicultor priceput. 

După cîţiva ani de experienţă s-a convins că 
altoile care se adaptează mai bine solului sînt cele 

A luat apoi cuvintul P.S. Emilian al Alba 
Juliei. 

În încheiere povăţuiri pentru absolvenţi și în- 
demnuri pentru vacanţă a împărtășit seminariști- 
lor Î.P.S. Arhiepiscop Teofil al Vadului, Felea- 
cului și Clujului. 

Împărţirea premiilor elevilor seminariști silitori 
la învățătură și purtare, mulţi la număr, a încheiat 
această reușită festivitate. 

e Duminică, 27 iunie 1976, a însemnat pentru 
profesorii și elevii Seminarului teologic din Caran- 
sebeș încheierea sărbătorească a anului de învăță- 
mint 1975/1976, care a avut loc în prezenţa Prea 
Sfinţitului Visarion Aștileanu, Episcopul Aradului, 
şi a Prea Sfinţitului Timotei Lugojanul, Episcop- 
vicar al Arhiepiscopiei Timișoarei și Caransebe- 
șului. 

Dimineaţa la ora 9 în catedrala cu hramul 
„Sfîntul Gheorghe“, Prea Sfinţitul Episcop Visa- 
rion, înconjurat de soborul preoţilor și diaconilor, 
a slujit Sfînta Liturghie. 

La timpul potrivit, Prea Sfinţia Sa a rostit un 
cuvînt de învăţătură legat de momentul sărbă- 
toresc al zilei. 

Dupa încheierea Sf. Liturghii, în cadrul festivi- 
„tăţilor îndătinate, P. C. diacon prof. Dorin Jacotă, 
directorul seminarului, a prezentat situația școlară 
a elevilor, activitatea depusă de corpul profesoral 
în procesul de învățămînt şi de formare a viitoa- 
relor cadre clericale. 

A urmat un program susținut de corul elevilor 
care a cuprins lucrări corale și recitări de poezii. 
La sfîrşit, elevul Pavel Tiberiu din anul V a vor- 
bit în numele tuturor colegilor și a absolvenţilor. 

În numele ierarhilor sub patronajul cărora îşi 
desfășoară activitatea seminarul a vorbit Prea Sfin- 
țitul Episcop-vicar Timotei Lugojanul. 

Festivitatea s-a încheiat cu împărțirea premiilor 
celor mai merituoși dintre elevi, după care a urmat 
o masă comună a invitaţilor şi elevilor. 


6 Duminică, 20 iunie 1976, la Schitul „Piatra 
Scrisă“ —Armeniș, protopopiatul Caransebeş, a 
avut loc sărbătoarea hramului. Soborul preoților 
şi delegatul chiriarhal au stat la dispoziţia cre- 
dincioșilor încă din ajunul zilei, săvîrșind vecernia, 
acatistul Maicii Domnului și utrenia. În restul 
umpului s-au făcur citiri din Biblie și Cazania 
Duminicii 1 după Rusalii, a tuturor Sfinţilor, din 
alte cărți bisericești. În ziua hramului s-a săvîrșit 
sfimțirea apei și maslu de obşte. Răspunsurile la 
Sf. Liturghie au fost date în comun de credin- 
” cioșii prezenţi. 


E in ziua de 29 iunie a.c. de sărbătoarea 
Sfinţilor Apostoli Petru și Pavel, în parohia Bogil- 
tin din protopopiatul Caransebeş a avut loc ser- 
barea hramului schitului din localirate. 

Delegatul chiriarhal, preoţii din parohie și îm- 
prejurimi, prin serviciile religioase pe care le-au 
oficiat — în ajun și în ziua praznicului — au 
oferit celor veniţi alese momente de trăire duhov- 
nicească. 


e După ce în zilele de 1—3 iulie a.c. a avut 
loc la Institutul Teologic de grad Universitar din 
Sibiu examenul de licenţă în Teologie, la care s-a 
prezentat un mare număr de absolvenți din toate 
Eparhiile transilvănene, iar în zilele de 5—6 
iulie sesiunea de primăvară a examenului de capa- 
citate preoțească la Centrul mitropolitan din Sibiu, 
sub președinția Î.P.S. Mitropolit Nicolae al Ar- 
dealului, la care s-au prezentat 36 licențiaţi în 
Teologie din Eparhiile Mitropoliei Ardealului, 
miercuri, 7 iulie 1976, la Centrul arhiepiscopesc din 
Sibiu a avut loc consfătuirea trimestrială de lucru 
cu P.C. protopopi și cadrele de conducere ale 
Arhiepiscopiei. 


În cuvîntul de deschidere, Î.P.S. Mitropolit 
Nicolae al Ardealului, după ce a subliniat necesi- 
tatea ca preoțimea să-și desfășoare activitatea în 
concordanță cu contextul patriotic în care trăim, 
punînd în lumină întreaga istorie a poporului 
nostru și înnoindu-se mereu metodele pastorale, 
reliefează unele aspecte practice din parohii ca: 
generalizarea cîntării în comun, împlinirea nevoi- 
lor religioase în parohiile vacante, lichidarea nave- 
tismului, intensificarea lucrării de control etc. 


În continuare, P. C. cons. M. Colotelo a susținut 
un referat, în care a analizat activitatea din trimes- 
trul încheiat, cu concluziile pozitive şi negative 
care s-au desprins, atenţie specială acordind întă- 
ririi unității de credință. 

În cadrul dezbaterilor care au urmat, au luat 
cuvîntul P.C. protopopi, P.C. consilieri și P.C. 
vicar Tr. Belașcu. 

În încheiere, Î.P.S. Mitropolit Nicolae a tras 
concluziile cuvenite și a făcut recomandări, pen- 
tru o mai rodnică lucrare în viitor. 


E în editura Episcopiei ortodoxe române a 
Oradiei a apărut ediția a Il-a a lucrării P.S. 
Episcop Vasile: „Cuvîntări liturgice.“ Costul unui 
exemplar este de 50 lei și se poate comanda prin 
Centrul Eparhial sau protopopiatul de care apar- 
ţine solicitantul de la Sf. Episcopie a Oradiei, 
Oradea, str. Porţile de Fier nr. 3. 


Preotul loan Hanzu... 

produse în pepinierele din sat. În felul acesta, 
imitînd pe părintele lor sufletesc, țăranii au făcut 
pepiniere pe terenurile lor arătînd mult interes 
pomiculturii. Preotul ţinea iarna adevărate lecţii 
de pomicultură și în acest fel, după 20 de ani, 
hotarul comunei a fost transformat într-o nouă 
grădină de pomi fructiferi. Au luat exemplu și 
comunele din jur: Sibiel, Vale, Săliște, Orlat etc. 

Ani în șir, pe piaţa Sibiului, fructele cele mai 
frumoase și gustoase propoveneau din Cacova și 
Sibiel. Locuitorii comunei pînă astăzi rostesc cu 
recunoștință numele preotului Hanzu, care prin 
pomicultură i-a adus la bunăstare. 

Activitatea preotului Hanzu s-a extins și pe 
alte tărimuri: consolidarea vetrei satului, amenin- 
țată de viiturile de apă, prin construirea de cas- 
cade. Și toate le făcea fără nici un profit personal. 

inea în casă o mică farmacie și dădea primul 
ajutor în caz de boală. Era priceput și la bolile 
de vite; a obținut pășunat potrivit și mai aproape 
de sat. 

A antrenat pe ţărani la captarea izvoarelor de 
apă potabilă. A condus construirea edificiului șco- 
lar; a contribuit la introducerea în sat a luminii 
electrice. În 1910 a iniţiat un curs practic pentru 
țesături românești. 

În războiul din 1916 pe colinele din jurul satu- 
lui au căzut eroic 67 de ostași români. Părintele 
Hanzu, cu concursul credincioşilor săi, le-a adunat 
osemintele risipite și le-a înhumat într-un cimitir 
comun, Într-o poiană pitorească numită „Augur”. 

Pentru meritele sale cunoscute nu numai de cei 
din preajma Sibiului, ci și din alte părţi unde i-a 
mers faima, acest preot a fost poreclit la vremea 
sa „Popa Tanda“, ca şi părintele Trandafir, de- 
scris magistral de scriitorul Slavici. 

Viaţa și activitatea preotului Hanzu este o 
pildă și pentru noi de a ne dărui cu dragoste 
binelui obștesc, cu atît mai mult cu cît binele 
general este scopul principal al orînduirii noastre 
de astăzi. 

Prot. Gb. Secaş 


Sfintul loan Gură de Aur * 
— Despre cinstirea Sfintei cruci — 


Veniţi să cinstim crucea. Veniţi să culegem roa- 
dele ei. Crucea lui Hristos este pomul nemuririi, 
creşterea nestricăciunii, rădăcina dreptăţii, nașterea 
înţelepciunii, floarea fecioriei, trandafirul văduviei. 

Crucea este sprijinitoarea înfrinării. Crucea este 
temelia credinţei și întărirea bunei cuviințe. Crucea 
este luminarea cunoștinței de Dumnezeu și dezle- 
garea cuvintelor cu înţeles greu. Crucea este che- 
marea din nou a celor ce sînt în robia păcatului 
și liberarea celor ce sînt în legături. Crucea este 
îndreptarea celor înșelaţi și ridicarea celor căzuți. 
Crucea este tăria celor ce se mîntuiesc și ridicarea 
celor căzuţi sub osînda păcatului. Crucea este celor 
drepți bună sporire, iar martirilor mare îndrăz- 
neala. Crucea este predica Apostolilor, iar singura- 
ticilor lauda. Crucea este prețul păcii şi ușa către 
înţelegere. Crucea este legătura între cele de sus 
şi cele de jos, între pămînt şi cer. Crucea este 
sfinţirea creaturii și vistieria bunurilor nepieritoare. 
Crucea este priveghere pentru cei osteniţi, arvuna 
puterii de fii şi moştenirea împărăției cerurilor. 

Fiul făcîndu-se ascultător pînă la moarte și încă 
moarte de cruce, ne-a dat nouă semnul biruinței 
impotriva morţii, ca împreună cu El, avînd înţe- 
lepciunea Duhului, să supunem răul și să-l nimi- 
cim; să scoatem comoara ogorului şi mărgăritarul 
cel de mult preţ, să-l cumpărăm. 

Cei ce doriţi să vă apropiaţi cu înţelegere şi cu 
folos de Crucea Domnului și Mîntuitorului Iisus 
Hristos și să luaţi iertare de păcate, înainte de 
toate să iubiţi adevărul și să nu alergaţi după 
lucrurile altora. Cei ce doriți să vă apropiaţi de 
cruce, dorinţele cele rele să le lepădați de la voi, 

să vă lepădaţi de jurămintul cel ce nu este după 
Dumnezeu, în noroiul păcatului pe voi să nu vă 
aruncaţi, jurămâîntul strimb şi hula departe să stea 
de voi. 

Cei ce voiţi să vă apropiaţi de cruce, să vă dez- 
brăcaţi de haina păcatului, să vă îmbrăcaţi în 
haina curăţeniei, păzind poruncile lui Dumnezeu. 

Cei ce voiţi să vă apropiaţi de cruce, viclenia 
de la inimile voastre să o scoateţi, necunoașterea 
să o nimiciţi, să nu doriţi cîștig nedrept, pe părinţii 
voştri cu tot sufletul să-i cinstiți, să-i preţuiți și 
să-i iubiţi. 

Cei ce doriți să vă apropiaţi de cruce, dezrădă- 
cinați de la voi toate dorinţele cele păcătoase, 
înarmaţi-vă cu gînduri bune, pregătindu-vă sufle- 
tul spre tot lucrul folositor. 

Cei ce doriţi să vă apropiaţi de cruce, clocotul 
inimii voastre să-l stîmpăraţi și nici decum să nu 
doriţi a păgubi pe aproapele. 

Cei ce doriţi a urma crucii, părăsiți vederile 
cele deșarte, scoateţi mînia și ura din inimile voas- 
tre și nicidecum să nu asupriţi pe cineva. 

Cei ce doriți să vă apropiați de cruce, de min- 
ciună şi de dorinţele cele urîte să vă depărtați cu 
tot sufletul, căutînd să împliniţi poruncile lui 
Dumnezeu. 

Cei ce doriţi să vă apropiaţi de cruce, să faceţi 
dreaptă judecată; ceea ce este bine şi adevărat să 
doriţi, iar ceea ce este rău și cu ceartă să înlă- 
turaţi. 

Cei ce doriți a urma crucii, părăsiți vederile 
cele deșarte, mînia și ura să le stingeţi şi să nu 
doriţi a asupri pe nimenea. 


(Taxa poştală plătită în numerar) 


Cei ce doriți să vă apropiaţi de cruce, de min- 
ciună și de dorințele cele urîte depărtaţi-vă şi cu 
tot sufletul păziți poruncile lui Dumnezeu. 

Cei ce voiţi să vă apropiaţi de cruce, cuvintele 
adevărului să le vorbiţi către aproapele, toată 
ușurătatea să o uriţi și necurățenia să o înlăturați. 

Cei ce voiţi să vă apropiaţi de cruce, fapta cea 
nelegiuită, păcatul adulterului cel primejdios și 
stricător de suflet să nu-l faceţi, căci adulterul este 
păgubiror atât sufletului cît şi trupului. 

Și iarăși, să nu desfrinezi, căci desfrinarea este 
cauza nimicirii multora în lume, acest păcat fiind 
duşmanul de moarte al sufletului. 

Cei ce voiţi să vă apropiaţi de cruce și să cule- 
geţi roadele ei, să nu vă aruncaţi pe voi înșivă în 
lacul cel întunecos al desfriului, căci sabia des- 
frîului şi săgeata înfocată a adulterului nasc pe 
viermele cel neadormit și focul cel nestins. 

Cei ce voiţi să vă apropiaţi de cruce, vorbirea 
împotrivă să o urîţi, pomenirea de rău să o scoa- 
teți din fire, a milui pe cei neajutoraţi să nu în- 
cetaţi, a cerceta pe cei bolnavi să nu întîrziaţi, 
iubirea de argint să nu o doriţi. În biserici cînd 
staţi, adunaţi cu frică și cu cutremur, să vă apro- 
piaţi de cruce, închinîndu-vă în faţa ei cu roată 
cuviința, iar pe preoţi să nu încetaţi a-i cinsti. 

Crucea face bine tuturor celor ce o vor cinsti 
după cuviință. Pe ea Domnul și Dumnezeul nos- 
tru pironindu-se a adus mîntuirea noastră. Lui i 
se cuvine să-i aducem toată cinstea, slava și mul- 
țumita, împreună și Părintelui celui fără de început 
şi Preasfîntului şi de viaţă Făcătorului Duh, acum 
şi pururea și în vecii vecilor. Amin. 

Arhim. /. Popescu 


* Retipărire din Îndrumătorul bisericesc 1970, material 


prilejuit de Înălțarea Sf. Cruci (14 septembre). 

Obirşia noastră daco-romană 


De la primele numere — anul 1853 — de cînd 
apare fără întrerupere „Telegraful Român“, îndru- 
mat de marele vlădică Andreiu Șaguna, a Iuptat 
în coloanele sale, alături de cealaltă presă româ- 
nească a vremii, nu numai pentru dezrobirea popu- 
laţiei majoritare transilvănene româneşti de sub 
stăpînirea străină şi pentru Unirea cea mare cu 
România, ci și pentru afirmarea obirșiei noastre 
daco-romane, a romanităţii noastre pe acest pămînt 
de pe ambele versante ale Carpaţilor, leagăn de 
formare al poporului român. 


Ori de cite ori, în decursul vremurilor, s-a 
incercat să se conteste formarea și existența noastră 
aici, prin teorii false, „Telegraful Român“ a luat 
atitudine împotriva denigrărilor şi mistificărilor. 

„Viguroasa rădăcină a  romanităţii noastre“, 
documenta recent cunoscutul istoric prof. univ. 
dr. docent Dumitru Tudor, nu poate fi contestată 
de nimeni, oricît ar încerca unii să tăgăduiască 
obirșia noastră daco-romană prin falsificarea isto- 
miei care vorbește de 2000 de ani prin vestigii, 
prin urme de neşters pe pămîntul acesta strămoșesc, 
urme descoperite cu prilejul săpăturilor arbeologice 
şi al cercetărilor ştiinţifice.“ 


„Istoria patriei — accentua acelaşi istoric — 
pune în evidență, ca una din premizele de bază 
ale formării poporului român, procesul intens de 
romanizare în urma căruia străvechea Dacie s-a 
transformat pentru totdeauna într-un teritoriu de 
limbă şi cultură latină . . .“ 


Romanizarea Daciei — spun unii istorici de vea 
credință — s-ar fi făcut numai în regiunea din 
vecinătatea Dunării şi a afluenților ei şi numai 
cu elemente „străine“ ... Aşadar, o romanizare cu 
caracter „restrîns“, fără amestec cu elementul geto- 
dacic. Că populaţia colonizată în Dacia nu s-ar 
fi putut acomoda pe acest teritoriu şi de aceea ar 
fi părăsit-o chiar înaintea retragerii administraţiei 
romane. 


Trebuie amintit ceea ce a scris istoricul antic 
Eutropius şi anume că „Traian, după ce a supus 
Dacia, a adus aici din toată lumea romană mul- 
ţimi nesfîrșite de oameni...“ 


Un rol hotăritor au jucat în procesul de roma- 
nizare şi trupele romane ocupante ale teritoriului 
Daciei, acele legiuni de trupe pedestre, de cavalerie 
şi de alte formaţiuni, cuprinzind un număr de peste 
70.000 de oameni care, în afară de paza pe care 
o exercitau, au construit drumuri și poduri, iar 
„veteranii“ după terminarea serviciului militar au 
rămas aici definitiv, căsătorindu-se cu femei dace, 
pecetluind astfel formarea poporului român. În 
felul acesta dacii s-au romanizat complet însușin- 
du-şi limba latină care stă şi la baza limbii noastre 
româneşti. 


Deci nu poate fi vorba de romanizarea Daciei 
cu elemente nelatine. Inscripţiile în piatră, tăbliţele 
cerate, diplomele militare etc., sînt mărturii auten- 
tice ca şi cele peste 2600 nume de familii păstrate 
de inscripţiile Daciei Felix. 


Ce să mai vorbim de orașele mari din Dacia 
întemeiate de romani? Opt au primit rangul cel 
mai înalt de „colonia“, trei pe cel de „munici- 
pium", iar cinci din acestea avind acelaşi statut 
italic, ceea ce adevereşte că aveau un puternic 
caracter roman. Și ce să mai vorbim de numeroa- 
sele castre, castella, staţiuni vamale, tîrguri, sate, 
„vilae rusticae“ cu nume romane de pe întreg cu- 
prinsul ţării noastre? 


Peste 3000 de inscripţii, cele mai numeroase în 
limba latină sînt de asemenea mărturii conclu- 
dente. 


- nordul Dunării. 


Fără îndoială că înflorirea așezărilor din Dacia 
se datorește tot romanizării. Marile amlfiteatre, 
cum e cel de la Sarmisegetuza, apeductele şi ter- 
mele, alte construcţii, zidărie, ceramică, sculpturi 
în piatră, monede, toate au fost şi sînt romane. 


Datorită romanizării s-a dezvoltat şi activitatea 
economică, agricultura, zootehnia, exploatarea mi- 
nelor de aur din Transilvania, salinelor, carierelor 
de piatră şi marmură, așa că sînt complet lipsite 
de temei științific şi afirmaţiile că stăpînirea 
romană în Dacia ar fi fost limitată în timp; că 
romanii ar [i fost tot gata de plecare, că ar fi 
staționat aici numai 165 de ani, pină la retragerea 
lui Aurelian — anul 271 — care de fapt a cuprins 
numai armata regulată şi administraţia. 


Adevărul istoric este că stăpînirea romană a 
continuat să-și exercite funcțiunile în nordul 
Dunării pînă-n secolul al V-lea. Istoricul antic 
Procopius din Caesarea a arătat că romanii au 
păstrat în continuare însemnate capete de pod la 
Acest lucru mai este atestat de 
numeroasele cetăți ocupate de garnizoanele romane 
pe întreg cuprinsul Daciei, așa că procesul de 
romanizare a durat chiar 400 de ani; deoarece 
la finele secolului al VI-lea, cînd slavii au pătruns 
pe aceste teritorii, întruchiparea daco-romană a 
fost definitivată, prin formarea poporului român, 
stăpîn pe acest pămînt. 

Indiscutabil că populaţia daco-romană şi pe 
urmă poporul român a fost capabil să se opună 
migratorilor, păstrindu-și etnicitatea şi să-şi con- 
solideze permanența pe acest pămint. 


De fapt românii au şi alungat pe migratori 
care an plecat mai departe spre Occident. 


Amintind despre expediţia lui Scribonius Curio, 
un scriitor vechi nota: „Au venit pînă în Dacia, 
dar i-a înspăimîntat întunecimea codrilor“ („Dacia 
tenus venit, sed tenebras saltum expavit“), codrul 
reprezentînd un mare prieten şi aliat al poporului 
român în decursul zbuciumatei sale istorti. 


Toţi istoricii noștri în frunte cu marele Nicolae 
lorga şi istoricii cinstiți de peste hotare au scris 
pe baze de documente şi vestigii adevărul despre 
obirșia noastră daco-romană. 


Vizitînd ţara noastră, Preşedintele Senegalului, 
D-l Leopold Sedar Senghor care, se ştie, este un 
mare cărturar şi mare poet de culoare, personali- 
tate politică deosebită care şi-a făcut studiile supe- 
rioare la Paris, în cuvintul său rostit cu prilejul 
primirii înaltului titlu de „doctor bonoris causa“ 
al Universităţii din Bucureşti, a dat dovadă de o 
cunoaștere profundă a romanităţii noastre, cînd 
a remarcat echilibrul armonios între caracterul 
latin şi cel geto-dacic și cind a accentuat: ». . . Înp- 
tele de eliberare naţională împotriva ocupaţiilor 
nelatine, ca și Iuptele sociale împotriva structuri- 
lor feudale, au fost elementul indispensabil care 
i-a făcut pe români să aibă o conștiință mai clară 
a istoriei şi a originii lor latine. Continuitatea aces- 
tui caracter cultural de la colonizarea romană în 
Dacia a fost astfel pusă în evidență..., noua 
națiune descoperea în trecut drepturile care i se 
refuzau ...“, dar care pînă la urmă au trebuit să 
i se recunoască. 


„Adevărul istoric este mai tare decit orice teorii 
false şi neîntemeiate. Prin geto-daci avem 3000 
ani de existenţă, Prin romanizarea dacilor avem 
aproape 2000 ani, aniversare pe care poporul 
român 0 va prăznui Cum se cuvine.“ 


Nicolae D. Găvozdea 


Ciritorii din străinătate se por abona prin ILEXIM 
— serviciul export-import presă — Calea Griviței 
nr. 64—66, P.O.B. 2001 telex 011226 — Bucureşti. 


Cu privire la pocăință 


Cuvintele Mîntuitorului nostru lisus Hristos 
cuprinse în Sfînta Scriptură și Sfinta Tradiţie sînt 
cuvinte veșnice. El a zis; „Cerul şi pămîntul vor 
trece, dar cuvintele mele nu vor trece“ (Matei 
24, 35). Ele au însemnătate pentru toţi credincioșii 
din toate vremurile. Prin cuvintele Sale, păstrate 
în Sf. Evanghelie, Domnul Hristos ne vorbește și 
nouă, așa cum le-a vorbit celor ce au ascultat 
dumnezeiasca Sa învățătură, cînd El a propovă- 
duit pe pămînt. 

Cînd ascultăm, cînd citim noi înșine sau cînd 
ne amintim de anumite cuvinte din cele rostite de 
Fiul lui Dumnezeu este bine ca pe acestea să le 
primim şi să le privim ca pe niște cuvinte ce s-au 
spus şi pentru noi, ce s-au spus mai cu seamă 
pentru noi. Astfel, luînd aminte la cuvintele: „Nu 
ştiţi că în cele ale Părintelui meu se cădea ca eu 
să fiu?“, e bine să ne cercetăm în privința rîvnei 
noastre de a fi în cele ale lui Dumnezeu, de a 
împlini voia Lui, „precum în cer, așa și pe pă- 
mint“. Cînd ne vin în minte cuvintele: „Se cuvine 
nouă să împlinim toată dreptatea“, e vremea să 
ne întrebăm: Oare sîntem noi cu destulă grijă ca 
să facem „toate cîte ni s-au poruncit nouă“? 
(Marei 28, 20). Nu cumva ne mulțumim numai 
cu dreptatea cărturarilor și a fariseilor, care, dia 
cele poruncite de Lege, numai pe cele ușoare le 
împlineau, dînd zeciuială (chiar și) „din izmă, din 
mărar și din chimen“, trecînd însă cu vederea 
„părţile mai grele ale Legii; judecata, mila și 
credința“ (Matei 23, 23). Cîtă vreme rămînem 
numai la cele din afară ale dreptăţii, numai la 
cele ce le văd oamenii, dreptatea noastră nu pri- 
sosește mai mult decît cea a cărturarilor și a fari- 
seilor şi, din această pricină, nici nu putem intra 
în Împărăţia cerurilor (Matei 5, 20). 

Cu cît ne cercetăm mai bine în faţa sfintelor 
învățături, date nouă de Mîntuitorul, cu atît ne 
dăm seama mai bine că „slugi netrebnice sîntem“ 
(Luca 17, 10) și că nici măcar ceea ce ni s-a 
poruncit n-am împlinit. De aici conştiinţa că 
avem trebuință de pocăință. 

Dar ce este pocâinţa? La întrebarea aceasta ne 
răspunde Sf. Vasile cel Mare, spunîndu-ne că 
pocăința este aceea stare sufletească pe care o are 
cel ce poate spune cu Psalmistul: „Nedreptatea o 
urăsc și o dispreţuiesc, iar Legea Ta (Doamne) o 
iubesc“ (Ps. 118, 63). Cel ce urgisește răul și se 
lipește de ce e bine (Romani 12, 9), cel ce biruiește 
răul cu binele (Romani 12, 21), cel ce se fereşte 


„de rău şi face binele (Psalmul 33, 14), acela se 


pocăiește cu adevărat. Unul ca acela împlineşte 
îndemnul Sf. loan Botezătorul, care nu spunea 
numai: „Pocăiţi-vă, căci s-a apropiat Împărăţia 
cerurilor“ (Matei 3, 2), ci adăuga: „Faceţi roade 
vrednice de pocăință“ (Matei 3, 8). O bună lămu- 
rire cu privire la „roadele vrednice de pocăință“ 
ne-o dă Sf. Apostol Pavel, în Epistola către efe- 
seni, unde, între altele, citim: „Cine a furat să 
nu mai fure, ci mai vîrtos să se ostenească lucrînd 
cu mîinile lui, lucru cinstit, ca să aibă să dea și 
celui ce nu are“ (Efeseni 4, 28). 

Noi ne-am obișnuit cu gîndul că pocăința este 
părerea de rău pentru păcatele pe care le-am făcut 
— şi aşa este. În cuprinsul pocăinţei intră părerea 
de rău pentru ceea ce am făcut rău. Dar aceasta 
este numai o parte o pocăinţei. A-ţi părea rău 
pentru păcatele făcute înseamnă a privi doar spre 
trecut; spre trecutul care nu mai poate fi schimbat. 
Ori, se știe că omul este îndreptat cu faţa spre 
Viitor. A te pocăi cu fața spre viitor înseamnă 
a dori şi a te strădui să faci cît mai mult bine, 
în prezent, ca să împlinești —dacă s-ar putea — 
lipsurile de odinioară. Pocăinţa, înţeleasă numai 
ca părere de rău pentru relele de altă dată, nu e 
o pocăință deplină, pentru că ea ne încremeneşte 
în prezent, cu gîndul la o vreme care nu mai este 

(Continuare în pag. 4) 

Un vechi monument istoric din Banat 


Mănăstirea Săraca 


Dintre monumentele istorice și de artă din Mi- 

tropolia Banatului, unul din cele mai vechi este 
Mănăstirea Săraca de la Semlacul Mic, jud. Timiș, 
despre care a apărut în anul 1971, în Editura 
Meridiane, un studiu de Viorel Gh. Tigu și Longin 
I. Oprișa și despre care un admirator spunea: „Pe 
un picior de deal, lingă părăiașul Lunca, la mar- 
ginea satului Semlacul Mic stă și străjuiește de 
veacuri o mănăstire mică, dar cu vechime mare de 
viață, trăită în sfinţenie, în muncă, în zbucium și 
reînălțare“ (prof. Atanasie Popa). Este așezată la 
3 km de Comuna Gătaia (pară C.F.R.), în apro- 
pierea șoselei Timișoara— Reșița. 
În privința datei întemeierii acestei mănăstiri, 
precum și a ctitorului ei, unii istorici pun începu- 
turile ei în sec. XV, alte documente însă o arată 
a fi mult mai veche: sec. XII şi XIII, cînd s-au 
ridicat și alte mănăstiri din Banat: Cibin, Ho- 
doș, Cenad etc. 


Într-un raport al său, pe care îl face pe la 
anul 1400 Fermengini, priorul călugărilor francis- 
cani din provincia care cuprindea Ungaria de Sud, 
Serbia, Croaţia, Bosnia și Herţegovina, acesta se 
plîngea mai-marilor săi de această mănăstire că 
este o „pepinieră de schismatici“. Aceasta înseamnă 
că „din cele mai vechi timpuri, mănăstirea a fost 
ortodoxă și românească“ și că la sfîrșitul secolului 
al XIV-lea și începutul secolului al XV-lea era un 
focar de apărare a credinţei ortodoxe și de „rezis- 
tență contra propagării catolicismului“. 

Mănăstirea este amintită în multe din documen- 
tele vremii, dintre care menţionăm: 


— În a doua jumătate a secolului al XV-lea, 
după moartea lui loan de Hunedoara (11 august 
1456), episcopul Petru, de la mănăstirea Sf. Gheor- 
ghe din Caransebeș, scria egumenilor din mănăs- 
virile Vodița, Vărdaia, Oraviţa, Strediștea, Săraca 
şi Partoș „să rînduie slujbi pentru odihna sufletu- 
lui viteazului voievod loan de Hunead...“ 


— În vremea mitropolitului Iosif al II-lea cel 
Nou (1650—1656), cu ocazia unor vizite canonice, 
este amintită şi această mănăstire, 


— La 18 aprilie 1756 mănăstirea este pomenită 
cu ocazia sfințirii antimisului de către episcopul 
loan Georgevici al Caransebeşului și Virșeţului. 


În decursul vieţii sale, acest așezămînt a avut 
o frămîntată istorie, datorită vitregiilor vremii, a 
deselor invazii străine și frămîntărilor politice. Ast- 
fel în prima jumătate a secolului al XV-lea este 
distrusă în mare parte şi fiind în ruină, în anul 
1443 o rezidește călugărul Macarie de la Tismana. 
În urma retragerii turcilor, la începutul secolului 
al XVIII-lea, mănăstirea este din nou ruinată și 
restaurată în 1730. În acest timp în cadrul mănăs- 
tirii exista o şcoală ce avea ca dascăli călugări. 
Documentele vremii îl amintesc pe monahul Paho- 
mie ca „grămătic“ de origine română. 


În anul 1782, în urma licitației ce s-a făcut, 
familia Ostoich cumpără comunele Semlacul Mare 
şi Semlacul Mic şi astfel mănăstirea ajunge în pro- 
prietatea acestei familii. În 1802, împăratul Fran- 
cisc | atribuie lui George Ostoich titlul de nobil 
al acestei proprietăţi. Familia Ostoich a dărimat 
tot ce a fost în jurul mănăstirii, iar biserica a 
transformat-o în 1838 în criptă familială. Astfel, 
ajungînd mănăstirea pe mîna unor: oameni străini 
de credință și neamul nostru, nemaiservind ca 
biserică și fiind lăsată în paragină, întregul așeză- 
mînt a primit numele de mănăstirea „Săraca“. 
Parcă auzim pe locuitorii din jur, văzînd starea 
jalnică în care a ajuns mănăstirea, cu sufletul 
cuprins de durere, că exprimau: „Săraca mănăs- 
tire, cum a ajuns...!* 

În secolul nostru, în anul 1934, mănăstirea este 
răscumpărată de la Sigismund Ostoich de către 
Eparhia Caransebeşului, iar astăzi este o mîndrie 
pentru Arhiepiscopia Timișoarei și Caransebeşului, 
ea vorbind despre un trecut frămîntat, dar și despre 
un trecut cultural și de artă a Banatului. 

Biserica mănăstirii, cu hramul „Schimbarea la 
Faţă“, este zidită din amestec de piatră și cără- 

Împlinirea poruncilor dumnezeieşti (Il) 


Mintuitorul Hristos, ca un adevărat cunoscător 
al firii omenești și al izvorului din care pornesc 
călcările poruncilor lui Dumnezeu, a zis în minu- 
natele învățături cuprinse în Predica de pe munte: 
„Auzit-aţi că s-a zis celor de demult: Să nu ucizi, 
că cine va ucide vinovat va fi judecății. lar eu 
vă spun vouă că tot cel ce se miînie pe fratele 
său în deșert, vinovat va fi judecății...“ (Matei 
5, 21—22); „Auzit-aţi că s-a zis celor de demult: 
Să nu trăieşti în fărădelegi. lar eu vă spun vouă 
că tot cel ce se uită la femeie spre a o pofti pe 
ea (adică cu gînd păcătos) iată a și păcătuit cu 
dînsa în inima sa“ (Matei 5, 27—28); „Auzit-aţi 
că s-a zis: ochi pentru ochi și dinte pentru dinte. 
lar eu vă spun: Să nu staţi împotriva celui rău“, 
(adică să nu răspundeţi la rău cu rău, ci cu pace, 
răbdare și iertare, lăsindu-l să-l judece Dumnezeu 
(Matei, 5, 38—39); „Auzit-aţi că s-a zis: Să iubeşti 
pe aproapele tău și să urăști pe vrăjmașul tău, iar 
eu vă spun: lubiţi pe vrăjmașii voştri, binecuvîntaţi 
pe cei ce vă blestemă și vă rugaţi pentru cei ce vă 
supără și vă prigonesc pe voi, ca să fiți fii ai 
Tatălui vostru celui din ceruri; că El face să 
răsară soarele său peste cei răi și peste cei buni 
și trimite ploaie peste cei drepți şi peste cei ne- 
drepţi“ (Marei 5, 43—45). 

Așadar, inima credinciosului este izvorul de 
unde pornesc călcările poruncilor lui Dumnezeu și 
tot din ea se nasc faptele cele bune. „Pentru că 
dinăuntru, din inima oamenilor — zice Mintui- 
torul — ies gindurile cele rele, fărădelegile..., 
uciderile, furturile, lăcomiile, vicleșugurile, înșelă- 
ciunile, necumpătarea, pisma, hula, trufia...“ 
(Marcu 7, 21—23). lar în altă parte Mîntuitorul 
spune: „Împărăția lui Dumnezeu ... este înăuntrul 
vostru“ (Luca 17, 21), adică într-o inimă plină de 
bunătate, pace, răbdare, iertare și bucuria binelui 
împlinit pentru semeni și societatea în mijlocul 
căreia trăim. 

Împlinirea poruncilor dumnezeiești, pentru noi 
cei ce trăim în legea duhului Domnului Hristos, 
este ușurată de i ea tuturor acestora în legea 
iubirii și prin ajutorul și puterea care ni se dă 
nouă de către harul lui Dumnezeu. 

La întrebarea unui om al legii despre cea mai 
mare poruncă din lege, Domnul Hristos a răspuns: 
„Să iubeşti pe Domnul-Dumnezeul tău din toată 
inima ta, cu tot sufletul tău și cu tor cugetul 
tău.“ Aceasta este marea și cea dintii poruncă. 
lar a doua asemenea acesteia: „Să iubești pe aproa- 
pele tău ca pe tine însuţi“ (Matei 22, 36—38). 

Legea supremă a Evangheliei constă în iubirea 
lui Dumnezeu şi iubirea semenului, adică a tot 
omul, cu iubirea lui Dumnezeu, așa cum ni s-a 
arătat nouă în lisus Hristos-Domnul. -„Poruncă 
nouă vă dau vouă, ca să vă iubiţi unul pe altul. 
Precum Eu v-am iubit pe voi, așa să vă iubiţi și 
voi unul pe altul. Din aceasta vor cunoaște toţi 
că sînteți ucenicii mei de veţi avea dragoste între 
voi“ (loan 15, 34—35). 

Îndemnul, pilda şi puterea iubirii creștine este 
lisus Hristos-Mintuitorul. Pe măsura în care cre- 
dincioșii îl cunosc pe El, se roagă Lui și simt 
frumusețea bunătăţii iubirii Lui, se lasă copleșiți 
şi atraşi de chemarea Apostolului: „Aveţi în voi 
simţirea care era în lisus Hristos-Domnul“ (Filip. 
2,5); 

Îndemnul şi chemarea pe care Mîntuitorul a 
făcut-o tinărului din Evanghelie: „De vrei să fi 


desăvîrşit... vino de-mi urmează mie“ (Matei 
19, 21) se adresează fiecărui credincios al Bisericii 
Sale, fiecărui om care poartă numele de creștin, 
indiferent de starea sa, căsătorit sau necăsătorit, 
mirean sau monah. 


Răspunsul și împlinirea acestei chemări nu se 
face pe un drum fără căderi, fără ispite, fără 
șovăieli. Tînărul din Evanghelie, dornic de desă- 
vîrșire, a fost oprit pe loc de averile și bogăţiile 
sale. Sufletul lui era prea robir de mîndria și 
plăcerea pe care i-o dădea avuţia, pentru care fapt 
a plecat întristat. Sf. Evanghelist loan prezintă 
aceste piedici prin: „pofta ochilor, pofta trupului 
și trufia vieții“ (| loan 2, 16). 


Multe sînt ispitele poftelor și păcatelor care 
opresc pe cei credincioși de a împlini legea iubirii 
de Dumnezeu și de semeni. Între piedici și ispite 
un loc important îl ocupă lăcomia după bunuri 
materiale și avuţiile pe care le-au strîns unii adesea 
pe căi necinstite de nedreptăţire a semenilor. 


Cind acestea au crescut în decurs de veacuri, 
au împărţit pe oameni și popoare în bogaţi și 
săraci, în puternici și sărmani, în stăpîni și robi. 
Aceste realități sociale au dus cu ele munţi de 
nedreptăţi, de suferinţe, de lupte și nenorociri pe 
care le-a înregistrat istoria omenirii. 


Urmele unor astfel de situaţii le mărturisim cu 
durere pentru anumite popoare din unele părţi 
ale globului pămîntesc pină în zilele noastre. Așa 
se face că azi, în veacul energiei nucleare și al 
zborurilor cosmice, 2/3 din omenire se găsește în 
stare de subdezvoltare, de lipsuri, de foamete, din 
cauza îmbogăţirii altora pe seama lor. Așa se face 
că astăzi se încearcă prin glasuri ale unor oameni 
şi popoare, între care se numără și ţara noastră 
și conducătorul ei, să se stabilească în lume mai 
multă dreptate, mai multă apropiere și întrajuto- 
rare a acestor popoare greu încercate. Ţara noastră 
prin reprezentantul ei, Domnul Președinte Nicolae 
Ceaușescu, dă glas și sprijin eforturilor care se 
depun pentru o ordine economică mai bună și mai 
dreaptă. Este pentru noi o satisfacţie, faptul că 
Institutul internațional din Paris, de curînd înfiin- 
ţat, pentru studierea și rezolvarea acestei mari pro- 
bleme a zilelor noastre, la prima comunicare 
inaugurală din 25 noiembrie 1975 a luat ca bază 
a discuţiilor și începutului de organizare modul în 
care este concepută noua ordine mondială de ţara 
noastră, de Președintele țării noastre. Este o do- 
vadă și mărturisire a omeniei poporului nostru, 
care neducînd războaie de cotropire, de jaf și asu- 
prire, s-a păstrat mai aproape cu inima și Conști- 
ința de legea omeniei exprimată și de legea iubirii 
creștine, a generozității, a păcii, înfrățirii şi în- 
trajutorării. 

Sîntem convinși că împlinirea acestor deziderate 
ale zilelor noastre înseamnă și împlinirea voii lui 
Dumnezeu, exprimată prin porunca cea mare a 
iubirii care ne îndeamnă să lucrăm mai binele fra- 
ţilor noștri, întrajutorarea și prosperitatea lor ori- 
unde ar fi ei pe meridianele globului pământesc. 
Este un mesaj al dreptăţii dumnezeiești exprimat 
prin dezideratul devenit un adevărat imperativ al 
zilelor noastre, care cere statornicirea unei vieţi 
mai bune și mai fericite pentru toți oamenii și 
toate popoarele. 


Pr. F. Costea 

midă şi este acoperită cu șindrilă. După arhitectura 
acestei biserici, se poate stabili ze ietepla ei din 
sec. XIV—XV. Este pictată în tehnica „fresco“, 
pictorul fiind necunoscut, însă după scenele ce 
împodobesc pereţii bisericii se vede că a fost un 
distins maestru al penelului, ce cunoștea arta 
bizantină, căreia, în cazul de faţă, i-a dat o inter- 
pretare specifică tradiţiei românești. Scenele pictate 
se apropie foarte mult de minunatele fresce din 
Ţara Românească. Pictura veche datează din sec. 
XVI, iar în sec. al XVIII-lea mai precis în anul 
1730 s-au renovat unele părți deteriorate, însă 
pictura ce s-a făcut acum este cu mult inferioară 
vechii picturi. 

Mănăstirea are ca obiecte de valoare istorică și 
artistică, icoane și cărți. 


Vremurile noi au înnoit și acest așezămînt. Prin 
grija pe care statul o acordă conservării monu- 
mentelor istorice și de artă, care vorbesc de tre- 
cutul poporului nostru, și prin directa îndrumare 
şi ajutorare a Arhiepiscopiei Timișoarei și Caran- 
sebeșului, biserica mănăstirii a fost restaurată, 
făcîndu-se și alte lucrări de întreţinere și reparaţii 


la clădirile existente. Personal, Î.P.S. Mitropolit 
Nicolae al Banatului are în purtarea sa de grijă 
această mănăstire, pe care adesea o cercetează, 
dînd părintești îndrumări pentru o bună între- 
ținere și acordind substanţiale ajutoare pentru 
lucrările necesare. 


În prezent această mănăstire este zilnic cercetată 
de vizitatori din ţară și străinătate, care rămîn 
încîntaţi de vechimea picturii și de felul cum este 
îngrijită și cum se prezintă ea astăzi. 

Aceasta este Mănăstirea Săraca, la care numai 
din punct de vedere istoric i se mai potrivește 
acest nume. Ea vorbește la oricine care-i trece 
pragul cu gînd bun despre vremurile zbuciumate 
apuse, dar și despre cele noi cu binefacerile și 
înnoirile ce se observă la tot pasul, în frumoasa 
şi minunata noastră ţară! 

Preot Nicolae Leşe 
Lucăcești 

Dublă festivitate la Institutul Teologic-Sibiu 


Simbără, 21 august 1976, ora 11, în Aula 
Institutului Teologic Universitar din Sibiu a 
avut loc deschiderea festivă a cursurilor de în- 
drumare misionară și pastorală, seria a 62-a, grupa 
Sibiu, după ce în capela Institutului s-a săvirșit, în 
prezenţa Î.P.S. Mitropolir Nicolae al Ardealului, 
slujba Te-Deum-lui. 

La festivitate a participat și reprezentantul De- 
partamentului Cultelor, care în numele conducerii 
acestei instituții a salutat corpul profesoral și pe 
cursanţi, urîndu-le spor la învățătură. 

Din încredințarea Prea Fericitului Părinte 
Patriarh Justinian, adunarea festivă a fost prezi- 
dară de Î.P.S. Mitropolit Nicolae al Ardealului. 
Programul a început cu imnul bisericesc: „Taina 
creștinătății“, executat de preoţii cursanţi, sub 
conducerea P.C. prof. Gh. Şoima. 

În continuare P.C. prof. Dr. Isidor Todoran, 
rectorul Institutului Teologic Universitar din Sibiu, 
a rostit o cuvintare de deschidere, subliniind cu 
deosebire ideea de slujire și înnoire, ambele aspecte 
fiind cît se poate de vădite în lucrarea preoțească. 
„Preoţia — a spus între altele P.C.Sa — nu 
este o meserie, o simplă carieră sau profesiune, ci 
vocaţie, adică chemare spre slujire.“ „Din exemplul 
Său de slujire, firii Dobaual a făcur lege sfintă 
pentru Apostolii Săi şi pentru toţi slujitorii bise- 
riceşti“, măreţia cuiva arătindu-se nu prin „mul- 
ţimea care îl slujește, ci se arată prin mulțimea 
acelora pe care el îi slujește“. 

Reliefînd unele aspecte ale înnoirii morale, 
„normă evanghelică de viaţă a mădularelor Bise- 
ricii“, P.C. rector, adresîndu-se în chip special 
preoţilor cursanţi, a spus totodată: „Știm că preo- 
țţimea noastră are această conștiință de slujire. 
Aici, la cursurile de îndrumare, ea se consideră 
cunoscută și însușită. Aici căutăm să ne dăm mai 
bine seama de formele de slujire corespunzătoare 
locului, timpului și împrejurărilor concrete în care 
se desfășoară viaţa noastră și a credincioșilor noş- 
tri, rămînînd fidelă aceluiași mesaj evanghelic de 
mîntuire şi desăvirșire creștină. Este vorba despre 
cele mai potrivite căi, mijloace, procedee, metode, 
pentru ca ţinînd seama de ele să crească efica- 
citatea slujirii preoțești.“ De asemenea, „cursurile 
noastre de îndrumare urmăresc cunoașterea mai 
aprofundată a problemelor  social-patriotice 
actuale“. 

Îndemnînd preoții să aibă o prezenţă cît mai 
activă în mijlocul credincioşilor, receptivi fiind la 
transformările care au loc în viaţa obștească, P.C. 
rector atrage atenţia asupra faptului că „în toate 
sferele de activitate umană, fără un contact viu 
și neîntrerupt cu viaţa socială înconjurătoare, care 
se înnoiește mereu, se poate relativ ușor să se cadă 
în şablonizare, automatizare, mecanicizare și altele 
asemenea, care adorm duhul, golind acțiunea de 
conținut emotiv, încălzitor, micşorind pînă la 
nimicire forța de convingere a cuvîntului“. 

Corul preoţilor a executat apoi compoziţia P.C. 
prof. Gh. Șoima: „Cînd fraţii sînt împreună“ 
(Ps. 132), după care a luat cuvîntul reprezentantul 
preoţilor cursanţi, prezenţi din 13 Eparhii, P.C. 
pr. N. Marcu (Arad), care a vorbit despre lucrarea 
preoțească, subliniind ca chezăşie a „succesului 
pastoral păstrarea de către preot a tinereţii sufle- 
tului“. Exprimînd dorința preoţilor de a respecta 
întocmai programul de cursuri și seminarii, de a 
folosi cît mai eficient timpul petrecut la Sibiu, în 
încheiere P.C. Sa a spus: „În numele cursanților 
exprim Înalt Prea Sfinţiei Voastre sentimentele 
noastre de dragoste și preţuire pentru grija pe 
care o purtaţi bunei desfăşurări a grupei de la 
Sibiu a cursurilor de îndrumare pastorală şi mi- 
sionară, rugîndu-vă să binevoiţi a asigura pe Prea 
Fericitul Părinte Patriarh Justinian că sîntem 
plini de toată admiraţia și recunoştinţa noastră 
pentru înţelepciunea cu care conduce destinele 
Bisericii Ortodoxe Române, asigurindu-l că ne 
vom strădui să ne păstrăm toată viaţa tinereţea 
sufletească, slujind cu dragoste și devotament 
Biserica noastră strămoșească, fiind totodată cetă- 
țeni loiali ai scumpei noastre Patrii, Republica 
Socialistă România.“ 

Corul preoților a executat cîntecul patriotic: 
„Tricolorul.“ 

+ 

După o scurtă pauză a urmat adunarea festivă 
consacrată celei de-a 32-a aniversări a eliberării 
Patriei de sub dominaţia fascistă, adunare la care, 
pe lingă preoţii cursanţi şi corpul profesoral, au 
participat angajaţii de la Centrul arbiepiscopesc 
Sibiu, în frunte cu P.C. vicar Ir. Belașcu, preoți 
din oraș etc. 

Conferinţa festivă a fost susținută de P. C. cons. 
Gh. Papuc, care, după ce a arătat cu date con- 
crete jertfele umane şi materiale pe care poporul 
român le-a adus, alături de celule forţe anti- 


fasciste, la victoria finală din 1945, a scos în 
lumină o seamă de realizări semnificative înfăp- 
tmite în ţara noastră după 23 August 1944, cu 
deosebire în domeniul industrial, cultural şi al 
relaţiilor externe, care au adus României socia- 
liste un prestigiu deosebit în lumea contemporană, 
contribuţie specială avind în acest sens Domnul 
Nicolae Ceauşescu, Președintele Republicii Socia- 
liste România, „slujitor devotat al intereselor 
poporului român, făclier neobosit al înfrăţirii şi 
al păcii între popoare, propovăduitor fără odibnă 
al unei lumi mai drepte şi mai bune“. 

P.C. Sa a sublimat de asemenea perspectivele 
innoitoare 4 care 23 August 1944 le-a adus şi 
în viața religioasă din Patria noastră, ca: deplina 
egalitate între culte și înfrăţirea între ele, grija 
statului faţă de monumentele istorice bisericești, 
pentru a căror restaurare se investesc sume deo- 
sebit de mari, pregătirea personalului clerical etc., 
pentru Biserica Ortodoxă Română importanţă 
deosebită avînd Reîntregirea bisericească din 1948, 
promovarea  „Apostolatului Social”, susținut cu 
multă tărie de Prea Fericitul Părinte Patriarh 
Justinian etc, 

Corul preoţilor a interpretat compoziţia: „Repu- 
blică, măreaţă vatră.“ 

A vorbit apoi preotul cursant Gb. Ghiţulescu 
(Bucureşti), care de asemenea a scos în lumină 
noua faţă a Patriei noastre după 32 ani de la 
eliberare, precum şi grija conducerii noastre de 
stat pentru dezvoltarea armonioasă a tuturor regiu- 
nilor ţării, subliniind totodată sprijinul pe care 
fiii Bisericii moastre îl dau efruli poporului 
român de a-și zidi o viaţă tot mai bună. 


S-a interpretat apoi compoziția patriotică 
„Dragă-mi este ţara mea“. 
Pe marginea ambelor evenimente, o amplă 


cuvintare a rostit în continuare Î. P. S. Mitropolit 
Nicolae al Ardealului, care a făcut o incursiune 
în partea de început a istoriei poporului nostru, 
modul în care s-a format pe teritoriul vechii 
Dacii, precum şi încreștinarea sa, proces început 
incă din perioada apostolică. 

Cu argumente istorice, lingvistice și religioase, 
Î. P. S$. Sa demonstrează apoi permanenţa noastră 
pe aceste meleaguri străbune, îndemnind pe preoții 
cursanți să „fie conştienţi de străvechimea noastră 
pe aceste plaiuri, întrucit noi n-am venit din altă 
parte, această străvechime stind la baza conştiinţei 
noastre că sîntem stăpinii acestui pămint. 

Tot cu argumente, Î.P.S. Mitropolit Nicolae 
veliefează unitatea poporului român de pe ambele 
versante ale Carpaţilor, Mihai Viteazul realizind 
prima unire politică a românilor. 

Străvechimea, continnitatea şi unitatea stau la 
baza marilor înfăptuiri de astăzi, „cea mai mă- 
veață epocă istorică a poporului nostru, istorie 
simbolizată prin flăcările furnalelor, alimentate 
de flăcările care ard în inimile barnicului nostru 
popor. Să ne bucurăm deci că trăim în această 
epocă de istorie nouă a poporului român, anga- 
jindu-ne cu toată ființa noastră să sprijinim lumi- 
noasele idealuri ale înălțării României socialiste“. 

În acest urcuş istoric, preoțimea noastră a avut 
contribuţia ei, velevată între alţii şi de Nicolae 
Iorga. 

Acest lucru îl facem şi astăzi. „Avem preoţi 
buni, teologi de seamă“, care duc prestigiul, numele 
bun al” Bisericii şi Patriei și peste hotarele țării. 
„Noi nu rupem Teologia de realităţile vieţii“, 
față de care preoțimea noastră să fie cit mai 
deschisă. 

În partea finală a cuvintării, |. P.S. Sa face 
preoţilor cursanţi urări de mult spor în muncă, 
în rugăciune, în viaţă dubownicească, subliniind că 
nu este destul ca preotul „să aibă voce frumoasă, 
să slujească frumos, să predice bine, ci în primul 
rînd el trebuie să fie exemplu, model de moralitate, 
ceea ce confirmă şi un proverb latin: Exempla 
trabunt — pilda premerge“. 

În încheiere, Î. P.S. Mitropolit Nicolae a oma- 
giat Conducerea noastră de Stat, în frunte cu 
Domnul Președinte Nicolae Ceaușescu, pentru care 
participanţii au aplaudat îndelung. 

]. P.S. Sa a omagiat de asemenea Sf. Sinod al 
Bisericii noastre, în frunte cu Prea Fericitul Părinte 
Patriarh Justinian. 

Adunarea a trimis o telegramă Prea Fericitului 
Părinte Patriarh, mulţumindu-i pentru grija părin- 
tească ce o poartă Bisericii Ortodoxe Române, asi- 
gurîndu-l în acelaşi timp că preoţii cursanţi vor fi 
sîrguincioşi la învăţătură pentru a-şi împlini mai 
bine sarcinile lor pastorale. 

Avrbipăstorul nostru a mulțumit totodată Dom- 
nului Gheorghe Nenciu, conducătorul Departamen- 
tului Cultelor, căruia din plenul adunării s-a expe- 
diat o telegramă omagială, în care s-a încrestat, 
între altele, angajamentul fiilor Bisericii noastre 


Vizită în Austria 


Avind binecuvintarea Prea Fericitului Patriarh 
Justinian, Înalt Prea Sfinţitul Mitropolir Nicolae 
al Banatului a vizitat între 12—23 iunie a.c., 
parohia ortodoxă română din. Viena (Austria) 
condusă de P. C. Părinte Marin Braniște şi colonia 
română de aici. Cu acest prilej, Duminică, 13 iunie, 
a oficiat slujba de pomenire a eroilor români din 
primul război mondial înmormîntaţi în cimitirele 
din Tulln și Zwentendorf, iar Duminică, 20 iunie, 
a săvirșit Sf. Liturghie în capela din Viena. De 
fiecare dată a adresat celor prezenţi cîte un cuvînt 
ocazional,  transmiţindu-le binecuvîntările Întâi- 
stătătorului Bisericii Ortodoxe Române, asigurim- 
du-i de grija ce le-o poartă Sf. Sinod şi îndem- 
nîndu-i la păstrarea legăturii cu Biserica mamă, 
cu ţara și poporul din care au odrăslit. 


Simbătă, 19 iunie, în cadrul unei festivități 
organizată de colonia română la sediul cultural al 
acesteia, Înalt Prea Sfinţia Sa a conferenţiar despre 
contribuția adusă de Biserica Ortodoxă Română 
la unitatea naţiunii române. 


Luni, 21 iunie, la sediul parohiei și coloniei, a 
fost oferit un dejun oficial în cinstea Eminenţei 
Sale Cardinalului Franz Kânig. Au participat toți 
conducătorii şi reprezentanţii cultelor religioase 
din capitala Austriei. Au fost de față dl Dumitru 
Aninoiu, ambasadorul Republicii Socialiste Româ- 
nia la Viena, precum și alte persoane oficiale. 

Răspunzind apoi la invitaţia Fundaţiei „Pro 
Oriente“, marţi, 22 iunie, a conferenţiar în cadrul 
acesteia pe tema: „Din istoria și viaţa poporului 
şi Bisericii Ortodoxe Române.“ 

Deplasîndu-se la Graz, a fost oaspetele Excelen- 
ței Sale Episcopului Johann Weber și al Seminarului 
teologic diecezan de aici. 

Ale contacte a stabilit cu numeroase personali- 
tăți eclesiastice și civile, printre care dl dr. Fred 
Sinowatz, ministrul învățămîntului și artelor. Răs- 
punzînd interesului manifestat față de Biserica 
Ortodoxă Română şi Republica Socialistă Româ- 
nia, Î. P. S. Sa a acordat un interviu, care s-a tras- 
mis la radio în seara de 21 iunie a.c., și a pari- 
cipat la o conferință de presă în 22 iunie, cînd a 
răspuns întrebărilor ziariştilor și reporterilor 
radio-televiziunii. 


Vizita Înalt Prea Sfinţitului Mitropolit Nicolae 
al Banatului în Austria a contribuit la păstrarea 
şi întărirea legăturilor firești dintre Biserica Orto- 
doxă Română și credincioșii ortodocși de origine 
română din această ţară, la apropierea de culte 
religioase de aici, la adîncirea prieteniei dintre 
poporul român și poporul austriac. 

R. 


Vizita prof. Luigi Prosdocimi la Sibiu 


Invitat de Prea Fericitul Părinte Patriarh 
Justinian să viziteze Biserica Ortodoxă Română, 
Dl Luigi Prosdocimi, profesor de drept canonic la 
Universitatea catolică din Milano, a fost între 
9—13 iunie 1976 oaspetele Î. P. S. Nicolae Mladin, 
Mitropolitul Ardealului. În timpul vizitei la Sibiu, 
Domnia Sa a fost însoțit de P.C. arhid. prof. 
Dr. C. Voicu — prorectorul Institutului Teologic 
din Sibiu, și de P.C. pr. Nicolae Necula, asistent 
la Institutul Teologic din București. 


În faţa unei audienţe alcătuite din profesori și 
studenţi ai Institutului Teologic din Sibiu, oaspetele 
a prezentat în 10 iunie a.c. prima conferință din 
ciclul „Organizarea Bisericii Occidentale pînă în 
secolele XII—XIII“, cu titlul: „Formarea şi siste- 
mul lui Codex Juris Canonici (în vigoare pînă în 
1917).*“ În cuprinsul acestei prime conferinţe, 
profesorul Luigi Prosdocimi a făcut o prezentare 
a procesului de formare a dreptului canonic occi- 
dental cu cele trei arii care și-au adus un aport 
deosebit: aria italiană, mediul hispano-vizigot și 
mediul irlandez. . 

Cea de-a doua conferință a profesorului Luigi 
Prosdocimi, ţinută în 11 iulie a.c., în prezența 
Î.P.S. Mitropolit Nicolae, s-a intitulat: „Struc- 
turi bisericești teritoriale și organizări ale Bisericii 
locale.“ Au fost exprimate, în cuprinsul acestei 
conferinţe, structurile bisericești teritoriale și orga- 
nizarea bisericilor locale așa cum rezultă ele din 
Decretul lui Gratian. Autorul a ales această pe- 

(Continuare în pag. 4) 


că, la cuvintele de admiraţie şi preţuire faţă de tot 
ce s-a înfăptuit la noi în ţară în ultimile decenii, 
se vor adăuga în continuare strădaniile noastre de 
a ne aduce aportul de sprijin şi muncă pentru noi 
realizări în viitor. 

Rep. 

“Al XX-lea Congres internaţional al Societăţii 
Jean Bodin, Varşovia 25—30 mai 1976 


La 25—30 mai a.c. la Varșovia (Polonia) a avut 
loc cel de-al XX-lea Congres internaţional al 
Societăţii Jean Bodin pentru Istoria comparativă a 
Instituţiilor și Dreptului. 


Congresul al XX-lea a fost consacrat istoriei 
comparative a „Comunităţilor rurale“ la care s-au 
prezentat circa 200 comunicări, între care din 
România, din care s-a expus starea actuală de 
cercetare științifică asupra evoluţiei instituţiei. 

La congres au participat cca 80 reprezentanţi 
a 22 ţări ale lumii între care și din România 
patru profesori universitari: Dr. Alexandru Her- 
lea, Dr. Emil Cernea, Dr. Vasile Gionea și arhidiac. 
Dr. loan N. Floca, prof. la Institutul Teologic de 
grad Universitar din Sibiu. 


Principalele idei exprimate din comunicări au 
fost prezentate congresului sub forma de rapoarte 
generale pe zone geografice-teritoriale ale globului 
pe tema generală: societatea fără scris, antichi- 
tatea, lumea islamică, Europa meridională, Europa 
centrală și occidentală, Asia, Europa de sud-est, 
'Țările slavice orientale și occidentale. După citirea 
raportului general au urmat discuţii și precizări 
susținute de participanţi. 


Lucrările congresului s-au încheiat prin un raport 
general în care s-au stabilit coordonatele atinse de 
congres și rezultatul privind definirea noțiunii de 
comunitate rurală și lămurirea elementelor care 
inţră în această definiţie. 

Comunicările provenite din partea participanţi- 
lor români au fost prezentate în raportul general 
privind „Europa de sud-est“, prezentat de prof. 
De. A. Csizmadia (Pâci, R.P. Ungaria), dezbătut 
sub preşedinţia prof. Dr. K. Rebro (Bratislava, 
Cehoslovacia). La discuţii delegaţii români au afir- 
mat poziţiile științifice ale tezelor fundamentale 
ale istoriei noastre naționale și bisericești în această 
zonă a Europei: au arătat trecutul și prezentul 
vieţii rurale la poporul român, subliniind reali- 
tatea vieţii românești încadrată în contextul inte- 
reselor majore ale poporului român. 


La  subcapitolul „Raporturile comunităţilor 
ruzale cu instituțiile religioase“ s-au prezentat 
nouă comunicări de diferiţi cercetători, privind 
în special încadrarea vieţii religioase la nivel de 
parohie în viaţa comunitară a satelor, din diferi- 
tele zone geografice ale globului pămintesc. La 
dezbaterea acestei teme a participat și profesorul 
loan N. Floca de la Institutul Teologic de grad 
Universitar din Sibiu, cu comunicarea: „Parohia 
și comunitatea rurală la români în Transilvania“ 
(sec. XIV—XIX), şi cu o intervenţie orală în 
care a prezentat „Structura comunităţii rurale la 
românii din Transilvania, în evul mediu, și struc- 
tura parohiei ortodoxe române din cadrul sătesc 
ca un mod specific de existenţă. 

În intervenţia orală s-a arătat că „în evul 
mediu, la românii din Transilvania, comunitatea 
rurală era o comunitate stabilă, așezată pe un 
anumit teritoriu numit sat (fossatum), iar parohia 
ortodoxă din cadrul acestei comunităţi cuprindea 
întreg teritoriul satului, fiindcă românii — cel 
puţin pînă în veacul XVIII — erau în totalitate 
ortodocşi“. 

„Membrii comunității rurale erau aceiași cu 
membrii comunităţii parohiale. Conducătorul satu- 
lui era judele jder) sau primarul, iar al paro- 
hiei parohul (părintele). În conducerea treburilor 
obștești aceștia erau ajutaţi de „oamenii buni şi 
bătrîni“, capii de familie sau de vecinătăți. Orga- 
nul suprem de conducere era însă adunarea gene- 
rală sau obştea satului sau a parohiei, după caz, 
formată însă din aceiași membrii“ 

„Şcoala, principala instituție de cultură, era 
organizată în cadrul parohiei. Tinda bisericii ser- 
vea drept sală de clasă iar cărţile de cult drept 
manuale. Preotul era și principalul dascăl. El era 
ajutat de cîntăreţi (dieci) și de dascălul, învăţăto- 
rul sau institutorul.“ 

„În concluzie, viaţa religioasă, administrativă, 
culturală parohială se idenuifica cu cea a comu- 
nităţii sătești, agro-pastorale, satisfăcea trebuin- 
țele acesteia, Parohia desfășura o activitate unitară, 
complexă şi totală. Satul, comunitatea rurală și 
parohia ortodoxă, la românii din Iransilvania, 

aţie unei trăiri într-o simbioză de viaţă impusă 
& condițiile epocii au desfășurat o activitate co- 
mună care a dus la realizarea unei unităţi de 
credință şi de interese economice, sociale și politice. 
Qoexistența aceasta, peste veacuri, specific româ- 
nească, a dus la realizarea unităţii religioase, uni- 
tății de limbă, de neam și naţională, care în zilele 


REDACȚIA: Secţia culturală a Consiliului arhiepiscopesc — Sibiu , 


noastre se afirmă și contribuie efectiv la progresul 
mondial.“ 

Comunicarea scrisă depusă la congres se va 
publica într-una din revistele noastre. 

Prin acestea s-a făcut mai bine cunoscută reali- 
tatea bisericească și naţională românească în 
Transilvania. 

Prezenţa și participarea activă a delegaților 
români la acest forum internaţional a făcut cunos- 
cută viaţa noastră bisericească și naţională din 
trecutul și prezentul vieţii poporului român și al 
Bisericii Ortodoxe Române, aducînd o contribuţie 
pozitivă la apropierea dintre oameni și popoare. 

Participant 


Din învățăturile Sf. loan 
Gură de Aur 


— Nimic cu vatămă atît de mult neamul ome- 
nesc, ca a dispreţui prietenia și dragostea și a nu 
le urmări cu multă rivnă. 

— Cel ce împlinește legea nu de frică, ci din 
mai multă dragoste către virtute, acesta mai cu 
seamă împlinește legea. 

(Omilia II la Timotei) 

— Dumnezeu a rînduit stăpînirile spre folosul 

obștesc. i 
(Omilia VI la 1 Timotei) 

— După cum lisus s-a împărtășit de natura 
omenească, pentru că la oameni a venit, tot așa 
se împărtășește și de natura Tatălui, pentru că de 
la Tatăl a venit. 

(Omilia VII la 1 Timotei) 

— Precum focul are nevoie de lemne, tot așa 
și harul are nevoie de buna noastră voință, ca 
pururea să fie nestins. 

(Omilia 1 la II Timotei) 

— Să-i fie mîinile curate, dar nu numai cu 
apă să le speli, ci mai întîi cu dreptatea, căci 
aceasta mai cu seamă este curăția miinilor. 

— Mare bun este de a se găsi cineva totdeauna 
în obișnuinţa celor bune. 

(Omilia VI la II Timotei) 


+ DUMITRU DOBRIŢOIU 


În ziua de 30 iunie 1976, orele 12,30, a încetat 
din viață, după o scurtă dar grea suferință, Dumi- 
tru Dobriţoiu, revizorul contabil principal al 
Arhiepiscopiei Sibiului, în vîrstă de 57 ani. 

S-a născut în Ocnele Mari, jud. Vilcea, la data 
de 24 ianuarie 1919. 

A studiat la Seminarul teologic „Sf. Nicolae“ 
din Riîmnicul Vîlcea. 

După ce a funcţionat în calitate de șef serviciu 
şi contabi! șef la întreprinderile regionale de achi- 
ziţii și contractări din Rm. Vilcea, Sibiu și Brașov, 
a activat — timp de 12 ani — în postul de 
revizor contabil principal al Arhiepiscopiei Sibiu- 
lui, bucurîndu-se de unanime aprecieri. 

Slujba înmormîntării a fost oficiată în Catedrala 
Mitropolitană din Sibiu, în ziua de 2 iulie a.c., 
la orele 13, în prezența Î.P.S. Mitropolit Dr. 
Nicolae Mladin al Ardealului și a P.S. Episcop 
Emilian Birdaș de la Episcopia de Alba Iulia. Din 
sobor au făcut parte: P.C. vicar administrativ 
Traian Belaşcu, P. C. consilieri: Pr. Mihai Colotelo, 
Pr. Mihai Rusu, diacon Gheorghe Papuc, P.C. 
protopopi: - Dănilă Luca—Sibiu, Lazăr David— 
Tg. Mureş, Nicolae Cantor—Alba Iulia, Liviu Sil- 
veșan—Aiud, preoţii: Gheorghe Bota, Liviu Opriș, 
loan Forsea, Boeriu Valentin din Sibiu. 

Din partea celor două Eparhii au vorbit P.C. 
vicar Traian Belașcu și P. C. prot. Nicolae Cantor, 
care au scos în evidență munca de răspundere, con- 
ştiinciozitatea și aportul adus de defunct pentru 
introducerea și respectarea legalităţii financiare în 
cele două Eparhii, iar P.C. pr. Gheorghe Bota 
a vorbit despre viața regretatului revizor contabil 
principal, elogiind devotamentul față de instituţie, 
omenia de care a dat dovadă și abnegaţia cu care 
şi-a desfășurat activitatea, adresînd din partea 
participanţilor, preoţimii şi cunoscuţilor un cuvint 

mângiiere îndureratei familii, care a suferit 
această grea şi neașteptată încercare, 

Înhumarea s-a facut în cimitirul municipal 
Sibiu. 

Veșnica lui pomenire! 

Participant 


(Taxa poştală plătită în numerar) 

|B! „ASTRA“ 


Cu privire la pocăință 


(Urmare din pag. 1) 


a noastră, la o vreme asupra căreia nu mai putem 
face nimic. Adevărata și deplina pocăință este cea 
pe care o are în vedere Sf. Biserică, în îndemnul: 
„Cealaltă vreme a vieţii noastre în pace şi întru 
pocăință a o săvirși, la Domnul să cerem.“ Aceasta 
este pocăința aducătoare de roadă, e pocăința ce- 
lui ce lucrează cu mîinile sale, nu numai şi nu 
atît pentru a se întreţine pe sine, ci mai cu seamă 
pentru a face cît mai mult bine, pentru a avea 
un prisos, din care să acopere pagubele pe care 
le-a făcut în vremea neluării aminte la virtute. 


A te pocăi mai înseamnă a nu fi de acord cu 
tine însuţi, cel care ai gîndit și ai făptuit lucruri 
vrednice de osîndă; înseamnă a te lepăda de cele 
rele, de altă dară, şi a face, în locul celor rele, 
cele bune. Pocăinţă înseamnă, de fapt și în primul 
rînd, schimbare spre bine. „Nedreptatea o urăsc 
şi o dispreţuiesc, iar legea Ta, (Doamne), o iubesc.“ 
lată pocăinţa, în deplinătatea ei. lată pocăinţa, 
i roadele ei; iată pocăința, cu angajarea în cele 

une. 


Unul dintre chipurile pocăinţei este mărturisirea 
păcatelor, în taina sfintei spovedanii, în faţa lui 
Dumnezeu și a preotului duhovnic. Să nu uităm: 
păcatele nu se spun, ci se mărturisesc. A-ţi mărtu- 
risi păcatele înseamnă a le recunoaşte ca păcate 
şi a dori să scapi de ele. Pocăinţa e totdeauna pe 
măsura mărturisiri, iar mărturişirea este arătarea 
pocăinţei. Cine nu se mărturisește deplin, cine are 
reţineri în mărturisirea păcatelor sale, acela nu se 
pocăiește cum trebuie, ba chiar nici măcar nu se 
pocăiește, ci face doar o formă a pocăinţei, care 
in faţa lui Dumnezeu nu are nici o valoare. O 
pocăință falsă îl depărtează pe credincios de ade- 
văratul bine, deci și de Împărăţia lui Dumnezeu, 
care se apropie doar de cei care se depărtează de 
rău și fac binele. 


Pocăinţa este întotdeauna pe măsura credinţei 
în Dumnezeu și în Evanghelia Sa. Ea este o latură 
a credinţei, o înfățișare a credinţei. Pentru această 
pricină Domnul Hristos cere pocăință și credință 
de la toţi aceia care doresc să se sălășluiască în 
ei Împărăţia lui Dumnezeu. 


Fie ca şi noi să fim între cei ce cu gîndul, cu 
cuvîntul și cu întreaga viaţă pot zice: „Nedrep- 
tatea o urăsc și o dispreţuiesc, iar legea Ta o 
iubesc“, Doamne, ca şi noi să auzim de la Mîntui- 
torul Hristos: „Veniţi binecuvîntaţii Părintelui 
meu de moșteniţi împărăţia cea pregătită vouă de 
la întemeierea lumii.“ 


lerod. Teofil Părăianu 


Vizita prof, Luigi Prosdocimi la Sibiu 


(Continuare din pag. 3) 


rioadă a istoriei bisericești a Occidentului pentru 
că reprezintă și un moment de apropiere cu 
lumea orientală, cu izvoarele comune ale Bise- 
ricii Ortodoxe, începînd chiar cu sinoadele ecu- 
menice. 


În cuvîntul rostit la încheierea comunicării pro- 
fesorului Luigi  Prosdocimi, Î.P.S. Mitropolit 
Nicolae a vorbit despre rolul naţional al Bisericii 
Ortodoxe Române care a sprijinit lupta poporu- 
lui pentru libertate, progres și propăşire, despre 
legătura strînsă care există în organizarea Bise- 
ricii noastre, între ierarh, preot și credincioși, 
evidenţiată și de participarea credincioșilor în 
structurile Bisericii, precum și de sprijinul activ 
al preotului în dezvoltarea localității, a comuni- 
tăţii în mijlocul căreia își desfășoară activitatea. 
Faptul că sîntem o Biserică națională, cum sînt 
toate Bisericile Ortodoxe, ne face să trăim Orto- 
doxia în spiritul nostru românesc. Biserica Orto- 
doxă Română întinde braţe frățești tuturor Bise- 
ricilor, Bisericii Romano-Catolice și Bisericilor 
protestante, cu care ne aflăm în relaţii de adevărat 
ecumenism, cu care ne simţim una în lisus Hristos 
şi prin lisus Hristos vrem să slujim poporul, 
omenirea, pacea și colaborarea dintre Biserici şi 
popoare. 

Profesorul Luigi Prosdocimi a exprimat cuvinte 
de apreciere la adresa ecumenismului practicat de 
Biserica noastră, a relaţiilor dintre ortodocşi și 
catolici în ţara noastră, precum și a relaţiilor 
frățeşti dintre popoarele noastre, dintre țările 
noastre. 

A. ]. 

Două milenii de viaţă bisericească 


Învățătura creştină a fost cunoscută parţial pe 
teritoriul Patriei noastre, încă din a doua jumătate 
a secolului 1. O veche tradiţie — consemnată și de 
istoricul bisericesc Eusebiu din Cezareea — amin- 
teşte de propovăduirea Sf. Apostol Andrei în teri- 
toriul dintre Dunăre şi Marea Neagră, devenit mai 
tîrziu provincia Scythia Minor. La începutul seco- 
lului IV, în aceeași provincie întilnim un scaun 
episcopal la Tomis, cinstit de ierarhi cu aleasă 
cultură teologică, din care unii au fost trecuţi în 
rîndul sfinţilor. Cercetările arheologice efectuate 
aici au dus la descoperirea urmelor a 30 de bazilici 
şi a peste 70 de inscripţii paleocreştine în limbile 
latină și greacă, toate din secolele IV—VI. 


De asemenea, aici se cunosc multe nume de 
martiri creştini de la sfirșitul secolului al II-lea 
A e - 
şi începutul celui următor. 


În vestul teritoriului Patriei noastre, existența 
unei vieţi creștine este dovedită de unele desco- 
periri arheologice, precum şi de unele ştiri istorice- 
literare. Sint bine cunoscute o serie de obiecte 
paleocreștine din secolul al IV-lea, între care men- 
ționăm: donariul sau tăblița votivă de la Biertan 
(jud. Sibiu) cu inscripția latină: „Ego Zenovius 
votum posui“ (eu Zenovius am pus ofrandă, da- 
nie), gemma de la Potaissa (Turda de azi), repre- 
zentind scena Bunului Păstor, cîteva opaițe în 
formă de cruce şi unele obiecte cu simboluri spe- 
cifice creştine, bazilicile de la Sucidava (azi Celei— 
Corabia) şi Morisena (azi Cenad, jud. Timiș) etc. 
La acestea se adaugă felurite ştiri istorico-literare 
cum ar fi actul martiric al Sf. Sava care a suferit 
moarte de martir în părţile Buzăului, la 12 apri- 
lie 372, precum şi numeroasele cuvinte româneşti 
cu înţeles creştin de origine latină, formate încă 
din secolele II—IV. Toate acestea constituie măr- 
turii sigure asupra vechimii creştinismului ortodox 
român. 

După marea invazie avaro-slavă din jurul anu- 
Iui 600, organizarea bisericească a strămoșilor noş- 
tri a avut de suferit. Dar aceasta nu înseamnă 
că a încetat viaţa creştină. Ca şi în alte părţi ale 
lumii creştine, vor fi activat şi în părţile noastre 
așa numiții „borepiscopi“ sau „episcopi de ţară“, 
un fel de „vicari“ ai episcopilor, unii din ei avînd 
birotonie de. preoţi, li e episcopi. În secolele 
VII—1X a pătruns „ritul slav“ la români, adică 
limba slavă în cult, în locul celei preromâne, folo- 
sită pînă atunci, probabil prin predica unora din 
ucenicii Sf. Ciril și Metodie, „apostolii“ slavilor. 

În ce priveşte viaţa creştină în teritoriile intracar- 
patice, adică în Transilvania, Banat, Crișana şi 
Maramureş, ea a fost tot atit de intensă ca şi în 
restul țării. Am pomenit mai sus cîteva obiecte 
paleocreștine descoperite în Transilvania, toate din 
secolul IV. Recentele cercetări arheologice au dus 
la descoperirea de noi obiecte creştine, datînd din 
secolele următoare. Amintim, de pildă, rninele a 
şase biserici la Dăbica, la aproximativ 30 km de 
Cluj-Napoca, cele mai vechi fiind din secolul 1X 
şi unele piese creştine de factură bizantină, tot 
acolo. Se crede că cetatea de la Dabica era cen- 
trul stăpînirii lui Gelu, unul din conducătorii 
români din Transilvania, în secolul IX sau în- 
ceputul celui următor, care a opus rezistență ex- 
pansiunii străine în Transilvania. 


Dintr-o lucrare medievală cu titlul „Viaţa Sf. 
Gerard“, scrisă în limba latină, aflăm că în jurul 
anului 1000 exista în Morisena (azi Cenad—Timiș) 
o mănăstire ortodoxă cu hramul Sf. loan Boteză- 
torul, ridicată de un conducător local cu numele 
Abtum sau Obtum. Ciţiva ani mai tîrziu, a fost 
ridicată, în apropiere, o nouă mănăstire ortodoxă, 
cu bramul Sf. Gheorghe. În secolele următoare, în 
Transilvania existau alte numeroase mănăstiri orto- 
doxe românești. Recent s-au descoperit ruinele unor 
aşezări monahale rupestre adică în forma unor 
chilii săpate în stîncă, în părţile Sălajului, iar 


diferite acte medievale fac amintire de mănăstirile 
Hodoș (Arad), atestată documentar în 1177, Meseş 
(jud. Sălaj), ş.a. Într-un act papal din 1204, se 
făcea amintire de mănăstirile călugărilor greci, adică 
ortodocși, din Transilvania recomandindu-se pune- 
rea lor sub ascultarea Bisericii romano-catolice. 

În acelaşi timp, în toate teritoriile intracarpatice 
s-au ridicat, în secolele XII—XV, un şir nesfirşit 
de biserici şi mănăstiri româneşti din piatră, din 
care cele mai multe au supraviețuit pînă azi. Între 
acestea amintim, în primul rînd, biserica din Strei- 
sîngiorgiu (jud. Hunedoara), unde s-au descoperit, 
în vara anului 1975, un strat de zugrăveală şi o 
inscripție murală datînd din anul 1313—14, în 
care erau pomeniţi preotul Naneş şi zugravul Teo- 
fil. Este vrednic de subliniat faptul că sub acest 
strat de zugrăveală exista unul şi mai vechi, din 
secolele XI—XII. Biserica din Densuș, în apro- 

ierea Sarmizegetusei romane, datează de prin seco- 
ful X, cu adăugiri şi renovări din secolul XIII, 
zugrăvită în 1443 de un meşter cu numele Ştefan, 
venit probabil din Țara Românească. Din secolele 
XIII—XIV datează bisericile din Strei, Sintămăria 
Orlea, Cetatea Colţului, Ostrovul Mare, Simpetru, 
Mănăstirea Prislop, Gurasada, Leşnic, Ribiţa, Criş- 
cior j a., toate în judeţul Hunedoara, ctitorii ale 
cnejilor români din aceste părţi, majoritatea cu 
frumoase picturi în frescă, din care multe au 
rezistat la intemperiile vremii, pînă azi. Din alte 
părți ale teritoriilor intracarpatice pomenim bise- 
ricile de la Rîmeţ şi Zlatna (jud. Alba), Segbişte 
(jud. Bihor), Vad şi Feleac (jud. Cluj), biserica Sf. 
Nicolae din Schei Braşovului, ruinele. bisericilor 
din Cubhea şi Giuleşti (jud. Maramureș) a mănăsti- 
rilor Sf. Mihail din Peri— Maramureș, Voivozi 
(jud. Bihor), precum şi mănăstirile din Banat (Bez- 
din, Partoş, Săraca, Voilovița, Zlatiţa, Mesici etc.). 
La acestea se adăugă alte biserici atestate docu- 
mentar în secolele XIII—XV, care au dispărut în 
cursul veacurilor. 

De bună seamă că în toate aceste biserici şi 
mănăstiri slujeau preoţi şi călugări, avînd în frun- 
tea lor protopop: şi egumeni. Unii dintre ei sînt 
pomeniţi cu numele în diferite documente şi in- 
scripţii. De pildă, preotul Naneş din Streisîngiorgiu 
la 1313—14, protopopul Petru din Ostrovul Mare 
la 1360, protopopul Dobrotă din Riu—Bărbat în 
1411, preotul Vilcu din Ruşor la 1435 (sate în jud. 
Hunedoara), preotul Miroslav din Giuleştii Mara- 
mureşului în 1384, preoţii din Seghişte şi Vintire 
(jud. Bihor) şi mulţi alţii. 

Existînd atitea biserici şi mănăstiri, precum şi 
slujitori ai acestora, era firesc să existe şi episcopi 
care să sfinţească bisericile respective şi să biro- 
tonească pe preoţii lor. Se pare că un episcop cu 
numele Uvsus, participant la Sinodul VII ecu- 
menic din 787, păstorea undeva în Banat, poate 
la Morisena. Dat fiind numărul mare de biserici 
descoperite la Dăbica, autoritatea lui Gelu de mare 
conducător politic, ca şi legăturile Imi cu imperiul 
bizantin, presupunem că aici, la Dăbica, a exis- 
tat şi un scaun episcopal românesc, prin secolele 
IX—XI. 

În anul 1020, documentele vremii amintesc 0 
episcopie la Dibiscos, pe care unii istorici o si- 
tuează în Banat, în fosta localitate romană Tibis- 
cum (azi Jupa— Caransebeș). 

În anul 1205, într-o scrisoare a papii Inocenţiu 
III, era menţionată o pri ortodoxă „pe mo- 
şiile fiilor cneazului Bîlea“. Unii istorici socoteau 
că această episcopie ar fi fost undeva prin Bibor. 
Mai degrabă credem că era în părţile Hunedoarei, 
unde întîlnim atitea biserici româneşti, precum şi 
cnejii ctitori de biserici cu numele Bilea. 

Mai tîrziu, într-un act dat de patriarhul ecu- 
menic Antonie IV la 13 august 1391, prin care 
declara mănăstirea Sf. Mihail din Perii Maramure- 

Piine pentru suflet 


Veste bună 


Zi de zi, dacă nu chiar clipă de clipă, bar la 
poarta minţii noastre numeroase vești. Unele care 
ne bucură, altele care ne întristează; unele care 
ne arată vrednicia, altele nevrednicia oamenilor; 
unele care zămislesc gînduri și fapte măreţe, altele 
care duc spre prăpastie și întuneric, 

Pentru creştini cea mai bună veste a fost și 
rămîne vestea pe care a adus-o îngerul Gavriil 
Fecioarei Maria, că va aduce în lume și va naște 
pe Domnul nostru lisus Hristos. 


Cu adevărat aceasta a fost vestea marei bucurii, 
„Bunavestire“, vestea minunată a împlinirii aștep- 
tărilor și nădejdilor de veacuri în venirea Min- 
tuitorului. Ea arăta calea împăcării cu Dumnezeu 
și făcea să răsară razele biruitoare asupra păcatu- 
lui și morţii, care cuprinsese întreaga lume. 

De atunci orice veste care ne ajută să ne ridi- 
căm din suferință, din păcat și ne oferă sprijin 
pe calea desăvîrșirii, poartă numele de veste aia 

Dăm slavă lui Dumnezeu că ne-a învrednicit să 
trăim într-o vreme plină de veşti bune, de împli- 
niri măreţe în viața poporului nostru și a lumii. 
Cu toate barierele și greutăţile ce stau în calea 

rogresului material și «piritual, omenirea pășeşte 
inainte pe drumul desăvîrșirii. În orice domeniu 
de activitate a omului am privi, întîlnim drumuri 
şi cărări care duc spre progres. Se cuceresc spa- 
țiile văzduhului, se explorează adîncul apelor, sint 
fel de fel de descoperiri menite să îmbunătăţească 
viaţa locuitorilor pămîntului. 

Pe lingă aceasta sîntem martori ai unor stră- 
danii uriaşe, de cucerire a unei ordini morale, a 
unui climat de etică în care să se împlinească cele 
mai scumpe aspirații ale omului: omenia, dragos- 
tea, pacea, libertatea, dreptatea, echilibrul moral 
şi material dintre oameni şi popoare. 

Nu este de mirare dacă în această uriașă stră- 
danie spre mai bine, spre desăvârșire, putem vorbi 
şi de o contribuţie a Bisericii, dacă şi Biserica vine 
cu vestea ei bună, cu sprijinul ei pentru înălțarea 
creștinului, pentru cucerirea demnității umane. lată 
una din veştile bune ce o putem da cititorilor 
noştri în această privință. 

Prin purtarea de grijă a Prea Fericitului Părinte 
Patriarh Justinian și prin strădania neobosită a 
părintelui profesor Dumitru Stăniloae — recent 
numit doctor honoris cauza al Facultăţii de Teo- 
logie din Tesalonic — a apărut volumul cinci al 
florilegiului de învățături duhovnicești, numi 
Filocalia. 

Volumul cinci cuprinde învăţăturile duhovnicești 
ale lui Petru Damaschinul și Parafraza în 150 ca- 
pete a Sfîntului Simeon Metafrastul la cele 50 de 
cuvinte ale Sfîntului Macarie Egipteanul. 

Slujitorii altarului, precum şi toţi iubitorii de 
frumuseți duhovnicești, au prilejul să se hrănească 
din acest izvor al spiritualității ortodoxe, precum 
și un ajutor preţios în strădania spre înălțimi spi- 
rituale, o panoplie întreagă de arme duhovnicești. 
pentru ridicare pe treptele desăvirşirii morale și ale 
slujirii lui Dumnezeu şi semenilor. 

Dăm numai cîteva texte spre exemplificare. 
„Datori sîntem să cugetăm şi să facem cu toată 
puterea binele, ca să vină deprinderea și obiş- 
nuința, să lucreze de la sine și fără osteneală cele 
de toate zilele, precum Părinţii au biruit prin cele 
mici pe cele mari“ (p. 44), 

„Mai mare este facerea de bine pe seama unui 
suflet prin cuvînt sau prin rugăciune, precum mai 
mare lucru este cînd cineva rabdă aproapelui... 
Aceasta este răbdarea cea curată a răului, care ne 
curăță sufletul și-l ridică spre Dumnezeu. Fiindcă 
slujirea omului e mai mare decît orice lucru. Căci 
nu este ceva mai mare între virtuţi şi mai desă- 


vîrșit decit dragostea aproapelui. Sintem datori să 

TELEGRAFUL ROMÂN 


Informaţii ecumeniste 


9 intre 19—23 mai 1976 Prezidiul şi Comi- 
tetul Consultativ al Conferinţei Bisericilor Euro- 
pene s-a întrunit la Moscova. 

Biserica Ortodoxă Română a fost reprezentată 
la această întrunire de către Î.P.S. Mitropolit 
Iustin al Moldovei şi Sucevei şi de P.S. Episcop 
Antonie Ploieşteanul, vicar patriarhal. 

În cadrul acestei întruniri au fost dezbătute 
sarcinile care revin Conferinţei Bisericilor Euro- 
pene după Adunarea Generală de la Engelberg- 
Elveţia din 1974 şi alte aspecte ale colaborării 
acestui for creştin european cu diferite Biserici 
creştine care încă nu sînt membre în Conferinţă. 

De asemenea au fost Iuate bhotăriri cu privire 
la viitoarele întruniri ale Prezidiului şi Comitetu- 
Iui Consultativ al Conferinţei Bisericilor Euro- 
pene. S] 

9 intre 17—19 iunie 1976 au avut loc la 
Sofia lucrările Seminarului, organizat de C.C.P., 
cu tema: Rezultatele Conferinţei pentru Securi- 
tate şi Cooperare în Europa și importanța lor 
pentru Lumea a Ill-a, la care au luat parte 70 
delegaţi din 24 țări. 

Biserica Ortodoxă Română a fost reprezentată 
de d-l Dr. Cezar Vasiliu, redactorul Buletinului 
„Romanian Orthodox Church News“. 

Delegatul român a prezentat o declaraţie în 
care a încadrat tema Seminarului într-un context 
teologic, arătînd că marea responsabilitate în apli- 
carea prevederilor de la Helsinki revine condu- 
cătorilor și guvernelor statelor semnatare, dar că 
şi creştinii își pot aduce contribuţie, de pe pozi- 
țiile dai la realizarea și aplicarea prevederilor 
„Actului final“. 

9 intre 23—26 iunie 1976 a avut loc la Aca- 
demia teologică din Oiso-Japonia întrunirea sub- 
comisiei pentru dezarmare a Conferinţei Creştine 
pentru Pace, cu tema: Situaţia de astăzi a dezar- 
mării şi rolul creştinilor, la care au luat parte 30 
membri ai subcomisiei, observatori și oaspeţi din 
13 țari, 

Biserica Ortodoxă Română a fost reprezentată 
de P.C. pr. Dumitru Soare, consilier patriarhal 
la sectorul Relaţii externe bisericești. 

Delegatul român a luat cuvîntul pe marginea 
referatelor, arătînd că România a participat activ, 
de-a lungul anilor, la negocierile pentru dez- 
armare, străduindu-se să determine, prin propu- 
neri concrete, trecerea de la declaraţii în favoarea 
dezarmării la măsuri concrete. România este una din 
țările promotoare a ideii creerii unor zone libere 
de arme nucleare, a transformării Balcanilor într-o 


zonă lipsită de arme nucleare și baze străine. A 
insistat asupra contribuţiei active a României la 
eliminarea din viața omenirii a războiului. 

O între 21 iunie—i1 iulie 1976 a făcut o vizită 
în ţara noastră past. Dr. Henrik Svenungssen, 
consilier pentru relații externe al Arhiepiscopului 
luteran de Uppsala (Suedia) Dr. Olof Sundby, 
însoțit de P.C. pr. prof. Alexandru Ciurea, paro- 
hul Bisericii ortodoxe române din Stockholm. 

Oaspetele suedez a vizitat biserici și mănăstiri 
din București, din Episcopia Rîmnicului și Arge- 
șului și din Arhiepiscopia Craiovei, fiind primit 
de Prea Fericitul Părinte Patriarh Justinian, de 
P.S. Episcop Antonie Ploieșteanul, vicar patriar- 
hal, de P.S. Episcop Iosif al Rîmnicului și Arge- 
șului și de P. C. Episcop-vicar Nestor Severineanul. 


O în:re 28 iunie—5 iulie a.c., Consiliul Ecu- 
menic al Bisericilor a organizat la Arbresle, lîngă 
Lyon (Franţa), o întîlnire ecumenică a Asociaţiilor 

diaconese și diaconi cu tema: Koinonia și 
diaconia, la care au participat 60 persoane, în 
majoritate femei, reprezentind Bisericile: Ortodoxă, 
Romano-Catolică, Vechi-Orientale, Anglicană și 
Protestantă. 

Din partea Bisericii Ortodoxe Române a parti- 
cipat: D-na prof. Ecaterina Braniște și monahiile 
Nazaria Niţă (Mănăstirea Văratec) și Heruvima 
Pică (Mănăstirea Țigănești), care au prezentat acti- 
vitatea comunităților religioase din Biserica noas- 
tră, atît parohiale cît și monahale. 

e între 10—12 iulie 1976, un grup de pas- 
tori, teologi și reprezentanţi ai Bisericii Valdeze, 
Romano-Catolice şi Baptiste din Italia, simpatizanți 
ai C.C.P., au făcut o vizită în țara noastră, ca 
oaspeţi ai Patriarhiei Române. 

Oaspeţii italieni au participat la slujbe ortodoxe, 
au vizitat mănăstiri și biserici din Capitală și îm- 
prejurimi. 

aspeţii au fost primiţi de P.S. Episcop Anto- 
nie Ploieșteanul, vicar patriarhal, care le-a vorbit 
despre situaţia Bisericii Ortodoxe din România, 
apoi au vizitat Institutul Teologic din Bucureşti, 
unde au avut discuţii cu profesorii. 

O între 24—28 iulie 1976, Comisia Afacerilor 
Internaţionale a C.E.B. a organizat la Montreux 
(Elveţia) o reuniune internaţională privind rezul- 
tatele Conferinţei pentru Securitate și Cooperare 
de la Helsinki. 

Biserica Ortodoxă Română a fost reprezentată 
de P.C. pr. prof. Dumitru Popescu, prorectorul 
Institutului teologic din București. 

Cezar Vasiliu 


Temeiuri ale învățăturii noastre de credință 
2. Sfinta Taină a Mirungerii 


— „Cel ce crede în mine, precum a zis Scrip- 
tura; rîuri de apă vie vor curge din pîntecele lui. 
lar aceasta a zis-o despre Duhul pe care aveau 
să-l primească acei ce cred în El. Căci încă nu 
era dat Duhul, pentru că Iisus încă nu fusese prea- 
slăvit“ (Ioan 7, 38—39). 

— „lar Apostolii din Ierusalim, auzind că 
Samaria a primit cuvîntul lui Dumnezeu, au tri- 
mis la ei pe Petru şi Ioan, care coborînd s-au 
rugat pentru ei, ca să primească Duhul Sfînt, 
căci nu se pogorise încă peste nici unul dintre ei, 
ci erau numai botezați în numele Domnului Iisus. 
Atunci își puneau mîinile peste ei și ei luau 
Duhul Sfînt“ (F. Ap. 8, 14—17). 

— „Și auzind ei, s-au botezat în numele Dom- 
nului: lisus. Și punîndu-și Pavel mîinile peste ei, 
Duhul Sfînr a venit asupra lor și vorbeau în 
limbi și prooroceau“ (F. Ap. 19, 5—6). 

— „Dar voi nu sînteți în carne, ci în Duh, 
dacă Duhul lui Dumnezeu locuiește în voi. Iar 
dacă cineva nu are Duhul lu; Hristos, acela nu 
este al lui... Pentru că n-aţi primit iarăși un 
duh al robiei, spre temere, ci ați primit Duhul 
înfierii, prin care strigăm: Avva! Părinte!“ (Rom. 
8, 9—15). 

— „lar Cel ce ne întărește pe noi împreună 
cu voi, în Hristos și ne-a uns pe noi, este Dum- 
nezeu, care ne-a și pecetluit pe noi și a dat ar- 
vuna Duhului, în inimile noastre“ (II Cor. 1, 
Siza 

ntru Care și voi — auzind cuvintul ade- 
vărului, Evanghelia mântuirii voastre, crezînd în 
EI, ați fost pecetluiți cu Sfîntul Duh al făgă- 
duinţei, care este arvuna moştenirii noastre, spre 
răscumpărarea celor dobindiţi de EI și spre lauda 
slavei Sale“ (Ef. 1, 13—14). 


» 


— „lar voi, ungere aveţi de cel Sfînt şi știți 
toate ... Cât despre voi, ungerea pe care aţi luat-o 
de la El rămîne între voi şi n-aveţi trebuință ca 
să vă înveţe cineva, ci precum ungerea Lui vă 
învaţă despre toate și învățătura aceasta adevă- 
rată este şi nu este minciună, rămîneți întru El, 
așa cum v-a învăţat“ (1 loan 2, 20—27). 

— EL ne-a mîntuit, nu din faptele cele întru 


îndreptare, săvîrșite de noi, ci după a Lui îndu- 


rare, prin baia nașterii celei de a doua și prin 
înnoirea Duhului Sfînt“ (Tit 3, e 

— „Să nu întristaţi Duhul cel Sfînt al lui Dum- 
nezeu, întru care aţi fost pecetluiți pentru ziua 
răscumpărării“ (Ef. 4, 30). 

— „lar nădejdea nu rușinează pentru că iubirea 
lui Dumnezeu s-a vărsat în inimile noastre, prin 
Duhul Sfînt, cel dăruit nouă“ (Rom. 5, 5). 

— „Vouă după ce aţi ieșit din cristelniţa sfin- 
tei ape, vi s-a dat ungerea, preînchipuirea aceleia 
cu care a fost uns Hristos, iar aceasta este: Sfîntul 
Duh“ (Sf. Chiril al Ierusalimului). 

— „Noi de aceea ne numim creștini, pentru 
că am fost unși cu dumnezeiescul mir“ (Teofil 
al Antiohiei). 

— „Taina Sf. Mir împărtășea credincioșilor în 
vremurile mai de demult puteri de a vindeca, de 
a prooroci, de a vorbi în limbi precum și alte 
daruri, care toate dădeau oamenilor puterea lui 
Hristos cea peste fire. Astfel de semne minunate 
erau și trebuitoare în vremurile de întemeiere a 
Bisericii și de întărire a religiei creștine... Ceea 
ce Sfîntul Mir împărtășește la toți creștinii de tot- 
deauna și din orice vreme sînt darurile cele atît 
de folositoare sufletelor: darul evlaviei și al rugă- 
ciunii, al dragostei și al înţelepciunii precum și 

de viață bisericească 


(Urmare din pag. 1) 
șului drept stavropighie patriarhală, erau amintiţi 
şi »arbiereii local“ din Transilvania, fără ca să 
fie trecuţi cu numele. 

De la mijlocul secolului al XV-lea sînt pomeniţi 
cu numele o serie de vlădici ortodocși români din 
Transilvania, fie în diferite acte de cancelarie, fie 
în inscripții din bisericile, mănăstirile consemnate 
mai sus. Aşa de pildă, în 1456, era amintit epis- 
copul loan în Hunedoara, prigonit şi închis de 
inchizitorul papal loan de Capistrano. O inscripţie 
descoperită nu de mult la Mănăstirea Rimeţ (jud. 
Alba) amintea pe arhiepiscopul Gheorghe al Tran- 
silvaniei, în a doua jumătate a secolului al XV-lea. 

În ultimele două decenii ale secolului al XV-lea, 
vlădici ortodocşi români ai Transilvaniei şi-au 
așezat reședința în satul Feleac, în apropiere de 
Cluj. Aici sînt atestaţi documentar arhiepiscopul 
Daniil, la sfirşitul secolului XV, urmat de Marcu, 
apoi de Danciu, al cărui nume călugăresc nu-l 
cunoaștem şi de Petru, în 1538. 

În 1553 era trimis la Tîrgovişte, pentru a fi 
hirotonit arhiereu, preotul loan din satul Peşteana, 
în părțile Hațegului. Probabil s-a stabilit la Hune- 
doara sau la mănăstirea Prislop, situată în apro- 
piere. 

După 1541, cînd în locul voievodatului s-a creat 
principatul Transilvaniei, avînd capitala la Alba 
Iulia, mitropoliţii ortodocși români și-au mutat 
reședința în apropierea acestui oraş. Astfel, mitro- 
poliţii rea i I (1557), Sava (1559), Gheorghe 
(înainte de 1561) apoi din nou Sava, și-au avut 
reședința la Geoagiu (jud. Alba), unde exista o 
veche mănăstire ortodoxă. Abia Sava s-a stabilit 
în satul Lancrăm, în vecinătatea orașului Alba 
Iulia, înainte de 1570. După 1571, mitropolitul 
Eftimie și-a stabilit reședința în Alba Iulia, unde 
an rămas urmașii săi, pină la începutul secolului 
al XVIII-lea. Aici au păstorit mitropoliţii Hristo- 
for II], Ghenadie 1, loan de la Prislop, în secolul 
al XVI-lea, apoi Teoctist, Dosoftei, Ghenadie Il, 
Sf. Ilie lorest, Simion Ştefan, Sf. Sava Brancovici 
ș. a., în secolul al XVII-lea. Toţi aceștia au fost 
hirotoniți de mitropoliţii Țării Româneşti, fie la 
Tirgoviște, fie la Bucureşti, ca mărturie a unităţii 
românilor de pe ambele versante ale Carpaţilor. 
Consemnăm și faptul că în 1597, Mihai Viteazul, 
pe atunci domn al Țării Românești, a ctitorit la 
Alba Iulia o nouă catedrală și o nouă reședință 
mitropolitană cu noi chilii în jurul lor, pe seama 
mitropoliţilor români ai Transilvaniei, clădiri care 
au slujit în scopul în care au fost ridicate pînă în 
anul 1714, pere au fost dărîmate din ordinul Habs- 
burgilor. Mitropolia însăși a fost desființată, cu 
cîțiva ani mai înainte, în 1701. Mai tirziu s-a 
reînfiinţat, ca episcopie (1761), apoi ca Mitropolie 
(1864), cu sediul la Sibiu, unde a rămas pînă 
astăzi, 

Mihai Viteazul deci n-a ctitorit Mitropolia Tran- 
silvaniei, ci numai o nouă catedrală pentru această 
Mitropolie, care fiinţa mai de mult. 

În părțile de nord ale Transilvaniei exista o 
episcopie la Vad (jud. Cluj), înfiinţată, după 
părerea celor mai mulţi cercetători, de Ştefan cel 
Mare, pentru feudele sale din Transilvania, către 
seria secolului al XV-lea şi care a dăinuit pînă 
pe la mijlocul secolului al XVII-lea. O altă epis- 
copie ortodoxă românească exista în Maramureș, 
pînă în primele decenii ale secolului al XVIII-lea, 
dar cîrmuitorii ei n-au avut o reședință stabilă. 
Episcopii de la Vad şi din Maramureş au păstrat 
permanente legături cu Moldova, fiind de obicei 
hirotoniți la Suceava sau la laşi. În Banat, avem 
ştiri despre existența unei mitropolii româneşti la 
Timişoara, unde a păstorit între alţii Sf. Iosif cel 
Nou de la Partoș (sec. XVII) şi a unei episcopii 
la Caransebeş. În părţile Crișanei sînt atestaţi docu- 
mentar episcopi ortodocți la Ineu şi Lipova încă 
din secolul al XVI-lea, care s-au stabilit apoi defi- 
nitiv la Arad, în 1706 şi la Oradea, către sfirşi- 
tul secolului al XVIl-lea şi începutul celui de-al 
XVIII-lea. 

Din toate acestea, se desprinde constatarea că 
pe meleagurile noastre exista o intensă viaţă bise- 
ricească ortodoxă încă din secolul al IV-lea, cre- 
dincioșii de aici avind locașuri de cult, precum şi 
preoți. Știri despre o viaţă bisericească organizată, 
în frunte cu un episcop avem mai tîrziu, începînd 
cu secolul al IX-lea. 

De atunci apar în izvoarele timpului ştiri despre 
episcopiile ortodoxe românești, cu preoţi, călugări, 
protopopi, egumeni, episcopi şi mai tirziu mitro- 
poliţi de neam român. 

Toate acestea sînt pentru noi mărturii grăitoare 
ale vechimii, unităţii și continuității românilor pe 
aceste meleaguri. 

Pr. prof. Dr. Mircea Păcurariu 

35 DE ANI ÎNTRU SLUJIREA BISERICII 


În vara acestui an s-au împlinit trei decenii şi 
jumătate de la tunderea în monabism, birotonia 
întru ierodiacon și ieromonab a P.S. Emilian, 
Episcop de Alba lulia. Tot în acest an se împli- 
nesc 3 ani de 
slujire arbie- 
vească a P.S. 
Sale. 

Se cuvine să 
facem un scurt 
popas şi să ri- 
dicăm un cuvînt 
de admiraţie şi 
omagiu pentru 
ierarhul  cinsti- 
tor de Dumne- 
zeu şi slujitor 
al semenilor săi. 

Născut la 23 
noiembrie 1921 
în satul Rohia, 
pe frumoasele 
meleaguri ale 
Țării  Lăpuşu- 
lui, rămîne or- 
Jan la virsta de 
10 ani. După 
terminarea a ci- 
teva clase pri- 
mare, a fost 
înfiat de vrednicul stareţ Gherontie Guţu de la 
mănăstirea „Sf. Ana“ —Robia, vatră păstrătoare a 
dreptei credinţe şi de aleasă trăire dubovnicească. 

Atras irezistibil de tainele cele adinci ale 
Teologiei a fost trimis în anul 1936 la Seminarul 
monahal de la Mănăstirea Cernica, pe care este 
silit din cauza vitregiei vremurilor, să-l întrerupă 
în anul 1938 şi să urmeze la Dej cursurile unei 
şcoli profesionale. 


P. S. Episcop EMILIAN 
elev la Seminarul Monahal Cernica, 1938 


Răminind însă credincios idealului de viaţă pe 
care şi-l alesese încă din 1934 cînd a fost primit 
ca novice la Mănăstirea „Sf. Ana“, de îndată după 
ocuparea părţii de nord a Ardealului, s-a reîntors 
la Mănăstirea „Sf. Ana“, alături de bunul său 
coleg de Seminar Nifon Matei, devenit stareţ, al 
treilea ctitor al mănăstirii, care-i acordă schima 
monahală la 21 iulie 1941. A fost hirotonit la 
26 iulie 1941 întru ierodiacon şi ieromonab la 
27 iulie 1941, la virsta de 20 de ani, pe seama 
Mănăstirii Robia, unde își avea metania, de către 
cărturarul şi patriotul de pioasă aducere aminte, 
Episcopul Nicolae Colan al Clujului. 


De acolo şi-a îndeplinit cu credință şi dăruire 
misiunea de păstor sufletesc în mai multe parohii 
din Nordul Transilvaniei într-o perioadă de grele 
încercări pentru poporul nostru. A fost apoi trans- 
ferat la Mănăstirea „Sf. Ilie Proorocul“ din Topliţa 
în anul 1942, iar după scurt timp, în 1944, şi-a 
reluat cursurile seminariale de la Rimnicu Vilcea, 
pe care le-a continuat apoi la Seminarul Teologic 
„Nifon Mitropolitul“ din Bucureşti absolvindu-le 
în 1948. 


Era firesc să-și continue, cu multă rionă, stu- 
diile teologice superioare, terminînd Institutul 
Teologic din Bucureşti în 1952 cu calificativul 
„excepţional“. 


Pentru merite deosebite cîștigate prin muncă 
asiduă, a fost hirotonit bici de Conducerea 
Eparhiei Rimnicului. În timpul studiilor i s-a 
încredinţat misiunea de a construi Mănăstirea 
„Martirii Neamului“ în Baia de Arieş, în care 
scop a fost numit stareţ. Obișnuit cu asperităţile 
vieții, şi-a cîștigat încrederea superiorilor ocupind 
tot din timpul studenţiei funcţia de responsabil 
al Internatului şcolii de cîntăreţi din Bucureşti. 
„Inchinoviat“ apoi la Mănăstirea Căldărușani în 
1953, a fost numit ca preot deservent la Catedrala 
Sf. Patriarhii, în acelaşi timp profesor la Şcoala 
monahală a obștei patriarhale de la Mănăstirea 
Antim. 


P.S. Episcop Emilian, viguros vlăstar al ţără- 
nimii maramureșene, ucenic zelos al celor doi mari 
stareți ai mănăstirii de la Robia — Gherontie 
Guţu şi Nifon Matei — elev şi student eminent 
al celor mai înalte instituţii teologice, apreciat în 
mod deosebit de Prea Fericitul Patriarh Justinian 
era, prin temeinica sa pregătire teologică şi dove- 
zile date, în funcţiile prin care a trecut, chemat 
să urce, cu demnitate, spre treptele cele mai înalte 
ale ierarhiei bisericeşti — un pilduitor cursus 
honorum. Astfel, este chemat de Î.P.S. Teoţil în 
funcţia de vicar administrativ la Episcopia Roma- 
nului şi Hușilor, unde timp de 7 ani, 1957—1963 
își îndeplinește cu sîrg îndatoririle faţă de Eparhia 
vacantă, sub îndrumarea ]. P.S. Mitropolit Iustin 


al Moldovei şi Sucevei, fapt pentru care a fost 
cinstit cu rangul de „arhimandrit“ în anul 1958. 

După această vastă experiență pastorală de 
adincă cunoaştere a problemelor bisericeşti, P. S. Sa 
Emilian revine în Transilvania cu o bogată me- 
vinde spirituală de drum lung, în floarea virstei, 
în plin avint creator, botărit să se consacre, cu 
totul, unor sarcini eclesiastice. 

În anul 1963, Catedrala Reîntregirii din Alba 
Iulia avea să primească în persoana P. S. Sale, un 
destoinic organizator — om providenţial pentru 
acest așezămint — care avea să-i dea pe lingă 
deosebite realizări administrative şi un conținut 
cultural-bisericesc. 

Aici, în Alba lulia timp de un deceniu, cu 
mijloace modeste la început de drum, a reușit cu 
ati na săi între care Pr. Pleșa Petru, să-i 
vedea acestui așezămiînt, prin restaurare, frumuseţe, 
iar prin concepție semnificaţia de simbol al uni- 
tății naţionale şi spirituale a poporului nostru. Pe 
linie liturgică, prin slujbele săvirșite aici, a căutat 
să împodobească și să pună în valoare frumusețea 
cultului divin ortodox, așezămintul Reîntregirii 
devenind un loc de mingiiere pentru credincioșii 
din Alba Iulia şi împrejurimi, iar pentru numărul 
zecilor de mii de turişti din ţară şi din străină- 
tate, care au vizitat în număr din ce în ce mai 
mare acest sfint locaș, un adevărat izvor de trăire 
a sentimentelor patriotice. 

Pentru scoaterea la lumină a trecutului bisericesc 
al acestor meleaguri P. S. Sa a iniţiat, cu sprijinul 
Prea Fericitului Patriarh Justinian şi al altor bine- 
voitori, executarea unor săpături arheologice siste- 
matice cu specialiștii Muzeului Unirii, pentru des- 
coperirea urmelor catedralei Mitropoliei Transilva- 
niei, rectitorită de Mihai Viteazul în Alba Iulia. 

Evenimentul care a dat un nou impuls activi- 
tății P. S. Sale a fost vizita în Alba Iulia a Dom- 
nului Președinte Nicolae Ceaușescu din 8 octom- 
brie 1966 în urma căreia s-au alocat fondurile 
masive necesare prin Direcţia Monumentelor Isto- 
vice, pentru restaurarea Catedralei Reîntregirii şi 
a incintei sale. 

Paralel cu intensa sa activitate pastoral-socială 
şi  administrativ-gospodărească, P.S. E piecap 
Emilian, s-a preocupat în permanenţă şi cu scrisul, 
publicind o seamă de predici şi studii în revistele 
bisericeşti, elaborind o lucrare monografică mai 
extinsă „Alba Iulia, oraș bimilenar“, apărută în 
1975 şi cu aprobarea Sf. Sinod, tipărind un 
„Îndreptar ortodox“, iar: în prezent avind sub 
tipar o „Carte de rugăciuni“. 

Bunul Dumnezeu a vinduit să fie chemat spre 
slujiri tot mai înalte. Astfel, în 1973, fiind cunos- 
cute vredniciile sale de bun chivernisitor al talan- 
ților încredinţaţi şi de bun organizator cu multă 
experiență administrativă, P.S. Emilian a fost 
chemat la propunerea 1. P.S. Mitropolit Nicolae 
al Ardealului, în 1973, la funcţia de Episcop-vicar 
la Mitropolia Ardealului, iar în ziua de 2 septem- 
brie 1973, a fost investit şi cinstit cu barul arbieriei. 

În răstimpul de 2 ani, cît a fost colaborator 
apropiat al Î. P.S. Mitropolit Nicolae, P.S. Epis- 
cop Emilian s-a făcut tuturor toate pentru ca prin 
întreita slujire cu care a fost îmbrăcat de arhiereul 
veșnic lisus Hristos, să aducă bună roadă în 
ogorul Bisericii şi Patriei, chemind pe toți preoții 
şi credincioșii la muncă pentru mai binele Bisericii 
străbune şi prosperarea vieţii noi în Patria noastră. 

Meritele P. S. Sale au fost apreciate prin acor- 
darea unor sinodalii şi ordinul 23 August cl. a 
Ill-a cu prilejul aniversării a 30 de ani de la 
eliberarea României de sub dominaţia fascistă. 

Anul 1975 a adus cu sine în cadrul marilor 
serbări de la Alba Iulia — Bimilenarul Munici- 
piului şi 375 de ani de la Unirea celor trei ţări 
româneşti sub Mihai Vodă Viteazul, precum. și 
aniversarea a 90 de ani de Autocefalie a Bisericii 
Ortodoxe Române şi 50 de ani de Patriarhat, 
refacerea Episcopiei de Alba Iulia. 

Persoana potrivită să înnoade firul istoric cu 
ierarhii vechiului scaun vlădicesc din Alba Iulia, 
nu putea fi alta decit un fiu din popor, crescut 
de mic în Biserică, un bun cunoscător al trecutului 
istoric al Alba Iuliei, al Transilvaniei, al Bisericii 
în general, un slujitor cu experienţă administrativă 
şi debatat vremurilor pe care le trăim. i 

Astfel, Sf. Sinod al Bisericii Ortodoxe Române, 
cu unanimitate de voturi, a ales în ziua de 14 
decembrie 1975, ca primul episcop al refăcutei 
Eparhii de Alba Iulia, pe P.S. Emilian, alegere 
confirmată prin Înaltul Decret prezidenţial nr. 289 
din 29 decembrie 1975. : 

Inceputul anului 1976, ziua de 25 ianuarie, 
încrustează pentru Biserica Ortodoxă Română și 
în mod special pentru Biserica Transilvăneană, 


evenimentul înscăunării P.S. Episcop Emilian. 


Un vast orizont se deschide acum înaintea 
P. $. Emilian cu explicabile şi inerente greutăţi de 
reluare, pe un plan nou, în armonie cu impera- 
tivele vremii, a unei largi şi semnificative tradiţii, 
dar, aşa cum mărturisește P. S. Sa în prima pasto- 
rală, îşi va îndeplini, cu ardoare, pînă la capăt 
misiunea sa. 


P.S. Episcop EMILIAN BIRDAȘ al Alba Iuliei 


„În calitatea noastră de Episcop nou înscăunat 
al acestei istorice Episcopii, gindul nostru nu este 
altul decit continuarea frumoaselor tradiţii de 
slujire a Bisericii şi a neamului nostru, care a 
constituit în trecut un titlu de glorie pentru isto- 
rica Mitropolie de Alba Iulia, dar, de data aceasta, 
intr-o țară liberă şi independentă, într-o ţară suve- 
rană, angajată cu toate forţele ei în făurirea unei 
vieţi mai bune şi fericite pentru toţi fiii Patriei, 
indiferent de religie sau naţionalitate.“ 


Cu acest prilej, P.S. Emilian în înţelegere cu 
membrii Permanenţei şi Conducerea forurilor supe- 
vioare, a acordat unor clerici merituoși din Centrul 
Eparhial, protopopi sau preoţi de parohie, unele 
distincții pentru munca lor devotată, depusă la 
organizarea Eparhiei, în activitatea pastorală și 
patriotică. 


La acest popas de aniversări al celor 35 de ani 
dintre care 3 ani de vrednic arhiereu, de slujire 
devotată a Altarului şi a Patriei, aducem P.S. 
Sale, Prea Sfinţitului Episcop Emilian de Alba 
lulia, din partea colaboratorilor, a preoţilor şi 
credincioşilor din de Dumnezeu păzita Eparhie de 
Alba Iulia, un călduros omagiu de admiraţie și 
devotament, dorindu-i rodnică arhipăstorire şi 
îndelungată înzilire pentru călăuzirea țiilor dubov- 
nicești pe calea propăşirii, înfrăţirii şi înfloririi 
Patriei. 


Întru mulţi ani, Prea Sfinţite Părinte! 


Pr. Toma Păunescu Prof. Ion Berciu 


Consilier economic Bibliotecar principal 

TELEGRAFUL ROMÂN 


Nr. 37—38 


De vorbă cu credincioşii 


Despre Sfîntul Botez 


— Părinte, aș vrea să știu ce este: Sf. Botez? 


— Botezul, fiule, este o sfîntă taină prin care 
se face intrarea în Biserică, prin el se şterge păca- 
tul strămoșesc și păcatele personale. 

— Ce este acela păcat strămoșesc? 

— Ai citit în Sf. Scriptură că strămoşii noștri, 
prima pereche de oameni au greșit, călcînd po- 
runca lui Dumnezeu spre paguba lor și a noastră. 
„Printr-un om a intrat păcatul în lume și prin 
păcat moartea, astfel moartea a trecut asupra 
tuturor oamenilor din pricină că toți au păcă- 
tuit“ (Rom. 5, 12). Așa că prin greșeala unuia au 
fost osîndiţi toți oamenii (Rom. 5, 19). Dar alt- 
undeva zice: „Chiar din pîntecele maicii lor rătă- 
cesc cei ce spun minciuna“ (Psalm. 56, 3). Tor 
așa se spune: „lată că, sînt născut în nelegiuire 
şi întru păcate m-a născut maica mea“ (Psalm. 
50, 5), iar dreptul Iov care a fost greu încercat, 
dar nici odată descurajat, zice: „Cum ar putea să 
fie curat cel ce se naște din femeie“ (lov 25, 4). 
Precum vezi, fiule, toţi ne facem vinovaţi de 
păcatul strămoșesc, toți ne naştem cu păcat. 

— Părinte, nu înţeleg ce vină am eu pentru 
păcatul lui Adam? 

— Fiule, aceasta este o taină mare, căci atunci 
cînd este vorba de noi şi Dumnezeu sînt multe 
taine. Mintea noastră fiind mărginită, nu înţele- 
gem această taină. 

— Şi atunci, părinte, dacă mă nasc cu păcat 
este un rău nu e așa? 

— Așa este, fiule, cel mai mare rău este păca- 
tul. Nimic în lume nu strică viaţa ca păcatul; în 
familie, în biserică și în lume. 

— Şi cum pot eu, părinte, să scap de acest 
rău aşa de mare? 

_— Numai prin botez în numele Sf. Treimi, 
fiule, căci așa ne-a învăţat Miîntuitorul prin Sf. 
Apostoli, cînd zice: „Botezîndu-i pe ei în numele 
Tatălui și al Fiului și al Sf. Duh“ (Matei 28, 19). 

— Deci, părinte, botezul este neapărat necesar. 

— Neapărat necesar, fiule, „că de nu se va 
naşte cineva din apă și din duh, nu va putea să 
intre în împărăţia lui Dumnezeu“ (loan 3, 5), 
sau „Fiecare din voi să se boteze spre iertarea 
păcatelor şi veţi primi darul Sf. Duh“ (F. Ap. 2, 
38), 

= Părinte, cum se iartă în botez păcatele? 

— Iată, fiule, precum apa spală curăţenia 
trupului, așa Duhul spală necurăţenia sufletului 
şi astfel ne facem întregi, curaţi. 

— Am înţeles, părinte, dar unii spun că nu 
trebuie să botezăm copiii, ci numai pe cei mari, 
căci copiii nu au păcat. 

— Cum, fiule, nu ai înţeles din atîtea texte 
de mai sus că toţi ne naștem cu păcat, chiar și 
copiii? - 

— Părinte, se mai spune că degeaba botezăm 
pe copii, căci ei tot nu știu că n-au credință și 
să ne botezăm cînd sîntem mari. Atunci știm și 
avem și credință. 

— Aceasta este judecată greșită, fiule. Oare noi 
ştim tot ce face Dumnezeu pentru noi? Dacă 
multe nu le știm, crezi că Dumnezeu nu lucrează 
asupra noastră? Doar sînt mulți oameni muţi, 
care nu ne pot spune ce simt și, dacă nu pot 
spune, înseamnă că nu au simțămîntul credinței? 
Așa şi pruncii au în ei sădit de la Dumnezeu 
simțămâîntul credinţei, chiar dacă nu-l pot spune. 

N-ai citit ce spune Cartea Sfîntă despre prunci: 
„Din gura pruncilor și a celor ce sug ai săvîrșit 
laudă“ (Matei 21, 16). Deci e vorba de o laudă 
a simţirii, chiar dacă nu a gurii. Dar de multe 
ori e mai de preţ o laudă a inimii decît a buze- 
lor. Căci se zice undeva: „Acest popor zadarnic 
mă cinstește cu buzele și cu inima este departe de 
mine“; iar în alt loc se arată limpede că pruncii 
au credință: „Cel ce va sminti pe aceștia mici 
care: cred în mine“ (Matei 18, 6)... Vezi cum 
însuşi, Domnul nostru lisus Hristos mărturisește 
că pruncii au credinţă. În alt loc ni se arată că 
Dumnezeu poate sfinți prin harul Său chiar și pe 
cei din pîntece: „Înainte de a ieși din pîntece 
te-am sfințit prooroc“ (Eremeia 1, 5). Cred că 
înţelegi, fiule, din cele arătate și din dreapta 
judecată, că pruncii au credință, deși nu pot măr- 
turisi prin viu grai. 

— Dar de ce, părinte, cînd se botează copilul 
îl duc nașii la botez și ei răspund pentru el? 

— Așa ne-a învăţat Sf. Biserică, că dacă ei nu 
pot să-și mărturisească credința, pot să mărturi- 
sească alții pentru ei. 

— Cum pot alţii să mărturisească credinţa pen- 
tru ei? 


— Întrebi, fiule, ca și cum n-ai cunoaște Sf. 
Scriptură. Nu-ţi aduci aminte cum pentru cre- 
dința celor 4 ce au coborit pe slăbănog de pe 
acoperiș în casă, Mteaziorul a iertat pe SR 
bănog: „Și văzînd lisus credința lor a zis slăbă- 
nogului: iartă-ţi-se ţie păcatele“ (Matei 9, 2). Vezi 
cum pentru mărturisirea credinţei unora se iartă 
păcatele altora? Apoi n-ai citit de fiica lui Iair, 
pe care o înviase Mintuitorul pentru credința 
tatălui ei? „Crede numai și va învia fiica ta“ 
(Luca 8, 50). Și tot așa au mărturisit sutașul pen- 
tru sluga sa, hananeanca pentru fiica sa. S-au 
botezat și case întregi, casa lui Ştefana, temni- 
nicerul şi toată casa lui precum se arată în: (1 Cor. 
1, 16; Fapte 16, 15; 16, 33). Toată casa, deci 
Și copiii. 

Sfinta Tradiţie ne-a lăsat îndemnul, ca să se 
boteze copiii pînă ce nu le cresc unghiile, iar pe 
mormintele primilor creștini s-au găsit inscripţii 
în care se spunea că aici se odihnește pruncul 
cutare de 8 zile și e botezat. 

Deci, poţi să vezi, fiule, că nici Sf. Scriptură, 
nici Sf. Tradiţie nu sînt străine de botezul prun- 
cilor și părerea că nu trebuie botezați pruncii este 
contrară dreptei credințe. 

— Părinte, ce se alege de pruncii care mor 
nebotezaţi? Că zic unii că tot merg în cer, deși 
sînt nebotezaţi. 

— O, fiule, şi-n aceasta se vede lipsa de dreap- 
ta credință. lată ce scrie în Sf. Scriptură: „Cine 
nu va crede va fi osîndit“ (Marcu 16, 16), iar 
altundeva: „Cel ce nu crede în Fiul nu va avea 
viaţă“ (loan 3, 36). Vezi cum se contrazic aceștia 
pe ei înșiși. Cum pot intra însă în cer și în viața 
veșnică fără credință? Dacă aceştia zic că pruncii 
aibiieia intră în cer, trebuie să aibă convingerea 
că ei și cred, căci fără credință nu pot vedea 
viaţa veșnică. Deci dacă pruncii pot intra în 
viaţa veșnică pentru că cred, de ce nu se pot și 
boteza? Dacă pot intra în viaţa veșnică se pot 
şi boteza, că mai mare e viaţa veșnică decît bote- 
zul. Cum pot primi ceva mai mare, iar ceva mai 
mic nu? 

— Așa este, părinte. Îmi dau seama că e mare 
lucru să ai o dreaptă judecată și în mare rătăcire 
poţi ajunge dacă-ţi lipsește dreapta judecată. 

Pr. 7. Mihălţan 


Veste bună 


(Urmare din pag. 1) 


iubim pe aproapele pînă la moarte, nu numai 
pentru dreptul firii, ci și pentru preacinstitul sînge 
vărsat pentru noi al lui Hristos, care ne-a porun- 
cit aceasta“ (p. 138). 

Iată, în sfîrșit, și alt text. 

„Voia lui Dumnezeu se face precum în cer așa 
şi pe pămînt, atunci cînd, precum s-a spus, nu ne 
mîndrim unii asupra altora, cînd sîntem uniţi în- 
treolaltă, nu numai fără pismă, ci și cu simplitate 
întru Împărtăşirea de dragoste, de pace și de 
bucurie, socotind cum se cuvine înaintarea aproa- 
pelui ca a noastră și rămînerea în urmă a aceluia 
ca o pagubă a noastră“ (p. 308). 

Cele cinci volume ale Filocaliei, cu care părin- 
tele profesor D. Stăniloae a îmbogăţit Teologia, 
sînt un izvor preţios pentru predica și trăirea 
creștină, hrănită dintr-o substanță autentic orto- 
doxă „Căci nu este deajuns, precum remarcă pe 
bună dreptate traducătorul Filocaliei, să-i spui 
omului să facă binele și să nu facă răul la ară- 
tare“ (Cuvînt înainte, vol. 1). 

El trebuie învăţat să cîştige anumite deprinderi 
lăuntrice, să capete un discernămînt clar între ceea 
ce este bine și ceea ce este rău; are nevoie să 
cunoască modele şi pilde vrednice de urmat, să 
ajungă spre cerul luminos al unei viețuiri morale. 

Cucerind aceste înălțimi, credinciosul întărit prin 
lucrarea harului dumnezeiesc devine un element 
activ în slujba binelui comun, în slujba semenilor 
săi. Filocalia este o comoară bogată de învățătură 
şi experiență a vieţii creștine, o chemare spre o 
cît mai strînsă comunicare cu Dumnezeu. 

Pentru mulți poate părea rugăciunea personală 
ca un „egoism religios“, ca un drum de depărtare 
de oameni, neștiind că a te ruga înseamnă a vorbi 
cu Dumnezeu și cel ce are exercițiul vorbirii cu 
Dumnezeu știe să vorbească și să trăiască în pace 
şi bună înţelegere cu semenii săi. 

Fără îndoială, în zilele noastre, se scrie și se 
vorbește mult în domeniul bisericesc. Este însă de 
lipsă ca propovăduirea și scrisul religios să fie 


ă plătită în numerar) 


+ Traian Chirilă 


În ziua de 12 mai 1976 a încetat din viaţă, 
doborîr după o lungă și chinuitoare boală, Traian 
Chirilă, cel ce timp de 39 de ani a fost ucenic. 
tipograf, meșter tipograf și mulv timp responsabil 
al Tipografiei eparhiale din Sibiu. 

Răposatul întru Domnul Traian Chirilă s-a 
născut la 9 noiembrie 1925 în orașul Sibiu. La 
virsta de 14 ani, intră ucenic la tipografie, la 
recomandarea mitropolitului Nicolae Bălan și tim 
de patru ani deprinde de la meșterii tipografi 
meșteșugul şi tainele tiparului, avînd în acest 
sens o înclinație deosebită. În 10 noiembrie 1943 
terminînd ucenicia se angajează culegător la Tipo- 
grafia Eparhială, funcţie pe care o deţine pînă 
la 1 martie 1948 cînd i se încredințează răspun- 
derea de conducător al tipografiei, funcţie pe care 
o deține pînă în noiembrie 1962. 

Simţindu-se șubrezit cu sănătatea, cere pensio- 
narea, care i se aprobă începînd cu data de 1 fe- 
bruarie 1968. 


În 16 septembrie 1944 s-a căsătorit cu Răulea 
Sofia, angajată şi ea la aceeași tipografie. 

În ultimul timp boala i s-a agravat şi înainte 
de a-și da obștescul sfîrșit a fost spovedit și 
împărtășit cu Sf. Taine. 

Aflînd despre vestea încetării sale din viață, 
Î.P.S. nostru Mitropolit Nicolae a delegat pe 
P.C. vicar Ir. Belaşcu și P.C. consilier cultural 
Gh. Papuc ca împreună cu cei doi preoți de la 
parohia Sibiu-Inferior, P.C. 1. Chioariu și TI. 
Burcuș şi P.C. V. Cheșcu (Ocna Sibiului), să 
săvirșească slujba înmormîntării, care a avut loc 
în biserica parohială, vineri 14 mai 1976, ora 14, 
răspunsurile fiind date de un cor restrins de 
studenţi teologi sub conducerea P.C. prof. Gh. 
Şoima. 

Despre viaţa și activitatea răposatului Tr. 
Chirilă a vorbir P.C. vicar Tr. Belașcu, care a 
scos în evidență faptul că adormitul în Domnul 
a activat sub fericita păstorire a ultimilor trei 
mari mitropoliți ai Ardealului: N. Bălan, N. Colan 
şi Î.P.S. Nicolae Mladin, actualul nostru arhi- 
episcop și mitropolit. Ir. Chirilă, a spus P.C. Sa, 
nu a 3 numai un simplu tipograf care cunoștea 
foarte bine meseria sa, ci și un scriitor, căci el 
nu numai culegea litere pentru articolele și căr- 
țile pe care le tipărea ci își însușea și conținutul 
lor, astfel că el a putut să scrie articole şi chiar 
o carte despre meșteșugarii români din Sibiu. 

A vorbit de asemenea P. C. pr. T. Burcuș, răpo- 
satul fiind enoriaș din sectorul său. 

Sicriul cu rămășițele pământești ale celui ce a 
fost vrednicul tipograf Traian Chirilă a fost dus 
cu carul mortuar la cimitirul comunal din Sibiu, 
unde P. C. pr. I. Chioariu a citit rugăciunile de 
iertare și a pecetluit groapa în nădejdea învierii 
obşteşti. 

Dumnezeu să-l ierte și să-l odihnească. 

Pr. 7. Burcuş 


2. Sf. Taină a Mirungerii 


(Urmare din pag. 2) 


alte, cu toate că mulți creștini nu-și dau seama 
de aceasta, iar alții nu cunosc lucrarea Tainei 
acesteia; iar alții după cuvîntul apostolului se 
îndoiesc chiar că există Duhul Sfint din pri- 
cină că atunci cînd au primit această Taină erau 
nevîrstnici și neînstare de a judeca, iar odată 
ajunși la vîrsta priceperii, ei s-au înrăutățit și 
s-au orbit sufletește... Așa dar Taina Sfîntului 
Mir își face roadele sale în toţi cei ce-L primesc, 
dar nu toți simt darurile ce se pogoară peste ei 
şi nici nu se grăbesc toţi să tragă folos din 
această comoară ce li se dă“ (Nicolae Cabasila). 
Pr. conf. Ioan 1. Ică 


hrănit din substanţa gîndirii și trăirii patriotice. 
Se pare că în activitatea noastră gîndim mai puţin 
și facem și mai puţin. Și aceasta tocmai într-un 
timp în care valoarea și demnitatea omului se vali- 
dează prin fapte. 

Putem să întărim credința dacă îi arătăm rolul 
şi funcția ei în viață, dacă se manifestă prin roade, 
așa cum s-a manifestat în viaţa primilor creştini, 
în viața bărbaţilor care au dus o viață îmbună- 
tățită şi prin aceasta au fost raze de lumină în 
mijlocul semenilor lor. 

Filocalia ne oferă o astfel de comoară și cale 
de slujire lui Dumnezeu și oamenilor. Ea se 
așteaptă gustată și urmată în primul rînd de cei 
ce sînt învestiţi cu puterea îmbunătăţirii vieţii cre- 
dincioșilor, adică de noi de preoţi. 

Părintele VASILE 

Tradiţie și actualitate în umanismul literaturii noastre 


Cultura românească, ce a răzbit eroic prin atî- 
tea vitregii ale istoriei, are în miezul ei de foc 
calitatea supremă a omeniei; sumă de virtuţi prin 
care poporul român a ieşit la liman din toate 
încercările și nedreptăţile trecutului, regăsindu-și 
libertatea și demnitatea, forța de a-și reînnoi cu- 
noștiința, puterile morale, pentru a putea pune 
umărul la dezvoltarea civilizaţiei. Străbate prin 
paginile  predosloviilor cărţilor vechi is Are 
înaltă în birnința adevărului şi în dreptatea isto- 
riei; strălucește în opera cronicarilor setea de ade- 
văr şi de emancipare, într-o epocă de adinci sufe- 
vămțe şi de necurmate războaie. De la învăţăturile 
Imi Neagoe Basarab la sacrificiul suprem al Brin- 
coveanului şi al fiilor săi nevinovaţi, trece firul 
roșu al iubirii de semeni, al solidarităţii cu prin- 
cipiile morale, cu înţelepciunea și respectul tra- 
diţiei, al temeliilor de viaţă specifice acestui po- 
por, la Cantemir, savantul domn nefericit că pla- 

său de scuturare a jugului otoman nu i-a 
reușit; el pune în cărțile sale adincimea gîndirii 
populare şi erudiția veacului, așa cum marele 
ierarh Antim Ivireanu crede în prestigiul filo- 
zofiei, al gîndirii creştine, difuzată din Țara 
Ramânească în toate direcţiile sud-estului european. 
Stolnicul Cantacuzino și spătarul Milescu, o dată 
cu cărțile populare de substanță filozofică, de 
amintiri istorice sau de sinteze morale (Pildele 
filosofeşti) concep cultura noastră ca o vastă sin- 
teză a tradițiilor orientale şi occidentale, ca o 
sursă de nou avint umanist, pînă departe în ţările 
Orientului, tiparnițele noastre lucrind cărți pentru 
imense întinderi de culturi şi civilizaţii, de la 
Veneţia pină la țărmurile Eufratului, nu numai în 
țările balcanice de care eram atît de legaţi. 

Școala ardeleană a adăugat dimensiuni occiden- 
tale, acestei culturi umaniste reînnoind legăturile 
romanice, secole la rind întrerupte prin jocul ne- 
fericit al istoriei. Și tocmai studiul istoriei și al 
limbii era necesar pentru lupta dramatică împo- 
triva apăsării, pentru dovedirea drepturilor acestui 
popor plin de omenie şi înnobilat prin suferinţe 
de veacuri, cauzate de puteri pe care nu le putea 
covirși; totdeauna poftele şi armele s-au îndrep- 
tat contra celor mai puţini şi mai slabi. Dar ceea 
ce nu am avut înafară, pe plan politic şi militar, 
în trecut, am dobindit înlăuntru: așezarea vieţii 
obștești pe temeliile solidarității şi ale eroismului 
capabil să înfrunte orice greutăţi; de unde vibrația 
umanistă a culturii noastre moderne şi acea sin- 
teză unică la noi între clasicism, iluminism şi 
romantism, cu puteri de creaţie care au surprins 
pe mulți erudiţi europeni. 

Pleiada nobilă a Școlii ardelene care a pus 
temelia cunoaşterii istorice, filozofice, lingvistice, 
raționaliste a trecutului, pentru a înălța lupta 
viitoarelor generaţii spre izbinzi definitive, şi-a 
prelungit ecourile în cei mai moderni scriitori şi 
ginditori români. Eminescu a admirat pe Șincai, 
pe Maior, după ce generaţia de la 1848 a învățat 
nu numai carte dar şi simţire românească, ştiinţa 
de a înfrunta nedreptăţile şi violența oprimărilor, 
pe cărțile ginditorilor și luptătorilor ardeleni. 
Lucian Blaga în zilele noastre a scris o carte ad- 
mirabilă „Gindirea românească din Transilvania 
în secolul XVIII“, punind în lumină umanismul 
tradiției şi ideile fertile ale primilor noştri scrii- 
tori moderni. 

Dar cea mai înaltă sinteză umanistă, cu specific 
românesc, în condiţii de luptă acerbă pentru liber- 
tate şi progres, ne-a dat-o într-un perfect stil 
modern, cu o limbă de mare sugestie şi cu infinite 
nuanțe de energie şi culoare, generaţia primilor 
clasici din rul anului 1848. Paginile acelui mu- 
cenic sfint al credinţei în dreptățăle poporului care 
a fost N. Bălcescu şi cuvîntul de foc de peste 
munţi al lui Avram lancu, ca şi cărțile lui 
Heliade, Alecsandri, Bolintineanu, Bolliac, Gri- 


gore Alexandrescu sînt străbătute de valori uma- 
niste dintre cele mai generoase, afirmînd țelul 
suprem al emancipării, al înălțării neamului și 
a omului, în deplină frăție cu semenii ui de 
pretutindeni. Lupta acestei culturi cu substanță 
umanistă nu a rămas fără rezultat: a venit acum 
un secol Peeilenja, apoi Unirea cea mare din 
1918 şi deplina înflorire şi afirmare pe plan 
mondial a culturii noastre din ultima jumătate a 
secolului. Literatura interbelică a fost străbătută 
de toate ideile Iumii în grabnică prefacere, dar 
deasupra tuturor experimentelor s-a ridicat uma- 
nismul românesc atit de pregnant al operei lui 
Sadoveanu, Rebreanu, Blaga, Arghezi, Camil Pe- 
trescu, Bacovia, ca și gindirea enciclopedică, de 
mare profunzime şi de vibrații umaniste, asociind 
învățătura antică la aspiraţiile moderne ale unei 
culturi naţionale de prestigiu, a Iui lorga sau Lovi- 
nescu, umaniști reputați şi spirite europene de 
primă -mărire. Gindirea şi opera lui Călinescu, 
Vianu, Perpessicius au fertilizat sensibilitatea scrii- 


torilor de astăzi, care duc mesajul culturii noastre 
umaniste pe meridianele lumii. 

Am înregistrat cu satisfacţie în ultimii ani reedi- 
tarea ate, pd de mare prestigiu din cultura noas- 
tră și -au apărut opere actuale de adînc ecou, 
reflectind realitatea din jurul nostru, cărți sem- 
nate de Marin Preda, Z. Stancu, Al. Philipide, 
Geo Bogza, loan Alexandru, stau azi în librării 
alături de Psaltirea lui Coresi din 15377, Didabiile 
lui Antim Ivireanu, Hronica românilor a lui G. 
Șincai, de masivele tomuri de scrieri ale lui 
Heliade, Caragiale, Delavrancea, Lovinescu, Pom- 
piliu Constantinescu, lorga. 

Cine vrea să înțeleagă de ce prestigiul României 
s-a impus în politica popoarelor şi în arena dez- 
baterilor de astăzi să se oprească o clipă şi la 
fondul de idei al literaturii române, la specificul 
gindirii şi al limbii ei romanice, cu iradiații dm 
vechime către toate colțurile lumii, cu idealwrile 
de frăție, dreptate, libertate şi progres din ope- 
vele noastre literare reprezentantive. Ele sînt ga- 
vanția propăşirii naţionale la care s-au angajat 
românii de pretutindeni. 

Dr. Gh. Bulgăr 


Mănăstirea Cozia 


Între vechile noastre așezări mănăstirești, ca de 
exemplu: Vodița, amintită în timpul domniei lui 
Vladislav voievod (1364—77), Tismana (1377— 
78), se numără și Mănăstirea Cozia, întemeiată în 
a doua jumătate a secolului al XIV-lea (1388), 
cu hramul „Sfînta Treime“. 

Mănăstirea Cozia, monument istoric de gradul 
întîi, este importantă și prin însemnătatea ei cul- 
turală, fiindcă în cei aproape 600 de ani de la 
zidirea ei, multe figuri de călugări s-au format 
aici, ajungînd ierarhi vestiți și oameni de cultură 
cu rosturi de seamă în istoria poporului român. 

Istoricește, Mănăstirea Cozia ne amintește de 
voievodul Mircea cel Bătrîn, adevăratul ei ctitor, ca 
și de alți domnitori români. Din punct de vedere 
artistic, Cozia oferă cercetătorilor un bogat, inte- 
resant și variat material privimd arhitectura, 
sculptura în piatră, lemn și pictura murală; iar 

oeţilor și scriitorilor le inspiră teme în lucrările 
iza literare. 

Zidirea Mănăstirii Cozia a început în primă- 
vara anului 1387, iar „sfințirea bisericii celei mari 
a avut loc... în ziua de 18 mai 1388 — serbarea 
Sfintei Treimi, hramul mănăstirii, cu două zile 
înainte de scrierea celor două hrisoave“; prin care 
Cozia intră în istorie ca o instituţie juridică 
organizată cu stareț, călugări, moșii, privilegii 


ș. a.m. d. 
Terminarea definitivă a lucrărilor a mai întîrziat, 
zugrăvirea interiorului isprăvindu-se — probabil 


— în cursul anului 6899, adică între 1 septembrie 
1390 şi 31 august 1391. 


Printre cele mai vechi biserici românești care 
au împrumutat stilul bizantin se numără și Mănă- 
stirea Cozia care: însă înfățișează trecerea între 
stilul bizantin împrumutat și între stilul bizantin 
împămîntenit la noi. 

Mănăstirea Cozia este un monument istoric și 
artistic în plan treflat (trilobat), compus dintr-un 
naos foarte spaţios, mult lungit, cu absidă cen- 
trală la răsărit și două abside laterale; naosul 
este despărţit de pronaos printr-un zid gros de 
1,53 m, străpuns la mijloc de o ușă. 

Biserica de la Cozia este construită din blocuri 
mari de piatră, alternînd cu cărămidă aparentă. 
În exteriorul ei se remarcă o bogată și variată 
sculptură în piatră. Privind ancadramentele celor 
şapte ferestre ale naosului și altarului, originale 
din timpul lui Mircea cel Bătrîn, ne apar variate 
motive, fiindcă fiecare fereastră are desenul și 
sculptura ei, în piatră, diferită. Pentru a se evita 
monotonia, execuția sculpturii nu se repetă. 


Altă formă de ornamentare a Coziei este deco- 
rul de cărămidă ce înconjură cercul rozetelor și 
arcadelor ferestrelor, ca și cruciulițele fin execu- 
tate în ceramică, care formează cîte un semicerc 
deasupra lor. Există aici 15 rozete originale, din 
care patru se află la baza turlei, care împodobesc 
ctitoria voievodală de la Cozia, la care, de ase- 
menea, nu se repetă modelele sculptate în piatră. 

Picturile din pronaos se păstrează originale din 
secolul al XIV-lea, nerefăcute deloc, de stil pur 
bizantin, cum se poate observa în primul registru, 
unde sînt pictați marii pustnici, în continuare 
Sinoadele ecumenice, Sinaxarul și Acatistul Maicii 
Domnului, pe peretele de răsărit. 

Cea mai importantă refacere, cunoscută după 
întemeiere, este între anii 1580—1590, cînd sub 
domnia lui Mihnea Voievod al II-lea, egumenul 
Coziei, Amfilohie ieromonahul, zidește din teme- 
lie paraclisul de la sud, cu hramul „Adormirea 
Maicii Domnului“, întărind și zidul cetăţii în 
partea Oltului. 

Neagoe Basarab, Domnul Ţării Româneșu 
(1512 — 1521), face îmbunătăţiri la Cozia. 
»+.. S-a înnoit biserica cea veche și au pus icoane 
prea frumoase: Sfînta și nedespărțita Troiţa și 
Prea Curatei despuitoare a lui Dumnezeu Naăscă- 
toare și pururea Fecioara Maria și alte poale de 
analoghii și odăjdii multe și frumoase...“. Acest 
domnitor reface și chiliile, păstrîndu-se de la «d 
„Fîntina lui Neagoe 1517“ de sub balconul de la 
nord, cu cei doi stilpi de piatră artistic sculptați 
şi leul executat în piatră, indicînd influenţa ita- 
liană, de la Florenţa. 

Cuitorul care restaurează Mănăstirea Cozia, mai 
mult decît alţii, este voievodul Constantin Brîn- 
coveanu (1689—1714). În timpul lui se adaugă 
pridvorul *din faţa bisericii, pictează din nou și 
se restaurează pictura în naos și altar. Din această 
perioadă datează cele două candelabre, cel din 
naos are, data confecţionării — 1691. În arhitec- 
tura camerelor de la Cozia, Brincoveanu inter- 
vine prin introducerea celor 4 foișoare și 6 camere 
boltite. 

După anul 1800, Mănăstirea Cozia suferă multe 
refaceri, prin dărimarea unor părți din chilii, 
care se întindeau pînă la șosea, careu închis, for- 
mînd cetatea de apărare și prin zidiri din nou, 
lucrările desăvirşindu-se între anii 1846—1863. 

În anii noștri 1958—1962, Mănăstirea Cozia a 
trecut printr-o restaurare generală, cea mai im- 
portantă în istoria ei, bazată pe cercetări, proiec- 

(Continuare în pag. 4) 

Alte tradiții românești străvechi 


Viţa de vie și vinul (|) 


Se știe că întinse zone ale țării noastre sînt 
extrem de propice viticulturii. Dacă faima podgo- 
riilor din unele zone datează de multe secole, în 
ultimele decenii cercetările și experimentele știin- 
țifice inițiate de stat nu numai că au dus la ridi- 
carea calităţii vechilor soiuri și la extinderea supra- 
fețelor cultivate cu viță de vie în regiunile cu 
tradiție, dar au afectat viticulturii zone noi care 
în foarte scurt timp au devenit vestite. Cu sigu- 
ranță că mîine linga numele Murfatlar, lingă Cot- 
nari, Panciu, Odobeşti, Valea Călugărească, Dră- 
gășani, Tîrnave etc. — nume de mult consacrate — 
se vor afirma altele. Competivitatea internațională 
a vinurilor românești va fi în continuă creștere. 
Medaliile de aur care le-au fost acordate le situează 
deja la o cotă de înalt prestigiu în bursa mondială 
a vinurilor. Ele sînt preferate chiar unor varietăţi 
consacrate produse în ţările riverane Mediteranei, 
unde strugurii au un conținut ridicat de zahăr. 
Dar nu numai procentul de alcool, ci și culoarea, 
gustul, aroma sau buchetul fac parte din calitățile 
unui vin. În vinurile românești aceste calități sînt 
întrunite într-un dozaj cu totul particular, ceea 
ce le creează o identitate în care savoarea este 
principala caracteristică. 

Existenţa formei sălbatice a viței de vie în spa- 
țiul românesc — așa numita lăuruscă pe latinul 
labrusca) — este încă o dovadă a faptului că 
planta nobilă se simte aici la ea acasă, la fel ca 
mărul, părul, cireșul etc. de care sînt pline livezile 
noastre. Dar aceasta mai dovedește și vechimea 
viticulturii în spaţiul carpato-dunărean, poate încă 
din preistorie. Prima atestare scrisă este a lui 
Herodot (sec. V î. Chr.) care vorbind de sciți spune 
că în ceremoniile lor ei utilizau atît vin indigen 
cît și grecesc importat în amfore. În cadrul sărba- 
toririi publice a unei victorii ei își cinsteau vitejii 
înmînîndu-le o cupă cu vin. Apoi din fiecare sută 
de prizonieri ei sacrificau tot atunci cîte unul, dar 
numai după ce li se turna pe cap un vas cu vin. 
Jertfa era sortită zeilor și vinul socoteau că 
purifică. Credeau în numurire şi de aceea, la moar- 
tea unui conducător, îi îngropau și paharnicul ca 
să aibă cine-l servi cu vin în cealaltă lume. Totuși 
cinci secole mai tîrziu poetul Ovidiu (43 a. Chr.— 
17 p. Chr), în scrierile sale din exilul la Tomis 
spune că acolo nu se cunoștea vița de vie. Afir- 
maţia este surprinzătoare pentru că arheologii noș- 
iri au descoperit în Dobrogea podoabe de metal şi 
piese de ceramică pe care motivul strugurelui sau 
al frunzei de viță este frecvent. 

Informația privind extirparea viței de vie la 
daci o avem din aceeași vreme de la geograful 
Strabo (66 a.Chr. 26 p. Chr.). El spune că pe 
vremea regelui Burebista (sec. 1 a.Chr.) marele 
preot Deceneu a convins pe daci să distrugă viile 
dacă vor ca neamul lor să nu decadă. Că dacii 
s-au lăsat numai pe jumătate convinși o dovedește 
faptul că trei termeni specifici din limba lor şi-au 
prelungit viaţa, intrînd în limba urmașilor lor 


români: strugure, butuc și curpen. Nu încape 
însă îndoială că după dispariţia lui Deceneu dacii 
i-au uitat sfatul, pentru că la aproape un secol şi 
jumătate de la înfrîngerea lor și transformarea 
ţării în provincie romană, un urmaș al cucerito- 
rului Traian, împăratul Decius (249—259 p. Chr.), 
ca să reafirme stăpînirea sa peste Dacia bate o 
medalie simbolică, pe o parte cu chipul său, iar 
pe cealaltă cu următoarea reprezentare a provin- 
ciei: o femeie încadrată de dei copii, ea purtind 
în mînă un drapel militar roman, unul din copii 
un mănunchi de spice, iar celălalt un ciorchine de 
struguri. lată deci că chiar pentru italici Dacia 
era „felix“ și prin viticultura ei. Ocupaţia cu- 
noscută coloniștilor romani, viticultura s-a extins, 
impunînd limbii în curs de formare o serie de 
termeni latini care i-au înlocuit pe ai băștinașilor 
daci. Viţă, vie, must, vin, vinaţ, poaşcă, călcător, 
lin, îmbăta, beat, beţiv, vinicer (luna septembrie), 
poamă, sînt termeni de origine latină. 


Descoperit la Șimleul Silvaniei și datat din sec. 
IV, un colier de aur cu un cosor și o foarfecă de 
vie, precum și cu podoabe reproducînd frunze de 
viță, indică preocupări viticole şi în epoca migra- 
ției popoarelor. Din sudul în nordul Transilvaniei 
locuri sau așezări cu numele de Valea Vinului sînt 
pe cît de frecvente, pe atît de vechi. Venirea sla- 
vilor găsește nomenclatura esențială gata fixată. 
Din limba lor se impun doar cîţiva termeni secun- 
dari: poloboc, drojdie, teasc, tescovină, cristovul 
viilor (14 septembrie, sau Ziua Crucii — în slavă= 
krest — dată cînd începea culesul) sau podgorie. 
Acest ultim termen nu trebuie să ne mire. El era 
uzual numai în Moldova şi "Ţara Românească, 
corespondentul său transilvan rămînind pînă azi 


"latinul vie. Or, în vremea veche pînă tirziu în 


sec. XVIII—XIX terenuri cu viță de vie posedau 
numai domnitorii, boierii și mănăstirile, a căror 
limbă oficială era slavona. În Transilvania nu era 
așa. Și țăranii au avut iniţial vii, din moment ce 
la 1351 regele Ludovic cel Mare le crește dijma 
în vin către stăpînul feudal de la a 10-a parte 
la a 9-a. Curînd însă feudalii vor pune mîna pe 
toate proprietăţile țărănești de pămînt, cu excep- 
ţia celor aflate pe „fundus regius“. În Țara Ro- 
mânească s-au păstrat documente privind danii de 
ocine cu vii făcute de Mircea cel Bătrîn, precum 
şi unele acte ale sale întărind astfel de posesii, 
deci indicînd danii mai vechi ale înaintașilor săi. 
În Moldova, mitropolitul Iosif, întocmind la 
1407 un inventar al averilor Mănăstirii Neamţ, 
înscrie printre acestea două moșii și două vii, 
menţionind că una dintre ele i-a fost dăruită de 
Petru al Mușatei (1374—1391). 

lată deci că viţa de vie și vinul au fost cunos- 
cute în spaţiul românesc din cele mai vechi tim- 
puri. Vom vedea că în legătură cu ele poporul 
nostru a avut şi o serie de alte tradiții. 


C. L. Dragu 


Hramul Mănăstirii Brâncoveanu de la Sîmbăta de Sus 


Duminică, 15 august 1976, Mănăstirea Brânco- 
veanu de la Simbăta de Sus, jud. Brașov, a trăit 
clipe de mare sărbătoare și de intensă trăire du- 
hovnicească: Adormirea Maicii Domnului, care este 
și hramul mănăstirii. Totodată s-au împlinit 320 
de ani de cînd vornicul Preda de Brâncoveni a 
înălțat la Sîmbăta de Sus prima bisericuță de 
lemn. Tot acum s-au împlinit 30 de ani de cînd 
biserica lui Brâncoveanu a fost tîrnosită după 
lucrarea de restaurare efectuată pe timpul mitro- 
politului Nicolae Bălan. 

Încă în ajunul sărbătorii Adormirii Maicii Dom- 
nului, Înalt Prea Sfinția Sa Mitropolitul Nicolae 
al Ardealului împreună cu P.C. vicar Tr. Be- 
Hașcu, P.C. Isidor Todoran, rectorul Institutului 
Teologic Universitar din Sibiu, P.C. consilieri 
M. Colotelo și Gh. Papuc și P.C. Alexandru 
Moisiu, profesor la Institutul Teologic Univer- 
sitar din Sibiu, au sosit la sf. mănăstire, unde, 
la altarul din pădure, s-a săvârșit slujba vecerniei, 
iar după ora 9 seara Prohodul Maicii Domnului. 

În ziua sărbătorii, la Sf. Liturghie arhierească 
săvîrşită de Î.P.S. Mitropolit Dr. Nicolae Mladin 
al Ardealului împreună cu un sobor de preoți și 
diaconi au participat credincioși care au venit să-și 
întărească credința, să primească dar și putere de 
Sus pentru viaţa lor duhovnicească. 


Cu tor timpul nefavorabil, Sf. Liturghie s-a 
săvîrşit la altarul din mijlocul pădurii de fag, 
unde credincioșii veniţi în pelerinaj au rămas tot 
timpul, neclintiţi, în preajma sf. altar, rupţi de 
gîndurile păcătoase, pregătiţi, o bună parte din- 
trei ei, să primească pe Lisus-Domnul în Sf. 
Cuminecătură, cu toate darurile Lui, cu inimile 
rugătoare către Sf. Fecioară Maria ca să le ajute 
să fie mai buni, mai virtuoși, mai plini de cre- 
dință. 

În cursul Sf. Liturghii a fost hirotonit în dia- 
con candidatul la preoţie Nicolae Mărginean. 

La sfîrșitul Sf. Liturghii au vorbit: 

P.C. arhim. Veniamin Tohăneanu, starețul 
Mănăstirii Brâncoveanu, care a prezentat pe scurt 
istoria mănăstirii și a îndemnat pe credincioși la 
iubire caldă și stăruitoare față de Maica Dom- 
nului, față de rînduielile noastre străbune; 


P.C. protopop Romul Zaharia (Făgăraș), care 
a arătat importanţa acestei mănăstiri pentru viaţa 
și trăirea credincioșilor în Țara Făgărașului, fiind 
în trecut ca și astăzi un centru viu de trăire orto- 
doxă; 

P. C. rector Is. Todoran, care a scos în lumină 
roadele Sf. Liturghii, arătînd necesitatea de a ne 
adînci credinţa și dragostea față de Hristos, Mîn- 
tuitorul Iisus Hristos, fiind prezent și în chip 
văzut pe masa sf. altar; 


Sf. Vasile cel Mare 
împotriva patimei beţiei *) 


În grija sa de a ne izbăvi din răutăţile patimi- 
lor, Sfîntul și Marele Vasile s-a ocupat și de una 
din patimile cele mai des întilnite, în care am 
putea ajunge, patima beţiei:. Ea este, după cum 
spune acest Sf. Părinte, ca „un demon“ care intră 
în viața omului, cu voia lui și chiar din pricina 
aceasta îl muncește amarnic, ducîndu-l la cea din 
urmă cădere. 

Beţivi au fost și se găsesc totdeauna și sînt 
destul de dese cazurile de destrămare a vieții 
omului și a familiilor, pricinuite de cei prinși în 
mrejele beţiei. 

Vreme de șapte săptămîni se ostenise Sf. Vasile 
cel Mare, noaptea și ziua, în predica: „Cuvîntul 
evanghelic plin de har dumnezeiesc“ să conducă 

e credincioșii săi pe calea mîntuitoarelor porunci. 
n urma acestor osteneli, unii dintre ascultători 
au dovedit fapte bune și s-au făcut vrednici de 
„Taine sfinte“. Dar din cauza „unei plăceri deșarte“ 
alții s-au făcut pricină de grea osîndă. Din cauza 
beţiei au ajuns „să se zădărnicească întreaga oste- 
neală și curajul de lucru“ al Sf. Vasile. 

O astfel e stare, pricinuită de beţie, aduce în 
graiul Sf. Vasile cuvinte ca acestea: „Nu îmi 
ajung lacrimile să-i pling. Din cauza vinului și 
a băuturii s-a făcut atîta vătămare sufletească.“ 
„Vinul e dat omului ca un dar de la Dumnezeu, 
spre întrebuințare înțeleaptă în slăbiciunile lui.“ 
Fiind însă cu necumpătare folosit, el se face pri- 
cină de pierzare, de cădere și necinste, ajungînd 
din stăpîn al băuturii, rob al ei. Ajuns omul pradă 
acestei patimi, ea stăpînește în sufler prin plăcere, 
iar în trup prin amăgire. „Beţia este mama rău- 
tăților și vrăjmașă a virtuţii“, schimbîndu-l pe om 
din cumpătat în necumpătat. 

Dacă omul și-a dat trupul beției, pe urma căreia 
vin plăceri şi patimi necuviincioase, el coboară la 
o stare de înjosire. Starea beţivului e descrisă așa 
de amănunțit de către Sf. Vasile, încît cei robiți 
acestei patimi sînt vrednici de plins. Beţivii sînt 
atît de pierduţi în patima lor, care îi poartă ca 
niște valuri pe marea înfuriată a vieţii, încît ei 
nu caută un liman și un loc de refugiu. „Setea de 
vin nu se vindecă ușor, ci ea crește tot mai mult, 
căci focul care se aprinde în trupul bețivului 
aprinde dorința și mai mare după băutură.“ 

Urmările beţiei, pe care le arată Sf. Vasile, nu 
privesc numai pe cel pătimaș, ci ele se resimt și 
în societatea în care se mișcă bețivul. 

Jalnică privelişte este pentru ochii unui creștin 
beţivul! Bărbat în toată firea, care se cuvine să 
fie în toată vrednicia unui om luminat, din cauza 
beţiei ajunge să-și pregătească o bătrineţe înainte 
de vreme. 

După ce zugrăvește patima aceasta în toată 
urîțenia ei Sf. Vasile se întreabă asupra izbăvirii 
din mrejele ei, folosind astfel de îndemnuri către 
creștini: „Postirea să fie leac tămăduitor al beției. 
Psalmul să înlocuiască cîntecul de rușine. Să ple- 
căm genunchii la rugăciune, după pilda vameșului. 
Pe cei pătimași să-i facem părtași la lucrarea rugă- 
ciunii însoțită de fapte bune, ca în felul acesta 
să ni se ierte păcatele făcute din negrijă.“ 

Prietenia care se pregătește prin beţie e pe cît 
de rea, pe atît de nestatornică. Despre o astfel de 
prietenie, zice Sf. Vasile: „Ai început cu prietenia 
şi ai sfîrșit cu dușmănia.“ Căutind să-i aducă la 
cumpătare pe ascultătorii săi, Sf. Vasile mai arată 
că grijă se cuvine să aibă nu numai cei cuprinși 
de patima beţiei, dar și cei care poartă în sufletul 
lor întristare pentru cei căzuţi în patimă. Să se 
roage pentru ei și să le aducă cuvînt cuviincios 
de îndreptare și întoarcere de la calea acestei 
patimi. 

Cuvîntul Sf. Vasile este bun remediu împotriva 
beţiei. El ne cere înţelepciune și stăpînire de sine, 
atit în privința înfrînării trupești cît și a celei 
sufletești. Călăuziţi de îndemnul acestui Sfînt, să 
stăm bine și cu luare aminte la tot restul vieţii 
creştine, care ne vrea ridicați deasupra patimilor 
și înălțați prin virtuţi. 

Arhim. $. Popescu 


* Retipărire din Îndrumătorul bisericesc pe anul 1967. 


P.C. vicar Tr. Belașcu, care a insistat cu deo- 
sebire asupra temeiurilor pentru care cinstim pe 
Sfinta Fecioară Maria. 

A urmat apoi cuvîntul de învățătură al Î.P.S. 
Mitropolit Nicolae al Ardealului, care a arătat cu 
cîtă bucurie a venit la Mănăstirea Brâncoveanu 
deoarece se consideră fiul acestei mănăstiri, unde 
a fost tuns în monahism, iar vieţuitorii mănăstirii 
frați ai Înalt Prea Sfinţiei Sale. 

(Continuare în pag. 4) 

TELEGRAFUL ROMÂN 


IA E PRM A' ŢII 


O în 6 iunie 1976, Biserica Ortodoxă Română 
a sărbătorit cea de-a 28-a aniversare a intronizării 
Întiistătătorului ei, Prea Fericitul Părinte Patriarh 
Justinian. Cu această ocazie în paraclisul din 
palatul patriarhal s-a săvârşit un Te-Deum, la care 
au Iuat parte P.S. Episcop Antonie Ploieşteanul, 
vicar patriarhal, P. S. Episcop-vicar Roman lalo- 
miţeanul, P.C. părinţi consilieri patriarbali şi ai 
Arhiepiscopiei Bucureștilor, profesori ai Institutu- 
Iui şi Seminarului teologic, stareţi de mănăstiri, 
funcţionari superiori din Administraţia  Patriar- 
bală, protoierei, preoţi şi reprezentanţi ai chedin- 
cioșilor. 

A urmat o recepție în cadrul căreia P. S. Episcop 
Antonie Ploieşteanul a adresat Întiistătătorului 
Bisericii noastre cele mai călduroase urări de sănă- 
tate, ani mulţi şi rodnică activitate în fruntea 
Bisericii noastre strămoșești. 

În răspunsul său, Prea Fericitul Părinte Patriarh 
Justinian a mulțumit P. S. Sale şi tuturor celor pre- 
zenţi pentru urările adresate. 

Recepţia s-a desfășurat într-o atmosferă de 
bucurie duhovnicească. 

O în clădirea nouă de la Mănăstirea Putna, 
clădire ridicată prin purtarea de grijă a Î.P.S. 
Mitropolit lustin al Moldovei și Sucevei și cu 
sprijinul Direcţiei Patrimoniului Cultural Naţional, 
s-a redeschis, în 5 iulie 1976, muzeul „Ștefan cel 
Mare“. 

Dispunînd de cele mai bune condiţii de pre- 
zentare, muzeul reunește vechi obiecte de artă, 
documente originale și valoroase mărturii arheo- 
logice privind personalitatea voievodului Ștefan 
cel Mare (1457—1504) şi lupta poporului nostru 
pentru neatîrnare, pentru apărarea ființei sale 
naţionale şi a evlaviei străbune. 

0 La Seminarul teologic din Caransebeș, actuala 
capelă dovedindu-se a fi cu totul neîncăpătoare, 
prin grija Arhiepiscopiei Timișoarei și Caransebe- 
şului s-a ridicat o biserică nouă, în curtea semi- 
narului. 

Fondurile necesare s-au realizat din dotaţiile 
acordate de cele trei Eparhii care se îngrijesc de 
seminar: Arhiepiscopia Timișoarei și Caransebeșu- 
lui, Episcopia tului şi Episcopia Oradiei. 

Noua biserică va împlini nevoile Școlii de cîn- 
tăreți și Seminarului teologic, elevii avînd posibili- 
tatea să efectueze în condiții optime practica litur- 
gică și omiletică atît de necesară pregătirii lor. 

e Duminică, 11 iulie 1976, Î.P.S. Mitropolit 
Nicolae al Banatului, însoțit de P.C. pr. Ilie 
Maier, vicar administrativ, a vizitat parohia 
Dumbrăviţa. Cu acest prilej, Înalt Prea Sfinţia 
Sa a asistat la Sf. Liturghie, în cadrul căreia 
C. preot Nicolae Bistrian a predicat despre slu- 
jirea aproapelui. 

În cuvîntul rostit, Î.P.S. Mitropolit Nicolae 
a împărtășit, celor prezenţi odată cu arhierești 
binecuvântări, în area de a contribui cu toate 
posibilitățile la împlinirea dorinței pe care o au 
de a-și zidi o biserică corespunzătoare nevoilor lor 
duhovniceşti. ! 

În cursul aceleiași zile a fost cercetat terenul 
de amplasare a viitorului sfint locaș, macheta și 
planurile întocmite. 


Duminică, 18 iulie 1976, Înalt Prea Sfinția Sa, 
însoțit de P.C. diacon Victor Miţiga, secretar 
eparhial, a făcur o vizită canonică în parohia 
în rate cu prilejul prăznuirii hramu- 
UI, 

Î.P.S. Mitropolit Nicolae a fost întimpinat de 
soborul preoților și de mulțimea credincioșilor, 
asistind apoi la Sf. Liturghie urmată de sfințirea 
prinoaselor și înconjurarea bisericii. 

La sfîrșit a avut loc o agapă la care au parti- 
cipat corul, consiliul parohial și credincioșii pre- 
zenţi. 

Duminică, 1 august a.c., Întiistătătorul Mitro- 
poliei Banatului a descins în “parohia Timișoara 
1/3, unde a asistat la Sf. Liturghie. Încheindu-se 
serviciul religios, P.C. pr. Dumitru Antonescu, 
parohul locului, a mulțumit Înalt Prea Sfinţiei 
Sale în numele credincioşilor pentru că i-a vizitat 
şi a prezentat pe scurt înfăptuirile din ultimii ani. 
Răspunzînd, Înalt Prea Sfinția Sa a apreciat 
realizările obținute și a adresat îndemnul ca și 
pe mai departe să se stăruiască pentru continua 
prosperitate a parohiei. 

În cursul aceleiași perioade, din încredințarea 
Înalt Prea Sfinţitului Mitropolit Nicolae al Bana- 
tului, Prea Sfinţitul Episcop-vicar Timotei Lugo- 
janul a efectuat mai multe vizite canonice, ca de 
pildă Duminică, 11 iulie a.c., la paraclisul „Sf. 
Ilie de la Izvor“ — Vasiova, Berzovia, Gherteniș 
şi Voiteni. 


Duminică, 25 iulie a.c., în parohia Timișoara— 
Ronat; Duminică, 1 august a.c., la parohia Timi- 
şoara— Vii ş.a. 

O inalt Prea Sfinţitul Mitropolit Nicolae al 
Banatului și Prea Sfinţitul Episcop Visarion al 
Aradului, împreună cu Prea Sfinţitul Episcop-vicar 


“Timotei Lugojanul, asistați de colaboratorii apro- 


piaţi, s-au întrunit în ziua de 13 iulie 1976 în 
şedinţă de sinod mitropolitan spre a analiza pro- 
bleme de interes comun ale Arhiepiscopiei Timi- 
șoarei și Caransebeşului și Episcopiei Aradului, 
eparhii ce alcătuiesc Mitropolia Banatului. Pe ordi- 
nea de zi s-au înscris măsurile ce se cuvin adop- 
tate la nivelul celor două eparhii surori, în vederea 
promovării unității de credință, cult și organizare 
bisericească, activitatea Școlii de cîntăreţi bisericești 
şi Seminarului teologic din Caransebeș în lumina 
aplicării hotărîrii Sfîntului Sinod Permanent pri- 
vind modificarea Regulamentului pentru învăță- 
mîntul teologic, munca redacției și administrației 
revistei „Mitropolia Banatului“, felul în care își 
îndeplinește sarcinile tipografia mitropolitană, 
precum și alte probleme legare de activitatea redac- 
țională și de imprimare. 

S-au făcut apoi propuneri pentru acordarea de 
distincții unor preoți merituoși. 

Încheind ședința, Î.P.S. Mitropolit Nicolae a 
apreciat rezultatele obţinute și a mulțumit P.S. 
Episcop Visarion, P.S. Episcop-vicar cît şi cola- 
boratorilor, pentru contribuția adusă la soluțio- 
narea în spirit de frățească împreună-lucrare a 
tuturor problemelor discutate. La rîndul său, P.S. 
Episcop Visarion s-a referit la hotărtrea sa, a 
clerului și credincioșilor Episcopiei Aradului, de a 
contribui la propășirea instituţiilor mitropolitane 
şi în același timp a Bisericii întregi, la înflorirea 
continuă a patriei și fericirea întregii națiuni. 

Întrunirea sinodului mitropolitan a prilejuit 
exprimarea devotamentului față de Întiistătătorul 
Bisericii şi față de Înalta Ocîrmuire a ţării, ex- 
pediindu-se telegrame omagiale Prea Fericitului 
Părinte Patriarh Justinian și Domnului Gheorghe 
Nenciu, Conducătorul Departamentului Cultelor. 


O în 20 iulie 1976, a avut loc sărbătorirea 
hramului la paraclisele mănăstirești „Sf. Ilie de la 
Izvor“— Vasiova şi „Izvorul Miron“—Româneșşti, 
cît şi la schiturile de pe Muntele Semenic și de pe 
Muntele Mic. 

î. P.S. Mitropolit Nicolae al Banatului a săvir- 
şit Sf. Liturghie arhierească, hirotonind întru preot 
pe candidatul Dinu Bihor pe seama parohiei Tirnova 
II. Î.P.S.Sa a rostit, cu acest prilej, un cuvînt 
de învățătură legat de serbarea hramului, stăruind 
ca fiecare să se dovedească bineplăcur lui Dum- 
nezeu și folositor obștii. 

După același program s-au desfășurat și hramu- 
rile celorlalte așezăminte, la „Izvorul Miron“, 
participînd Prea Sfinţitul Episcop-vicar Timotei 

Lugojanul, la Muntele Mic, unde a participat P. C. 
pr. Constantin Comșulea, consilier eparhial. 

La schitul de pe Muntele Semenic, delegat chi- 
riarhal a fost P.C. pr. Dimitrie Băloni, consilier 
eparhial. 

e Duminică, 18 iulie 1976, P.S. Episcop Vasile 
al Oradiei a săvîrşit sfinţirea bisericii din parohia 
Câmpenii de sus, prot. Beiuș, recent festaurată și 
pictată în frescă, prin strădania C. pr. Aurel 
Buda, care a fost distins cu rangul de „iconom“. 

În după-amiaza aceleiași zile, s-a oficiat vecer- 

nia arhierească în biserica din parohia Băița, prot. 
Beiuș. Cu această ocazie a fost sfințit și icono- 
stasul cu care a fost înzestrată și această biserică, 
prin rîvna părintelui paroh, P. Cuv. arhim. lulian 
Nicoară, vizitind totodată și cealaltă biserică mai 
veche din această parohie. 
„Duminică, 25 iulie 1976, P. S. Sa a săvirșit sfin- 
ţirea bisericii din parohia Iojib, prot. Satu Mare, 
înnoită în 1976 și înzestrată, tot în acest an, cu 
iconostas, prin stăruința preotului paroh Iosif 
Harangoza. 

În după-amiaza aceleiași Duminici, P. S. Episcop 
Vasile a oficiat vecernia în biserica Odoreu. 

Duminică, 1 august 1976, a fost binecuvîntată 
biserica din parohia Oradea—Velenţa II, îmbră- 
cată într-o frumoasă pictură în anii 1974—1975, 
prin purtarea de grijă a vrednicilor preoți parohi, 
protopopii stavrofori Roman Nemeș și Vasile 
Stanciu. 

În cadrul Sf. Liturghii, preotul pensionar Valen- 
tin Pop a fost distins cu rangul de „iconom-sta- 
vrofor“, iar preotul pensionar Alexandru Popovici 
cu rangul de „iconom“, ambii pentru merituoasă 
activitate pastorală timp de 40 de ani. 

În cadrul liturghiei arhierești săvirșiră de P.S. 
Episcop Vasile, în 11 iulie 1976 la catedrala cu 
lună din Oradea, tînărul licenţiat în Teologie, 
Robotin Nicolae, a fost hirotonit preot pe seama 
parohiei Boghiș, prot. Carei. 


0 în preajma parohiei Streza—Cîrţișoara, prot. 
Făgăraș, s-a păstrat peste ani denumirea de „Pis- 
cul mănăstirii“, nume dat unui loc încîntător de 
la potiele Munţilor Făgăraș. C. pr. L. Scorobeţ 
de la parohia menţionată a făcut săpături la acest 
loc, descoperind cărbuni arşi precum și alte urme 
care confirmă faptul că în acel loc a fost într-ade- 
văr o mănăstire, dărimată și arsă, de bună seamă 
de tunurile generalului Bucov, alături de multe 
altele din Transilvania, în anii de grele asupriri 
naţionale, sociale și religioase pentru poporul ro- 
mân transilvănean. 

În amintirea acestui sf. locaș și pentru a marca 
pentru posteritate locul unde a ds C. pr. L. 
Scorobeț a ridicat, cu concursul organelor paro- 
hiale și ale puterii locale de stat, o cruce cu o 
inscripţie, restaurind totodată, înconjurind-o eu 
zid de piatră, „fîntînița mănăstirii“, existentă în 
apropiere. Acest fapt a fost consemnat și într-un 
document care s-a depus în arhiva parohiei. 


Sibiul și ţinutul în lumina istoriei 


Anul acesta a apărut, în editura Dacia din Cluj- 
Napoca, volumul I din cartea intitulată „Sibiul 
şi ținutul în lumina istoriei“, a autorilor sibieni 
Aurel Dumitrescu Jippa și Nicolae Nistor. 


Era desigur necesară o istorie după datele cer- 
cetărilor recente, pentru clarificarea și scoaterea 
la lumină a rolului important istoric, social și cul- 
tural al Sibiului şi ținutului în trecutul său, rol 
pe care principele Gabriel Băthori îl exprimă, după 
cum citează autorii cărții, în cuvintele: „Cine vrea 
să stăpinească Transilvania, trebuie să-şi pună 
cheile Sibiului în buzunar.“ 


Volumul are o expunere de 261 de pagini, îm- 
părțită în 6 capitole. 


Capitolul 1 tratează despre meleagurile sibiene 
din cele mai vechi timpuri, cu mărturii arheologice 
descoperite pe teritoriul sibian, începînd de la 
epoca veche a pietrei cioplite (circa 600.000 de 
ani) din paleoliuc, din neolitic, din epoca bronzu- 
lui şi a fierului, apoi din vremea daco-romană 
pînă în epoca feudală (sec. XII—XIII). Bogatele 
mărturii arheologice, înșirate în acest capitol, do- 
vedesc cu prisosință vechimea şi continuitatea 

opulaţiei daco-romane și valahe pe aceste me- 
eaguri. Prin faptul că pe acest teritoriu nu s-au 
descoperit urme arheologice vizibile ale unei popu- 
laţii străine de cea autohtonă, decît după anul 
1200 (deși colonizarea sașilor începe pe la mijlocul 
veacului al XII-lea), se poate afirma fără îndoială 
că populația autohtonă a trăit pe aceste meleaguri 
străvechi, ca parte integrantă a poporului român, 


deplin format și organizat în cnezate și voievo- 
date la sfîrșitul mileniului întîi. 


Capitolul II tratează despre teritoriul sibian în 
sec. XII și XIII cu colonizarea sașilor și apariția 
în documente a localității „Cibinium” (1192— 
1196), evenimente care îi găsesc pe români amin- 
tiți în așa-zisele „ţări“ (Ţara Făgărașului și Amla- 
șului), organizaţi în puternice comunități obștești, 
cu forme tradiționale de viaţă (după obiceiul pă- 
mîntului) și în credința ortodoxă, luptind pentru 
menţinerea lor multă vreme, după includerea teri- 
toriului lor în așa-zisul „pămînt crăiesc“ (Fundus 
regius). Opoziția românilor băștinași din întreaga 
Transilvanie a fost și cauza principală a întârzierii 
dominaţiei feudale maghiare al cărui proces a tre- 
buit să dureze trei veacuri. 


În capitolul III, autorii se ocupă de posesiunile 
domnitorilor români, Ducatul Amlașului și Ţara 
Făgărașului care, după trecerea teritoriului autoh- 
ton în așa-zisul „pămînt crăiesc“, vor constitui 
încă feude ale domnitorilor români din veacu- 
rile XIV şi XV, ca de pildă: Vladislav Vlaicu 
(1366), Mircea cel Bătrîn (1386), Mihai 1 (1418, 
Dan al II-lea (1420), Vlad Dracul (1443), Vladi- 
slav al II-lea (1447), Vlad Ţepeş (1456), Radu 
cel Frumos (1473) și Basarab cel Bătrîn (1476), 
care toți au purtat și titlul, în variate forme 
„berțeg al Amlașului şi Făgărașului“, făcînd danii 
boierilor credincioși, zidindu-le românilor de aici 
biserici și mănăstiri și ajutîndu-i pe diferite căi, 

(Continuare în pag. 4) 

ca pe fraţii „de dincolo de munţi“. Chiar mai tir- 

ziu, Amlașul și Făgărașul nu vor dispare ca pose- 

siuni din titulatura domnitorilor români, iar aceste 

„țări“ (mai ales a Făgărașului) se vor conduce tot 

timpul cu legi și obiceiuri proprii păstrate pînă 

aproape în zilele noastre și menționate chiar în 
ocumentele de cancelarie săsești. 

Capitolul IV tratează despre Sibiul şi scaunele 
sale în sec. XIV și XV. În acest timp locuitorii 
sași părăseau treptat agricultura îndreptîndu-se 
spre meșteșuguri și apoi iau ființă „breslele“, din 
care la 1495 se va înființa instituția „Centum- 
vwirilor“ care dădeau avizul în treburile orașului. 
Din acest timp, sau poate mai de timpuriu își 
încep existența așa-zișii „Măiereni“. Românii, în 
general, se ocupau cu agricultura, rămînind cu 
pămînturi mai slabe, cu creșterea vitelor, iar cei 
de lîngă munţi cu oieritul, tăiatul lemnelor, con- 
fecționarea șindrilei și a pănurei. 

Urmează o serie de întăriri de privilegii pentru 
coloniști din partea regilor familiei de Anjou. 

Odată cu meșteșugurile se dezvoltă şi comerțul 
care va lua mereu amploare în relaţiile cu Ţara 
Românească și cu Moldova. 

Se înfiinţează cele 7 scaune (Sibiu, Agnita, 
Cincu, Șeica, Nocrich, Miercurea, Mediaș) cu in- 
stituția „Greavilor“ (asemănători la început, cu 
fruntașii români (cnejii), care dobîndesc o situaţie 
dominantă din punct de vedere economic, social 
şi politic, din rîndul lor luînd naștere pătura 
nobiliară, care a ocupat toate bunurile obștești ale 
țărănimii (chiar și apele curgătoare). La aceste 
greutăţi pentru țărănime se mai adaugă și dijma 
pentru Biserica catolică. 

În sec. XIV, încep să apară în ţinutul Sibiului 
şi locuitori unguri. 

În urma apăsărilor apar răscoalele țărănești 
(1382, 1395, 1437) cea a cneazului Vladimir, 
cneazul Cîndea din Rășinari etc., susținuți și de 
românii din Ţara Românească (munteanca Drosa, 
Dobrin etc.), ceea ce arată legăturile strînse și 
intense ale românilor de pe cele două versante ale 
Carpaţilor. 

Se descrie apoi Sibiul ca cetate, cu valoroasa lui 
arhitectură de bastioane, fortificaţii, clădiri etc. 
Legătura neîntreruptă a românilor sibieni cu Ţara 
Românească a contribuit la păstrarea credinței 
ortodoxe și a limbii. Se descriu relaţii politice şi 
diplomatice între oficialii Sibiului și domnitorii 
Ţării Românești în care sînt folosiți diplomaţi 


români din Rășinari, Veștem etc., relaţii prin care 
Sibiul a contribuit în mare măsură la menţinerea 
autonomiei voievodatului Transilvănean și a in- 
fluențar orientarea politică a provinciei către cele 
două țări române, și într-un fel, a contribuit la 
întirzierea pătrunderii turcilor spre Europa Cen- 
trală. 

Sub ocrotirea Bisericii ortodoxe se înfiinţează, 
în condiții modeste, în locuințele preoților școli 
pentru viitorii preoţi sau cantori, uneori și pentru 
vlăstarele cnejilor și ai celor mai înstăriți, preoții 
ortodocși fiind singurii dascăli ai satelor românești 
şi considerați adevăraţi conducători ai satelor ală- 
turi de cneji. (De pildă, preotul Cristea conducător 
al răsvrătiților din 1832). Cărțile bisericești aduse 
din "Ţara Românească, la început în manuscrise și 
copiate de preoți și călugări, constituiau „manua- 
lele“ şi hrană sufletească pentru românii de aici. 
Pentru această hrană, Vladislav Vlaicu înființează 
în octombrie 1370 mitropolia Severinului. În 1381 
mitropolitul de Argeș ia titlul de exarh al plaiuri- 
lor de peste munţi (Transilvania adică). La sfîr- 
șitul sec. XV cu sprijinul domnilor de peste munţi 
începe să funcționeze școala din Scheii Brașovului 
Şi, aici, coroborat cu alte documente sugestive, 
autorii deduc posibilitatea existenței și a altor 
şcoli, pe lîngă ctitoriile domnitorilor români ca: 
Scorei, Rășinari (Radu 1), Sălişte etc. Preoţii din 
jurul Sibiului au păstrat tot timpul legături cu 
vlădicii și mănăstirile din Ţara Românească. 

Pentru populaţia săsească, care era sprijinită ofi- 
cial pentru organizarea de școli, ia fiică prima 
şcoală la Sibiu (1380) la Slimnic (1394) și altele, 
învățămîntul ajungînd în sec. XV la renunțarea 
limbii latine și folosirea limbii materne. 


Capitolul V descrie perioada feudalismului dez- 
voltat din sec. XVI—XVIII cu toate apăsările 
sale asupra masei de locuitori. 

În faţa îngrădirii drepturilor țăranilor români 
în favoarea privilegiaţilor, ei își găseau refugiul în 
sprijinul acordat de domnitorii români prin drep- 
tul la pășuni în Țara Românească, ceea ce de 
asemenea contribuie la dezvoltarea conștiinței de 
neam și a ideii de unitate. 

În timpul dominației habsburgice, sub condu- 
cerea principilor, Sibiul se împarte în două tabere: 
pro imperială și pro otomană. 

Acest capitol mai descrie, cu multă competenţă, 
luptele lui Mihai Viteazul în Transilvania cu 

măreţele sale victorii (Șelimbăr), cît și raporturile 
voievodului cu Sibiul și cu românii de aici, care 
și-au pus în el atîtea nădejdi de libertate, sufocate 
însă în tragicul său sfîrșit. 

Populaţia Sibiului va trăi în această epocă sub 
Fi nel intereselor politice și religioase ale habs- 

urgilor, iar românii, în plus, sub presiunile unia- 
ției, pe care autorii o descriu cu multă competență. 

Capitolul VI se ocupă cu organizarea politică, 
administrativă și judecătorească în scaunele 
Sibiului. 

Cu un bogat material bibliografic și documentar 
lucrarea reușește să prezinte, cu competență și 
obiectivitate, o istorie amănunțită a Sibiului și 
ținutului din cele mai vechi timpuri pînă la jumă- 
tatea sec. al XVIII-lea scoţind în evidență poziția 
lui importantă: istorică, socială și culturală în 
istoria Transilvaniei și, în același timp, dovedind 
vechimea și continuitatea populaţiei autohtone 
românești pe aceste meleaguri. 

Despre viaţa și istoria pe care au trăit-o 
românii aici, autorii vor avea desigur la îndemînă 
un material documentar mult mai bogat în volu- 
mul II, cînd românii intră într-o fază nouă de 
afirmare amplă în istoria Transilvaniei. 


i F; 


Din învățăturile Sf. loan Gură de Aur 


— Sfînta Scriptură ne pune Înainte și pe cele 
ce trebuie a le face și pe cele ce nu trebuie a 
le face. 


(Omilia VIII la II Timotei) 


— Nu este cu putință ca un copil crescut de 
la început cu multă grijă să devină rău, căci 
A d 
relele nu sînt de la natură. . 


— Să fim evlavioși în inimă iar nu umflați de 
trufie multă, de minciună și ipocrizie. Să aruncăm 
de la noi pielea oii cu care sîntem îmbrăcaţi ci 
mai cu seamă să devenim oi (blinzi, nevinovaţi 
etc.). 

(Omilia II la epistola către Tiv) 


— Dumnezeu nicăieri nu are în vedere demni- 
tatea Sa, ci folosul nostru. 

— Nimic necurat n-a făcut Dumnezeu (cu 
referire la mîncări) şi deci nimic nu este necurat 
decît numai păcatul, care se atinge de suflet și-l 
spurcă — de pildă: răutatea, viclenia, lăcomia. 


(Omilia III la epistola către Tit) 


Hramul Mlănăstirii Brâncoveanu... 


(Urmare din pag. 2) 


Î.P.S.Sa arată în continuare că mănăstirile 
întruchipează pe sfinţii pustnici de demult care 
se retrăgeau din lume și primeau harul lui Dum- 
nezeu și deveneau apoi sfătuitori și întăritori în 
credință și în tot lucrul bun pentru toţi cei care 
alergau la ei. 


Î.P.S.Sa arată credincioșilor că trebuie să 
avem o cinstire deosebită față de ctitorul martir, 
față de Constantin Brâncoveanu, care s-a dăruit 
cu toată ființa lui în apărarea Legii străbune, 
preferînd să moară împreună cu fii lui, decir să 
se lepede de credința strămoșească. 


Jertfa lui Constantin Brâncoveanu stă la teme- 
lia acestei mănăstiri. In toate împrejurările po- 
porul nostru a stat neclintit în credinţa lui stră- 
moșească. 


Dacă vremurile de demult au fost grele, astăzi 
trăim într-o țară independentă și liberă. Numele 
țării noastre și al Președintelui "Țării noastre, al 
Domnului Nicolae Ceaușescu, e cunoscut în toată 
humea. Avem datoria să muncim şi prin munca 
noastră și jertfa noastră să contribuim la înăl- 
țarea Patriei, la întărirea păcii în lume. 


Sîntem chemaţi să împletim credința noastră 
Sstrămoșească cu dragostea față de popor. Bise- 
rica a sprijinit și sprijinește mereu munca poporu- 
lui nostru. 


* Biserica noastră contribuie la lupta împotriva 
războiului, lupta pentru ca pacea să rămînă veș- 
nică pe pămînt. 

î. P.S. Sa îndeamnă în încheiere pe credincioși 
la rugăciune și la muncă, avînd mereu simțămîntul 
păcii și al înfrăţirii care ne unește pe noi toți. 

În continuare, la fîntîna de lingă biserica mă- 

năstirii, î. P. S. Mitropolit Nicolae a săvirșit slujba 
de sfințire a apei. La mormîntul mitropolitului 
Nicolae Bălan, al doilea ctitor al mănăstirii, s-a 
rostit o ectenie de pomenire, care s-a repetat la 
mormintele părinților Î.P.S. Sale, Gheorghe și 
Letiţia. S-a săvirșit de asemenea Sf. Maslu la care 
a participat o mulțime de credincioși. 


La masa comună care a urmat, a toastat: 


P.C. consilier Gh. Papuc, care, după ce a sub- 
liniar grija pe care Î.P. S.Mitropolit Nicolae al 
Ardealului o poartă acestui așezămint monahal, 
a evocat trecutul mănăstirii şi ecourile puternice 
pe care această ctitorie voievodală le-a avut timp 
de 320 de ani, Mănăstirea Brâncoveanu repre- 
zentînd și astăzi un far răspînditor de lumină 
duhovnicească pentru cei care caută și doresc întă- 
rirea sufletelor lor, un loc de odihnă sufletească, 
unde munca fizică şi intelectuală și rugăciunea 
se împletesc în chip armonios. 


A mai luat cuvîntul: P.C. vicar Tr. Belașcu, 
P. cuv. arhim. Serafim Popescu, P. C. preot Romul 
Zaharia și P. Cuv. arhim.. Veniamin Iohăneanu; 
ultimul exprimînd dorinţa ca, cu sprijinul î. P.S. 
Mitropolit al Ardealului, să se poată realiza rezi- 
direa clădirii brâncovenești în care au funcţionat 
la timpul său două școli dăruite de Constantin 
Brâncoveanu pentru luminarea și cultura români- 
lor din Transilvania. A mulţumit totodată Î.P.S. 
Mitropolit Nicolae al Ardealului pentru partici- 
parea la acest praznic al mănăstirii. 


De după munți umbrele serii se lasă domol și 
învăluie Mănăstirea Brâncoveanu de la Simbăta 
într-o atmosferă de taină. 


Pr. prof. Al. Moisiu 


(Taxa poştală plătită în numerar) 


Mănăstirea Cozia 


(Urmare din pag. 1) 


Tări și execuţii științifice, în care timp s-a cheltuit 
cu ea circa un milion și șapte sute de mii lei din 
fondurile Statului și ale Bisericii. 

În anul 1970, s-a introdus încălzirea centrală 
în toate încăperile din incinta Coziei. 

Datorită cadrului geografic în care este con- 
struită, a vechimii și arhitecturii sale, a rolului ei 
istoric, străjuită amintirea lui Mircea cel 
Bătrîn, care este înmormîntat aici, Mănăstirea 
Cozia este vizitată astăzi anual de zeci de mii 
de închinători și de turiști din țară și străinătate. 

În Cartea de Aur a Mănăstirii Cozia au scris 
impresii și au semnat numeroși oaspeţi distinși, 
reprezentanţi ai Bisericilor din țară și străină- 
tate: patriarhi, cardinali, mitropoliți, episcopi; iar 
dintre laici: conducători de stat, miniștri, amba- 
sadori, generali, profesori etc. 

Cea mai importantă vizită însă, pe care Mănăs- 
tirea Cozia a avut fericirea să o primească, a fost 
a Președintelui României — Domnul Nicolae 
Ceaușescu — în 11 iunie 1966, cu care prilej i s-a 
făcur o călduroasă primire de către populaţia vîl- 
ceană. 

La sfîrșitul vizitei în cartea de aur a mănăstirii, 
Domnul Președinte a scris următoarele: 


„Am vizitat cu mare interes Mănăstirea Cozia, 
unul dintre cele mai reprezentative monumente 
ale artei noastre vechi, lăcașul unde își doarme 
somnul de veci marele Domn al Ţării Româneşti, 
Mircea cel Bătrîn. Lupta lui Mircea și a celorlalți 
viteji Voievozi ai Ţărilor Române pentru liber- 
tate, neatirnare și ființă naţională și-a aflat astăzi 
strălucită împlinire în patria noastră liberă, inde- 
pendentă și suverană — Republica Socialistă 
România.“ 


Protos. Gamaliil Vaida 

Sinteze eminesciene pentru posteritate 


Cum se ştie, creaţia poetică a lui Eminescu este 
axată pe antinomii expresive, începind cu Venere 
şi Madonă și terminind cu Luceafărul și cu Glossa 
(poetul îşi notase pentru sine: „Antitezele sînt 
viața“, în ms. 2258, f. 222), dar înțelesurile 
majore ale operei lui privesc posteritatea. 


Sint astfel reconfortante toate paginile lui — 
poezie şi proză — prin acea „nu ştiu ce suflare 
măreaţă“, despre care vorbea Maiorescu acum un 
secol, în urma lecturii Strigoilor din 1876, prin 
imensul depozit afectiv cristalizat în șirul infinit 
de imagini plastice, absolut imprevizibile în con- 
textul literelor româneşti de atunci, rămase şi azi 
pe treapta cea mai înaltă a artei noastre poetice. 
Lectura scrisului eminescian de acum un secol ni-l 
veaduce pe poet în accentele elevate ale unei 
gindiri şi arte prin care el e mai mult al nostru 
decit al epocii sale, glasul lui răsunind cu putere 
in toate conștiinţele. 


Ni se pare acum demn de subliniat un aspect 
aparte, paradoxal al personalităţii poetului care, 
meditativ şi absorbit de corali titanice ale 
poemelor care, rind pe rînd, uimeau pe contem- 
porani, era în același timp un foarte dinamic 
catalizator de energii naţionale orientate spre 
cimpul luptelor social-politice, cu maximă inten- 
sitate chiar în epocile de tensiune lirică a creaţiei 
Iui poetice. Căci Eminescu a scris aceste rînduri, 
îndată ce a irupt și s-a impus ca poet autentic prin 
primele două poeme din Convorbirile literare ale 
anului 1870 „Dacă o generaţiune poate avea un 
merit e acela de a [i un credincios agent al istoriei, 
de a purta sarcinile impuse cu necesitate de locul 
pe care-l ocupă înlănţuirea timpilor ... Crepuscu- 
lul unui trecut apus aruncă prin întunericul seco- 
lelor razele lui cele mai frumoase şi noi agenţii 
unei lumi viitoare, nu sîntem decit reflexul său“ 
(Românul, 15 august 1871). Erau poate ecourile 
unei bogate și dramatice experienţe, a tinărului 
poet care cutreierase întinsul pământurilor locuite 
de români, adunînd folclor și cuvinte populare 
străvechi şi proiectind să ţină 5 conferinţe în 
Maramureş (între care şi despre „patria română“), 
se închinase umbrelor sacre ale Școlii Ardelene la 
Blaj („Ie salut Romă mică“ exclamase el de pe 
„bula“ din faţa cetăţii ui Şincai şi Maior). Emi- 
nescu asimila într-un vitm pe care tinerii univer- 
sitari din Viena şi Berlin nu l-au putut pricepe, 
cultura lumii şi impvesiile unei ere în ierbere, 
decantind mai bine de trei ani strofele violente 
din Împărat și proletar pină să le publice la 1 de- 
cembrie 1874, după revenirea lui la laşi. 


A fost apoi constrins să demisioneze din postul 
lui de bibliotecar, acceptind propunerea lui Maio- 
rescu de a deveni revizor școlar, dar cu ce scop? 
„Punctul meu de vedere este că aș intra în contact 
cu populaţia rurală, singura care mă interesează 
îndeosebi.“ El anticipa astfel campania sa ener- 
gică din presă, mai ales din Timpul anilor 1877— 
1883 în sprijinul claselor oprimate, al ţărănimii 
exploatate nemilos. Ca un fir roșu trece prin va- 
viantele atit de numeroase ale Scrisorii III, foarte 
violente la început, apoi mereu estompate, dar 
rafinate în expresia grandioasă a prețuirii trecu- 
tului, prin articolele Îi social-politice începînd la 
lași în 1876, iubirea ţării și a oamenilor care 
puneau umărul la sporirea tezaurului ei material 
şi spiritual. Spiritul critic acut şi energica antiteză 
născută din căutarea adevărului, din prețuirea 
muncii constructive, a culturii ca izvor de pro- 
gres, sînt alimentate mereu de atașamentul adinc 
față de viața şi viitorul comunităţii românești: 
„Cine n-a simţit pină acum că în mucul condeiu- 
lui nostru e mai multă naţionalitate adevărată 
decit în winele tuturor liberarilor la un loc, acela 
sau sufere de boala din născare ce nici leac nu are, 
sau îşi închide ochii cu de-a sila şi nu vrea să 


vadă“ (Timpul, 25 ianuarie 1878). lar după un 
an, ere Mă şi e aici o notă de fm e în 
viitor, formulează o mărturie pozitivă despre 
biruința bunelor intenţii: „Dar a sosit momentul 
grav în care unul care vorbeşte adevărul e mai 
ascultat decit o sută care mint.“ Altă dată, Emi- 
nescu scria, vorbind despre misiunea statului nos- 
tru: „5-0 facem mare pe țărișoara noastră, prin 
roadele muncii noastre, şi prin mărimea vrednicii- 
lor noastre, căci de astăzi înainte nimeni nu ne 
mai jigneşte în lucrare...“ (2,X1.1879). 
„Orinduiala cea crudă şi nedreaptă“ era însă un 
rău capital, iar egoismul, incompetenţa, setea de 
putere şi de avere erau rele care otrăveau con- 
științele curate, capabile de vrednicii alese într-o 
epocă de contradicții și adversităţi politice, care 
favorizau întinderea relelor „pentru a căror înlă- 
turare nu se cere — zicea Eminescu — dialectică 
şi oratorie, ci muncă, echitațe şi adevăr“ (9.XIl. 
1882). Dar cum puteau fi agreabile puternicilor 
zilei feţele adevărate ale progresului astfel con- 
ceput, realist apărat, consecvent sugerat în frapan- 
4 antiteze eminesciene, care legau libertatea de 
muncă, adevărul de conștiința morală şi de patrio- 
tismul sincer al cetăţenilor onești, lăudind cultura 
ca izvor al forţei intelectuale înnoitoare pretutin- 
deni? Şi ce opunea poetul acuma un secol ierarhiilor 
administrative care bolean de incompetenţă și de 

imoralitate, în sensul cel mai larg al cuvîntului? 
„Din simburul şi esenţa poporului trebuie să iasă 
puterea medicatrice a naturii care să însănătoșeze 
corpul statului.“ (Timpul, 2. 1X. 1881). La puţin 
timp de la tipărirea Scrisorii III, în Convorbiri 
(1 mai 1881), reluată cu intenţia difuzării mai 
ample a poemei satirice de o unică violență impo- 
triva clasei dominante, în "Timpul din 10 mai (deci 
chiar în ziua festivităților oficiale ale regatului), 
condamnind caustic impostura şi corupția, Emi- 
nescu vede resurse spirituale şi fizice în popor, în 
stare să îinnoiască viaţa, să dea sens constructiv 
puterilor colective, căci acea „putere medicatrice“ 
este de fapt inepuizabila forţă morală a maselor 
prin care statul îşi regenerează temeliile și-și asi- 
gură progresul, așa cum s-a şi întîmplat după 
aproape un secol de la cuvintele de foc ale poetu- 
Iui vizionar, 

Astfel, amintindu-ne de componenta esenţială a 
personalităţii sale: lupta social-politică în redacţiile 
care i-au dat putinţa, din 1876 înainte, să-și for- 
muleze într-un stil publicistic fulminant, dărimind 
prejudecăţi şi construind ipoteze îndrăzneţe pen- 
tru viitorul liber şi demn al naţiei sale, sărbătorim 
pe poet recitind mesajul lui de artă şi nobleţe al 
poeziei şi verbul pătrunzător al publicistului în 
care vibra o teribilă coardă civică, stimulată de 
viziunea unui umanist european, la înălțimea 
idealurilor celor mai avansate în epocă. 


Dr. Gh. Bulgăr 


Pomenirea eroului naţional Mihai Viteazul 
1601 — august — 1976 


Anul acesta s-a comemorat cu adînc sentiment 
patriotic 375 de ani de la sfîrșitul vieţii domni- 
torului român Mihai Viteazul. Acest popas cu 
adinci semnificaţii naţionale a fost cinstit cu adu- 
nări comemorative, cu articole omagiale şi alese 
întruniri pe întregul pămînt românesc. Mihai 
Viteazul a fost primul care a săvirșit unirea celor 
trei țări românești sub un singur sceptru politic, 
recunoscut de marile puteri ale acelor vremi. Și a 
ținut ca oficierea și recunoașterea unităţii politice 
a tuturor românilor să fie săvîrșite în vechiul 
Apullum, Alba Iulia. 


Dar, în noaptea de 19 august 1601, sabia duș- 
manului a ucis mișelește pe cel ce fusese repre- 
zentantul creștinătății împotriva represiunii și stă- 
pînirii popoarelor din Balcani de către Imperiul 
otoman. 


Trupul veșnicului voievod a fost dat ţărinii 
strămoșilor pentru care s-a sacrificat, sîngele său 
s-a unit aievea cu cel al regelui erou dac Decebal 
și al tuturor înaintaşilor care și-au iubit glia. 


Capul marelui erou a fost adus, cu multe peri- 
peţii, în Mănăstirea Dealu, ctitorie domnească a 
unchiului său, Radu cel Mare, și a părintelui său, 
Pătrașcu cel Bun, pentru veșnică pomenire. 


Ea 


Domnul român, Mihai Viteazul, a fost un neo- 
bosit apărător al pămîntului nostru și tradiţiilor 
sale, al obiceiurilor pioase ale credincioșilor orto- 
docși, al duhului creștin curat al Bisericii Ortodoxe 
în general și al Bisericii Ortodoxe Române în spe- 
cial. În acest sens, eroul naţional a angajat în 
luptă toate forțele pentru o independență totală a 
românilor. A ridicat în scaune vlădicești ierarhii 
cei mai vrednici. Clerul și monahii ortodocşi erau 
și una din forțele diplomatice și spirituale ale 
voievozilor români. Așa se explică faptul că după 
ecoul luptei de la Călugăreni (1595—1596), cind 
Mihai era considerat conducătorul „cruciadei creş- 
tine“ din Răsăritul Europei, însuși iezuitul Skarga 
din Cracovia și predicatorul Curţii de la Varșovia, 


ataca vitejia lui Mihai considerind-o „o dorință 
de vanitate a valahului schizmatic“. Mai mult, 
acest iezuit a întrunit „conciliul“ de la Brest- 
Litovsk (1595—1596) prin care s-a hotărît „uni- 
rea“ cu Roma a cîtorva mitropolii ortodoxe ruse 
și poloneze. În ciuda acestui fapt, Domnul român 
instalează episcopi români ortodocși în Maramureș 
și Muncaci, trimite emisari — episcopul Luca de 
Buzău — la Moscova și Kiev pentru a lua atitu- 
dine împotriva „armei uniaţiei“, Cu toate apre- 
cierile papei, Mihai a fost răpus în cortul său cu 
ştirea și „binecuvîntarea“ cardinalilor de Viena și 
E stergom. 

Deşi Mihai nu mai era, Alba Iulia și-a păstrat 
organizarea bisericească pînă în 1715, cînd, din 
ordinul habsburgilor, s-au șters urmele unei civili- 
zaţii prin distrugerea catedralei mitropolitane din 
Alba Iulia. Dar, astăzi, pietrele grăiesc și urmașii 
celor de atunci cinstesc memoria pămîntului stră- 
bun. 

* 

În anul acesta, în zilele de 8 şi 15 august, clopo- 
tele bisericilor ortodoxe au răscolit cu dangătul 
lor de pomenire conștiinţele noastre și au adus 
din ecoul vremurilor glorii nepieritoare pentru 
fiinţa naţiunii române și pentru „robul lui Dum- 
nezeu, Mihai“, erou naţional și suflet creştin. 

Astfel, bătrînul Ol s-a cutremurat de patriarhul 
domnilor români, Mircea cel Bătrin, care preluînd 
vitejia înaintaşilor săi a cerut să conducă el lupta 
de la Nicopole (1396), ca apărător al Legii 
strămoșești de platoşa lui Mihai mama sa, 
Tudora, monahia Teofana, care a fost alături de 
fiu în glorii şi i-a veșnicit numele în pomelnicul 
ros de timp al Coziei. 

Interesant că ceea ce n-a reușit Mircea în 1396, 
a reușit Mihai după 200 de ani, în 1596, ambii 
fiind cinstiți de Biserica Ortodoxă Română „ca 
aleși de Providență“. Pomenirea lor, la Cozia, este 
nu numai un „act creştin, ci și un prinos patriotic“. 

Slujba de pomenire a lui Mihai Viteazul s-a 
făcut la Mănăstirea Căluiu, unde ctitorise Doamna 

Stanca, apoi la biserica „Cuvioasa Paraschiva“ din 
orașul Rimnicu Vilcea, unde s-a cununat Domnul 
Mihai cu Domnița Stanca. 

Același eveniment pios s-a săvirșit la biserica- 
ctitorie „Mihai Vodă“ din București, la bisericile 
din Cimpia Turzii, în Catedrala Reîntregirii din 
Alba Iulia, la bisericile din Iaşi etc. și în toate 
bisericile și mănăsuirile ortodoxe române pe care 
viteazul domnitor le-a ctitorit, le-a refăcut, le-a 
rezidit, le-a pictat sau le-a reparat etc. 

O deosebită solemnitate a avut loc, însă, la 
Mănăstirea Dealu, unde se află capul lui Mihai 
Viteazul a cărui amintire este mereu vie în con- 
știința întregii noastre națiuni române. Aici, unde 
a fost, probabil, botezat copilul Mihai, în ctitoria 
strămoșilor săi, a avut loc, în ziua de 8 august a.c., 
o slujbă arhierească săvîrșită de P.S. Roman Ialo- 
miţeanul, Episcop-vicar al Arhiepiscopiei Bucureș- 
ulor, cu binecuvintarea Prea Fericitului Patriarh 
Justinian. 

La sfîrșitul Sfintei Liturghii P.S. Episcop-vicar 
Roman a vorbit celor de față despre importanţa 
momentului, apoi, P. S. Sa înconjurat de un distins 
sobor format din P.C. Pr. loan Marinescu, proto- 
iereu al orașului Tîrgovişte, preoţi şi diaconi, a 
săvîrşit slujba parastasului la cavoul unde se află 
capul domnitorului Mihai Viteazul. 


Au luat apoi cuvîntul: acad. prof. Ștefan Șrefă- 
nescu, directorul Institutului de istorie „Nicolae 
lorga“, care a evocat figura legendară a celui 
care a fost „erou și voievod, întregitor şi unifica- 
tor al Ţărilor Române“. Mihai Viteazul va rămîne 
pururea viu în conștiința noastră, fiind primul 
care a reușit să facă unirea politică a tuturor 
românilor. 

În alocuţiunea sa, P. Cuv. Maică Eufrasia Poiană, 
stareţa Sfintei Mănăstiri Dealu, a subliniat „spiri- 
tul de jertfire“ pentru neam și glie, pentru cre- 
dință al Domnitorului român, fiindcă biruințele 
sale au fost biruințele creștine, gloria sa a fost 
gloria română. P. Cuv. Sa, citind din N. Iorga, a 
subliniat rolul de catalizator al faptelor marelui 


voievod pentru conștiința românească, Mihai fiind 
simbol și realitate, îndemn și înfăptuire. Veşnica sa 
odihnă în ctitoria lui Radu cel Mare și a părinte- 
lui său este astăzi un loc de pelerinaj pentru „toată 
suflarea“ românească de pretutindeni, iar străda- 
niile Prea Fericitului Părinte Patriarh Justinian 
de a contribui la acţiunea de conservare a biserici- 
lor, monumente istorice și de arhitectură — între 
care și Mănăstirea Dealu — constituie un fierbinte 

atriotism și o cinstire a ceea ce ne-au lăsat stră- 
buni noștri. 

Încheind, P. Cuv. Maică Eufrasia a arătat că 
visul împlinit al lui Mihai a devenit realitate per- 
manentă o dară cu desăvirșirea unităţii politice 
din 1918. 

În afara vorbitorilor, la comemorare, au mai 
luat parte: 

D-l prof. dr. Damaschin Mioc, redactor șef al 
revistei „Revue des etudes Sud-Est Europeenes“, 
D-l loan Diaconu, de la redacția „Memoria pă- 
mîntului străbun“ din cadrul radio-televiziunii 
române. 

Pe lîngă organele locale ale puterii de stat, au 
fost de faţă: D-nii Radu Gioglovan și Gabriel 
Mihăiescu de la Muzeul judeţean Dimboviţa, D-l 
Nicușor Constantinescu, cercetător principal la 
Institutul de istorie „N. lorga“, șeful șantierului 
arheologic „Curtea domnească“ din Tîrgovişte, 
invitați, credincioși și turiști români și străini. 

Ei 

Participarea Bisericii Ortodoxe Române la come- 
morarea marelui domnitor dovedește permanența 
sa lîngă aceia care și-au jertfit viaţa pentru 
năzuințele poporului nostru. Astăzi ca și atunci, 
Biserica Ortodoxă Română contribuie prin 
mijloacele sale specifice la cinstirea înaintași- 
lor noștri, la cultivarea patriotismului și militează 
neabătut, prin ierarhii, clerul și credincioșii ei, 
pentru împlinirea năzuinţelor de veacuri ale po- 
porului nostru și fericirea tuturor fiilor Patriei 
noastre, România. 


Diac. P. David 


Alte tradiții românești străvechi 


Viţa de vie 


Am văzut că viticultura are două milenii și 
jumătate de atestare documentară pe pămîntul 
românesc și am conchis că prin lăuruscă vechimea 
ei se pierde în preistorie. Dar această viță sălba- 
tică indică și existența unei varietăţi specifice 
româneşti de o calitate superioară. Într-adevăr, 
vinurile autohtone erau faimoase încă de acum 
cîteva secole în centrul și în estul Europei. Prin- 
tr-un pas de la curbura Carpaţilor, între masivele 
Ciucaş și Siriu, erau atît de frecvente trecerile 
convoiaelor de care încărcate cu buţi de vin, încît 
locul a primit numele — păstrat pînă azi — de 
Tabla Buţii. Dar toate trecătorile peste Carpaţi 
erau străbătute de astfel de convoaie. Unele se 
opreau în orașele Transilvaniei, dar cele mai multe 
luau drumul Budapestei și Vienei. Exista tradiția 
ca la tîrgul de primăvară de la Budapesta să nu se 
fixeze preţurile la vite pînă nu soseau convoaiele 
moldovenilor cu vinuri pentru aldămaș. Se zice că 
vinurile de Tokay nu sînt decît variante ale celor 
de Cotnari, de unde s-ar fi luat și transplantat 
viţa de vie. Despre vestitul vin de Cotnari se scrie 
că era cu totul deosebit: inițial verzui și cu cît 
se învechea devenea mai verde. Vechimea lui se 
stabilea după nuanţa de verde. Tradiţia locală mai 
atestă că la 1812 un grup de boieri moldoveni, 
cu ploști pline de Cotnar, ar fi pornit călare pe 
drumurile Poloniei, ieșind înaintea lui Napoleon. 
Acesta le-ar fi primit darul, declarînd că este cel 
mai bun vin pe care l-a băut vreodată. La Odo- 
beşti există și azi o biserică numită „a cazacilor“. 
Ea a fost ridicată de negustorii cazaci care veneau 
aici de pe vară, așteptau culesul și pritocitul, apoi 
încărcau și porneau spre Odesa, Kiev, Harkov etc. 
cu carele lor lungi, specifice, avînd lingă roţi și 
tălpi de sanie care le coborau cînd era nevoie. 


Datorită faptului că pînă în a doua jumătate 
a secolului trecut foarte puţini țărani au avut vii 
în proprietate, nu s-a creat o cultură populară 
prea bogată în legătură cu viţa de vie și vinul. 
Datini şi obiceiuri sînt destul de puţine, ecoul 
simțindu-se mai mult în folclorul literar și muzi- 
cal. Există şi cîteva legende asupra originii viței 
de vie sau a vinului, dar ele nu au toate caracter 


și vinul (Il) 


popular românesc. Excepţie fac cîteva variante 
care au la bază unele indicaţii biblice, cum e cea 
în legătură cu Noe. Imaginaţia populară a brodat 
mai cu seamă pe tema transformării apei în vin 
la Nunta din Cana, creînd cîteva povestiri care 
dau un firesc familiar minunii Mintuitorului. 
Momentul de la Cina cea de Taină n-a cunoscut 
glosări la poporul nostru. Sufletul său profund 
credincios a păstrat intact textul biblic, pentru că 
sfințenia identificării vinului cu sîngele Mintui- 
torului trebuia înţeleasă şi reţinută în toată puri- 
tatea ei. În numele acestei sfințenii primea el 
însuși purificarea prin Taina Împărtășaniei. Cu 
sîngele şi trupul lui Hristos în fiinţa şi în con- 
ştiinţa sa creștină, poporul nostru s-a simţit pur, 
impregnat de dumnezeire, deci puternic, putind 
nădăjdui neclintit la învierea sa naţională, cu 
siguranţa Învierii Celui cu care era împărtășit. 
Acest sens purificator îl are și vinul turnat de 
preot peste sicriu înainte de a se arunca pămînt 
în groapă, sau cel turnat peste mormînt la pome- 
niri. Dar întrucît se turna și se toarnă vin şi la 
morţii care au primit împărtășania în ultimele 
momente ale vieţii, actul poate fi înțeles și ca 
purificator pentru pămîntul care primește omul, 
sau ca pecetluire cu sîngele Domnului a încheierii 
unui destin: reunirea cu pămîntul din care a fost 
luat. Deci vinul în acest ritual parafează prin 
Hristos-Domnul o legitate pentru „templul sufle- 
tului“. În același timp vinul acesta este o invocare 
a Celui care l-a numit sîngele Său pentru a primi 
la Sine sufletul răposatului. 

Aceste semnificaţii superioare date de creștinism 
mustului de struguri fermentat n-au anulat veselia 
populară de la sărbătoarea culesului, ci numai 
excesele degradante ale festivităților păgine numite 
de greci dionisiace și de romani bachanale. Aceste 
două popoare, ajunse acum două mii de ani la un 
ridicat nivel de cultură și civilizație, n-au avut 
totuși conștiința morală care să le facă să reziste 
chemărilor instinctuale din cupele cu vin. Și n-au 
avut-o pentru că le-a lipsit ai religioasă, zeii 
lor nefiind decît personificări — la nivel pămîn- 
tesc — ale virtuţilor și viciilor omeneşti. Dionysos 

Legea Decalogului 


Ă Toate cite sînt se ţin în fiinţă, propășesc și 
înaintează cu pași repezi spre ţinta majoră prin 
rînduiala neschimbată a lucrurilor. 

Urmînd neabătut calea nebiruită a acestei dum- 
nezeieşti pravile, inşii singulari şi obştea se sprijină 
să coloanele eterne ale Decalogului: dragostea, 

inele și dreptatea pentru toți. 

Aşezindu-și viața pe dreptarul religios și moral 
al celor Zece Porunci — temelie de adevăr și far 
luminos către învăţătura nemuritoare a Mintuito- 
rului lisus Hristos, creștinul își desăvîrșește spiri- 
tul, îşi defineşte personalitatea, își împlinește 
misiunea umană ca îrate, părinte și cetăţean. 

Diriguitor preaînţelepr, povăţuitor nerătăcit, 
sfetnic credincios, Legea obștească a Decalogului 
proclamă unitatea, numele și spiritualitatea lui 
Dumnezeu, cinstirea părinţilor, neprihănirea fami- 
liei, datoria omului faţă de om. 

Ea tinde la necontenita purificare morală a cre- 
dinciosului pentru a fi virtuos în viață și util 
societăţii. 

E de bun folos și necesară ca pfinea cea de 
toate zilele, în mersul mereu tot înainte întru îm- 
bunătățirea vieţii, încercarea libertăţii, îndreptarea 
înclinărilor rele, stăpînirea de sine, formarea carac- 
terului. 

Întiia constituţie morală a credincioșilor stabi- 
lește raporturi de împreună-vieţuire și prietenie pe 
baza egalităţii la viaţă și fericire. Pune stavilă 
forţei, violenței, patimilor și silniciei; interzice 
furtul, minciuna și desfriul; susține drepturile sfinte 
ale omului, afirmă și apără viaţa și dreptul la 
existență — Nu vei ucide! — îi dă sens și valoare 
supremă desăvîrșirea în muncă și iubire. 

Cod de moralitate indispensabil vieții și ordinei 
creștinești, Decalogul preface adînc și real inima, 
e balsam și izbăvire pentru scăderile omenești întru 
primenirea atmosferei sufletești otrăvite de trufie, 
invidie și altfel de răutăți, regenerarea duhovni- 
cească a celor stricaţi de păcat. 

Pătrunse de o caldă, înaltă și mişcătoare omenie, 
înălțătoarele Porunci ale Decalogului sînt de-a 
pururi prezente în actualitate, valabile și astăzi și 
totdeauna pentru creștin, mereu vii și proaspete, 
ca stropii de rouă ai dimineţii, generatoare de 
sentimente tonice de îndurare, bunătate, cuviinţă, 
virtute. 

Încrestate afund în fire, inimă și gînd, scrise cu 
dumnezeieşti slove cu ani trei mii și sute cinci 
înainte de zilele noastre, o dată pentru totdeauna, 
pe două table de safir, Poruncile vorbesc fiecărui 
om şi veac în graiul lui, nu se învechesc, nu-și 
pierd imensa putere de înrîurire binefăcătoare și 
constructivă, asupra simţirii umane, impresionînd 
hotărîtor conștiința și îmbunătăţind calitatea vieţii 
credincioșilor în aspiraţia lor către împărăţia lui 
Dumnezeu. 

Hristos-Domnul spune fiecăruia dintre noi: „De 
vrei să intri în viaţă, păzeşte poruncile“ (Matei 
19, 17). 

Dacă lumea ar împlini Legea inviolabilă a fră- 
ţiei întru egalitate, cei puternici n-ar mai împrăștia 
groază şi omor, nici ar năpăstui pe cei sărmani; 
omul n-ar mai fi rob omului; nimeni n-ar mai 
vătăma cinstea altuia; ura s-ar topi ca neaua de 
căldura Soarelui. 

lar cînd identitatea între Decalog și faptă fi-va 
deplină „mila și cu adevărul se vor îmbrăţişa, 
dreptatea și pacea se vor săruta“ (Ps. 85, 11). 

Toate înfloresc în viaţa creștinească sub domnia 
Decalogului: bucuria, belșugul, armonia, fericirea. 
Să-l aducem deci mereu în atenţia noastră alături 
de celelalte porunci mîntuitoare ale Bisericii noas- 


tre străbune. 
Pr. Gb. Oneţiu 


şi Bachus erau personificări ale beţiei, justificări 
ale plăcerilor cărnii, chei ale sarabandei instincte- 
lor. În creștinism serbările populare ale culesului 
au păstrat veselia, dar au autoimpus decenţa, ridi- 
cînd omul la o conștiință morală care decurgea 
din demnitatea sa umană puternic ancorată şi prin 
vin la suprema desăvirșire care se numește Dum- 
nezeu. 

În vremurile trecute poporul român sărbătorea 
culesul cu multă bucurie, cu alaiuri, cu petreceri, 
cu lăutari, cu cîntece şi dansuri sau cu şezători la 
lumina focurilor în care sfiriiau frigările. Ele în- 
cepeau în ziua următoare cristovului viilor (Ziua 
Crucii) și locul de pornire spre podgorii era tot 
biserica, unde se făceau slujbe de mulţumire. Avem 
cîteva descrieri moldovene şi muntene ale unor 
astfel de serbări, iar unii dascăli de la Blaj din a 
doua jumătate a secolului trecut și-au publicat 

(Continuare în pag. 4) 

O simbătă, 21 august 1976, la Centrul eparhial 
din Alba lulia a avut loc o scurtă festivitate con- 
sacrată zilei de 23 August, la care au participat 
angajaţii acestui Centru eparhial, avînd în frunte 
pe P.S. Episcop Emilian. 

Şedinţa a fost deschisă de P.C. cons. I. Pău- 
nescu, după care P.S. Episcop Emilian a rostit o 
cuvintare, în care a subliniat importanța zilei de 
23 August pentru poporul român, chipul nou al 
Patriei noastre în acești ani de multilateral aviînt 
creator. 

Au mai Îuat cuvintul: D-l 1. Berciu, d-l Tv. 
Mirza şi P.C. prot. 1. Oniga, inspector eparhial. 


0 în ziarul „Iribuna Sibiului“ din 24 septem- 
brie 1976, la rubrica „restituiri și restanţe“ a 
apărut articolul „Andrei Șaguna“, în care autorul, 
d-l Cornel Dragoman — foarte bun cunoscător al 
istoriei noastre, fiind totodată și un pasionat fol- 
clorist — zugrăvește principalele trăsături ale 
neuitatului mitropolir de la Sibiu, care a ajutat 
negrăit de mult la ridicarea românilor din Tran- 
silvania și despre care un ministru de la Buda- 
pesta din acel timp declara că „are minte cît o 
jumătate de țară“. 


Reproducem în continuare un scurt pasaj din 
acest inspirat articol: „Om cu o foarte cy ra 
cultură europeană, inteligență scînteietoare, ilumi- 
nist, spirit reformator, personalitate de o formida- 
bilă prestanţă, „providenţială“ — cum s-a spus — 
episcop şi din 1864 mitropolit ortodox al Iransil- 
vaniei, copreședinte al Adunării de pe Cimpia 
Libertăţii, apoi președinte al Comitetului Naţional 
Român, conducător al delegaţiei care ducea la 
Viena doleanţele românești, fondator al tipogra- 
fiei care din 1850 a avut un rol de frunte în 
culturalizarea străbunicilor noștri, apoi al „Iele- 
grafului Român“ — atunci un ziar politic al cărui 
spirit l-a preluat după trei decenii „Tribuna“ — 
inițiator și diriguitor hotărît al unui număr de 
peste 500 școli noi în satele noastre, fondator al 
învățămîntului pedagogic local, el însuși autor a 
zeci de manuale sau cărți, principal realizator al 
Astrei şi primul ei președinte, creator al unei 
întregi generaţii de intelectuali patrioţi selecționați 
dintre fiii de ţărani şi trimiși cu burse la studii 
în străinătate, propagator fervent al îmbrăţișării 
meseriilor de către români și inspirator al primei 
solidarizări de muncitori români din Transilvania 
— „reuniunea sodalilor (calfelor) români din 
Sibiu“ (1867), membru de onoare al Academiei 
Române — și n-am amintit decît o parte din me- 
ritele sale — Șaguna și-a îndeplinit cu prisosință 
angajamentul luat la instalare: „Pe românii ardeleni 
din adincul lor somn să-i deştept și cu voie către 
tot ce e adevărat, bun și plăcut să-i duc.“ 


O intre 21 iulie și 12 august 1976, Înalt Prea 
Sfinţitul Mitropolit Dr. Nicolae Mladin al Ardea- 
lului și-a petrecut concediul de odihnă la reședința 
Episcopiei din Oradea, ca invitat al Prea Sfinţitu- 
lui Episcop Vasile. 

În această perioadă, Î.P.S. Sa şi-a împletit tra- 
tamentul balnear de la Băile Felix cu lucrarea 
duhovnicească, vizitind, împreună cu P.S. Episcop 
Vasile, unele biserici din Eparhie, participind la 
Sf. Liturghie şi rostind de aa dată cuvînt de 
zidire creștinească și patriotică. 

Astfel, Duminică, 25 iulie a.c., Î.P.S.Sa a 
participat la Sf. Liturghie și a predicat în Cate- 
drala cu lună din Oradea. 

Duminică, 1 august 1976, Î.P.S.Sa împreună 
cu P.S. Episcop Vasile au săvirșit slujba de bine- 
cuvîntare a lucrărilor de înnoire a bisericii din 
parohia Oradea-Velenţa II, cu care ocazie a ţinut 
un ziditor cuvînt de învăţătură. 


În 6 august, Schimbarea la Faţă, Î.P.S. Mitro- 
polit a fost prezent la Sf. Liturghie din Catedrala 
a Il-a din Oradea (bis. Sf. Nicolae), unde de ase- 
menea a rostit cuvint de învăţătură. 

Ca și altă dată, prezenţa Înalt Prea Sfinţiei Sale 
în mijlocul credincioșilor din orașul de reședință 
şi din cuprinsul Eparhiei Oradiei a însemnat și 
de data aceasta un fericit prilej de întărire în 
credința strămoșească a credincioșilor noștri și 
într-un Viitor tot mai luminos al poporului nostru. 


O Duminică, 25 iulie 1976, a avut loc binecu- 
vintarea bisericii din Dăneștii Chioarului, jud. 
Maramureș, în urma lucrărilor de renovare şi 
pictare. 

Din încredințarea Î.P.S. Arhiepiscop al Vadu- 
lui, Feleacului și Clujului, binecuvîntarea a fost 
săvirşită de P.S. Episcop-vicar Iustinian Mara- 
mureșanul, însoțit de P. C. cons. Augustin Stanciu 
şi C. diaconi Simion Felecan și Iustin Tira. 


Cuvîntul de bun venit a fost rostit de P.C. 
prot. Dr. Carol Pop (Baia Mare), după care a 
urmat slujba binecuvîntării bisericii, iar apoi Sf. 
Liturghie arhierească. 

După darea de seamă prezentată de preotul 
local, C. pr. N. Leşe, a predicat Prea Sfinţitul 
Episcop-vicar Iustinian despre datoria ce o avem 
de a păstra dreapta testari ferindu-ne de o 
interpretare greșită a Bibliei și despre falsa pocă- 
ință. Prea Sfinţia Sa i-a felicitat pe credincioșii 
din Dănești pentru munca lor și i-a îndemnat ca 
şi în continuare să fie buni creştini ai Bisericii 
strămoșești și în același timp buni cetăţeni ai 
Patriei. 

Pentru merite pastorale, parohul locului a pri- 
mit distincţie. 

O în vara aceasta ne-a vizitat ţara un grup de 
tineri americani, condus de profesorul de ai Ara 
Paul Mojzes din Malvern (Pennsylvania S.U. A.). 
Gaăsindu-se la Timișoara, și exprimindu-și dorinţa 
de a vizita Centrul mitropolitan, oaspeţii au fost 
primiţi, în 2 august 1976, de Înalt Prea Sfinţitul 
Mitropolit Nicolae al Banatului, care a fost în- 
conjurat de Prea Sfinţitul Episcop-vicar Timotei 
Lugojanul și de colaboratori de la Centrul epar- 
hial. 

Înalt Prea Sfinția Sa le-a prezentat pe scurt 
situaţia Arhiepiscopiei Timișoarei și Caransebeşului 
şi Mitropoliei Banatului, ca părți componente ale 
Patriarhiei Bisericii Ortodoxe Române. 

În continuare s-au purtat discuţii care au pus 
în lumină diverse aspecte ale vieții bisericești din 
țara noastră, relaţiile dintre culte, situaţia școlilor 
teologice, pregătirea clerului etc. Întrebările puse 
cît și răspunsurile date au relevat aportul deosebit 
pe care asemenea vizite îl aduc la apropierea din- 
tre Biserici, dintre țări și popoare, mijlocind o 
cunoaștere reciprocă și o luare de contact cu reali- 
tăţile din ţara noastră. 

La plecare, oaspeţilor le-au fost oferite daruri 
care să le aducă aminte de trecerea lor prin orașul 
de reședință al Mitropoliei Banatului. 


O în 15 august 1976, Înalt Prea Sfinţitul Mitro- 
polit Nicolae al Banatului, însoţit de P.C. cons. 
loan Blaj, s-a deplasat în parohia Padina Matei 
pentru a tîrnosi pa nou construită din filia 
Moldoviţa. 

Locașul de închinare a fost construit prin osîr- 
dia preotului Gheorghe Mihoc și cu participarea 
jertfelnică a bunilor credincioși din parohie, de 
asemenea cu largul sprijin din partea Prea Feri- 
citului Patriarh Justinian, al Centrului eparhial și 
al altor parohii din cuprinsul Arhiepiscopiei. 

Înaltul Ierarh a fost întîmpinat de un sobor de 
preoţi în frunte cu protopopul locului Gheorghe 
Neda și de credincioși. 

După slujba de sfințire a bisericii a început Sf. 
Liturghie arhierească în cadrul căreia s-au împăr- 
tăşit cei care s-au pregătit în vederea primirii 
Sfintei Cuminecături. Înalt Prea Sfinţia Sa a rostit 
apoi un cuvint de învățătură legat de pericopa 
evanghelică a zilei. La sfîrşitul serviciului divin 
preotul paroh a făcut un scurt istoric al parohiei 
şi al lucrărilor de construire a bisericii, mulțumind 
tuturor celor care au contribuit la edificarea noului 
sfint locaș și Întiistătătorului Mitropoliei Banatului 
pentru bucuria duhovnicească pe care a prilejuit-o 
venind să tirnosească biserica parohiei. 


O La invitaţia societății „România“, corul colo- 
niei române din Viena a făcut o excursie în 
România. 

Primul popas l-a făcur la Oradea, unde, Du- 
minică, 22 august 1976, a dat răspunsurile cu 
multă sensibilitate artistică la Sf. Liturghie săvir- 
şită în catedrala cu lună de către P.S. Episcop 
Vasile, înconjurat de un sobor de preoţi și diaconi. 

La sfîrșitul sf. slujbe, P.S.Sa a salutat pe 
coriști, urîndu-le bun venit pe pămîntul scump al 
țării mame, subliniind că vizita acestora este un 
simbol și o mărturie a unităţii și solidarităţii 
românilor de pretutindeni. 

Apoi P.C. preot Marin Braniște, parohul bise- 
ricii ortodoxe române din Viena, a mulțumit pen- 
tru primirea călduroasă și pentru bucuria de a se 
afla într-un cuget și o simţire cu fraţii de aceeași 
credință și lege din țara-mamă. 

A urmat o agapă la restaurantul „Iransilvania“. 

După amiază, formaţia corală a dat un reușit 
concert de cîntece patriotice și populare românești 
la Băile Felix, fiind răsplătită cu vii aplauze de 
mulțimea spectatorilor. 


e Din după-amiaza zilei de 23 August 1976 
şi pînă în 24 august, înainte de prînz, Înalt Prea 
Sfinţitul Hrisontos Hrisostomos de Limason din 
Cipru a făcut o scurtă vizită Prea Sfinţitului 

Întilniri frățești între 
Jerarhii din Alba Julia 


În ajunul sărbătoririi hramului Mănăstirii To- 
pliţa, în ziua de 19 iulie a.c., P.S. Episcop 
Emilian de Alba Iulia însoţit de P.C. cons. Toma 
Păunescu și P. C. secretar Petru Pleșa, cu prilejul 
unui itinerar canonic în protopopiatele Tîrgu 
Mureș, Reghin şi Miercurea Ciuc, a avut o întil- 
nire frăţească la parohia Ditrău, judeţul Harghita, 
cu Excelenţa Sa Episcopul Jakab Antal, care se 
găsea în vizitaţii canonice pentru Mirungeri în 
judeţul Harghita. 

La întîlnire au participat P.C. preot paroh 
Bartelis Arpăd şi prof. Hubert Iosif de la Insti- 
tutul “Teologic Romano-Catolic din Alba Iulia. 

Cu acest prilej P.S. Episcop Jakab Antal a 
relatat printre alte discuţii cu bucurie faptul că la 
slujbele de Mirungeri romano-caţolice, la invitaţia 
Sa, au participat și unii preoți ortodocşi. 

Excelența Sa Baicoi Jakab Antal și-a soco- 
tit o îndatorire plăcută de a reîntoarce P.S. Epis- 
cop Emilian vizita făcută la Ditrău în 19 iulie 
a. c., venind în vizită la reședința din Alba Iulia 
în 2 septembrie a.c., prilej cu care, printre alte 
discuţii, P.S. Episcop Jakab Antal i-a împărtășit 
bucuria plecării cu un grup de colegi într-o excur- 
sie turistică la Roma, în cursul lunii septembrie 
1976. 

Ţinem să subliniem un alt eveniment îmbucu- 
rător și anume: În ziua de 28 august a.c., Exce- 
lența Sa Maărton Aron, Episcopul romano-catolic 
de Alba Iulia, a împlinit vîrsta patriarhală de 
80 de ani. Cu prilejul acestui popas aniversar 
Excelenţa Sa a ţinut trei zile de meditaţie şi exer- 
ciţii spirituale. La această aniversare P. S. Episco 
Emilian a binevoit să-i trimită o telegramă să 
felicitare. 

Legat tot de această aniversare, P.S. Episcop 
Emilian a făcur și o vizită P.S. Episcop Mărton 
Aron în ziua de 30 august a.c., ora 17, de față 
fiind și secretarul Cancelariei episcopale Pr. Csiki 
Dionisie. Cu această ocazie i s-a oferit sărbători- 
tului din partea Centrului Eparhial lucrările „Isto- 
ria religiilor“, de pr. prof. Emilian Vasilescu, 
București 1975; „Filocalia“ vol. V (1976), tradusă 
de pr. prof. Dumitru Stăniloae, și „Explicarea 
Apostolului“ (1975), lucrări nou apărute în Edi- 
tura Institutului Biblic București. 

Între problemele discutate au fost și cele refe- 
ritoare la participarea preoţilor ortodocși la sluj- 
bele de Mirungeri romano-catolice cît și ale preo- 
ților romano-catolici și reformaţi la sfinţirile de 
biserici ortodoxe. 


Ca urmare a felicitărilor şi vizitei făcută de 
P.S. Episcop Emilian, prilejuite de aniversarea 
zilei de naştere, Excelenţa Sa Marton Âron a 
reîntors vizita Prea Sfinţitutului Episcop Emilian 
la reședință în ziua de 7 septembrie a.c., ora 12, 
oaspetele fiind primit în sala de recepţie, unde 
au purtat o convorbire prietenească. Cu această 
ocazie au fost de faţă secretarul său pr. Csiki Dio- 
nisie, iar din partea Episcopiei Ortodoxe Române 


Vizita Excelenței Sale Mârton Aron, Episcop romano-catolic 
la Centrul Eparhial al Episcopiei ortodoxe din Alba lulia 
în ziua de 7 septembrie 1976. 

De la stinga la dreapta: Pr. cons. T. Păunescu; Excelenţa Sa 
Mârton Aron; Pr. Csiki Dionisie; Pr. Pleşa Petru; P.S. 
Episcop Emilian. 


Alba Iulia pr. consilier Toma Păunescu și pr. Pleșa 
Petru, secretar eparhial. Tot cu acest prilej Exce- 
lența Sa Mârton Aron a spus că potrivit unei 
intenţii mai vechi ar fi bucuros să viziteze Mănăs- 
tirea Riîmeţ și a subliniat că rămîne cu cele mai 
alese simțăminte de dragoste față de ostenitorii 
Centrului eparhial din Alba Iulia. 
Pr. Petru Pleşa 

Din activitatea unor parohii ortodoxe române de peste hotare 


Între alți mulți oaspeţi de peste hotare, din 
diverse colțuri ale lumii, Centrul nostru arhiepis- 
copesc din Sibiu a fost vizitat și de d-l Theodor 
Dumbravă din Yarraville, Australia, care a rămas 
la Sibiu cîteva zile. Mare iubitor al stranei, dom- 
nia sa a participat la unele slujbe din catedrala 
noastră mitropolitană, cîntînd la strană alături 
de ceilalți cîntăreți bisericești, citind Apostolul, 
bucurîndu-se împreună cu noi de vizita altor oas- 
peţi: Corul coloniei române din Viena, a căror 
cîntare înaripată a ascultat-o, ca și compoziţiile 
religioase executate de corul preoţilor cursiști 
ș.a.m.d. 


Domnia sa a vizitat de asemenea tipografia 
eparhială din Sibiu, ctitorită de marele mitropolit 
Andrei Șaguna și reînnoită ca spaţiu și utilaje 
de actualul nostru Arhipăstor, Î.P.S. Mitropolit 
Nicolae Mladin al Ardealului. 


D-l Th. Dumbravă a ţinut însă să facă o vizită 
şi la redacția gazetei noastre „Telegraful Român“, 
pe care — asemenea altor cititori, fraţi de-ai 
noștri, care trăiesc departe de plaiurile înmires- 
mate cu cîntec de caval, cu balade și parfum de 
cetină ale ţării lor de baștină — îl citește „cu 
multă bucurie“, acest ziar ajutîndu-l, după cum 
mărturisea domnia sa, nu numai să se îmbogă- 
ţească sufletește, ci să ţină legătura și „cu ţara“, 
a cărei dragoste o poartă mereu în inima sa. 
Această dragoste s-a dovedit desigur și prin faptul 
că, la cei aproape 70 ani pe care îi are, d-l Dum- 
bravă n-a pregetat, cum zice românul, să ia în 
piept miile de km care despart România de Aus- 
tralia. La dînsul și, desigur, și la alții ca dinsul 
se potrivește întru totul ceea ce basmele noastre 
spun despre unii voinici care străbat „mări și ţări“ 
pentru a face un lucru bun. 


Desigur că această vizită ne-a bucurat, dar ceea 
ce ne-a bucurat mai mult a fost inima largă a 
acestui om născut și crescut pe locurile lui „Dan, 
căpitan de plai“, căldura sufletească cu care ne-a 
vorbit despre realizările românilor ortodocși apar- 
ţinători primei parohii românești din îndepărtata 
Australie, a doua patrie a d-lui Dumbravă, faţă 
de care a avut cuvinte de cinstire, de biserica pe 
care — cu ajutorul P.F. Părintre Patriarh, care 
le-a trimis veșminte, icoane, cărți de cult, costume 
româneești etc. — și-au împodobit-o după rîn- 
duielile Legii noastre străbune, de aplauzele pe 
care românii din Melbourne, prin costumele lor 
pitorești „primite de acasă“, le-au obținut la festi- 
valul Moomba, ţinut în primăvara acestui an 
ş. a.m.d. 

Cuvinte de preţuire a avut d-l Th. Dumbravă 
şi faţă de vrednicul lor preot, D. Găină, care 
lucrează cu multă hărnicie și dăruire pentru obștea 
românească din acele părți. 


Aspect din interiorul bisericii ort. române din Melbourne. 


Despre aceste realizări de prestigiu ale parohiei 
ortodoxe române din Melbourne, luăm cunoștință 
şi din nr. 2 (martie—aprilie 1976) al ziarului 
„Altarul Străbun“, editat de această parohie, la 
care d-l Th. Dumbravă este în comitetul de re- 
dacţie. Tor din acest număr al amintitului ziar 
aflăm și de realizările parohiilor ortodoxe române 
din Sidney, din Adelaide (Australia), din Wel- 
lington (Noua Zeelandă) etc. În paginile acestui 
număr se relatează de asemenea despre turneul de 
neuitat întreprins în Noua Zeelandă de ansamblul 
de cîntece și dansuri românești „Doina“ din Bucu- 
reşti, ca și de impresia deosebit de pozitivă lăsată 
ascultătorilor din acele părți de basul Nicolae 
Florei de la Opera română din București. 


Din nr. 3 (mai-iunie 1976) al ziarului menţio- 
să vă e at are A 

nat aflăm de emisiunile de radio în limba română 
E ruta te î - 

pe care le susțin membri ai parohiei române din 


REDACŢIA: Secţia culturală a Consiliului arhiepiscopesc — Sibiu 


Melbourne, număr în care găsim şi alte edifica- 
toare articole cu conținut religios (Minunile, 
Hristos s-a înălțat ș.a.) și naţionale (George 
Enescu, Gheorghe Lazăr ș.a.), pe ultima pagină 
P.C. pr. D. Găină prezentind: „Statutul pentru 
organizarea și funcţionarea parohiei ortodoxe ro- 
mâne Sf. Petru şi Pavel din Melbourne, Aus- 
tralia“. 

Despre activitatea parohiei ortodoxe române 
din Suedia, condusă cu dragoste, pricepere și 
înțelepciune de P.C. pr. prof. Dr. Alexandru 
Ciurea, luăm cunoștință și din nr. 1 (13) 1976 al 
revistei „Candela“, editată de această parohie. 
Reţinem astfel serviciile religioase: Sf. Liturghie, 
botezuri, sfeștanii etc. săvirșite la Stockholm, 
Vâxj, Halsingborg, Găteborg, Malmă și în alte 
localități din Suedia, ca și la Helsinki (Finlanda); 
reuniunile de după slujbă, cu care prilej, pe lîngă 
informaţii privitoare la viața parohiei, au loc și 
unele papat? ae cu caracter românesc, activitatea 
culturală și editorială a Institutului de studii 
românești de pe lîngă Parohia ortodoxă română 
din Suedia, întiîlniri ecumeniste etc. 


Acelaşi număr al revistei „Candela“ cuprinde 
şi o seamă de foarte valoroase studii și articole, 
precum și un mare număr de versuri ale unor 
poeţi români clasici și contemporani traduse în 
limba suedeză. 


Numărul 1—3/1976 al revistei „Învierea“, edi- 
tată de comitetul parohial al Reprezentanţei 
Patriarhiei Ortodoxe Române în lerusalim, avînd 
în frunte pe P. Cuv. arhim. Dr. Vasile Costin, 
ne aduce vești nu numai despre lucrarea acestei 
comunităţi românești din Țara Sfîntă, ci ea oglin- 
dește şi unele aspecte ale vieții noastre bisericești 
și patriotice din Patria-mamă, ca aniversarea a 
75 ani ai P.F. Părinte Patriarh Justinian; Unirea 
Principatelor Române; Alba Iulia, străveche vatra 
românească, ca și alte instructive materiale, ca: 
„Vieţuitorii din Mănăstirea Neamţ, călători în 
Ţara Sfîntă în sec. XIX“; „Omenia“ ș.a. 


Aceste fapte și, desigur, încă multe altele ale 
altor parohii ortodoxe române de peste hotare, 
despre care gazeta noastră a scris și va mai scrie, 
confirmă lucrarea dz zidire sufletească și româ- 
nească ce se desfășoară în sînul acestor parohii, 
spre binele şi bucuria fraților noștri de limbă şi 
Lege care trăiesc pe alte meleaguri, bucurie care 
s-a desprins și din convorbirea avută cu d-l Th. 
Dumbravă din Australia. Fi 


Vița de vie și vinul (Il) 
(Continuare din pag. 2) 


amintiri pline de farmec de la participarea lor 
cu toți seminariștii la culesul viilor consistoriale. 
Șezătorile serale în vii se transformau întotdeauna 
în mari manifestații naţionale. La șezători nu 
lipsea niciodată balada Strugurelui care insinuase 
detronarea de către Ceapă a împăratului Gutui. 
Făcut de minciună prin mărturia altor plante, Stru- 
gurele a fost blestemat: „De cuțite strimbe să fii 
tăiat / De lemne uscate să fii legat / Și cine va 
bea sîngele rău / Din minte să minţească / De cap 
să ameţească / Din picioare să bălăbănească / Prin 
tină să se tăvălească / Și nimeni să nu-l căinească.“ 
Nu lipseau nici cîntece cu texte ca acestea: „Foaie 
verde iasomie / Mă sui în deal la vie / Şi văzui 
mierlițele / Ciugulind cornițele / Cînd dădui o 
strigătură / Le căzu coarna din gură / Coarna se 
făcu fîntînă / Fîntînă cu apă bună / Fîntînă cu 
trei izvoare / Cine bea dorul nu-i moare.“ Sau: 
„Frunzuliță poamă coarnă / De-aș trăi pînă la 
toamnă / Să pun șeaua pe bălană / Să mă urc în 
deal la cramă / Cu patru hălci de pastramă...“ 

În satele din Transilvania, în special în cele de 
pe „fundus regius“ — printre care și Săliștea 
Sibiului, unde pînă în secolul al XVIII-lea pe dea- 
lurile line, opuse celor montane, se cultiva viță de 
vie — era obiceiul ca înainte de plantare firele 
de viță de vie să fie duse la biserică și stropite 
de preot cu apă sfințită: Apoi primii 12 butuci 
de viță se plantau în formă de cruce, 8 în lun- 
gime şi 4 lateral. Culesul începea la Sf. Paraschiva, 
imediat după Sf. Liturghie, cînd în dangătul clo- 
potelor alaiul credincioşilor, cu preotul în frunte, 
se îndrepta spre vii unde avea loc o scurtă slujbă. 
Primul pritocit avea loc la aceeaşi dată — începu- 
tul lui noiembrie — şi săliștenii posesori de vii 
aduceau o oală cu vin la biserică, unde în cadrul 
Sf. Liturghii se sfințea, după care fiecare îşi lua 


(Taxa poștală plătită în numerar) 


INFORMAŢII 


(Continuare din pag. 3) 
Episcop Vasile al Oradiei la reședința episcopală 
din Oradea. 

În dimineaţa zilei de 24 august, înaltul oaspete 
a asistat la slujba Sf. Liturghii săvîrșită de chiriar- 
hul locului, cu un sobor de preoți și diaconi, în 
paraclisul Sf. Episcopii, în cadrul căreia au fost 
hirotoniți doi tineri absolvenți de teologie, unul 
întru diacon și altul preot. 

Distinsul oaspete și-a exprimat admiraţia pentru 
minunata pictură cu care este împodobit paraclisul, 
felicitîndu-l călduros pe P.S. Episcop Vasile pen- 
tru această lucrare, precum și pentru Muzeul epar- 
hial amenajat în trei încăperi din imediata veci- 
nătate a paraclisului. 

e in ultimele zile ale lunii august 1976, P.S. 
Episcop Visarion al Aradului a săvirșit hirotonirea 
următorilor licenţiaţi în Teologie: Aurel Popescu 
pentru parohia Conop, prot. Lipova; Petru Rad 
pentru parohia Pariseni, prot. Petroșani; Teofil 
Popovici, pentru parohia Batiz, prot. Orăștie, şi 
Vasile Vaida a fost hirotonit diacon pe seama 
parohiei Arad-Centru. 

O Duminică, 19 septembrie 1976, a avut loc 
sfinţirea bisericii din parohia Sîntejude, com. Taga, 
jud. Cluj, săvîrşiră de Î.P.S. Arhiepiscop Teofil 
al Vadului, Feleacului și Clujului. 

După slujba de sfințire a urmat Sf. Liturghie 
arhierească, în cadrul căreia Î.P.S. Arhiepiscop 
Teofil a rostit un cald și ziditor cuvînt de învă- 
ţătură. 

Cu acest prilej, Î.P.S.Sa a distins cu rangul 
de iconom stavrofor pe vrednicul preot Dumitru 
Pugna, parohul local, care în decurs de zece ani, 
cu ajutorul lui Dumnezeu, al bunilor săi credin- 
cioși și al altor foruri, a ridicat în această parohie 
casă parohială şi biserică nouă. 

O in cursul lunilor martie și aprilie 1976 cate- 
drala Reîntregirii din Alba lulia a fost vizitată 
— așa cum reiese din cartea de impresii — de 
16.036 turiști din ţară şi 726 de peste hotare. 

Menţionăm vizita turiștilor din Anglia, Iordania, 
Ungaria, U. R.S. S., Danemarca, Japonia, Polonia, 
Finlanda, Mexic și Statele Unite ale Americii. 

Aceste cifre edificatoare scot în lumină impor- 
tanţa istorică a orașului Alba Iulia, cu monumen- 
tele sale, cu cele două mari instituţii culturale: 
Muzeul Unirii și Biblioteca documentară Barthya- 
neum, cît și prin valoarea artistică românească 
deosebită a Catedralei episcopale, care, alături de 
monumentala catedrală romano-catolică, își are 
farmecul și specificul său, atrăgînd zeci de mii de 
turiști. 


Din învățăturile Sf, loan Gură de Aur 


— Hristos nu numai atit a folosit pe cît 
vătămat Adam, ci mai mult. 

— Ce va să zică a muri cu păcatul? Adică a 
nu mai asculta cu nimic de păcat. 

— Cînd tu auzi de viață nouă (despre care ne 
vorbește cu deosebire Sf. Apostol Pavel), gîn- 
dește-te că trebuie a căuta ca să-ți schimbi cu 
totul purtarea și o mare prefacere să introduci 
în viaţa ta. 

— Sufletele celor drepţi sînt totdeauna tinere, 
pline de viaţă și în floarea vîrstei. 

(Omilia XI la Romani) 

— Şi fapta rea ca și cea bună sînt izvorite 
din sufletul (voința) celui care le face, iar nici- 
decum din natura trupului. 

— Creştinul nu va avea nici un folos de la 
credința lui și de la darul cîștigat prin Botez, dacă 
nu are fapte bune. 

— Cu cît fratele tău va deveni mai bun, bucu- 
rîndu-se de binefacerile tale, cu atit și ţie ţi se 
împletește, prin o astfel de îngrijire, o coroană 
mai strălucită. 


oala şi punea în ea o lumînare de seu aprinsă, 
ieşind apoi cu preotul, în dangătul clopotelor, la 
cimitir, unde se rostea o rugăciune la mormîntul 
fiecărei familii, vărsîndu-se vinul peste mormânt, 
în timp ce omul respectiv așeza luminarea la căpă- 
ti. În ajunul Floriilor toată lumea aducea vin la 
biserică pentru cuminecarea copiilor satului şi pen- 
tru paharul care i se dădea fiecăruia la stringerea 
„stilpărilor“ de salcie. 91j 

O parte din aceste obiceiuri s-au mai păstrat 
pînă nu de mul în unele sate de pe Tîrnave. Ele 
confirmă semnificaţiile spirituale pe care le-au avut 
viţa de vie şi vinul în tradiţia creştină românească. 

C. L. Dragu 

Cibinium '76 


În prima jumătate a lunii octombrie din acest 
an întreaga noastră țară a fost binecuvintată cu 
un soare dulce, dătător de bucurie, venit parcă 
să compenseze vremea destul de rece din august 
şi septembrie. Pe lingă haina luminoasă a acestei 
mici meri, Sibiul, ba şi alte multe localităţi din 
întregul nostru judeţ, a îmbrăcat, între 3—10 oc- 
tombrie 1976, straie aparte de sărbătoare, cu pri- 
lejul desfășurării celei de a IX-a ediţii a festi- 
valului cultural-artistic Cibinium, festival care, 
asemenea altora din alte zone ale ţării, a eviden- 
țiat bogatele resurse spirituale ale. înzestratului 
nostru popor. 


Avind ca moto cuvintele Domnului Președinte 
al Republicii, Nicolae Ceaușescu: „.. trebuie să 
sădim în conştiinţa oamenilor sentimentul răspun- 
devii față de moștenirea înaintaşilor, al botăririi 
de a duce mai departe, în noile condiţii istorice, 
făclia progresului şi civilizaţiei pe pămîntul Ro- 
mâniei“, Comitetul judeţean de cultură şi educaţie 
socialistă Sibiu a editat în limbile română şi ger- 
mană, redactor fiind Nicolae Scutea, un reușit 
caiet în care se oglindește, în cuvinte şi imagini, 
o parte din avintul creator de bunuri spirituale 
şi materiale din judeţul Sibiu. Materialele cuprinse 
in acest caiet, semnate de personalităţi de seamă 
ca: Simion Scutea, Carol Gollner, Mircea Tomuş, 
Mircea  Oprișiu, Radu Ispas, lon  Negoiţescu, 
Matthias Wiesener ş. a., au pregătit calea spre a 
pătrunde mai ușor semnificaţiile superioare ale 
festivalului Cibinium '76, care s-a desfășurat sub 
genericul: „Contribuţii sibiene la dezvoltarea artei 
și culturii naţionale.“ 


Manifestările multiple ale festivalului Cibi- 
nium '76 au întărit întru totul acest generic. 
Încrestăm doar cîteva puncte din acest extrem de 
bogat şi variat program. 

Astfel, Duminică, 3 octombrie: Vernisajul salonu- 
lui judeţean de pictură „Personalităţi sibiene“, omagiu 
adus unor vrednici înaintași de pe aceste melea- 
guri sau care au trecut pe aici: Mihai Viteazul, 
Gh. Lazăr, Eminescu, Avram lancu, Andrei Şa- 
guna ş.a... ., „Înaintași ai artei și culturii sibiene“, 
„Ie cîntăm, patrie dragă“, spectacol de poezie şi 
creaţie corală sibiană etc. 

Luni, 4 octombrie: „Ţării inima și versul“, 
vecital de poezie şi întilnire cu reprezentanţi ai 
„Cercului literar“ care a funcţionat la Sibiu între 
1942—1947, publicul putind să asculte cu acest 
prilej pe Nicolae Balotă, Eta Boieriu, Wolf Aichel- 
burg, Ovidiu  Cotruș, Cornel Regman, IHoria 
Stanca, loanichie Olteanu ș. a., întîlnire la care a 
participat și Î. P.S. Mitropolit Nicolae Mladin al 
Ardealului, însoţit de P. C. cons. Gb. Papuc, P.C. 
prof. ]. Zăgrean şi P. C. secretar eparhial F. Cos- 
tea, în aceeași zi membrii ai fostului „Cerc _lite- 
var“ fiind oaspeţi ai Î.P.S. Sale la Reşedinţa 
mitropolitană din Sibiu. 


Marţi, 5 octombrie: Simpozionul „Preocupări 
ale istoricilor sibieni privitoare la problemele 
continuității poporului român pe aceste melea- 
guri“; Concert simfonic susținut de orchestra sim- 
fonică a Filarmonicii de Stat Sibiu, în program 
figurind, între alte compoziţii, Suita tinerească, 
o valorificare simfonică a unora dintre cele mai 
cunoscute cintece ale lui Timotei Popovici, 
lucrare a P.C. prof. Gh. Șoima, care s-a bucurat 
de un remarcabil succes, autorul fiind îndelung 
aplaudat. Întregul program al concertului, dirijat 
de P. Sbârcea, a fost din plin gustat de auditoriu, 
„prilejuind clipe de adincă trăire emoţională unui 
public pentru care sala teatrului s-a dovedit ne- 
încăpătoare“, cum scria „Tribuna Sibiului“ din 
acele zile. 

Miercuri, 6 octombrie: Vernisajul expoziţiei 
„Repere şi piese de schimb care înlocuiesc pe cele 


Piine pentru suflet 


Trepte ale comuniunii în Liturghie 


Liturghia este slujba cea mai însemnată a Bise- 
ricii. Dacă am asemăna toate slujbele și rugăciu- 
nile Bisericii cu niște înălțimi care se ridică de 
pe pămînt spre cer, Liturghia ar reprezenta vîrful 
cel mai înalr al acestor munţi, vîrf în care cerul 
se întilnește cu pămîntul. 


În Sfînta Liturghie se dă credincioșilor nu nu- 
mai un dar oarecare, ci pe însuși Izvorul daruri- 
lor, pe lisus Hristos. 

Liturghia este slujba prin care se continuă în 
mod tainic și real jertfa de pe cruce a Mîntui- 
torului și se realizează taina unirii noastre cu 
Dumnezeu, prin lisus Hristos în Sf. Cuminecă- 
tură. 

„Prin Euharistie, zice Nicolae Cabasila, noi ne 
facem una cu Cel ce s-a întrupat și îndumnezeit, 
cu Cel ce a murit şi a înviat pentru noi“ (Despre 
viaţa în Hristos, p. 26—27). 

Îndeplinind această unire a noastră cu Hristos, 
Liturghia răspunde dorului de unitate și comu- 
niune între credincioși. 

Unitatea și comuniunea săvirșită prin Liturghie 
între credincioși vine în sprijinul năzuinței lumii 
întregi după unitate și comuniune. Astfel Litur- 
ghia devine model și sprijinitoare a unităţii și 
comuniunii în lume. 

În cele ce urmează vom urmări treptele pe care 
sînt chemaţi credincioșii să le urce în decursul 
Sfintei Liturghii pe drumul spiritual al unirii şi 
comuniunii cu Dumnezeu și cu semenii. 

Mai întii trebuie să observăm că Liturghia rea- 
lizează legătura și comuniunea credinciosului cu 
Dumnezeu, Cel unul în ființă şi întreit în per- 
soane. Ea este o slujbă de laudă pe care Biserica 
o aduce lui Dumnezeu; Tatăl, Fiul și Sfîntul 
Duh. De aceea ea este prefațată de Doxologie, 
care este un imn de laudă închinat Sfintei Treimi, 
izvorul cel dintii al unităţii întregii creaturi. 
Această cunoștință și împlinire a unităţii şi comu- 
niunii neamului omenesc cu Creatorul ne-a adus-o 
întruparea Domnului nostru lisus Hristos. Pentru 
aceea Doxologia începe cu imnul cîntat de îngeri 
la Nașterea lui Hristos: „Mărire ie Celui ce 
ne-ai arătat nouă lumină. Mărire între cei de sus 
lui Dumnezeu și pe pămînt pace între oameni 
bunăvoire.“ Într-adevăr, întruparea Cuvîntului lui 
Dumnezeu a deschis calea refacerii unităţii și co- 
muniunii cu Dumnezeu. Păcatul înseamnă destră- 
marea fiinţei credinciosului, atît în persoană cît 
și în comunitate. Fiecare păcat ne separă în egală 
măsură de noi înșine, de Dumnezeu și de aproa- 
pele. 

Întruparea lui lisus Hristos — pe care Liturghia 
o vestește și ne învaţă să îl primim — ne readuce 
în stare de unire cu noi înșine, cu Dumnezeu și 
cu semenii noștri. Jertfa şi taina euharistică reface 


astfel unirea noastră cu Dumnezeu, cu noi înșine 
și cu aproapele nostru. 

Această unitate și comuniune cu Dumnezeu și 
cu semenii este înfățișată în chip simbolic în par- 
tea întîi a Liturghiei, numită Proscomidie. 

Pregătindu-se darurile pentru Sf. Liturghie, se 
aşază în mijloc Agneţul, care simbolizează pe 
lisus Hristos, Mielul lui Dumnezeu, Cel ce jert- 
fește și se jertfește pentru mîntuirea lumii. De 
o parte a Agneţului se pune o părticică pentru 
Maica Domnului, ca ceea ce a adus în lume pe 
Fiul-lui Dumnezeu și se roagă neîncetat înaintea 
tronului ceresc. De altă parte se pun nouă păr- 
ticele pentru pomenirea sfinților — ca cei ce au 
dobindit cununa biruinței asupra păcatului; apoi 
sub Agneţ se așază părticele pentru cei vii și 
pentru cei morţi, care au alergat și aleargă întru 
dobîndirea mîntuirii cu ajutorul harului divin. 

Cei adormiţi şi cei vii, cei ce au dobîndit 
cununa dreptăţii și cei ce se străduiesc să o pri- 
mească sînt una, într-o comunitate al cărui cap 
este lisus Hristos. 

„Aceasta este taina cea mare, zice Simeon Iesa- 
loniceanul, taina întrupării Fiului lui Dumnezeu, 
taina rămînerii Lui între noi în chipul sfintelor 
daruri. Dumnezeu între cei care se sfințesc prin 
harul jertfei lui Hristos. Taina petrecerii și legă- 
turii multora în Unul singur; taina unității în 
comunitate și a comunității în unitate.“ Biserica 
întreagă este înfățișată acum, pregătită să ia parte 
la marea lucrare a iubirii lui Dumnezeu prin jertfa 
şi taina euharistică. 


Ideea unităţii și comuniunii cu Dumnezeu şi cu 
credincioșii este de altfel înfățișată și în icono- 
grafia bisericilor ortodoxe. Dispoziţia picturilor 
in bisericile noastre reprezintă această unitate și 
comuniune a întregii Biserici cu capul ei care este 
Hristos. 


În locul cel mai înalt al cupolei este înfățișat 
chipul lui lisus Hristos, ca Pantocrator, Cel ce 
ţine toate și este atotputernic. Urmează apoi un 
rînd care înfățișează liturghia îngerească, după 
care şi noi cîntăm împreună cu îngerii Atotputer- 
nicului Dumnezeu imnul: „Sfînt, Sfînt, Sfînt este 
Domnul Savaot, plin este cerul și pămîntul de 
mărirea Lui.“ 

Un rînd mai jos urmează icoanele care înfăţi- 
şează pe proorocii Vechiului Testament, ca unii 
care au vestit venirea lui Mesia. Apoi chipurile 
celor patru evangheliști. Pe pereții laterali ai 
bisericii sînt icoanele sfinților, mărturisitori ai 
dreptei credințe, ca modele ale trăirii în comu- 
niune cu Dumnezeu. În acest mod este reprezen- 
tată întreaga Biserică, așa precum spune Sf. 
Gherman în tîlcuirea sa: „Biserica este centrul 

din import“, realizate în judeţul Sibiu în anul 
1976; Premierea piesei „Procesul lui Stefan Lud- 
wig Roth“, pastorul Iuteran de la 1848 cu largi 
vederi democratice pentru timpul său, ca şi altă 
premieră teatrală: „Aceste anotimpuri şi cărări“ 
de Eugen Onu. 

Joi, 7 octombrie: „Contribuţii sibiene la dez- 
voltarea artei și culturii actuale“, sesiune de comu- 
nicări, ca şi simpozionul „Tradiţii şi prezenţe 
sibiene“. 

Alături de alte manifestări din acele zile pentru 
Duminică, 10 octombrie, încrestăm spectacolul 
folcloric de o vădită frumuseţe: „Nunta ciobă- 
nească“, de Cornel Dragoman și Gh. Şoima, sus- 
ținut de Ansamblul folcloric al căminului cultural 
din Rășinari. 


Se cuvine să reținem de asemenea evocarea, în 
localitățile lor de origine, a unor personalități 
culturale răsărite pe plaiurile sibiene, ca: loan 
Barac — la Alămor; Ilarie Chendi — la Dirlos; 


loan Pinariu — la Sadu; Lucian Bologa — la 
Marpod; Onisifor Ghibu, care a fost şi profesor 
la Institutul nostru Teologic din Sibiu — la 


Sălişte etc. 

Cibinium '76 a însemnat, așadar, nu numai O 
ziditoare lecţie de istorie naţională, o îmbogăţire 
lăuntrică pentru miile de participanţi la pro- 
gramul festivalului, ci şi o nouă manifestare a 
multilateralei puteri creatoare a fiilor plaiurilor 
sibiene, români, germani şi de alte naţionalităţi 
deopotrivă. 


pe 

Întreagă dispoziţia icoanelor din biserică ne 
arată caracterul hristocentric al așezămîntului 
întemeiat de Hristos pentru mântuirea neamului 
omenesc. 

În decursul săvirșirii Sfintei Liturghii credin- 
cioșii sînt invitaţi prin rugăciuni stăruitoare să 
urce pe drumul unei întreite unităţi cu Dumnezeu, 
cu ei înșiși şi cu semenii: 

a) Comuniunea și unitatea prin dragoste 

b) Comuniunea și unitatea prin mărturisirea 

credinței celei adevărate și 

c) Comuniunea și unitatea cu lisus Hristos 

prin Împărtășirea cu Trupul și Singele Lui. 

Întreita unitate şi comuniune săvîrșită în Litur- 
ghie se împlineşte şi se desăvîrșește mereu prin 
lucrarea harului divin, prin pogorirea Duhului 
Sfînt asupra darurilor aduse prin jertfă și asupra 
inimilor credincioșilor, pe care le curăţește de tot 
ceea ce ar sta Împotriva apropierii și comuniunii 
lor cu Dumnezeu. 


Auzim în decursul Liturghiei îndemnul: „Să ne 
iubim unii pe alţii ca într-un gînd să mărturisim.“ 
La care credincioșii răspund: (Să ne iubim și să 
mărturisim) „Pe Tatăl, pe Fiul şi pe Sfîntul Duh, 
Treime Sfinră și nedespărțită.“ 


Vedem, așadar, că unitatea și comuniunea cre- 
dincioşilor prin credință este precedată de uni- 
tatea şi comuniunea prin iubire. Pe „Iaborul 
cuharistic“ nu se poate ajunge fără iubire de Dum- 
nezeu și de semeni. Dar cum iubirea de Dumnezeu 
este condiţionată, după învățătura Domnului, de 
iubirea de semeni, pentru aceea în Liturghie sîn- 
tem îndemnați să ne iubim unii pe alţii, înainte 
de a mărturisi aceeași credință. Căci „cel ce nu 
iubește pe fratele său, pe care îl vede, nu poate 
să iubească pe Dumnezeu pe care nu-l vede“ 
(1 Ioan 4, 20). 


Liturghia consideră — ca de alfel toată învă- 
țătura Mintuitorului — că dragostea este con- 
diție și atitudine indispensabilă pentru a ajunge 
la comuniunea în adevăr. Razele adevărului nu 
pot fi cunoscute și primite fără iubire. Unitatea 
credinţei implică unitatea creată de iubire. Ade- 
vărul se descoperă în iubire. Dumnezeu însuși 
este iubire. Euharistia este taina iubirii lui Dum- 
nezeu față de urmașii lui Adam. Pentru aceea ea 
este și mijloc și ţel al iubirii credincioșilor între- 
olaltă. Așadar dragoste plină de credinţă și cre- 
dință plină de dragoste. 


Prin iubire dispar diferenţele arbitrare dintre 
oameni, fără a se anula personalitatea fiecăruia, 
născîndu-se o comuniune — koinonia — care duce 
pe toţi pe treptele desăvirșirii. Dragostea ne eli- 
berează de egoism. „În Liturghie nu devenim 
invidioși și încrezuţi în prerogativele ce le avem, 
inteligență sau chiar virtuţi, pentru că nimic nu 
este al nostru, ci toate ne sînt date în dar, pentru 
zidirea Trupului lui Hristos. Omul este scăpat de 
orgoliu. Bogaţi și săraci, învăţaţi sau simpli, tineri 
sau bătrîni, femei sau bărbați, sînt liberi de pre- 
judecăţile lor şi se străduiesc să devină împreună 
Trupul lui Hristos“ (La spiritualite liturgique, în 
Contacts I, 1976, p. 7). În faţa sfintei mese este 
învinsă inegalitatea, precum și toate barierele care 
despart şi învrăjbesc pe oameni. Aici credinciosul 
preţuiește valoarea lui din faptul că este iubit de 
Dumnezeu și poate să iubească și să ajute pe 
semenul său. Din acest punct de vedere am putea 
socoti Liturghia ca pe un imn de preamărire a 
iubirii lui Dumnezeu, care ni se dăruiește mereu 
spre mântuire și care ne cheamă să trăim în comu- 
niune unii cu alții prin iubire. Această iubire ne 
îndeamnă să ne considerăm singuri posesori ai 
adevărului, pentru că adevărul ca și iubirea sînt 
un bun al tuturor, sînt un dar dat de Dumnezeu 
tuturor oamenilor nu numai unuia. 


Comuniunea și unitatea prin iubire sau pe 
treapta iubirii nu este sieși suficientă, ea trebuie 
să fie clădită pe temelia adevărului sau să ducă 
la mărturisirea lui. Pentru aceea în Liturghie 
comuniunea și mărturia lor sînt atîr de strîns 
legate una de alta. 

Este îndeobşte cunoscut că Liturghia bizantină 
așază în mijlocul ei de multe veacuri ca pe un 
drapel mărturisirea Simbolului credinţei, așa cum 
a eră formular de sinoadele ecumenice I şi II 
de la Niceea și Constantinopol de la 325 și 381. 
În locul multor simboale pe care le aveau în pri- 
mele veacuri diferitele Biserici și care cuprindeau 
numai în parte mărturisirea credinţei, Biserica a 
fixat în mod definitiv și plenar mărturisirea ade- 


Rostirea Simbolului credinței în decursul Sf. 
Liturghii este o mărturie a unităţii și comuniunii 
credincioşilor, întemeiată pe mărturisirea adevă- 
ratei credinţe. „După cum sămînţa de muștar, zice 
Sf. Ciril al Ierusalimului, dintr-un mic grăunte își 
întinde împrejur multe ramuri, tot astfel și Sim- 
bolul credinței, în puţine cuvinte, a cuprins, ca 
într-un sîn, toată cunoștința evlaviei din Vechiul 
Testament și Noul Testament“ (Cateheza IV). 


Simbolul credinței a fost în istoria Bisericii 
creștine nu numai un far luminos și îndreptar al 
adevărului relevat, ci şi o pavăză împotriva asal- 
tului atîtor eretici care au voit să schimbe și să 
altereze adevărurile propovăduite de Biserică. În 
zilele noastre el este monumentul și izvorul din 
care se alimentează și către care se îndreaptă efor- 
turile tuturor celor ce vor să refacă unitatea și 
comuniunea Bisericilor. 


Venim acum la treapta ultimă și cea mai deplină 
a unităţii și comuniunii care se realizează între 
Dumnezeu şi credincioși pe de o parte, și între 
credincioși între ei, pe de altă parte, la comuniu- 
nea euharistică sau sacramentală, prin cuminecarea 
cu Trupul și Sîngele Domnului: 


Pentru ajungerea pe această treaptă a unirii cu 
Hristos, aflăm în Sf. Liturghie multe îndemnuri 
şi rugăciuni pregătitoare. Înainte de marea rugă- 
ciune euharistică răsună îndemnul: „Sus să avem 
inimile“, la care credincioșii răspund: „Avem către 
Domnul“. În ectenia după prefacerea darurilor 
întîlnim cererea: „Unirea credinţei și împărtășirea 
Sfintului Duh cerînd, pe noi înșine și unii pe alții 
şi toată viaţa noastră lui Hristos-Dumnezeu, să o 
dăm“, prin care credincioșii cheamă pe Duhul Sfînt 
și doresc să rămînă în unirea credinței mărturisită, 
fagăduindu-se a închina întreagă viaţa lui Hristos. 


Urmează apoi chemarea către marea Taină a 
Euharistiei: „Cu frică de Dumnezeu, cu credinţă 
şi cu dragoste să vă apropiaţi.“ Trebuie să obser- 
văm că „frica de Dumnezeu“ nu este același lucru 
cu „frica de oameni“. „Frica de Dumnezeu“ în- 
seamnă fiorul sfînt şi evlavia adincă a sufletului 
în faţa negrăitului mister al comuniunii cu Hristos. 
E una din condiţiile necesare pentru apropierea de 
această comuniune. Acum, mai mult ca oricînd, 
credinciosul trebuie să fie în comuniunea credinţei 
şi a dragostei cu semenii săi, precum zicem în 
Liturghia Sf. Vasile: „Ca noi toți care ne cumine- 
căm dintr-o singură piine și dintr-un singur potir, 
să fim uniţi în comuniunea aceluiași Duh.“ 

Unitatea și comuniunea credincioșilor în Euha- 
ristie este arătată în Învățătura celor doisprezece 
apostoli, cap. IX, prin cuvintele: „După cum 
această piine făcută era împărţită (pe dealuri) și 
adunîndu-se s-a făcut una, așa să se adune Biserica 
Ta de pe toată faţa pămîntului în împărăția Ia.“ 


Unitatea și comuniunea care se realizează prin 
Taina Euharistiei reprezintă treapta cea mai înaltă 
a unirii credincioşilor cu Hristos și modul cel mai 
desăvirșit al trăirii acesteia. Prin ea devenim mă- 
dulare vii ale Trupului tainic al lui Hristos și El 
devine Capul acestui trup, precum zice Ap. Pavel: 
„De acum nu mai trăiesc eu ci Hristos este cel 
ce trăiește întru mine“ (Gal. 2, 20). 


Din Taina Euharistiei ţîșnește ca dintr-un izvor 
unitatea noastră a tuturor. 


Sfintul loan Gură de Aur, dezvoltind citatul 
de la I Cor. 10, 11, se întreabă: „Ce devin cei 
ce se împărtășesc? Și tot el răspunde: Trupul lui 
Hristos. Nu multe trupuri, ci un trup, fiindcă 
după cum pîinea e unirea mai multor boabe adu- 
nate, așa încît să nu se arate grăuntele, ci ca să 
fie acel grăunte, fără ca la unirea lor să fie sădită 
deosebirea dintre ele, tot așa și noi ne unim unii 
cu alții și cu Hristos“ (Epistola 1 către Corinteni). 

În acest chip Sf. Liturghie este o școală și un 
mijloc al împlinirii dorului după unitatea și comu- 
niunea cu Dumnezeu și cu aproapele. În decursul 
săvîrșirii ei se împlinește îndemnul Apostolului 
Pavel: „Străduiţi-vă să păstraţi unitatea Duhului 
prin legătura păcii. Nu există decit un trup, un 
Duh la care aţi fost chemaţi cu aceeași nădejde, 
un Domn, o credinţă, un botez, un Dumnezeu, un 
Părinte al tuturor și care este deasupra și în toţi“ 
(Efes. 4, 4—6). 

Săvirșirea ei în graiul poporului, ca să fie în- 
țeleasă de toţi românii, în cursul multor secole, 
a fost un factor de unitate și comuniune între toți 
fiii Bisericii noastre. 

ț VASILE 


Episcopul Oradiei 


Istoria Biserici creștinești de la începutul ei pînă 
în ziua de astăzi este cartea cea mai sigură din 
care creștinul poate cunoaște dezvoltarea legii lui 
Dumnezeu, precum că și Biserica creștinească este 
un trup duhovnicesc, pe care Dumnezeu într-un 
chip minunat l-a întemeiat, l-a scutit și l-a întărit 
pentru creșterea, mîntuirea și fericirea neamului 
omenesc. Istoria ne arată că Biserica creștinească 
la început a fost foarte mică și că creștinii puţini 
care au alcătuit dintii creștinătatea au fost 
multe ori în frica cea mare pentru stingerea Bise- 
ricii creștinești. 

Lucrul lui Hristos n-a fost lucru omenesc, ci 
dumnezeiesc. El a știut că toate făgăduinţele Lui 
se vor împlini; El a prevăzut că la început puţini 
oameni vor primi învăţătura Lui și apoi cu vremea 
tot mai mult se vor înmulți creștinii și că creştină- 
tatea va birui în sfirșit păgînismul și se va întări 
pentru toate veacurile. De aceea a asemănat El 
Biserica creștină cu sămînța de muștar zicînd: Pre- 
cum sămînța de muștar este mică atunci cînd se 
seamănă, dar apoi se face dintrinsa pom mare, așa 
şi Biserica creștinească la început va număra puţini 
credincioși, dar apoi se vor înmulţi aceștia în toată 
lumea. Istoria ne arată mai departe că cuvîntul 
lui Hristos a fost adevăr, căci vedem astăzi legea 
lui Dumnezeu lăţită și întărită în toată lumea. Din 
această împrejurare învăţăm că legea aceea care 
a propovăduit-o Hristos este dumnezeiască, prin 
urmare legea noastră este legea dumnezeiască, pen- 
tru că legea noastră este aceea pe care a propo- 
văduit-o Hristos. 

De vom citi mai departe Istoria bisericească, ne 
vom convinge că legea cea propoveduită de Hristos 
este lumină; nu e așa dar de mirare, dacă aflăm 
în istoria creștinătății că credincioșii cei dintii ai 
legii dumnezeiești, fiind luminaţi cu lumina învă- 
țăturilor lui Hristos, se nevoiau pentru întemeierea 
unor așezăminte de luminare, adică pentru înfiin- 
țarea școlilor, unde copiii lor să se adape desăvir- 
şit cu lumina cunoștinței. Din descoperirea lui 
Dumnezeu au cunoscut foarte de timpuriu că 
chemarea cea mai sfîntă a creștinului este lumi- 
narea minţii, pentru că creștinul, dacă rămîne cu 
mintea și cu sufletul său în întuneric, nu se poate 
face mădular vrednic al Bisericii lui Dumnezeu, 
care este trup duhovnicesc și care este întemeiată 
pre lumina cunoștinții de Dumnezeu. De ne vom 
aduce aminte de cuvintele Mîntuitorului, pe care 
le-a spus El apostolilor cînd i-a trimis în lume spre 
lăţirea legii lui Dumnezeu, numai decît vom afla 
că singur Mîntuitorul înainte de toate a poruncit 
apostolilor ca să lumineze popoarele, căci le-a zis 
lor: „Mergeţi, învăţaţi toate neamurile“ (Matei 
cap. 28, st. 19). Apostolii au împlinit desăvîrșit 
porunca aceasta a Mintuitorului, căci ei nu numai 
învățau, ci porunceau și altora, pe care i-au așezat 
de locţiitori ai lor, ca să înveţe popoarele; de 
aceea atît Hristos cît și apostolii și următorii lor 
învățau pe credincioși în toate împrejurările şi-i 
luminau. Pentru aceasta nu e de mirare dacă aflăm 
în Istoria veche a Bisericii lui Hristos, că obștile 
creştine întemeiară școli pentru luminarea copiilor 
lor. Creștinii cei vechi nu cruțară nici o cheltuială 
pentru luminarea copiilor lor, ceea ce se vede des- 
tul de acolo, că pe lingă şcolile sătești și orășenești 
au înființat și școli mai înalte pentru pricopsirea 
cea mai mare a copiilor lor, precum şi a acelora 
care vreau să se facă preoţi sau dascăli. 

Una din cele mai însemnate școli a creștinilor 
dintii a fost cea din Alexandria, căci aici se aflau 
din vremile cele mai vechi mulți bărbaţi învăţaţi, 
precum și biblioteca cea mai vestită, ai cărei în- 
temeietori au fost împărații Egiptului. Se zice că 
însuşi Evanghelistul Marcu, cel care după învierea 
Miîntuitorului a primit legea lui Dumnezeu şi a 
fost ucenic și tălmăcitor al apostolului Petru, ar 
fi pus temelia școalei creștinești din Alexandria. Și 
în Antiohia, care era locul scăpării apostolilor și 
a altor creștini, cînd s-a ucis sf. întîiul arhidiacon 
Ștefan, au fost şcoli vestite în veacul al IV-lea. Din 
școlile antiohiene au ieșit așijderea mulți bărbaţi 
învăţaţi, precum sînt: Teodor, episcopul Iracliei, 
episcopul Eusevil, Ciril, episcopul Ierusalimului, 
Apolinar, episcopul Laodicheei, Efrem diaconul, 
Diodor, episcopul Tarsului, care a fost dascălul 


(Continuare în pag. 4) 


* Redăm o parte din predica mitropolitului Andreiu 
Şaguna la praznicul Întăririi în biserică a Maicii Domnului 
(21 noiembrie), din care se desprinde, ca şi din alte multe 
materiale rămase de la el, grija marelui ierarh pentru ridi- 
carea, prin şcoală, a obștei româneşti din Transilvania, pe 
care o păstorea în urmă cu 100 de ani. 

IOAN BARAC 


Parafrazînd un stih al poetului Ioan Alexandru 
aș începe aceste însemnări aniversare cu intero- 
gația: „De loan Barac cine mai are ştire?“ El 
este pomenit numai în istorii literare și cursuri 
universitare pentru că n-a fost un scriitor de mare 
talent. Dar a fost foarte citit în timpul vieţii și 
rîvna sa culturală la începuturile literaturii româ- 
nești din Transilvania merită un cuvînt de bună 
pomenire și de sinceră preţuire acum la aniver- 
sarea a 200 de ani de la nașterea sa. 


Născut în anul 1776 în satul Alămor de lîngă 
Ocna Sibiului, loan Barac a studiat la Aiud şi la 
Cluj. După desăvirșirea studiilor se stabilește la 
Brașov, oraș în care își desfășoară rodnica activi- 
tate culturală pînă la sfîrșitul vieţii. A fost întiiul 
dascăl normalicesc la vechea școală românească 
din Scheii Brașovului, unde s-au perindat şi alţi 
vrednici cărturari ardeleni; a fost apoi translator 
la primăria orașului Brașov pînă în 1848, anul 
morţii sale. 


loan Barac este unul din precursorii presei 
românești din Transilvania. În anul 1837 scoate, 
ajutat de Rudolf Orghidan și Johann Gât, Foaia 
Duminicii, primul periodic românesc din Transil- 
vania. Orghidan finanța publicaţia, Gâtt era tipo- 
graful, iar loan Barac — redactorul. N-a apărut 
decît un an (52 de numere), ca publicaţie bilunară, 
redactată după modelul unor reviste germane-ma- 
gazin. Şi-a încetat apariţia din cauza lipsei de 
„prenumerante“ (abonaţi) și mai ales pentru că 
din anul următor, din 1838, Gh. Bariț, cu alt ori- 
zont cultural și cu altă vocaţie ziaristică, va scoate 
publicaţii superioare: Gazeta de Transilvania și 
Foaia pentru minte, inimă și literatură. O cerce- 
tare a colecţiei Foii Duminicii ne arată că publi- 
caţia aborda probleme foarte variate (istorie, geo- 
grafie, tehnică, cultură generală) din dorinţa cre- 
zului iluminist al redactorului de a răspîndi cunoș- 
tințe folositoare în rîndul poporului. Găsim chiar 
idei foarte înaintate pentru perioada de început a 
secolului al XIX-lea, cum ar fi aceea a necesităţii 
dezvoltării unei industrii proprii, pe care o sub- 
liniase înaintea sa D. Golescu în a sa Însemnare 
a călătoriei... lată ce scrie Barac într-un articol 
de popularizare despre „Napul de zahăr“: „Așa- 
dară pentru ce să trimitem noi sume de bani mulți, 
în ţări depărtate după acest fel de mărfuri dacă 
crește şi la noi acest lucru din care să poată face 
şi aici? Numai să se înmulțească rodul și fabricile 
acestea.“ Judecînd după materialul publicat în 
Foaia Duminicii, putem aprecia că, în condiţiile 
anului 1837, gazeta redactată de Barac, cu toate 
imperfecţiunile inerente oricărui început, a fost 
o realizare meritorie. 


Dacă „finul Pepelei“ făcea cunoscute cititorilor 
„năzdrăvăniile lui Nastratin Hogea“, loan Barac 
este primul care traduce în românește „Ioată viaţa, 
isteţiuile și faptele minunatului Tilu Buhoglindă cele 
de ris și minunate la citire spre trecerea de vreme 
în zilele sau ciasurile omului cele de odihnă“. 
Traducerea lui Barac a apărut în anul 1840 și 
recenta antologie „Cărţile populare în literatura 
românească“, datorată lui 1. C. Chiţimia și Dan 
Simonescu, reproduce tălmăcirea lui Barac despre 
Eulenspiegel, acest Păcală al poporului flamand. 


Într-un preambul către cititori, loan Barac măr- 
turisea intenția moralizatoare cu care s-a ostenit 
la alcătuirea acestei tălmăciri. Prin tendința didac- 
tică a scrierilor sale, loan Barac inaugurează o 
coordonată fundamentală a literaturii transilvănene 
din toate timpurile care n-a fost străină de supe- 
rioare raţiuni pedagogice: „Între altele din lume / 
Mai cetiţi și alte glume / lubiţilor cetitori / Că 
sînt firi bune și rele, / Pildă a lua din ele / Ca 
o grădină de flori“ / — ne spune Barac în prefața 
acestei îndrăgite cărți populare, așa cum în paginile 
„Foii Duminicii“ își sfătuia cititorii să nu devină 
robi ai banului: Să nu porţi banul în pungă / 
Vreme multă și prea lungă / Că numai îl nără- 
vești / Şi el apoi deprinde / Cu năravul a te 
vinde / Ca să nu-l mai stăpînești.“ loan Barac 
traduce în românește cea mai celebră dintre colec- 
țiile de povești populare din întreaga literatură 
universală, 1001 de nopţi. Fragmente din Halima, 
cum mai este cunoscută această carte, au circulat 
în manuscris pe teritoriul patriei noastre încă din 
a două jumătate a secolului al XVIII-lea sub 
formă de roman popular, prima traducere manu- 
scrisă, care ni s-a păstrat doar fragmentar, datînd 
din anul 1782, realizată în Schei: Brașovului. Prima 
ediţie tipărită o realizează cărturarul Gherasim 
Gorjan din Rm. Vilcea, care tipărește cîteva 
volume din marea colecție de povești orientale 
între 1835—1858. Aproape concomitent apare 


tălmăcirea lui Ioan Barac (1836—1840), în patru 
volume, la Brașov, realizată după ediția germană 
a lui Galland. Ediţiile numeroase pe care le-au 
cunoscut aceste două cărți populare traduse de 
loan Barac atestă prețuirea lor din partea citito- 
rilor. Sigur că „traducţiile“ lui Barac au astăzi 
doar o valoare documentară. De frumuseţea miri- 
fică a povestirilor orientale au fost atrași un șir 
de scriitori români (Emil Gîrleanu, Liviu Rebreanu, 
Mihail Sadoveanu, Eusebiu Camilar ș. a.), care au 
încercat să dea veșmînt românesc acestor fermecă- 
toare povestiri, dar Barac era începătorul. Emi- 
nescu însuși preţuia în chip deosebit acest „Aravi- 
con mithologicon“ pentru că imaginea lor apare 
în creaţia sa: „Să mi să pară cum că crești / De 
cum răsare luna / În umbra dulcilor povești / Din 
nopţi o mie una.“ 

Faima literară a lui Barac se datorează însă 
scrierii „Istoria prea frumosului Arghir și a prea 
frumoasei Elena cea măiastră și cu părul de aur“, 
a cărei primă ediţie a apărut la Sibiu în 1901. 
Opera a cunoscut o n ae popularitate în 
epocă. Scriitorii generaţiei de la 1848 mărturisesc 
că a fost una din lecturile lor preferate. De pildă 
Grigore Alexandrescu în „Sauiră Duhului meu“ 
spune: „Nu mai ești tu acela care-n copilărie / 
Ştiai pe dinafară vestit-Alexandrie / Și viaţa ciu- 
dată a unui crai cuminte / Care lăsă pe dracu 
fără încălțăminte.“ Ultimele două versuri se referă 
la scrierea lui Ioan Barac. La loan Heliade Rădu- 
lescu în scrierea autobiografică „Dispoziţiile și 
încercările mele de poezie“, citim că scrierea lui 
loan Barac i-a produs o impresie neobișnuită și a 
constituit modelul primelor sale versificări: „Mai 
un an am fost slobod și nu-mi petreceam vremea 
decît la o stînă de oi, unde păstorii aveau felurime 
de cărți. Mai pe urmă veni din Brașov acestor 
păstori și Istoria lui Arghir. Cînd văzui însă pe 
Arghir, eram în ceruri de bucurie: învăţai mai 
într-o săptămînă cîntarea întîi.“ Cum se explică 
răsunetul extraordinar de mare al acestei cărți a 
lui loan Barac. Lămurirea ne-o dă istoricul literar 
D. Popovici în lucrarea Literatura română în epoca 
luminilor: „Înlocuind numele lui Arghir cu acela 
al lui Făr Frumos şi numele Elenei cu acela al 
Ilenei Cosînzeana, ajungem la unul din cele mai 
bogat ramificate basme din literatura populară 
română.“ 

loan Buzași 


+ Profesorul AUREL DECEI 


S-a stins fulgerător în vîrstă de 71 de ani cunos- 
cutul istoric, profesorul Aurel Decei, renumit spe- 
cialist în limbile orientale, care, după numeroase 
studii privitoare la o seamă de probleme capitale 
ale istoriei noastre medievale, elabora o vastă 
istorie a Imperiului Otoman, în strinsă legătură 
cu trecutul patriei noastre, pregătea un volum de 
documente referitoare la Mihai Viteazul, împreună 
cu Domnul profesor C. Duzechievici și lucra îm- 
preună cu Domnul C. C. Giurescu la Marele Dic- 
ţionar istoric al României. 


Profesorul Aurel Decei a publicat după cum se 
ştie și unele studii privitoare la istoma noastră 
bisericească, cum sînt îndeosebi cele referitoare la 
Mitropolitul Ghenadie şi Inochentie Micu. 


În ultima vreme pregătea o serie de studii și 
conferințe publice referitoare la Ctitoriile româ- 
neşti de la Muntele Athos şi Relaţiile Patriarhiei 
din Constantinopol şi Țările Române. 


Originar din comuna Gura Rîului, după ce a 
peregrinat de-a lungul și de-a latul Europei, 
aduniînd, cu pietate, din toate marile arhive mii 
de documente, referitoare la istoria poporului 
nostru, acest fiu credincios al Bisericii Rina a 
ținut să fie înmormîntat în satul său natal, alături 
de ţăranii şi strămoșii lui. 

La această tristă îngropăciune — 28 aprilie 
1976 — Mitropolia Avdisatlu a fost reprezentată 
prin P.C. profesori Teodor Bodogae și Mircea 
Păcurariu, iar Episcopia de Alba Iulia prin 
Domnul Ion Berciu. 


S-au rostit cuvinte de laudă și de cinstire pen- 
tru ilustrul dispărut de către reprezentanţii lerar- 
hilor ardeleni. 

1 EMILIAN 


Episcop de Alba Iulia 


Abonaţii gazetei noastre sînt rugați 
să-și achite abonamentele pe 1977 pină în 
31 decembrie 1976. 

Abonamentele neachitate în timp util se 
sistează. 

Numărul nostru de cont este 

45.10.4.09.2. B.N.R.S.R. Sibiu. 


Vizită frăţească la Sibiu 


În a doua jumătate a lunii august și începutul 
lui septembrie 1976 s-a aflat în țara noastră, la 
invitația Asociaţiei „România“, corul coloniei ro- 
mâne din Viena, înfiinţat la sfîrșitul secolului tre- 
cut din iniţiativa Societăţii „România Jună“ din 
capitala Austriei. 

În 25 august a.c. acest cor a vizitat Mănăstirea 


Putna, unde, la mormîntul domnitorului Ștefan 
cel Mare, a depus o urnă de argint în semn de 


Vizita corului coloniei române din Viena. 
În faţa catedralei mitropolitane din Sibiu. 


cinstire a memoriei marelui nostru voievod. Sem- 
nată de președintele acestei colonii, Dr. Vinzenz 
Przypolski, cu acest prilej s-a trimis o telegramă 
omagială Domnului Nicolae Ceaușescu, Președintele 
Republicii Socialisre România, din care încrestăm 
următoarele: 


„Colonia română din Austria, credincioasă tra- 
dițiilor Societăţii „România Jună“ din Viena, care, 


în 1871, la îndemnul marelui poet Mihail Emi- 
nescu, a adus la Putna omagiul ei de recunoștință 
către ctitorul de ţară Ștefan cel Mare, ţine să 
reînnoiască aici, pe pămîntul patriei de origine, 
legămîntul de a păstra și transmite mai departe 
limba, cultura şi sentimentele patriotice românești. 

Cu acest prilej, vă rugăm să primiţi expresia 
admiraţiei și profundului nostru respect față de 
opera pe care o desfășurați pentru propășirea 
României, pentru buna înţelegere între popoare 
şi întronarea păcii în lume.“ 

După ce a vizitat multe zone din ţară şi centre 
eparhiale, în 30 şi 31 august acest cor — compus 
din peste 40 persoane, avînd ca dirijor pe d-l 
Ernest Jankovitsch, om cu multă pasiune pentru 
arta muzicală — a vizitat oraşul Brașov și impre- 
jurimile, biserici și oficiul nostru protopopesc, iar 
în 1 și 2 septembrie a vizitat orașul Sibiu, fiind 
totodată oaspeţii Î. P. S. nostru Mitropolit Nicolae. 
Din grupul oaspeţilor a mai făcut parte P.C. pr. 
Marin Branişte, parohul bisericii ortodoxe române 
din Viena, și d-l loan lusco din partea Asociaţiei 
„România“. 

Prima întîlnire a Î.P.S. nostru Mitropolit Nicolae 
cu oaspeţii din Austria a avut loc joi, 2 septembrie 
1976, ora 12, în Catedrala mitropolitană din Sibiu, 
cu care prilej s-a săvirşit o scurtă slujbă religioasă 
de către un sobor de preoți și diaconi, răspunsurile 
fiind date de corul menționat, care are pregătită 
întreaga Sf. Liturghie. 

La sfîrșit, în numele Î.P.S. Mitropolit Nicolae 
al Ardealului, P. C. vicar Tr. Belaşcu a rostit un 
cuvînt de bun venit oaspeţilor vienezi, care, în 
continuare, au interpretat Fericirile, din Catavasiile 
Întîmpinării și alte cîntări bisericești. Atît răspun- 
surile de la sf. slujbă cîr și cîntările mai sus spe- 
cificate au fost interpretate cu multă măestrie și 
cu o deosebită căldură și sensibilitate sufletească. 

Preoţi aflaţi la cursurile de îndrumare, prezenţi 
de asemenea în catedrală, au interpretat, sub con- 

(Continuare în pag. 4) 

TELEGRAFUL ROMÂN 


Cuvint la sărbătoarea Intrării în biserică 


(Urmare din pag. 2) 


Sfîntului loan Gură de Aur și alți mulţi. Văzind 
creștinii însemnătatea școlilor din Antiochia n-au 
pregetat a înfiinţa școli și în alte orașe și sate și 
așa pe rînd s-a înmulțit numărul școlilor în toată 
Siria. 

De vom cerceta și mai departe cărţile istoriei 
bisericești ne vom convinge deplin că între creștini 
niciodată n-au lipsit bărbați învățați, care nu 
numai se nevoiau pentru lățirea Evangheliei lui 
Hristos, ci încă și apărau cu bărbăţie adevărul ei 
împotriva minciunii. Această apărare bărbătească 
a învățăturilor creștinești a convins pe foarte mulți 
învăţaţi păgîni de rătăcirea învățăturilor păginești 
și apoi primeau aceștia legea lui Dumnezeu și se 
făceau apărătorii cei mai înfocaţi ai învățăturii 
evanghelice, pe care o adevereau, și cu moarte mu- 
cenicească apărau sfințenia învățăturii lui Hristos. 
Filosoful păgîn Atenagora din Atena a început să 
citească Sfînta Scriptură cu acel gînd, ca să arate 
greșelile învățăturii creștinești și să dovedească 
bunătatea păgînismului; însă curind și-a schimbat 
cugetul, pentru că citind cu băgare de seamă 
Sfinta Scriptură s-a convins de adevărul cel 
neclintit al învăţăturii lui Hristos, precum și de 
învăţăturile cele mincinoase ale păgînismului și s-a 
făcur apărător mare al legii lui Dumnezeu. 

Duhul acesta adevărat creștinesc al părinţilor 
drepteredincioşi, cu care ei se nevoiau pentru creș- 
terea și învăţătura pruncilor lor, s-a arătat lămurit 
şi în Sfinţii Ioachim și Ana, părinții Preasfintei 
Născătoare de Dumnezeu și pururea Fecioarei 
Maria, chiar și atunci cînd încă nu venise plinirea 
legii lui Dumnezeu; pentru că ei pe unica fiică a 
lor, Maria, fiind de trei ani au dus-o în biserică, 
au închinat-o lui Dumnezeu, au lăsat-o în lăcașul 
cel de feciorire lingă biserica din lerusalim, care 
era zidită de Solomon. Despre aceasta citim urmă- 
toarele în Viaţa Sfinților: Erau pe lingă păretrele 
bisericii, îm rejur, case de piatră, treizeci la 
număr, despărțite una de alta, iar peste acelea 
erau alte case peste acelea și al E în rînd; și 
așa au fost cu totul nouăzeci de case cu toată 
îndemînarea spre petrecere. Deci întru acele case 
erau lăcașuri pentru feluri de fete; anume, deo- 
sebit vieţuiau fecioarele care erau date spre slujba 
lui Dumnezeu pînă la o vreme, deosebit vieţuiau 
văduvele cele ce se făgăduiau a sluji lui Dumnezeu 
pînă la moarte, precum a fost Ana proorociţa, 
fata lui Fanuil; și iarăși deosebit vieţuiau bărbaţii 
care se chemau nazarei, petrecînd în chipul călu- 
gărilor. Deci, în lăcașul de fecioare ce era lingă 
biserică a fost dată prunca cea de trei ani, Prea- 
curata Fecioara Maria, fiind orînduite lingă dinsa 
fecioare mai bătrîne, iscusite în Scriptură și în 
lucrul mîinilor, pentru ca din copilăria ei să se 
deprindă dumnezeiasca pruncă în Scriptură și în 
lucrul mîinilor. Și o cercetau pe ea sfinții ei părinţi 
Ioachim şi Ana, iar mai vîrtos Sfinta Ana. Și a 
învăţat dînsa de grabă atîta carte și alte lucruri 
de mînă, încît pentru priceperea ei era tuturor 
spre mirare; apoi lucra dînsa mai virtos acel fel 
de lucru care putea să fie de trebuință preoţilor 
la slujba bisericii. 

Fapta aceasta cu care dumnezeieștii părinţi 
Ioachim și Ana au adus pe prunca lor în biserica 
Domnului și au închinat-o lui Dumnezeu, lăsînd-o 
lîngă lăcașurile fetițelor lingă biserică spre creștere 
şi luminarea ei, a cinstit-o Biserica noastră tot- 
deauna și a ridicat-o la praznic şi se cheamă Intra- 
rea în biserică a Preasfintei Născătoare de Dum- 
nezeu și pururea Fecioarei Maria. Acest praznic se 
serbează în tot anul în ziua de astăzi și printrînsul 
Biserica lui Hristos nu prăznuiește numai pome- 
nirea zilei cînd Maica Domnului, fiind pruncă de 
trei ani, s-a adus de părinţii săi la biserică și s-a 
dat spre creștere, ci totodată, după pilda aceasta a 
dumnezeieştilor părinți Ioachim și Ana și după 
duhul legii creștineşti, aduce aminte Biserica tutu- 
ror părinților ca să aibă grija cuviincioasă pentru 
creșterea și luminarea copiilor lor şi să nu cruţe 
nici o cheltuială sau osteneală în privinţa aceasta, 
pentru că roadele creşterii bune sînt așa de mari, 
aşa de multe și așa de folositoare încît acelea 
fericesc pe om și în această viaţă și în cea vii- 
toare. De aceea zice Sirah la cap. 22, st. 6: „Cer- 
tarea și învăţătura sînt în toată vremea înţelep- 
ciune.“ lar Solomon, la cap. 29, st. 17, zice: 
„Învață pe fiul tău și te va odihni și va da 
podoabă sufletului tău.“ 

Unele din multele împrejurări care ne povă- 
țuiesc către cunoașterea folosului mare ce urmează 
din creşterea cea bună și din luminarea tinerimei 
noastre este într-adevăr asemănarea omului celui 
învăţat și celui neînvăţat cu soarele de vară şi cu 
cel de iarnă. Omul cel învăţat pe drept se poate 

asemăna cu soarele de vară, căci precum acesta 
reînviază cu căldura sa toate plantele și toți pomii 
şi-i face ca să rodească și să dea hrană la tor 
felul de vieţuitoare, așa și omul învăţat nu știe 
a se ocîrmui bine numai pe sine și a săvirși bine 
lucrurile sale, precum și a trage cel mai mare folos 
din sudoarea ostenelilor sale, ci încă ajută și pe alţii 
cu sfatul său și cu purtarea sa cea înțeleaptă şi 
bine socotită. lar omul neînvăţar seamănă cu soa- 
rele de iarnă, căci precum acesta deși luminează 
şi strălucește, totuși nu are nici o putere ca să 
învieze plantele și pomii, așa și omul neînvăţat nu 
sporește în pai A sale, căci nu se știe afla în- 
trînsele; el nu e în stare să facă nimic de la sine 
şi orice face nu face după pricepere, ci numai după 
obicei. Acesta îl povăţuiește pe el numai în lucruri 
cunoscute, pentru aceea el nu se încumetează a 
întreprinde vreun lucru nou, care foarte lesne l-ar 
putea face, dacă ar fi fost învăţat. Căci învățătura 
dă omului hărnicie pentru gîndire și judecată, cu 
a căror ajutorință se încumetă omul a întreprinde 
și un lucru nou, de unde gindește că-i va veni 
folos. Așadar tot același soare este vara, care este 
şi iarna, dar lucrurile lor sînt foarte departe una 
de alta; așa și omul învăţat și cel neinvăţat tot 
același om este, căci deopotrivă este zidit de Dum- 
nezeu, ca și cel neînvăţat, dar deosebirea ce se 
arată dinafară între cel învăţat și între cel neîn- 
văţat este că cel învățat se bucură de roadele 
bunei creșteri și ale luminării, iar cel neînvăţat 
este lipsit de aceste bunătăţi. Apoi dacă vom privi 
la firea noastră, încă ne vom convinge de lipsa 
cea neapărată a creșterii, pentru că vedem în noi 
minte, pricepere și judecare; însă toate aceste însu- 
şiri frumoase ni s-au dat de la Dumnezeu cu scop, 
ca acestea să se deștepte, să se lumineze și să se 
aducă la desăvirșire prin creștere. Prin urmare 
vrea omul ca să aibă folos de la minte, de la 
priceperea și de la judecata sa, însușiri care îl 
înalță pe el peste celelalte vieţuitoare, negreșit 
trebuie să fie învăţat și povăţuit în școli. De 
adevărul acesta ne putem convinge cînd vom 
socoti că un pămînt bun numai atunci rodește 
mult, cînd e lucrat bine și semănat cu sămînţă 
bună. Așa și însușirile minţii omenești numai atunci 
vor produce în om lucrări bune și niște cunoștințe 
folositoare, cînd acelea vor fi deșteptate și culti- 
vate în școli prin dascăli harnici. 

Deci, iubiţilor ascultători, cuvintele ce vi 
le-am spus vouă aici băgaţi-le în inima voastră 
şi în sufletul vostru și să fie veșnic înaintea ochi- 
lor voştri. Străduiţi-vă din toate puterile ca să 
întemeiaţi şcoli pentru creșterea și luminarea copii- 
lor voştri. Grăiţi și povestiți fiilor voștri cînd 
ședeți acasă și cînd mergeţi pe cale şi cînd sînteţi 
la cîmp și în pădure, cum voiește sfinta Maica 
noastră Biserică, ca tot creștinul să fie învăţat în 
legea lui Dumnezeu și să fie luminar cu mintea 
pentru aș aduce economia sa cu folos. Trebuie să 
fiţi toți pătrunși de adevărul acela, că părinţii nu 
sînt datori a se îngriji numai de hrana trupească 
a copiilor lor, ci de hrana minţii și a sufletului 
acelora. De aceea Sf. Apostol Pavel poruncește 
Efesenilor la cap. 6, st. 4, zicînd: „Voi, părinţilor, 
creșteți pe fiii voștri întru învățătura și certarea 
Domnului.“ Apoi din viaţa de toate zilele știm și 
vedem că nici un tată nu s-a căit pentru că și-a 
dat la școli pe fiii săi, ci s-au căit toți părinţii 
aceia care nu și-au dat pe fiii lor la școli, căci 
astfel de părinţi nu numai că nu au nici o deose- 
biră bucurie de copiii lor, ci le pare și rău cînd 
văd că părinţii care şi-au dat copiii la şcoli, și 
din aceștia s-au făcut bărbaţi aleși, au folos și 
bucurie de aceștia și se laudă de către toţi, precum 
scrie şi înțeleptul Sirah la cap. 30, st. 2—7: „Cel 
ce ceartă și învață pe fiul său, folos va avea de 
el și între cei cunoscuţi se va lăuda și înaintea 
prietenilor se va bucura de el. Și dacă moare tatăl 
unui asemenea fiu, se pare ca și cum n-ar fi murit, 
pentru că a lăsat după sine un asemenea sieși.“ 
lar în pildele lui eleriiao, cap. 10st. 1, citim: 
„Fiul înţelept înveselește pe tatăl său și fiul neîn- 
țelept întristează pe mama sa.“ 

În sfîrșit încă odată vă mai sfătuiesc şi vă jur 
pe voi, iubiţilor ascultători, în numele unuia născut 
Fiul lui Dumnezeu, al Domnului și al Mintuitoru- 
lui nostru, care legea despre unul adevăratul Dum- 
nezeu a întemeiat-o pe lumina minţii omenești, ca 
să luaţi aminte cu inima voastră la cuvintele care 
vi le-am spus vouă astăzi despre creşterea fiilor 
şi fiicelor voastre și să le păziți și să vă purtaţi 
după ele; căci cuvintele acestea nu sînt cuvinte 
deșarte, ci sînt cuvinte bine socotite, spre folosul 
vostru și spre folosul fiilor și al tuturor urmași- 
lor voştri. Amin. 

ducerea P.C. prof. Gh. Şoima: „Cînd fraţii sint 
împreună“ (Ps. 132). 

La reședința mitropolitană a urmat apoi o re- 
cepţie, în cadrul căreia P.C. pr. M. Braniște a 
mulțumit pentru primirea de care s-au bucurat. 
P.S. Sa a evocat totodată o seamă de personali- 
tăți transilvănene cu rol important în viața româ- 
nilor din această parte de ţară, care au avut legă- 
turi cu Viena, între care se numără și Î.P.S. 
Mitropolir Nicolae Mladin. 

„În amintirea petrecerii mele la Viena — a spus 
între altele Î.P.S. Mitropolit Nicolae în cuvîntul 
adresat oaspeţilor — vă primesc acum la reședința 
aceasta mitropolitană cu toată dragostea și cu 
toată prietenia.“ 

În continuare, Î.P.S. Sa a făcut o prezentare a 
vieţii bisericeşti din Transilvania, unde există 
strînse legături ecumeniste între cultele religioase, 
viața religioasă din întreaga noastră ţară desfășu- 
rîndu-se în deplină libertate. 


Î. P. S. Sa a apreciat calităţile vocal-artistice ale 
corului coloniei române din Viena, prin care se 
promovează muzica noastră bisericească ca și mu- 
zica românească în general, el contribuind tot- 
odată la întărirea prieteniei dintre poporul român 
şi poporul austriac. 


În seara aceleiași zile, î. P. S. Mitropolit Nicolae 
al Ardealului a oferit oaspeţilor vienezi o cină în 
sala cantinei Institutului teologic la care au parti- 
cipat şi membrii permanenţei Consiliului arhiepis- 
copesc ca și profesori de la Institutul teologic, cină 
care s-a desfășurat într-o atmosferă deosebit de 
cordială, în adevărat spirit frăţesc, interpretindu-se 
şi cu acest prilej o seamă de compoziţii bisericeşti 
şi patriotice. 

Exprimîndu-și satisfacția pentru clipele plăcute 
petrecute la Centrul mitropolitan din Sibiu, a doua 
zi, 3 septembrie a.c., corul coloniei române din 
Viena s-a îndreptat spre Alba Iulia. 

Rep. 


Reuniune ecumenistă 


Sub auspiciile Consiliului Ecumenic al Biserici- 
lor (Geneva), Biserica noastră a găzduit la Sf. 
Mănăstire Neamţu (Seminarul Teologic), în zilele 
de 6—10 septembrie a.c., o Consultaţie ecume- 
nică asupra temei „Iradiţie și reînnoire în învă- 
țămîntul teologic ortodox“. Au participat circa 
40 delegaţi dinafara țării noastre, între care: 
Î.P.S. Mitropolit Gregorius Paul Verghese (Ke- 
rala/India), P. S. Episcop prof. Anastasos Yannou- 
latos (Grecia) ș. a. 

Delegaţia Bisericii noastre a fost condusă de 
către P.S. Episcop-vicar patriarhal Antonie Plo- 
ieșteanul și a cuprins P.S. Episcopi (resp. Arhie- 
rei) vicari, profesori de teologie și de seminarii 
teologice etc. De la Sibiu a participat P.C. prof. 
Grigorie Marcu. 

Consultaţia a început cu o Sf. Liturghie, săvir- 
şită în biserica voievodală a Mănăstirii Neamţu. 
Din partea Î.P.S. Mitropolit Justin al Moldovei 
şi Sucevei, participanţii au fost salutaţi şi bine- 
cuvîntaţi de către P. S. Episcop-vicar Adrian Boto- 
şăneanul (lași), care a arătat — succint și docu- 
mentat — cum se dezvoltă Biserica noastră pe 
multiple planuri și sprijinul de care se bucură ea 
din partea Ocîrmuirii ţării. 

În ședința inaugurală, P.S. Episcop Antonie a 
prezentat o amplă expunere cu tema „Iradiţie și 
reînnoire“, arătind ce face astăzi Biserica noastră 
în această direcție. 

În aceeași ședință s-a dat citire (de către P.C. 
prof. C. Galeriu) conferinţei întocmire de către 
P.C. prof. D. Stăniloae, cu subiectul „Pentru o 
reînnoire a învățămîntului teologic și a educaţiei 
religioase“ în Biserică. (Autorul era plecat, oficial, 
peste hotare.) 

La lucrările care au urmat, participarea orto- 
doxă română în discuţii a fost asigurată cu deo- 
sebire de: P.S. Episcop-vicar Nestor Severineanul 
(Craiova), P. C. rector Mircea Chialda (Bucureşti), 
P. C. prorector D. Popescu (Bucureşti), P.C. pro- 
fesori Grigorie Marcu (Sibiu), C. Galeriu și D. 
Radu (București), P.C. prof. de Seminar teologic 
N. Bordașiu (București) ș. a. 

Sf. Mănăstire Neamţu şi Seminarul Teologic 
de-acolo au îngrijit cu pricepere şi de cele ale 


Martei... 
Participant 

1 DECEMBRIE 
1918—1976 


La 1 Decembrie 1976 se împlinesc 58 de ani de 
la unirea Transilvaniei cu România, eveniment 
care reprezintă o încoronare a Iuptelor şi a jert- 
felor de multe veacuri ale e rea ai popor român 
pentru realizarea unităţii sale într-un singur stat 
unitar naţional, independent. 


Deși secole de-a rîndul poporul român s-a dez- 
voltat în cadrele a trei unități statale sau „Țări“, 
cum li se spunea — Țara Românească, Moldova 
şi Transilvania — totuși conștiința unităţii noas- 
tre naţionale şi tendinţa înfăptuirii unei unificări 
politice a fost mereu vie și crescindă în toate 
manifestările şi eforturile sale. Avînd aceeași 
limbă, aceeași Lege sau credinţă religioasă orto- 
doxă, trăind cu aceeași dorință de a se elibera de 
sub asupriri şi stăpîniri străine, românii au reușit, 
încă la sfirşitul secolului al XVI-lea sub glorioasa 
domnie a lui Mihai Viteazul, să înfăptniască 
— deși pentru scurtă durată — unirea lor într-o 
singură ţară. 

Secolele, care au urmat după uciderea mișelească 
a lui Mihai Viteazul, au fost bogate pentru poporul 
român în evenimente cu aceeași orientare de con- 
știință de neam, de credinţă şi lege strămoşească, 
de creştere a conştiinţei naţionale şi a luptei pen- 
tru dobindirea unirii într-o singură ţară. 

Viaţa românilor de pretutindeni a demonstrat 
urmărirea aceloraşi aspirații istorice. Carpaţii n-au 
fost niciodată un zid despărțitor între cele trei 
provincii româneşti. Ei erau ca o imensă coloană 
vertebrală şi un puternic zid ocrotitor în timpuri 
de răstriște pentru poporul de pe ambele lor ver- 
sante. 

De o parte și de alta a Carpaţilor se găsesc 
mănăstiri, străvechi monumente istorice, în care 
osteneau călugări de pe toate meleagurile româ- 
neşti, contribuind, prin şcolile mănăstirești, prin 
manuscrise, miniaturi, picturi şi alte creaţii de 
artă, cu o largă arie de câreulgie, la întărirea 
unităţii spirituale a poporului român. 

De Carpaţi este legată balada Mioriţa, capodo- 
pera literaturii populare româneşti, reprezentînd, 
intre altele, şi simbolul unităţii poporului român, 
prin întîlnirea ciobanilor din Moldova și Transil- 
vania. De Carpaţi sînt legate și manifestările 
folclorice străvechi ale „nedeilor“, la care se 
adunau românii din cele trei provincii. 

Învăţatul Filip Moldoveanu tipărea în secolul 
al XVI-lea, la Sibiu, cărţi pentru toţi românii, 
cărţi ce aveau adeseori stema Moldovei. 

Diaconul Coresi, prin numeroasele sale tipări- 
turi de la Brașov, se situează pe aceeaşi linie de 
sprijinire a ideii de unitate. Mitropolitul Simion 
Ștejan, cu arbicunoscuta prefaţă la Noul Testa- 
ment din 1648 de la Bălgrad—Alba Iulia, declara 
de pe poziţia înaltă a autorităţii sale bisericești 
şi cărturăreşti că toți românii sînt legaţi şi rămin 
nedespărţiți prin aceeaşi limbă şi conştiinţă de 
neam. 

Diferite colecţii de rînduieli şi legi bisericești 
ortodoxe sub denumirea de „pravile“ s-au tipărit 
atît pentru Țara Românească şi Moldova, cit şi 
pentru Transilvania, ca mărturie de unitate în 
trăire dubovnicească. 


Multe cărți bisericești tipărite la Rimnic, Tir- 
goviște, Bucureşti, Buzău, laşi, Neamţ etc., au fost 
aduse mereu pe meleagurile Transilvaniei de 
călugări, de ciobani, de nenumărați „badea 
Cârţan“, care, pe cărările şi trecătorile tainice ale 
Carpaţilor, duceau şi aduceau cartea românească 
şi, în acelaşi timp, nădejdea de mai bine, brănind 
şi întărind poporul cu dragostea faţă de Legea 
strămoșească și cu încrederea în realizarea unităţii 
de stat. 


De o parte şi de alta a Carpaţilor majoritatea 
bisericilor au bramul Sf. Treime, fapt care a sim- 
bolizat şi simbolizează unitatea dintre cele trei 
țări românești, ca şi unitatea dintre mitropoliile 
şi episcopiile acelor „ţări“, care întreţineau din cele 
mai vechi timpuri legături permanente între ele. 

Ca urmare a destrămării imperiului habsburgic, 
în 1918, s-a intensificat și mai mult lupta poporu- 
lui român pentru unirea Transilvaniei cu România, 
atît în interior, cît şi în vindurile tuturor româ- 
nilor, sub îndrumarea unui Consiliu Naţional alcă- 
tuit din reprezentanţii tuturor provinciilor româ- 
neşti. 

Prin dorința unanimă a poporului a fost con- 
vocată Marea Adunare populară la Alba Iulia, pe 
Cimpul lui Horia, la 1 decembrie 1918, alcătuită 
din 1228 de deputaţi din toate judeţele Transil- 
vaniei, între care erau şi clerici, şi peste 100.000 
de oameni veniţi de pe toate meleagurile transil- 
vănene. Această Adunare a proclamat solemn 
„unirea Transilvaniei cu Patria-Mamă şi a tuturor 
românilor într-un stat naţional liber“. 

S-a împlinit astfel previziunea marelui Bălcescu 
care scria: „Cred că va veni ziua fericită, ziua 
izbindirii ... atunci toți românii vor fi una şi 
liberi şi fraţi.“ 

Proclamarea unirii Transilvaniei a pecetluit un 
drept naţional de primă importanță din viața 
poporului: făurirea unităţii de stat. „Unirea Tran- 
silvaniei cu România“ — scrie un document din 
1968 elaborat de Conducerea Patriei noastre — 
„„„a creat cadrul statal al dezvoltării României 
moderne, a avut o înrîurire pozitivă asupra în- 
tregii evoluţii economice, politice şi sociale a 
țării noastre,“ 

Actul unirii s-a înfăptuit ca o „necesitate logică 
a dezvoltării societăţii românești“, ca o desăvir- 
şire a unei „cauze înălțătoare pentru care au lup- 
tat nenumărate generaţii de înaintați“ preciza 
într-o cuvîntare cu privire la unirea Transilvaniei 
cu România Domnul Nicolae Ceauşescu, președin- 
tele Republicii Socialiste România. 


Unirea Transilvaniei cu România la 1 Decem- 
brie 1918 veprezintă o contribuţie de seamă la 
marile realizări pe care poporul român le înfăp- 
tuiește în acești ani de mare avint creator, de 
zidire a unei vieţi mai bune şi mai drepte. 


SLUJIRE ȘI ÎNNOIRE * 


„Caracterul esenţial și fundamental al activității 
bisericești şi, ca urmare, însușirea caracteristică a 
preoţiei este slujirea sa pe toate treptele bisericești: 
Preotul este în fruntea comunității credincioșilor 
parohiei, dar ca slujitor; ierarhia superioară stă 
in fruntea comunităților mai largi de credincioși, 
dar ca slujitoare; Biserica însăși este conducătoarea 
spre mîntuire, dar ca slujitoare. Demnitatea slujirii 
lui Dumnezeu se arată în slujirea fiilor pămînteni 
ai lui Dumnezeu, spre mântuire. 


Preoţia nu este o meserie, o simplă carieră sau 
profesiune, ci vocaţie, adică chemare la slujire. 

Principiul conducător al preoţiei ne este dar de 
însuși Fiul lui Dumnezeu întrupat, arhiereul, „preot 
în veac, după rînduiala lui Melchisedec“ (Evr. 7, 
17; Ps. 110, 4), cel care din nesfirșiră iubire faţă 
de lume a luat chip de rob și „s-a smerit pe sine, 
făcîndu-se ascultător pînă la moarte și încă moarte 
pe cruce“ (Fil. 2, 8). Căci Stăpiînul a toate „Îm- 
păratul împăraţilor și Domnul domnilor“ s-a în- 
trupat ca să slujească. Întreaga Evanghelie este 
străbătută de duhul slujirii binelui altora, binelui 
lumii; întreaga misiune în lume a lui lisus Hristos 
este revelare a acestui duh slujitor, cum ne-o spune 
El însuși: „Fiul Omului n-a venit ca să i se slu- 
jească Lui, ci ca El să slujească și să-și dea sufle- 
tul pre de răscumpărare pentru mulți“ (Matei 
20, 28). 

Din exemplul Său de slujire, Hristos a făcut 
lege sfîntă pentru Apostolii Săi și pentru toţi slu- 
jitorii bisericești „lată Eu sînt în mijlocul vos- 
tru ca cel ce slujește“ (Luca 22, 27). Pilda lui 
Hristos este aceea a autorităţii care slujește; ea 
este normă fundamentală a activității preoțești, 
este însăși raţiunea de a fi a autorității bisericești 
slujitoare. 

Mîntuitorul Hristos transmite Apostolilor și prin 
ei Bisericii propria Lui autoritate slujitoare, adică 
autoritate cu stil sau formă de slujire: „Cel ce vă 
ascultă pe voi, pe Mine mă ascultă; iar cel ce se 
leapădă de voi, de Mine se leapădă“ (Luca 10, 16); 
„Luaţi jugul Meu asupra voastră, căci jugul Meu 

(Continuare în pag. 2) 


* Din cuvintul P.C. rector Dr. Is. Todoran, rostiţ la 
deschiderea festivă a cursurilor de îndrumare a preoţilor 
seria a 62-a, grupa Sibiu, în 21 august 1976. 


Eminescu şi „Telegraful Român” 


— o pledoarie patriotică 


De la mijlocul anului 1876, Eminescu, scos din 
funcția de revizor școlar, pe care o primise din 
partea ministrului Titu Maiorescu numai pentru 
că îi ușura contactul direct cu lumea de la ţară, 
cu oamenii simpli, păstrători ai graiului, ai folclo- 
rului și tradiţiilor românești, ajunge redactor la o 
gazetă obscură a primăriei din Iași, începînd atunci 
munca, istovitoare de gazetar, comentator al eveni- 
mentelor politice, sociale, culturale în acele sinteze 
memorabile adunate cu pietate de ardeleanul I. 
Scurtu în antologia: „M. Eminescu, Scrieri politice 
şi literare“, 1905, puţin cunoscută azi, dar care ne 
oferă încă surprize din cele mai plăcute pentru 
cunoașterea realităţilor interne și europene de acum 
un secol. 


Eminescu a fost un gazetar de excepţie, cu mare 
putere de analiză și de expresie a contradicţiilor 
din epocă, erudiția lui istorică și filozofică și re- 
sursele limbii sale poetice punindu-și pecetea pe 
fiecare pagină a scrisului său, sentimentul lui 
patriotic însufleţind comentariul obiectiv, tocmai 
în anul premergător Războiului nostru pentru 
independenţă. 

Mă opresc acum o clipă la poate cel mai întins 
capitol al publicisticii eminesciene din anul petre- 


» — = - 


acum un secol la laşi — 


cut la „Curierul de Iași“, înainte de a se muta 
în toamna lui 1877 la Bucureşti ca redactor al 
ziarului „Timpul“, unde a lucrat șase ani grei, dar 
glorioși, paralel cu munca de creație literară a 
epocii lui de maturitate. E vorba de analiza rapor- 
turilor dintre România şi imperiul austro-ungar, 
temă tratată și în cîteva articole mai mici în 1870, 
pe cînd era student la Viena, cînd se aliase cu 
tineretul ardelean întru susținerea drepturilor legi- 
time ale poporului nostru oprimat de regimul im- 
perial de la Viena (cf. antologia noastră: M. Emi- 
nescu, Icoane vechi și icoane nouă, Ed. Eminescu, 
1975). Studiul istorico-politic al lui Eminescu a 
apărut în 5 numere ale gazetei citate, în noiembrie 
1876 (nr. 125—127; 129—130), din care citez, 
înainte de a mă opri o clipă la includerea unor 
materiale din „Telegraful Român“, cîteva preci- 
zări ale poetului, cu adevărat memorabile: „Idealul 
românilor din toate părţile Daciei lui Traian este 
menţinerea unităţii reale a limbei strămoșești și 
a Bisericii naţionale... Și fiindcă spirit și limbă 
sînt aproape identice, iar limba și naționalitatea 
asemenea, se vede că românul se vrea pe sine, își 
vrea naționalitatea, dar aceasta o vrea pe deplin... 


(Continuare în pag. 3) 

(Urmare din pag. 1) 
este bun și sarcina Mea este ușoară; învăţaţi de la 
Mine, că sînt blind și smerit cu inima“ (Matei 
11, 29—30). 

Măreţia cuiva nu se arată prin mulțimea care 
îl slujeşte, ci se arată prin mulțimea acelora pe 
care el îi slujeşte. 

Biserica Ortodoxă a înţeles totdeauna că stilul 
de către Hristos hotărir şi determinant al exerci- 
tării autorităţii divine a Bisericii este stilul slujirii. 
Și înţelegerea ei Biserica Ortodoxă și-a pus-o în 
practică. De aceea, Biserica Ortodoxă de-a lungul 
veacurilor — n-a căutat să stăpînească pe nimeni 
pentru beneficii sau pentru mărirea ei, ci s-a 
străduit şi se străduiește să slujească, ajutînd pe 
toţi în vederea mîntuirii; nu socotind că alții îi 
sint datori ei, ci că ea este tuturor datoare, după 
cuvîntul Apostolului: „Dator sînt și elinilor şi 
barbarilor şi înţelepţilor şi neînțelepţilor“ (Rom. 
1, 14). 

Datoria slujirii nu privește numai pe clerici, ci 
întreg trupul Bisericii; ea se referă la toți membrii 
Bisericii și la fiecare în parte. Biserica este con- 
ștentă de datoria slujirii sale spre mîntuire; 
și tot așa se cuvine ca fiecare cleric în parte 
să-și aibă luminată conștiința de slujire și s-o tra- 
ducă în faptă corespunzăţoare. 

Și în această privință, adică pentru alegerea 
celor mai potrivite forme de slujire bisericească, 
Mîntuitorul urmat de Sf. Apostoli, Sf. Părinţi şi 
întreaga istorie a Bisericii noastre ne oferă îndes- 
tulătoare învățăminte, obligatorii pentru atitudinea 
și fapta noastră. 

Căci Fiul lui Dumnezeu, cel veșnic și necuprins, 
s-a întrupat într-un anume moment al timpului şi 
într-un anume punct al spaţiului, în realitatea con- 
cretă, omenește sensibilă şi verificabilă, s-a adresat 
oamenilor concreţi și cu anume mentalitate, cu 
anume limbaj și preocupări, cu anume nevoi și 
năzuinţe, în anume condiţii istorice, cu toate că 
EI, Descoperitorul absolut aducea un mesaj divin 
de conţinut neschimbabil și etern, ca Dumnezeu 
însuși. Și așa, în acest chip, au procedat apoi în 
toate veacurile cei care au avut it aneabibiba te 
vestirii adevărului dumnezeiesc și a conducerii 
bisericești; şi în același chip trebuie să se procedeze 
totdeauna. 

Conţinutul permanent al credinței noastre se 
împărtășește credincioșilor care, ca oameni, trăiesc 
și se formează în condiţii și forme de viaţă dife- 
rite. lar împrejurările de viață mereu schimbătoare 
cer slujitorului bisericesc să-și potrivească formele 
de vestire și slujire la condiţiile concrete schimbă- 
toare ale mediului social, deși mesajul evanghelic 
este și rămîne același. De aceea, iată ce ne învață 
și ne cere întreaga noastră istorie bisericească: Slu- 
jire neîncetată și corespunzătoare nevoilor timpu- 
lui. Biserica este conștientă de aceasta și tot așa 
conștienți trebuie să fie toți slujitorii, astfel ca 
slujirea creștină să împreune înțelegerea nevoilor 
vremii cu fidelitatea desăvîrșită față de tezaurul 
credinţei mîntuitoare. 

Norma fundamentală a slujirii nu-i apare Bise- 
ricii ca 0 sarcină apăsătoare ci ca demnitate care 
înalță şi ca mijloc de neîncetată înnoire a vocației 
ei în dăruirea unui apostolat mereu creator şi 
mereu generos, slujirea apărînd astfel ca forță 
regeneratoare — pe lingă darurile Duhului Sfint — 
a elanului datoriei și, totodată, formă de răspîn- 
dire a iubirii evanghelice. 

Înnoirea este o notă esențială definitorie a 
Vieţii autentic umane — iar moralmente, înnoirea 
este normă evanghelică de viață a mădularelor 
Bisericii: „Întru înnoirea vieţii să umblăm“, ne 
spune Sf. Apostol Pavel (Rom. 6, 4). 

Desigur, înnoire nu înseamnă schimbare sub- 
stanţială a conţinutului credinţei, ci creștere duhov- 
nicească, continuă în trăire, permanentă desfășu- 
rare pe linie ascendentă a inepuizabilului cuprins 
neschimbător în sine a substanței dumnezeieşti a 
credinţei noastre, este actualizare în conştiinţa și 
viaţa noastră, în faptă a nesfirșitelor personalităţi 
pe care mesajul evanghelic al Bisericii le cuprinde; 
iar pentru lucrarea preoțească, pastorală în special, 
înnoire înseamnă tot mai deplină, mai largă şi 
mai adincă înţelegere a spiritului vremii în care 
trăim, pentru ca credința — aceeași în fiinţa 
ei — să devină lucrătoare în dragoste de Dumne- 
zeu și de semeni, corespunzător nevoilor concrete 
ale acestora, astfel ca eficacitatea socială a cre- 
dinţei să se evidenţieze în faptă creștinească înnoi- 
toare de viață sub toate aspectele acesteia; înnoire 
înseamnă, mai departe, și sub acest aspect, atașa- 
ment şi colaborare cu toate forţele sociale de la 
noi care năzuiesc să îmbunătăţească viaţa, stră- 
duindu-se să ridice pentru toți viața noastră și 
materială și spirituală pe trepte superioare; înnoire 

Viaţa Sfîntului loan Milostivul 
555—619 


Sfinţii sînt oameni ca și noi, care prin credinţă 
curată, fapte bune şi ajutorul lui Dumnezeu au 
ajuns la o mare sfinţenie în viața lor pămîntească, 
iar după moarte stau de-a dreapta lui Hristos- 
Domnul (Matei 20, 23). Așa a fost Sf. Ioan 
Milostivul, patriarhul Alexandriei, un om care 
a biruit răul din el, a biruit păcatul și chiar înșe- 
lăciunile satanei. A fost supranumit „Milostivul“ 
pentru milosteniile sale cele multe și felurite. 

Sf. loan s-a născut la Amatonia, în Cipru, din 
părinți cu bună stare materială, fiind singurul 
moștenitor. La vremea potrivită s-a căsătorit. 
Soţia sa însă i-a murit precum și copiii. 


Într-o asemenea stare, loan a împărțit toată 
averea săracilor și s-a hotărit să trăiască potrivit 
poruncilor lui Dumnezeu cuprinse în Sf. Evan- 
ghelie. La început i-a venit greu, dar mai pe 
urmă s-a învăţat cu lucrul Domnului: „Mergea 
la biserică regular, se ruga mereu și cu căldură, 
se înfrîna de la mîncare și băutură, vorbea puţin 
și cu folos, povăţuia cu răbdare pe cei neștiu- 
tori, cerceta bolnavii și ajuta cu dragoste pe cei 
lipsiţi. Trăind astfel, el s-a întărit pe căile bine- 
lui. Vestea purtării lui frumoase s-a răspîndit 
repede în tot orientul. 


Biserica din Alexandria rămăsese în anul 608 
fără păstor sufletesc. Clerul și credincioșii s-au 
înțeles să-l aleagă pe Sf. loan ca patriarh al 
Alexandriei. El avea pe atunci 50 de ani. Fie- 
care păstor de oi cuvîntătoare își face, de obicei, 
la înscăunare, cîte un program de lucru. La fel 
a făcut și Sf. loan al Alexandriei. Întii s-a pre- 
ocupat de cei neajutoraţi. A făcut o listă cu ei 
și cea dintii grijă a lui era să-i știe săturaţi cu 
piine și îmbrăcați. Aceștia erau adevărații prie- 
teni ai sfîntului. El îi numea „stăpînii“ și „dom- 
nii“ săi. Pe toţi acești urgisiți ai soartei Sfîntul 
i-a luat sub ocrotirea, sub protecția sa arhipăsto- 
rească, fiindcă Mîntuitorul Hristos i-a fericit întîi 
pe aceștia și tot lor le-a deschis prima dată 
împărăția cerurilor (Matei 5, 3). El a dat o 
poruncă scrisă de încetare a cametei și a speculei 
în dauna săracilor. Ca „puţini alții, Sf. loan a 
ostenit pentru pace și bună înţelegere între 
oameni. Acesta a fost un al doilea punct însem- 
nat de pe răbojul său episcopal. Miercurile și 
vinerile erau rezervate pentru aplanarea conflic- 
telor, pentru curmarea neînțelegerilor, pentru 
înmulțirea dragostei și înfrățire cetățenească. 


Odată era gata să meargă la biserică, dar iată 
că o femeie se plîngea împotriva ginerelui său. 
Cei de acasă o sfătuiră să aștepte pe arhiereu 
după slujbă. El însă auzind despre ce este vorba 
a stat pe loc și a zis cu iubire creștinească: „Cum 
îmi va asculta Dumnezeu rugăciunea pe care o 
fac ca arhiereu, dacă eu nu voi asculta mai întii 
durerea sufletească a acestei femei?“ 


O vorbă înţeleaptă, din popor, sună astfel: „Cu 
ce începe omul — cu aceea sfirșește.“ Sf. loan a 
pornit la treabă cu facerea de bine, cu milostenia 
şi tot cu ea și-a îmbogăţit programul său de lucru. 
Din veniturile sale drepte, cîștigate cu muncă cin- 
stită și stăruitoare a împărțit la mănăstiri și la 
spitale o sumă mare de galbeni. Puţini bani îi mai 
rămăseseră în casa bisericii și de aceea slujitorii săi 
îi atrăgeau atenţia că sărăceşte visteria episcopală. 
Dar el le răspundea cu blindeţe: „Biserica este a 
lui Dumnezeu și El are toată purtarea de grijă.“ 
Apoi le spuse lor cu grai îndulcit această vedenie: 
„Într-o zi, milostenia mi s-a arătat sub chipul unei 


femei încununate de lauri și mai strălucită decît 
soarele; Ea s-a apropiat de mine și mi-a grăit: 
„Eu sînt fiica mai mare a împăratului; dacă te 
vei purta bine, te voi duce înaintea lui; căci nime- 
nea nu se duce cu mai mare îndrăsneală ca mine. 
Eu am făcut să se pogoare Dumnezeu din cer pe 
pămînt, pentru ca întrupindu-se să poată răscum- 
păra pe toți oamenii.“ 

Un nenorocit a venit să-i mulțumească pentru 
ajutorul dar, însă el i-a spus cu înţelepciune: 
„Frate dragă, încă nu mi-am vărsat sîngele pen- 
tru voi așa precum îmi poruncește lisus Hristos, 
Domnul și Dumnezeul meu.“ 


În timpul Sfîntului Ioan erau mulți robi. 
Oamenii săraci și prăpădiți se vindeau și se cum- 
ărau cu nimica toată, ca animalele de rînd. El 
li răscumpăra pe acești robi cu sume mari de bani 
şi-i așeza în cinste lîngă cei înstăriți. lată un alt 
punct cinstitor din programul său păstoresc. 

Sfîntul loan mai avea și alte calități sufletești. 
Așa, de pildă, nu-i plăcea să-l lauzi, citea cu 
atenţie dumnezeiasca Scriptură, nu vorbea de rău 
pe nimeni, nu birfea, nu clevetea, nu osîndea. 
Cind auzea pe cineva grăind de rău, schimba firul 
vorbei. El se defăima pe sine; își biciuia slăbi- 
ciunea personală, scăderile proprii și adesea lăuda 
pe alţii mai vrednici decit el, pe inaintaţii săi 
sau pe sfinţi. 

O mare înţelepciune dobîndea Sfintul gindin- 
du-se la moarte. Și pentru ca vrăjmașul să nu-i 
strice mintea sau să-l ispitească cu mîndria, el 
şi-a pus un preot ca să-i strige la sfîrșitul oricărei 
slujbe, ceremonii sau sărbătoriri: „Părinte mormiîn- 
tul încă nu-i gata; dă poruncă să se termine, că 
nu știi ceasul morţii!“ În felul acesta își înlătura 
el cu ușurință orice înfumurare, orice umbră de 
trufie. 

Era blind și răbdător. Vrăjmașii nu-i puteau 
zmulge nici o împotrivire. Rușinaţi de marea sa 
răbdare îi cădeau la picioare, cerindu-i iertare. Un 
caz foarte instructiv. Niceta, guvernatorul Alexan- 
driei, luase o hotărîre de asuprire a săracilor. 
Patriarhul s-a opus, luîndu-le apărarea. Guverna- 
torul care nu se așteptase la o împotrivire din 
partea patriarhului s-a înfuriat grozav. Către seară 
Sfîntul a trimis la el pe un preot de încredere să-i 
spună numai atît: „Soarele este spre apus.“ Guver- 
natorul s-a gîndit la aceste cuvinte și numai după 
cîteva ceasuri și-a amintit el de cuvintele Sf. Apos- 
tol Pavel: „Soarele să nu apună peste mînia voas- 
tră“ (Ef. 4, 26). Usturar de aceste vorbe cu tilc 
ale patriarhului, guvernatorul și-a cerut iertare. 


Sfîntul loan era zelos în păstrarea credinţei 
adevărate, lucrător iscusit în ogorul bisericii sale 
şi neînfricat apărător al învăţăturii creștine. Cu 
ajutorul lui Sofronie şi loan Moscul el și-a curăţit 
aria sau dieceza sa de toate rătăcirile vremii. A 
convertit pe mulţi eretici la credinţa cea adevărată 
şi cu blîndeţe evanghelică, cu tact pastoral, a strîns 
pe credincioși în jurul bisericii ţinindu-le aprinsă 
conștiința moralității publice, a ordinei liber con- 
simțite și a disciplinei canonice. Odată unii cre- 
dincioşi stăteau pe afară în timpul slujbelor reli- 
gioase. El se duse după ei și le zise cu autoritate 
vlădicească: „Fiilor, trebuie ca păstorul să fie cu 
oile sale.“ Cei vinovaţi și-au recunoscut greșeala 
şi astfel au intrat în biserică, îndreptindu-se a 
tru totdeauna. În drum spre Constantinopol, a 
murit la Amatonta (în indulă Cipru), în anul 619. 


(Continuare în pag. 4) 


este, astfel, înțelegere în conștiință și împreună 
lucrare cu factorii muncitori și diriguitori ai regi- 
mului nostru actual, prin esența lui înnoitor și 
progresist, lucrind sistematic pentru ridicarea tot 
mai sus a ţării noastre, ţară a cărei față arată pe 
zi ce trece tot mai frumoasă, aceasta nu numai 
pentru noi şi pentru cei din apropiere, ci și pen- 
tru alţii de mai departe, bucurindu-se de un pres- 
tigiu internaţional mereu în creştere. 

Această deschidere spre realităţile noastre so- 
ciale actuale, precum şi valorificarea acestora în 
lumina credinţei ortodoxe constituie una din no- 
tele principale ale vieţii noastre bisericești de 
astăzi. Preotul ortodox român se străduiește să fie 
preot al vremii lui, fără a neglija ceva din tezau- 
rul credinței şi experienţei autentic creștină. Este 
cunoscut că, în toate sferele de activitate umană, 
fără un contact viu şi neîntrerupt cu viaţa socială 
înconjurătoare, care se înnoiește mereu — astăzi 
în ritm accelerat chiar — se poate relativ ușor să 
se cadă în șablonizare, automatizare, mecanicizare, 


şi altele asemenea care adorm duhul, golind acţiu- 
nea de conţinut emotiv încălzitor și micșorînd pînă 
la nimicire forța de convingere a cuvîntului. 

În concluzie subliniem că pentru ca slujirea 
preoțească să poată corespunde deplin voii lui 
Dumnezeu şi necesităților mereu schimbătoare ale 
condiţiilor istorice concrete, toți slujitorii Bisericii 
trebuie să fie, ei înșiși mai întîi, permanentă ex- 
presie vie şi lucrătoare a unităţii și sfințeniei, a 
sobornicității și apostolicității bisericii. Ei repre- 
zintă faţa concretă, văzută de lume, a Bisericii; 
ei în primul rînd trebuie să dea mărturie în cuget, 
cuvînt și faptă că sînt mădulare deplin răspunză- 
toare ale aceluiași Trup tainic al Domnului; în 
el în primul rînd trebuie să-și aibă sălaș curat și 
primitor Duhul adevărului, Duhul dragostei desă- 
vîrşite, Duhul unităţii fără nici o fisură, fără nici 
cea mai slabă tendință de împrăștiere. Acest Duh 
al unității desăvîrșite însuflețește și stăpînește 
Ortodoxia noastră și flacăra acestui Duh se ţine 
mereu nestinsă în sufletele noastre. 


pi 

500 de ani de la moartea lui Vlad Ţepeş 


Din trecutul de lupte pentru libertate, indepen- 
dență și apărarea fine naționale a poporului 
nostru, evocăm pe viteazul și dreptul Vlad "Țepeș, 
de la a cărui moarte s-au împlinit 500 de ani. 

A fost „os de domn“; după tată se trăgea din 
dinastia Basarabilor, iar după mamă din a Mușa- 
tinilor. 

În 1456, cu ajutorul lui loan de Hunedoara, 
ocupînd tronul Ţării Românești, se leagă în faţa 
conștiinței sale să continuie cu dirzenie lupta 
antiotomană începută de înaintașii săi. 

De la început și-a formulat un program de 
domnie și a luat o serie de măsuri corespunză- 
toare menite să asigure întărirea internă a 
ţării și pregătirea pentru marea confruntare cu 
otomanii, pe care |epeș o simţea că se apropie. 

După ce și-a consolidat domnia, „s-a purtat 
cu gindul să se lepede de împăratul“ (Stei) — 
zice un cronicar al vremii. Refuză tributul și 
cepiii pentru ieniceri, cucerește orașul Giurgiu, 
trece Dunărea, învinge o oaste otomană, acapa- 
rează multe prăzi și trage în ţeapă pe delegaţii 
sultanului care au încercat să-l prindă cu vicleșug 
la Giurgiu. 

Pentru aceste acţiuni îndrăzneţe, Mahomed II 
organizează sub comanda sa o mare expediţie. 


Lupta se dă în 16 iulie 1462 în apropiere de 
Tîrgovişte. Victoria obţinută de Țepeș i-a asi- 
gurat o faimă europeană, dar nu i-a consolidat 
şi domnia. 


După plecarea turcilor, atitudinea dușşmănoasă 
a marilor boieri și ocuparea tronului de fratele 
său Radu cel Frumos, agreatul turcilor, l-au obli- 
gat să se retragă în Iransilvania și să ceară 
ajutor lui Matei Corvinul. Acesta nu l-a ajutat. 
În urma unor scrisori false, prin care Țepeș i-ar 
fi promis sultanului că-l ajută să ocupe Iransil- 
vania și mai apoi Ungaria, Matei Corvinul îl 
arestează fără să-i dea dreptul de justificare. În 
Buda, apoi la castelul Vișegrad, Vlad Ţepeş stă 
12 ani. Eliberat în 1475, în noiembrie 1476 va 
reuși, cu ajutorul lui Ștefan cel Mare, să reocupe 
tronul țării. 


Sfirşitul era însă aproape: revenit pe neaștep- 
tate cu ajutor turcesc, fostul domn Basarab Laiotă 
îl ucide în 14 decembrie 1476. Avea numai 50 de 
ani. Capul lui a fost trimis sultanului Mahomed. 
O tradiţie afirmă că ar fi fost îngropat în cti- 
toria sa de la Snagov. A mai zidit Mănăstirea 
Comana, o biserică în Tirgşor și a făcut danii 
mănăstirilor de la Athos. Moartea lui a fost o 


mare pierdere pentru Ţările Române, pentru în- 
tregul front antiotoman și pentru cauza creşti- 
nătăţii. 

Portretul lui "Țepeș are trăsături distincte: băr- 
bat ager, aspru dar drept, priceput al treburilor 
ostășești, viteaz și apreciat conducător de oaste, 
patriot, adevărat erou, realist și diplomat, care 
a înţeles situaţia politică a timpului, omul care 
„a urît răul din ţară“, a introdus ordinea și dis- 
ciplina, pedepsind minciuna, falsitatea și lenea. 


Sub raport politic, prin lupta sa împotriva 
Imperiului otoman, a asigurat continuitatea sta- 
telor românești, în special a Ţării Româneşti, care 
n-au fost transformate în pașalic ca celelalte state 
balcanice. 


Lupta sa pentru independenţa ţării și pentru 
creștinătate a atras atenţia principilor itaheni și 
germani, a Veneţiei și a Papei, ba chiar a lui 
Mahomed II, care a recunoscut că „nu se poate 
lua ţara unui bărbat care face lucruri mari și mai 
ca de fire, a unui bărbat vrednic de mai 
mult“. 


Aceste motive covirșesc asprimea pedepselor 
lui şi fac ca istoria să-l aprecieze pozitiv. Domnia 
lui — scurtă și zbuciumată — rămîne o pagină 
de mîndrie și demnitate “naţională. 


Pr. Ieremia B. Ghita 


Eminescu şi „Lelegraful Român” 


(Urmare din pag. 1) 


În limba sa numai i se lipesc de suflet preceptele 
bătrîneșşti, istoria părinţilor săi, bucuriile și durerile 
semenilor săi. Și chiar dacă o limbă n-ar avea dez- 
voltarea necesară pentru abstracţiunile supreme ale 
minţii omenești, nici una însă nu e lipsită de expre- 
sia concretă a simţirii și numai în Îimba sa omul 
își pricepe inima pe deplin. Și în adevăr, dacă în 
limbă nu s-ar reflecta chiar caracterul unui popor, 
dacă el n-ar zice oarecum prin ea: „așa voiesc să 
fiu eu, și nu altfel“, oare s-ar fi născut atitea 
limbi pe pămînt? Prin urmare, simplul fapt că 
noi, românii, cîți ne aflăm pe pămînt, vorbim o 
singură limbă, una singură, ca nealte popoare, şi 
aceasta în oceane de popoare străine ce ne încon- 
joară, e dovada destulă că așa voim să fim noi și 
nu altfel... Nimeni nu are să ne înveţe ce am 
fost sau ce ar trebui să fim; voim să fim ceea ce 
sintem — români... Și-apoi, ni se pare că nici 
un neam de pe faţa pămîntului nu are mai mult 
drept să ceară respectarea sa decit tocmai româ- 
nul, pentru că nimeni nu este mai tolerant decit 
dinsul. Singure "Ţările Românești sînt acelea în 
care din vremi străvechi fiecare a avut voie să 
se închine la orice dumnezeu a voit și să vor- 
bească ce limbă i-a plăcut... Armenii, calvinii, 
protestanții, evreii toți sînt față și pot spune 
dacă guvernele românești au oprit vreo biserică 
sau vreo școală armenească, protestantă sau evre- 
iască. Niciuna! Ni se pare deci că pe pămînturile 
noastre strămoșești, pe care nimeni nu le stăpi- 
nește jure belli, am avea dreptul să cerem să ni 
se respecte limba și Biserica, precum le-am respec- 
tat-o noi tuturor“ (Op. cit., p. 136, 138, 140). 


Ampla sinteză istorică, dominată de spiritul 
critic, obiectiv, de sentimentul patriotic, întărit 


de cunoașterea adîncă a realităţilor din trecut, dar 
şi a celor prezente, pe planul confruntărilor euro- 
pene de acum un secol, completează, în realitate, 
conferința lui Eminescu din cadrul prelegerilor 
organizate de Junimea de la Iași, ținută la 14 mar- 
tie 1876: „Influiența austriacă asupra românilor 
din Principate.“ 


Acum poetul pleda pentru drepturile românilor 
de pretutindeni, revoltat de nedreptăţile imperiilor 
asupritoare din jur. 


Studiul istoric, cu atitea implicaţii de istorie și 
sociologie contemporană poetului, publicat în „Cu- 
rierul de Iași“ acum un secol se încheie astfel: 
„O foaie din Transilvania..., cea mai modernă 
de peste Carpaţi, care urmărește cu stăruință poli- 
tica modestă și sigură a neuitatului Șaguna, expune 
într-o serie de articole tratamentul de care se bu- 
cură românii... De aceea, redăm tot ce atinge 
materia de-a dreptul.“ Și urmează lungi extrase 
din „Telegraful Român“, nr. 85, 86, 87/1876, 
articolul publicat aici intitulîndu-se „Generalul 
Tiirr despre cestiunea orientale.“ 


Cele cuprinse în acest documentat și dramatic 
studiu asupra situaţiei poporului român din Iran- 
silvania de acum un secol ne fac să ne gîndim la 
momentul crîncen al Memorandului de mai tirziu. 
Recunoaștem, fără efort, în atitea precizări isto- 
rice, în consemnarea realităţilor nedrepte, în argu- 
mentele logice, de bunăcredință, un adevărat pre- 
ludiu al istoriei Memorandului, act pregătitor pen- 
tru luptele anului 1918, anul de răsturnări și de 
restructurări istorice, care au consacrat unirea 
tuturor românilor în statul lor unitar național 
adevărat. 


Acum un secol însă „Telegraful Român“ con- 
stata cu amărăciune: „Nici un element de supt 
coroana Sfîntului Ștefan nu este atît de descon- 
siderat ca cel român, cu toate că acesta este cel 
mai compact pe teritoriul ce-l locuiește şi mai ușor 
de mulțamit... Noi contribuim milioane la tot 
felul de institute de stat..., ba contribuim chiar 
şi la susținerea teatrelor naţionale, și din contri- 
buţiunea noastră, în ciuda legilor, nici măcar o 
para roșie nu ni se restituie pentru scopurile noas- 
vre de cultură.“ Unde era deci egalitatea între 
naţiuni, înafara celei în contribuţii materiale și de 
singe, cerute de stat, care însă asigura românilor 
„numai umiliri, desconsiderări și persecuţiuni ne- 
demne de fraţi“? 

Așa se încheie documentatul material istoric pu- 
blicar de Eminescu acum un secol la Iași, folosind 
articolele acelei gazete moderne care era „Tele- 
graful Român“, organ al Mitropoliei din Sibiu, cel 
mai vechi periodic al nostru, ajuns acum în al 124 
an de existență. 


Era încă o dovadă a pasiunii lui istorice, a ata- 
șamentului patriotic față de cauza tuturor româ- 
nilor, cauză pe care cel mai inspirat poet al nos- 
tru a servit-o nu numai prin arta lui literară, cea 
mai înaltă, ci și prin publicistica lui militantă, pusă 
în slujba adevărului, dreptăţii și libertăţii noastre, 
pregătind sufletește unirea și înălțarea poporului 
român. 

Într-un secol de atunci, istoria, care după Schil- 
ler e „tribunalul suprem al popoarelor“, a confir- 
mat tezele inaeitatului poet gazetar, și din perspec- 
tiva împlinirilor ne întoarcem cu gratitudine către 
cei care, ca Eminescu, s-au consacrat luptei pen- 
tru emancipare, pentru cultură și pentru triumful 
ideilor celor mai înaintate. 


Dr. Gh. Bulgăr 


Congres 


La Atena (Grecia) — în incinta Centrului inter- 
ortodox de la Sf. Mănăstire Pendeli — în zilele 
de 19—29 august 1976 s-au desfășurat lucrările 
celui de al II-lea Congres al Profesorilor ortodocși 
de Teologie. Primul congres de acest fel a avut 
loc în anul 1936, tot la Atena, participînd și dele- 
gaţi ortodocși români. Războiul al doilea mondial, 
cu dificultățile pe care le-a generat, n-a permis 
întrunirea mai timpurie a unei astfel de reuniuni 
reologice panortodoxe. 


Din dispoziția Prea Fericitului Părinte Patriarh 
Justinian, delegaţia ortodoxă română la al II-lea 
Congres al Profesorilor de Teologie ortodocși a 
fost constituită din: P.S. Episcop-vicar patriarhal 
Antonie Ploieşteanul, conducătorul delegaţiei, P. C. 
prorectori Pr. Dumitru Popescu (București) și 
Arhid. Constantin Voicu (Sibiu), P.C. Consilier 
parriarhal Pr. Dumitru Soare, P. C. profesori ono- 
rari Pr. Dumitru Stăniloae și Pr. loan G. Coman 
(București), P.C. profesori Pr. Grigorie Marcu 
(Sibiu) şi Pr. Ene Braniște (București), P.C. prof. 
lectori Pr. Dumitru Radu (București) și Pr. Du- 
mitru Abrudan (Sibiu). Ca delegat al Consiliului 


teologic 


Ecumenic al Bisericilor (de la Geneva), a partici- 
pat și P.C. pr. prof. I. Bria. 


Congresul și-a inaugurat lucrările cu o Sf. Li- 
turghie arhierească, săvîrșită joi, 19 august a.c., 
de către conducătorul Centrului interortodox, 
Î.P.S. Mitropolit prof. Dr. Hrisostom (Gherasim) 
Safiris, cu sobor de preoţi și diaconi. 


Președintele Comitetului organizator, d-l prof. 
Sava Agurides, de la Facultatea de Teologie din 
Atena, a rostit cuvîntul de deschidere, iar secre- 
tarul comitetului, d-l prof. Nikos Nissiotis, a 
făcut o amplă introducere generală la obiectul 
congresului. 


Congresul a fost salutat și binecuvîntat de către 
Prea Fericitul Serafim, Arhiepiscopul Atenei și al 
întregii Elade, care a precizat între alte că teologia 
nu-și poate îndeplini menirea decît dezvoltindu-se 
în cadrele Bisericii. Teologia noastră ortodoxă 
este o „teologie de altar“. 


Cu deosebit interes, recunoștință și satisfacţie 
a fost primit Mesajul adresat Congresului de către 
Prea Fericitul Părinte Patriarh Justinian. Textul 
lui — în limba română — a fost citit în ședința 


— ——— 


de deschidere de către P.C. Consilier patriarhal 
Pr. Dumitru Soare (traducerea concomitentă în 
limba elenă fiind asigurată, personal, de d-l prof. 
S. Agurides). 

O vie impresie a făcut, de asemenea, Mesajul 
Sanctităţii Sale Patriarhului Ecumenic Dimitrios 1 
din Constantinopol, care sublinia legătura dintre 
altar şi catedră, precizînd că teologia e vie cum 
vie este Biserica. 

Tematica de fond a congresului a cuprins trei 
grupe de preocupări: l. Teologia ca expresie a 
vieții şi conştiinţei Bisericii; II. Teologia ca ex- 
presie a prezenţei Bisericii în lume; III. Teologia 
în reînnoirea vieţii Bisericii. 

Fiecare din aceste subiecte a fost tratat în refe- 
rate teologice-științifice (de cîte 45 minute), iar 
fiecare referat era discutat, imediat, în ședință 
plenară, de cîte doi coreferenți (care aveau la dis- 
poziţie, împreună, 30 minute). 

Ședinţelor plenare li se adăugau, zilnic, dis- 
cuţiile din grupele de lucru (una din ele a fost 
prezidată de către P. C. prorector Pr. D. Popescu). 

În cadrele lucrărilor pregătitoare, delegaţiei 
ortodoxe române i-au fost repartizate trei see ec 
de bază (de cîte 45 minute). Ele au fost atribuite 

Vizita la Sibiu a Lordului Mervyn Stockwood 
Episcopul Londrei de Sud 


Cea de a doua vizita în țara noastră a Exce- 
lenţei Sale Lord Mervyn 'Stockwood, Episcop al 
Londrei de Sud, se înscrie în seria legăturilor 
frăţeşti dintre Biserica Ortodoxă Română şi Bise- 
rica Anglicană. 

Ca oaspete al P.F. Părinte Patriarh Justinian, 
Excelenţa Sa, însoţit de pr. Dominic Walker, 
capelan, a vizitat, între 12—14 septembrie a.c., 
Arhiepiscopia Sibiului. 

La Sf. Liturghie din Catedrala mitropolitană, 
în ziua de 12 septembrie, Î.P.S. Mitropolit 
Nicolae a prezentat credincioșilor pe oaspeţi și 
a vorbit despre bunele relaţii dintre Biserica Orto- 
doxă Română şi Biserica Anglicană, relaţii care 
au început în anul 1935 și au fost continuate prin 
vizite frăţești reciproce, prin conferințe pentru 
promovarea dialogului teologic ortodox-anglican. 

Luînd cuvîntul, Excelenţa Sa și-a exprimat 
bucuria de a fi din nou în România şi a adus 
mulțumiri P. F. Părinte Patriarh Justinian și Dom- 
nului Gheorghe Nenciu, președintele Departamen- 
tului Cultelor. A pomenit apoi despre primele 
sale legături cu ierarhi ai Bisericii Ortodoxe 
Române, de acum 40 de ani. În continuare, și-a 
exprimat bucuria de a se găsi în România, de a 
se simţi aici ca între frați. 

În după-amiaza aceleiași zile, oaspeţii au vizitat 
biserica și muzeul din Sibiel. 

În ziua de 13 septembrie, după o oprire la 
Avrig, la mormîntul lui Gheorghe Lazăr, și o 
excursie pe Iransfăgărăşanul, a fost vizitată 
Mănăstirea Brâncoveanu de la Simbăta de Sus. 

Seara, la reședința Î.P.S. Mitropolit Nicolae 
din Sibiu, a avut loc o masă la care, alături de oas- 
peţi din Anglia, au mai participat P.S. Episcop- 
vicar lustinian Maramureșanul, Domnul Albert 
Klein, Episcopul Bisericii Evanghelice luterane 
din România, P.C. pr. Traian Belașcu, vicar ad- 


ministrativ, P.C. pr. prof. Isidor Todoran, P.C. 
diacon prof. Constantin Voicu, prorector, P.C. 
prof. Milan Șesan. 


Oprire pe Transfăgărăşan. De la stînga la dreapta: D-l A. 
Jivi, Exc. Sa L. M. Stockwood, pr. D. Walker, Î.P.S. Mitro- 
polit Nicolae și P.C. pr. Is. Todoran. 


În zilele următoare, oaspeţii au vizitat Centrul 
arhiepiscopesc de la Cluj-Napoca şi mănăstirile 
Nicula și Rohia. 

În dimineaţa zilei de 16 septembrie, oaspeţii, 
conduși la aeroport de către Î.P.S. Arhiepiscop 
Teofil al Vadului, Feleacului și Clujului, s-au 
înapoiat la București. Aurel Jivi 


Temeiuri ale învățăturii noastre de credință 


3. Sfînta Taină a Cuminecăturii 


— „lar pe cînd mîncau ei, lisus, luînd pîine 
şi binecuvîntînd, a frînt și dînd ucenicilor a zis: 
Luaţi mâncaţi, acesta este trupul meu. Și luînd 
şi paharul și mulțumind, le-a dat, zicînd: Beţi 
dintru acesta toţi, acesta este sîngele meu, al 
Legii celei noi, care pentru mulți se varsă spre 
iertarea păcatelor“ (Matei 26, 26—28). 

— „Aceasta să o faceţi spre pomenirea mea“ 
(Luca 22, 19). 

— „Eu sînt phinea cea vie, care s-a pogoriît din 
cer. Cine mănîncă din pîinea aceasta viu va fi 
în veci. lar piinea pe care eu o voi da pentru 
viaţa lumii este trupul meu... Adevărat adevărat 
zic vouă, dacă nu veți mînca trupul Fiului Omu- 
lui și nu veţi bea sîngele lui, nu veţi avea viaţă 
în voi. Cel ce mănîncă trupul meu și bea sîngele 
meu are viaţă veșnică şi Eu îl voi învia în ziua 
cea de apoi“ (loan 6, 51—53). 

— „Cel ce mănîncă trupul meu și bea sîngele 
meu rămîne întru mine și eu întru el“ (loan 6, 56). 


— „Căci eu de la Domnul am primit ceea ce 
v-am dat vouă: că Domnul lisus, în noaptea în 
care a fost vîndut, a luat pîinea și, mulțumind, 
a frînt și a zis: Luaţi, mîncaţi, acesta este trupul 
meu care se frînge pentru voi. Aceasta să faceți 
întru pomenirea mea. Asemenea și paharul, după 
cină, zicînd: Acest pahar este legea cea nouă întru 
sîngele meu. Aceasta să faceţi voi de cîte ori veţi 
bea, spre pomenirea mea“ (I Cor. 11, 23—25). 


— „Paharul binecuvîntării, pe care-l binecuvîn- 
tăm, nu este oare, împărtășirea cu sîngele lui 
Hristos? Piinea pe care o fringem nu este, oare, 
împărtășirea cu trupul lui Hristos? Că o piine, 
un trup sîntem cei mulţi, căci toţi ne împărtășim 
dintr-o piine“ (1 Cor. 10, 16—17). 

— „lar cei ce s-au botezat... stăruiau în învă- 
țătura Apostolilor și în comuniune, în frîngerea 
pîinii şi în rugăciune“ (F. Ap. 2, 42). 

— „Oricine va mînca piinea aceasta sau va 
bea paharul Domnului cu nevrednicie, va fi vino- 
vat faţă de trupul și sîngele Domnului. Să se cer- 
ceteze însă omul pe sine și așa să mănînce din 
pîine şi să bea din pahar, căci cel ce mănîncă și 
bea cu nevrednicie, osîndă își mănîncă și bea, 
nesocotind Trupul Domnului“ (1 Cor. 11, 27—28). 

— „Aducem în numele Lui jertfa pe care 


Domnul lisus a poruncit să fie adusă, adică jertfa 
pîinii şi a vinului în Euharistie“ (Sf. lustin Mar- 
tirul). 

— „Hristos a dat trupul Său tuturor spre mîn- 
care, ca, hrănindu-se cu El, să lepădăm trupul cel 
dintii mort și să ne facem vrednici de viaţa veș- 
nică“ (Sf. loan Gură de Aur). 


— „Piinea şi vinul Euharistiei nu este altceva 
decît pîine și vin înainte de chemarea atotsfintei 
şi închinatei Treimi, dar după chemare, cea dintii 
se preface în trupul lui Hristos, iar cel de al 
dătiei în sîngele lui Hristos“ (Sf. Chiril al Ieru- 
salimului). 

— „Mincarea aceasta se numește Euharistie și 
nu se dă voie să ia parte la ea, decit numai ace- 
luia care crede că cele învăţate de noi sînt ade- 
vărate și care s-a spălat cu spălare de iertarea 
păcatelor și spre renaștere, care trăieşte așa cum 
a învăţat lisus Hristos“ (Sf. Iustin Martirul). 


— „Taina Împărtășaniei e mai presus de ori- 
care alta şi rodește un șir întreg de bunătăţi, 
formînd punctul cel mai înalt spre care se poate 
îndrepta strădania omenească. Căci prin ea ajun- 
gem să ne întîlnim chiar cu Dumnezeu, care se 
unește cu noi în cea mai desăvirşită unire. lar 
decîr a ajunge să fi un duh cu însuși Dumnezeu 
ar putea fi o unire mai deplină? Pentru aceea 
Euharistia este  desăvirșirea tuturor celorlalte 
taine.“ (Nicolae Cabasila). 


Prof. conf. Dr. Ioan 7. Ică 


Congres teologic 

spre întocmire și susținere precum urmează: 

— P.S. Episcop Antonie Ploieșteanul a tratat 
subiectul „Catrolicitate și naţionalitate“; 

— P.C. Pr. prof. D. Stăniloae a tratat sub- 
iectul „Dinamica lumii în Biserică“; 

— P.C. Pr. prof. Grigorie Marcu a tratat su- 
biectul „Misiune şi îndatoriri pastorale“. 

Ceilalți membri ai delegației Bisericii Ortodoxe 
Române au prezentat coreferate și au luat parte 
la discuţiile teologice din plenare și grupe de 
lucru. 

Contribuțiile delegaţiei Bisericii Ortodoxe Române, 
deosebit de active, au fost prezentate atît în 
plenul Congresului cît și în cadrul lucrărilor pe 
comisii. Peste tot, delegaţia noastră s-a bucurat 
de aleasă consideraţie, care se răsfringe asupra 
Bisericii şi teologiei noastre. Sînt de reținut, între 
alte, următoarele momente deosebire: Delegaţia 
noastră a săvirșit servicii divine (în limba ro- 
mână) în Atena și înafara ei; P.C. prof. onorari 
D. Stăniloae și 1. Coman au făcut parte din pre- 
zidiul ședinței inaugurale; P.S. Episcop Antonie 
Ploieșteanul a prezidat miercuri, 25 august a.c., 
lucrările congresului, fiind secondat (în prezidiu) 
de P.C. prorectori D. Popescu și C. Voicu, pre- 
cum și de P.C. profesori Grigorie Marcu și Ene 
Branişte. (În aceeași zi — sub diriguire ortodoxă 
română — și-au expus referatele P.C. profesori 
D. Stăniloae şi Grigorie Marcu.) 


Delegaţia noastră a participat, de asemenea, la 
recepții oficiale și a făcut vizite (resp. excursii) 
în Atena şi înafara ei. 

Rezultatele congresului sînt încurajatoare. El a 
permis — după o întrerupere de patru decenii — 
întîlnirea frățească a actualei generaţii de teologi 
ortodocși din toate e po i 

După cum arată tematica lui, congresul a rele- 
vat poziţiile pe care se află situată astăzi teologia 
ortodoxă răsăriteană și hrănește speranţa că în- 
noirea acesteia este posibilă, potrivit cerinţelor 
contemporane. x 

S-a convenit în principiu ca lucrările congresu- 
lui să fie publicate în scurt timp, iar al III-lea 
Congres al Profesorilor Ortodocși de Teologie să 
aibă loc în anul 1981 (cînd se vor împlini 1.600 
de ani de la Al II-lea Sinod Ecumenic, de la Con- 
stantinopol, din anul 381). Redacţia 


Viaţa SI. loan Milostivul 

Era în vîrstă de 64 ani şi în al zecelea an de 
păstorire. Anul acesta se împlinesc 1357 de ani 
de la trecerea lui spre cele veșnice. Corpul său a 
fost dus cu cinste la Constantinopol. După o 
bucată de timp Sultanul l-a dăruit lui Matei Cor- 
vinul, care la așezat în Budapesta. La 1520 a fost 
transportat iarăși în Tall și la 1632 mutar în 
Presburg, unde se află și astăzi moaștele sale. 
Pomenirea lui cu drepţii se face în fiecare an la 
12 noiembrie. 

Sfîntul Ioan Milostivul este o lumină puternică 
pentru slujitorii lui Dumnezeu şi pentru credin- 
cioşi deopotrivă. Viaţa sa de renunțare, de oste- 
neală, de dăruire și de jertfă este chipul curatei 
trăiri creștinești, a înaltei vieţuiri religioase, o 
podoabă în candelabrul Ortodoxiei și un exemplu 
strălucitor, o pildă vie de urmat pentru toţi în- 
chinătorii, în activitate prestigioasă și intensă, în 
tăcere productivă şi folositoare, în manifestarea pe 
toate căile și în toate împrejurările a spiritului de 
pace, de bună înţelegere și frăţietate, de blindeţe 
și dreptate, de bunătate și smerenie, de grijă nea- 
dormită pentru binele obștesc și desăvirșirea noas- 
tru sufletească. Arhim. Varabil Jitaru 


————————————————————————————— 


Din învățăturile Sf, loan Gură de Aur 


— Hristos nu numai atît a folosit pe cît a 
vătămar Adam, ci mai mult. 


— Ce va să zică a muri cu păcatul? Adică a 
nu mai asculta cu nimic de păcat. 


— Cînd tu auzi de viață nouă (cfespre care ne 
vorbeşte cu deosebire Sf. Apostol Pavel), gîn- 
dește-te că trebuie a căuta ca să-ți schimbi cu 
totul purtarea și o mare prefacere să introduci 
în viața ta. 


REDACŢIA: Secţia culturală a Consiliului arhiepiscopesc — Sibiu (Taxa poștală plătită în numerar) 


A aaa ————— — 


— Sufletele celor drepți sînt totdeauna tinere, 
pline de viaţă și în floarea vîrstei. 

(Omilia XI la Romani) 

— Şi fapta rea ca și cea bună sînt izvorite din 
sufletul (voinţa) celui care le face, iar nicidecum „ 
din natura trupului. 

— Creştinul nu va avea nici un folos de la 
credința lui și de la darul cîștigat prin Botez, 
dacă nu are fapte bune. 

— Cu cît fratele tău va deveni mai bun, bucu- 
rîndu-se de binefacerile tale, cu atît și ţie ţi se 
împletește, prin o astfel de îngrijire, o coroană 
mai strălucită. 

Proclamarea Republicii 
(la a 29-a aniversare) 


Proclamarea Republicii Populare Române, la 
30 decembrie 1947, a constituit un act istoric 
impus Cu necesitate de mersul înainte al socie- 
tății românești pe calea democratizării şi pro- 
gresului social. Schimbarea formei de guvernămiînt, 
din regat în republică populară, a marcat de fapt 
începutul puterii democrat-populare, a poporului 
muncitor, împlinirea unui vis de mult nutrit. 

29 de ani pe scara istoriei nu însemnează mult; 
pentru noi însă cele aproape trei decenii au cali- 
ficat istoria contemporană a patriei noastre, sin- 
teza vie a tot ceea ce a realizat poporul nostru 
peste veacuri. 

Privind azi — retrospectiv — actul măreț al 
proclamării Republicii Populare Române, creaţie 
a maselor populare, ne dăm ușor seama că acest 
act are nu numai o importanţă şi o semnificaţie 
istorică naţională, ci şi o valoare politică de 
însemnătate internaţională, prin faptul că s-a 
înscris în tabla de valori a mișcării social-politice 
progresiste a clasei muncitoare din întreaga lume. 

Valoarea deosebită a măreţului act constă însă 
în următoarele: 


— Actul proclamării Republicii, care încheie 
de fapt o întreagă şi lungă etapă de lupte a ma- 
selor populare pentru câştigarea de drepturi social- 
politice, a constituit prin excelență momentul des- 
chiderii de noi drumuri, de sensuvi noi atît în 
viața poporului, cît şi în destinele patriei. Cuce- 
rind puterea politică în patria noastră, întregul 
nostru popor a ştiut să transforme aceasta în 
instrumentul de bază în realizarea dezideratului 
contemporan al României, de a păşi pe noi căi 
de progres şi pace, avind în frunte o conducere 
ieșită din obştea cea mare a poporului. 

Năzuinţele de veacuri ale poporului român de 
a instaura o formă de stat care să corespundă 
deplin nevoilor şi aspirațiilor sale spre fericire şi 
bunăstare se îndeplinesc odată cu proclamarea 
Republicii. Acest moment istoric în evoluţia patriei 
noastre spre o nouă structură social-economică 
socialistă a descătușat larg dezvoltarea forțelor de 
producţie. România socialistă se găseşte azi, din 
punct de vedere economic, de 20 de ori mai puter- 
nică decit înainte de război. 

— Actul proclamării Republicii a adus poporu- 
lui muncitor un plus de libertăţi social-politice, 
calitativ noi, față de cele ce le-a avut în trecut. 

Republica Populară Română a instaurat, pen- 
tru toţi membri colectivităţii noastre, drepturi şi 
libertăţi, care vor consfinţi pentru totdeauna lichi- 
darea exploatării şi asupririi în țara noastră. 

Realizarea, la noi, azi, a raportului de egalitate 
a oamenilor față de mijloacele de producţie şi 
generalizarea relaţiilor socialiste în viața tuturor 
membrilor societății, se consideră ca cea mai mare 
cucerire pe care a putut-o imagina omenirea în 
tvecut în domeniul libertăţii oamenilor. 

— Actul istoric de la 30 decembrie 1947 pre- 
zintă prin semnificaţia sa socială şi politică un 
moment-cheie prin realizarea unor condiţii noi 
pentru dezvoltarea multilaterală a omului şi a 
țării noastre; el deschide o perspectivă nouă dez- 
voltării României spre socialism. 


Saltul realizat de la patru milioane de anal- 
fabeţi pînă la generalizarea învățămîntului liceal 
este, fără îndoială, declanșat și pregătit de actul 
istoric de la 30 decembrie 1947. Azi socialismul 
realizează, la scara maselor, un om nou, multi- 
lateral dezvoltat, plin de demnitate şi bogat spiri- 
tualicește, încrezător în existenţă, activ şi deschis 
față de cei mulți. Crescut în școala muncii, omul 
nou din patria noastră se caracterizează prin 
generozitate, altruism şi optimism, muncitor şi 
creator, doritor de pace. 


(Continuare în pag. 3) 


Consfătuire a lerarhilor din Mitropoliile Ardealului și Banatului 


După ce au participat la deschiderea festivă a 
anului universitar 1976/77 la Institutul Teologic 
Universitar din Sibiu, Ierarhii din Mitropoliile 
Ardealului și Banatului au avut, marţi, 12 octom- 
brie 1976, la reședința mitropolitană din Sibiu 
o consfătuire, la care au participat: I. P.S. Mitro- 
polit Nicolae Mladin al Ardealului, î. P. S. Mitro- 
polit Nicolae Corneanu al Banatului, Î. P. S. Arhi- 
episcop Teofil Herineanu al Vadului, Feleacului 
și Clujului, P.S. Episcop Emilian Birdaș al Alba 


Banatului, în faţa 
catedralei mitropolitane din Sibiu. 


Terarhii din Mitropoliile Ardealului şi 


Iuliei, P.S. Episcop Visarion Așiileanu al Aradu- 
lui, P.S. Episcop Vasile Coman al Oradiei, P.S. 
Timotei Lugojanul, episcop-vicar la Arhiepiscopia 
Timișoarei și Caransebeşului, și P.S. Iustinian 
Maramureșanul, episcop-vicar la Arhiepiscopia 
Vadului, Feleacului și Clujului, secretar al consfă- 
tuirii fiind P.C. diac. Gh. Papuc, consilier cul- 
tural la Centrul arhiepiscopesc Sibiu. 


A fost de faţă reprezentantul Departamentului 
Cultelor. 


Au luat parte ca invitați P.C. rector Grigorie 
Marcu și P.C. prorector Constantin Voicu de la 
Institutul "Teologic Universitar din Sibiu. 


Consfătuirea a avut următoarea ordine de zi: 

— Mijloace pastorale pentru întărirea unității 
de credință. 

— Numiri de cadre didactice la Institutul 'Teo- 
logic Universitar din Sibiu și alte aspecte legate 
de activitatea acestui Institut. 


— Diverse. 

Din cadrul consfătuirii s-au trimis telegrame 
omagiale P.F. Părinte Patriarh Justinian și Dom- 
nului Gheorghe Nenciu, Conducătorul Departa- 
mentului Culelor, semnare de cei doi Mitropoliți 
prezenți la consfătuire. 


Deschizind  consfătuirea, Î.P.S. Mitropolit 
Nicolae al Ardealului a exprimat, între altele, 
satisfacția reîntilnirii Ierarhilor din Mitropoliile 
Ardealului și Banatului pentru a se informa reci- 
proc asupra problemelor comune Eparhiilor apar- 
ținînd celor două Mitropolii. 

La primul puncr de pe ordinea de zi toți 
Ierarhi participanţi la consfătuire au luat cuvîn- 
tul, specificînd mijloacele pastorale pe care le-au 
considerat mai potrivite, în vederea unei mai efi- 
ciente lucrări în parohii, pentru formarea religios- 
morală și patriotică a preoţilor și credincioșilor, 
lucrare care are permanent în vedere relațiile 
frăţești existente între cultele din țara noastră, 
ceea ce reprezintă și o contribuţie la întărirea uni- 
tății spirituale a poporului român. 

La punctul doi de pe ordinea de zi, la propu- 
nerca rectoratului Institutului Teologic Universitar 
din Sibiu, Ierarhii din Mitropoliile Ardealului și 
Banatului au aprobat, urmînd a fi confirmate de 
P.F. Părinte Patriarh Justinian, unele modificări 
în componenţa corpului didactic de la Institutul 
menţionat în urma pensionării P.C. profesori Is. 
Todoran și Gh. Șoima. 

Candidaţilor în cauză — P.C. pr. 1. Ică, P.C. 
pr. I. Glăjar și P.C. diacon I. Popescu — li s-au 
făcut, de către Ierarhii transilvăneni, recoman- 
dările cuvenite pentru munca ce îi așteaptă, în 
care să fie cît mai apropiaţi de studenții teologi, 
cărora să le fie pilde Pre în toate privinţele, 
urmărind nu numai împărtășiri de cunoștințe, ci 
și plămădirea conștiinței acestora, spre a deveni 
preoți vrednici și fii buni ai Patriei. 

Sînt aprobate de asemenea și alte propuneri 
privitoare la mai buna lucrare a Institutului. 

La punctul trei de pe ordinea de zi s-au dis- 
cutat obligaţiile materiale ce revin Eparhiilor 
transilvănene, care își formează viitorii preoţi la 
Institutul Teologic Universitar din Sibiu. 

Consfătuirea de la Sibiu a prilejuit pentru 
Ierarhii din Mitropoliile Ardealului și Banatului 
un rodnic schimb de experiență ce va folosi în 
activitatea viitoare din Eparhiile transilvănene. 


„Hristos se naşte, măriţi-l!“ 


(Din Catavasiile Crăciunului) 


Cu ajutorul Celui Atotputernic am ajuns și în 
acest an în preajma Nașterii Domnului, a Cră- 
ciunului. Acest mare praznic creștinesc ne pune 
și de data aceasta înaintea ochilor noştri sufleteşti 
nu numai un eveniment unic în istoria noastră 


religioasă —  în'ruparca Fiului lui Dumnezeu, 
piatră de hotar de la care se numără anii erei 
în care ne aflăm — ci cu deosebire alte două 


aspecte de covirșitoare importanță pentru viaţa 
noastră creștinească și anume: Pe de o parte făp- 
tura noastră trupească și sufletească rănită adînc 
de ceea ce noi numim păcat, iar pe de altă parte 
dragostea nemărginită a lui Dumnezeu aplecată 
pentru vindecarea acestei răni. 


După cum știm și după cum vedem, sînt în 
lumea aceasta multe realități minunate, pe care, 
dacă le luăm în seamă, bucuria vieţii, dorința de 
a trăi crește nemărginit. Mulţi am contemplat 
poate în seara primei Duminici din luna noiem- 
brie a.c. o lună plină ce se ridica majestuoasă pe 
un cer senin și într-o atmosferă domoală de sfirşit 
de toamnă, cînd o bucurie tainică ne-a străbătut 
făptura. Tot în această toamnă unii am văzut la 
televizor, iar alţii am fost părtași direct la bucuria 
muncii culegerii unor bogate roade cu care au 
fost binecuvintate cîmpurile, viile și livezile pă- 
mîntului nostru străbun. Dacă primăvara sufletele 
ne tresaltă odată cu apariţia covoarelor de flori 

„Hristos se naște, 
e msi st 
măriţi-l | 
(Urmare din pag. 1) 
şi cîntecul păsărilor, în aceeași măsură ne desfată 
codrii ruginii, crestele munţilor înălțate în seninul 
limpede al toamnei, ca și pîraiele ce-și rostogolesc 


apele curate, liniștindu-ne și încîntîndu-ne urechea 
cu muzica odihnitoare a cascadelor. 


Lucrul minunat este apoi omul, fiecare din noi, 
cu zestrea lăuntrică cu care am fost binecuvîntaţi 
de Părintele luminilor, cu darurile pe care le-am 
primit fiecare cu obligaţia de a le face să crească 
și să rodească în fapte de lumină, cu puterea 
noastră de muncă, cu omenia noastră, cu dra- 
gostea noastră de oameni, de adevăr, de frumos, 
de bine, cu vibraţiile noastre lăuntrice, cu gîn- 
direa și inteligența noastră cu care putem pătrunde 
tainele lucrurilor, toate acestea constituind izvoare 
adinci și nesecate de bucurii. 


Există însă și o altă vădită realitate care întu- 
necă adesea ceea ce, după învățătura Bisericii 
noastre, Dumnezeu a făcut bun. Noi credincioşii 
îl numim păcat, pe care putem să ni-l închipuim 
ca o imensă caracatiță, cu nenumărate braţe sau 
tentacule. 


Un prim tentacul este de pildă mîndria oarbă 
ca și ambiția deșartă nesăbuită, care împing pe 
unii să nu se vadă decit pe ei înşişi, interesele 
lor meschine, sfidînd interesele generale, obștești, 
călcînd și strivind în stînga şi în dreapta fără 
nici o remușcare. De un astfel de tentacul s-a 
lăsat prins Lucifer, care, dorind să fie întocmai 
ca Dumnezeu, a devenit din înger al luminii sim- 
bol al îngerilor întunericului. 


Un alt tentacul este neascultarea, adică ieșirea 
de bună voie dintr-o ordine, dintr-o rînduială sta- 
bilită și verificată a fi bună şi necesară, cum este 
de pildă neascultarea faţă de interesele unei colec- 
Uivităţi mai mari sau mai mici, ca de exemplu 
familia, neascultarea de părinţi. Urmările le 
cunoaștem și din Parabola cu fiul cel pierdut sau 
rătăcit. De această neascultare s-a lăsat sedusă şi 
prima pereche de oameni, Adam și Eva, iar urmă- 
rile au fost dezastruoase pentru toți urmașii lor. 
Aceste urmări le exprimă foarte potrivit o cîntare 
bisericească, ce spune: „Chipul măririi Tale cele 
negrăite sînt deși port rănile păcatului.“ 


Rănile acestea sînt urmările neascultării proto- 
părinţilor noștri, așa după cum un copil poartă 
pecetea unei arsuri la soba de care i se interzisese 
sa se apropie. 

Un alt tentacul este lăcomia după bunuri mate- 
riale, după lucruri nemuncite, pentru a fi folosite 
apoi în chip egoist. În luna octombrie a.c. a apă- 
rut în presa cotidiană o știre care relata cum o 
milionară britanică a plătit toate locurile unui 
avion pe distanța Londra—Halifax (Canada), cu 
20.000 dolari, pentru a-și duce în uhnă cei doi 
cîini ai săi, în timp ce milioane de oameni abia 
îşi duc zilele din cauza mizeriei. Alături de alte 
cauze, această lăcomie a dus de multe ori la răz- 
boaie şi alte multe neajunsuri, cum ne încredin- 
țează și Sf. Apostol Iacob (Iacob 4, 1—3). Acest 
hidos păcat a creat la timpul său clasa sclavilor 
şi el produce și astăzi multe suferințe omenești. 

Alt tentacul este apoi pofta necontrolată a 
cărnii, desfrinarea, care, după cum știm, l-a ucis 
pe Urie, pe vremea regelui David, acest păcat 
făcînd şi astăzi multe victime omenești. 

Ura, discriminarea rasială, şovinismul, minciuna, 
lenea, invidia, beţia, răzbunarea și încă altele sînt 
şi ele tot astfel de tentacule care, toate, sapă 
într-un fel sau altul la temelia făpturii noastre 
trupești și sufletești, destrămînd-o și, destule ori, 
ucigînd-o atit fizic cât și moral. 

lată însă că dragostea nemărginită a Marelui 
nostru Ziditor față de făptura Sa s-a concretizat 
în întruparea Fiului Său, Miîntuitorul nostru lisus 
Hristos, pentru a ucide păcatul, intrat în lume 
prin libera noastră voinţă, și pentru a ne readuce 
la starea de dinainte de primul păcat, ba şi mai 
mulr decît atît. „În aceasta s-a arătat dragostea 
lui Dumnezeu întru noi — spune Sf. Apostol Ioan 
— că pe Fiul său cel unul născut l-a trimis în 
lume, ca printrînsul viața să avem“ (1 loan 4, 9). 
Este acesta un lucru într-adevăr ieșit din comun, 
măreț în adevăratul înţeles al cuvîntului, cu 
neputinţă de pătruns cu mintea noastră mărginită, 
ceea ce încă primii creștini au exprimat în cuvin- 
rele: „Cu adevărat, mare este taina creștinătății, 
Dumnezeu s-a arătat în trup...“ (| Tim. 3, 16). 

Dacă modul în care Fiul lui Dumnezeu a luat 
trup de om — fapt sărbătorit de noi la Crăciun 
— este cu neputinţă de înţeles, roadele întrupării 
însă sînt vădite pentru noi toți. El a adus în 
lume, chiar din noaptea sfîntă a Nașterii, zorii 


“Aniversarea zilei de 


1 Decembrie 1918 la 


Episcopia ortodoxă din Alba lulia 


La Alba Iulia a avut loc o sesiune de comu- 
nicări, cu tema Unitate, Continuitate și indepen- 
dență în istoria poporului român, organizată în 
cadrul manifestărilor Festivalului „Cintarea Româ- 
niei“, ţinută sub auspiciile Comitetului de cultură 
și educaţie socialistă al judeţului Alba, în cadrul 
Muzeului Unirii. La această manifestare a parti- 
cipat şi Episcopia ortodoxă de Alba Iulia, prin 
profesorul lon Berciu, bibliotecar principal, care 
a ţinut, în colaborare, două comunicări precum şi 
prin participarea unei părţi din personalul Epis- 
copiei. Totodată în cadrul instituţiei noastre, a 
fost organizată o şedinţă solemnă, la care an luat 
e toți lucrătorii şi mai mulţi invitaţi din loca- 
itate, 


Cu acest prilej P.S. Sa Emilian a încredințat 
pe P.C. consilier Toma Păunescu să deschidă 
ședința, prin citeva cuvinte privitoare la impor- 
tanța zilei de 1 Decembrie 1918 în istoria poporu- 
Iui român. A vorbit domnul profesor untversitar 
Dr. Vasile Netea, care a dezvoltat subiectul: 
„Rolul Bisericii în menţinerea și desăvirșirea uni- 
tății spirituale a poporului român din cele trei 
țări românești. Domnia Sa a scos în evidenţă, în- 
deosebi, valoarea celor trei cărţi bisericeşti funda- 
mentale, Cazania lui Varlaam (1643), Noul Testa- 
ment de la Bălgrad (1648) și Biblia de la București 
(1688). S-au prezentat marile etape istorice din 
trecut, cu momentele lor botăritoare, accentuîn- 
du-se, cu documentaţie deosebită, rolul important 
pe care l-a avut Mitropolia Transilvaniei de la 


Alba Iulia, care a constituit, chiar după căderea 
marelui voievod Mihai Viteazul, nucleul menţinerii 
unităţii spirituale a neamului nostru. 

Refacerea Episcopiei de la Alba Iulia continuă 
o glorioasă tradiţie culturală şi pastorală în acest 
oraș providenţial, unde la 1 Decembrie 1918 s-a 
proclamat desăvirşirea unităţii de stat a României. 

A urmat apoi alocuțiunea domnului profesor 
Eugen Hulea, un veteran din 1918 și cunoscut 
istoric al Transilvaniei, care, după ce a enumerat, 
pas cu pas, momentele mai importante, care au 
constituit preliminările marii Unirii a tuturor 
românilor de la 1 Decembrie 1918, a dat citire 
unui emoţionant fragment din amintirile sale de 
la această măreaţă zi din istoria patriei noastre. 

În încheiere, P. S. Sa Emilian a mulţumit, prin 
cuvinte elogioase, celor doi iluștri conferenţiari şi 
a subliniat încă odată importanța zilei de 1 De- 
cembrie 1918 pentru poporul român şi pentru 
Biserica străbună, accentuind și împlinirea biseri- 
cească din 1948, menită să întărească unitatea 
națională. P. S. Sa a ţinut să evoce, ca şi în alte 
împrejurări, rosturile Eparhiei ort. rom. de Alba 
Iulia, pe linia bisericească şi patriotică, mulțumind 
tuturor colaboratorilor bisericeşti şi laici, care și-au 
oferit serviciile, contribuind la continuarea tra- 
diției culturale a vechiului așezămint de la Alba 
Iulia. 

La sfirşit s-a intonat de către întreaga asistenţă 
imnul „Pe-al nostru steag e scris Unire”. 

Ion Berciu 


O recentă şi valoroasă lucrare a Prea Fericitului 
Patriarh Justinian 


De curînd a apărut cel de al doisprezecelea 
volum din monumentala lucrare a Prea Fericitului 
Patriarh Justinian: Apostolat social, volum intitu- 
lat: „Urmînd sfintelor predanii și rinduieli stră- 
moșești“, apărut în Editura Institutului Biblic și 
de Misiune Ortodoxă, București, 1976, p. 254. 

Lucrarea a apărut cu prilejul celei de a 75-a 
aniversări de la nașterea Prea Fericirii Sale și 
cuprinde pilde și îndemnuri pentru cler, grupate 
pe ani, începînd cu anul 1973 şi continuînd cu 
cele din anii 1974 şi 1975. Prea Fericitul Patriarh 
Justinian a călăuzit în acest răstimp întreaga 


lucrare a preoțimii noastre prin cuvîntările și 
articolele pastorale, prin scrisorile irenice, prin 
pastoralele, pildele și îndemnurile către cler, ros- 
tite şi scrise în cursul anilor 1973—1975. 
Volumul cuprinde principii ale învăţăturii creș- 
tine, lămurirea și adîncirea unor probleme actuale 
care să fie drept călăuză și dreptar pentru preoți 
și pentru credincioși în orientarea spre social a 
lucrării Bisericii, aspecte actuale privind activitatea 
preoților și credincioșilor, sau prezentarea unor 
aspecte noi a problemelor pastorale și liturgice. 
(Continuare în pag. 4) 


unei păci veșnice, care, chiar dacă nu s-a instau- 
rat deplin încă, a devenit un ideal scump pentru 
toți oamenii de bine; El ne-a învăţat pentru 
prima dată că sîntem fraţi, indiferent cum ne-ar 
chema şi ce culoare am avea, și deci să trăim 
frățește; El a osîndit nedreptatea, asuprirea, lenea, 
desfrinarea și toate păcatele; El ne-a scos din 
orbirea religioasă, arătîndu-ne calea către singurul 
și adevăratul Dumnezeu, cu un cuvînt, așa cum 
spune Sf. Apostol Petru, El ne-a chemat pe toţi 
„dintru întuneric la minunata sa lumină“ (1 Petru 
2, 9). 

Prin pilda vieţii Sale, prin cuvîntul și harul 
Său, lisus-Domnul nostru a lucrat și lucrează 
asupra făpturii noastre lăuntrice, pentru înnoirea 
ei, pentru înnobilarea ei, pentru tot mai multa 
ei domesticire, pentru sensibilizarea conștiinței 
noastre morale, astfel ca, pe cît se poate, păcatul 
să aibă cît mai puţină putere asupra noastră, a 
celor ce, cu ajutorul lui Dumnezeu, ne străduim 
să ne întărim mereu în bine. 

De aceea Sf. Apostol Pavel — care, atunci cînd 
spunea că „cu darul lui Dumnezeu sînt ceea ce 
sint“ (I Cor. 15, 10), mărturisea deschis ajutorul 
lui Dumnezeu în realizarea personalității sale 
religios-morale — ne îndeamnă pe toţi „să mul- 
țumim lui Dumnezeu, care ne-a dăruit nouă 
biruință (asupra păcatului) prin Domnul nostru 
lisus Hristos“ (I Cor. 15, 57). 

Roadele Nașterii Domnului au fost simţite din- 
tru Început și de obştea cea mare a credincioșilor, 
care au preamărit în felurite forme pe Dumnezeu 
pentru dragostea Sa, pentru atotputernicia Sa, 
pentru dreptatea Sa, pentru atotperfecțiunea Sa, 
pentru toate binefacerile Sale revărsate asupra 
noastră. 

„Mărire Tie, Celui ne ne-ai arătat nouă lumină“ 
— spunem la începutul Doxologiei. 

Aceste simțăminte au născut și minunatele 
noastre colinde, care constituie o parte de seamă 
din  negrăita comoară folclorică a poporului 
român. 


— ——— —. —— = —_ = 


„Astăzi s-a născut Hristos, 
Mesia, chip luminos. 
Lăudaţi şi cîntaţi 
Şi vă bucuraţi 


ve nn Te RE e 


Ia sculaţi, creştini, sculați, 
Și cu toți vă bucuraţi, 
Că azi s-a născut Hristos 
Oamenilor de folos. 


Prunc dumnezeiesc, frumos 
Carele din iad ne-a scos 
Şi la cer ne-a ridicat 
Jertindu-ne de păcat. 


Sînt doar cîteva exemplificări din noianul de 
colinde, care ne înalță sufletește acum, la Cră- 
ciun, și care ne-au umplut copilăria, cînd vesteam 
această mare bucurie creștinească pe la casele 
celor ce cu drag ne așteptau. 


* 


Tort o colindă spune că Lisus-Domnul nostru a 
venit în lume: 


„Să ne-arate cu al Său grai 


Care-i calea către rai.“ 


Întîmpinînd Nașterea Sa cea mai presus de fire, 
se cuvine deci să ne reamintim mai cu osebire de 
obligaţia pe care o avem de a ne orindui viaţa 
potrivit poruncilor Sale sfinte, de a ne feri, cu 
ajutorul luminilor și harului Său, de orice păcat, 
de a ne strădui să umplem fiecare clipă, fiecare 
minut, fiecare zi cu fapte cît mai ziditoare, prin 
care să ne dovedim oameni şi creștini cît mai 
adevăraţi, urmași demni ai Celui ce ne-a chemat 
„la minunata Sa lumină“. 


Diac. Gh. Papuc 


> 

POLI IA —ieri si ezi 


Perlă a frumuseţilor naturale, cu o neasemuită 
privelişte de pitoresc, Rohia apare dintotdeauna 
drept una dintre cele mai odihnitoare așezări 
românești, cu o străveche existență istorică. Însăși 
denumirea comunei dăinuind, după istoricii străini, 
printre care ]. Kadar, din cuvîntul slavon „rogu“ 
(deal sau culme), indicînd astfel însăşi topografia 
locului, situează vechimea Robhiei și a vecinătăţilor 
ei, în raport cu circulaţia acestui cuvînt, ca și a 
altora, pînă către secolele VII—IX. 

De pe împrejurimile vecinătăţilor ei, privirile 
drumeților, ori din ce parte ar veni, dinspre Mara- 
mureș prin Baia Mare, de la Năsăud și Dej, înfră- 
țesc — sub cupola albastră a cerului — unele 
dintre cele mai pitorești ţinuturi ale pămîntului 
românesc și ale istoriei noastre, 


Loc de trecere din acel leagăn legendar al Mol- 
dovei, care a fosr Maramureșul lui Bogdan, către 
țara baladelor lui Pintea Viteazul, Rohia stă măr- 
turie vie a unui trecut dintre cele mai frămîntate, 
din care nu lipsesc nici trecerile pe aici ale năvă- 
litorilor, timpuri din care au rămas în Rohia, pînă 
în zilele noastre, punctul numit „Piciorul Groapei“, 
unde localnicii se refugiau de frica năvălitorilor, 
iar în partea de jos a comunei, denumirea de 
„Tabără“, marchează locul unde tătarii poposeau 
pentru a-și împărți prăzile. 


De altfel, nenumărate alte fapte, împodobind 
trecutul rohian, sînt pomenite şi de hrisoavele din 
anul 1325 şi reînviate apoi, documentar în însem- 


totul firesc ca — și în cuprinderea străbunei așe- 
zări rohiene, precum și a vecinătăţilor sale — să 
se fi ridicat împliniri de artă bisericească, forme 
durabile ale geniului constructiv local. Din el, ca 
și din dragostea către Cel Atotputernic, care a 
presărat cu troițe toate drumurile acestor plaiuri, 
s-a înălțat biserica de lemn din Dimb, construită 
în 1790, dar transferată la Leorda—Dej după 
1925, precum și aceea din Gura Uliţei, răscruce de 
drumuri, în care pe vremuri de restriște, straja 
satului anunța primejdia năvălitorilor, datînd din 
anul 1803, aflată astăzi în Bloaja—Cavnic, am- 
bele remarcabile opere de artă și arhitectură pri- 
mitivă, armonizind în ansamblul lor linia maies- 
tuoasă, distinsă, și detaliile ornamentale, caligra- 
fiate în lemn, specifice tipului maramureșan, cu 
măreţia bisericilor de lemn din zona Lăpușului, 
Boiereni, Răzoare, Rogoz, Văleni, culminind cu 
cele din Plopiș și Surdeşti, la care se adaugă multe 
alte monumente de artă din Maramureş. 


În spiritul străbunelor tradiţii rohiene, în care 
Lăpuşul se identifică în adînc cu Maramureșul, 
Ţara Oașului și Năsăudul, acestea ar întregi în cel 
mai fericit și mai întemeiat mod viziunea româ- 
nească prin readucerea celor două bisericuțe din 
lemn (cea din Bloaja fiind neutilizată) în locul 
de baștină, ca piese muzeistice, alături de actualele 
biserici de zid din Rohia, biserica Sf. Nicolae din 
Baltă, construită în 1908—1912, începută de meș- 
terul Matei Pop și terminată de maistrul Petre 


sat ee 


di ge 

In Valea biveieit dia 
satul Bâtin a existoi 
O bişerică în sec. XIV, 


Bisarica de lemn Saca 08 aj 
mutată in Leorda-Dej , Lu l | 
m Dat șă 


— La 4 


„ ROHIA VEDURE GENERALA 


narea de pe Codicele Drăganu, care a circulat în 
Rohia (1630), ca şi însemnările de mai tîrziu, de 
pe filele „Cazaniei preotului Samoilă“ din Poiana 
Porcului, deopotrivă ostenitor întru ale Bisericii şi 
întru cele cronicăreşti. 

Chiar dacă, căutînd adăpost de vitregia vremu- 
rilor, rohienii și-au transferat temporar cîte odată 
vetrele strămoşeşti ale vieţuirii și credinţei stră- 
bune, în locuri mai ferite, însă așezarea de temei 
a obștei lor a rămas puţin schimbată în timp, 
înscriindu-se într-o arie geografică rămasă aceeași 
pînă în zilele noastre, iar trecerile dintr-un loc în 
altul au îmbogăţit acele locuri cu ceea ce, de 
peste vremuri, a alcătuit semnul permanenţei 
neamului nostru — altare ale credinţei, ridicate 
pe glia strămoșească. 

În acest fel se lămurește toponimic chiar numele 
unor văi, cum este aceea zisă „a Bisericii“, din 
satul Bătrîn, veşnicind pomenirea sfîntului locaș 
care, după nestinsa memorie locală, a ființat acolo 
înainte de secolul al XIV-lea, precum şi Prestolul 
celei de-a doua biserici rămas în Valea Părinciului, 
şi el mărturisind, ca o dăltuire în cremene, neîn- 
doioasa existență acolo, a unei biserici, căreia i-au 
urmat alte patru sfinte locașuri. 

Ţinur de păduri nesfîrșite, din trupul cărora 


s-au cioplit aceste nenumărate minuni ale arhitec- 
turii țărănești, printre bisericile din lemn, era întru 


Hosu din Glod prin grija preotului Iustin, și de 
biserica: „Nașterea Sfintei Născătoare de Dumne- 
zeu“ din Gura Uliţei, ridicată de meşterul Petre 
Hosu din Glod prin strădania preotului Nicolae 
Gherman, care devine şi ctitorul Mănăstirii Sf. 
Ana din Rohia. 

Aceste sfinte locașuri, numai parţial zugrăvite 
în interior, au stîrnit nu numai admiraţia, simţirea 
românească de gînd din aceste colțuri de ţară, dar 
întristează privirea celor ce apreciază trecutul nos- 
tru istoric-cultural, prin relevarea unei strădanii 
rămase, ca aspect interior, neîmplinită. Sînt desi- 
gur, în cuprinsul țării noastre, multe asemenea 
monumente, la a căror temelie ne obișnuim să 
vedem, mai ales trăinicia, acel gind de dăinuire 
înfiripat în zidiri. 

Prin vrednicia aceluiași preot Nicolae Gherman, 
de veșnică pomenire, pe Dealul Viei s-a înălțat 
Mănăstirea Sf. Ana, pildă de osîrdie creștină, de 
la a cărei întemeiere se împlineşte anul acesta o 
jumătate de veac și al cărei dangăt de clopote 
glăsuieşte pînă departe, către inima voievodatelor 
pămînturilor maramureșene. 

Vrednică de trecutul său, împodobit cu nenu- 
mărate tradiții, înfăptuiri şi împliniri istorice, din 
care amintim participarea sa la Revoluţia din 1848 
și la Marea Adunare Naţională de la Alba Iulia 
din 1918, Rohia capătă în zilele noastre o dimen- 
siune pregnantă: aceea de centru civic, cultural al 
zilelor noastre. 

Înseninări 


Brâncuși 


S-au împlinit în anul acesta o sută de ani de 
la nașterea marelui nostru sculptor Constantin 
Brâncuşi. Acest eveniment ne obligă pe fiecare 
dintre noi să facem un scurt popas la Masa tăcerii, 
lîngă Coloana infinitului, la Poarta sărutului, 
lîngă  Cuminţenia pămîntului, în fața Păsării 
măiestre și a Domnișoarei Pogany, pentru că toate 
acestea pentru noi, cei ce sintem dintr-un neam 
cu Brâncuşi, sînt foarte grăitoare. 

În timp ce străinii nu l-au înţeles, sau, mai 
bine spus, l-au înţeles greșit, noi îl înțelegem mai 
adinc decir exprimă semnele pravetale ce ne-au 
rămas de la el la noi în ţară sau în marile muzee 
ale lumii. 

Noi îl înţelegem pe Brâncuși nu numai după 
literă ci și după cuvîntul sfint, după duhul lui 
autentic, ce vorbește românește prin opera pe care 
a creat-o. Creaţia lui Brâncuși nu este decit un 
rod strălucit al spiritualității românești. 

Prin creația sa Brâncuși exprimă niște credinţe 
ce nu sînt numai ale lui, ci sînt comori ale 
întregii noastre naţiuni, ce de milenii se află și se 
dezvoltă aici, în spaţiul dominat de cîntecul mio- 
riței, de la poalele Carpaţilor. 

Cuminţenia pămîntului nu este decît o replică 
a Giînditorului, înrudită cu acesta, exprimind ace- 
leași sentimente, dar într-un alt grai şi pentru o 
altă lume. 

Domnișoara Pogany este făptura înobilată a 
fiinţei românești, care nu s-a impus niciodată prin 
forme rotunde, carnale, ci de spiritualizare supe- 
rioară a materiei obișnuite, așa cum ne închipuim 
fiinţele ce au ajuns la un grad de înaltă cultură 

(Continuare în pag. 4) 

— Actul istoric de la 30 decembrie 1947 prin 
libertăţile create a multiplicat iniţiativa şi spi- 
ritul creator al omului în toate domeniile: în pro- 
ducţia materială, artă, literatură, cultură, ştiinţă, 
în viața politică şi socială a ţării ca şi în viața 
veligios-morală a Bisericii noastre. Munca patrio- 
tică, întrecerea în muncă, invențiile şi perfecţio- 
năvile sînt doar citeva din iniţiativele populare 
care au apărut în prima etapă, ca mlădiţe tinere, 
prevestind o lume nonă. Noua formă de guver- 
nămint a sădit în conștiința omului demnitatea 
de om liber, conștiința vie că trăieşte un timp 
al său, făurit de el, o nouă dimensiune a patriei 
sale, care îi dă putere, inițiativă şi optimism. 

— Actul de la 30 decembrie 1947 a făcut posi- 
bilă şi crearea unui cadru legal de libertăţi şi 
drepturi democratice de organizare şi funcţionare 
a cultelor religioase în patria noastră înscrise cw 
sfințenie în prima constituţie democratică care s-a 
elaborat imediat după actul proclamării republicii 
şi, în baza lui, Constituţia din 1948. 

Biserica Ortodoxă Română a sprijinit toate ini- 
țiativele progresiste ale poporului, în interesul 
acestuia, 

Din perspectiva a aproape trei decenii de la 
proclamarea Republicii Populare Române ne min- 
drim azi, clerici şi credincioși, alături de întreg 
poporul muncitor nu numai cu marile valori ma- 
teriale realizate pe întreg cuprinsul patriei — 
fabrici, uzine, exploatări ş. a. — dar şi cu valorile 
spirituale — între care în primul rînd cu cele 
politice — recunoscute şi apreciate pe plan intern 
şi internaţional. 

Clericii și credincioșii Bisericii noastre mândri 
azi că concomitent cu realizarea valorilor de inte- 
ves naţional şi patriotic au putut și au înscris în 
fila istoriei Bisericii şi realizarea de valori biseri- 
cești, cum sînt mulţimea de biserici construite, de 
case parohiale, pictări şi zugrăviri de locașuri ca 
şi îndeplinirea în deplină libertate a tuturor nevoi- 
lor religioase, reîntregirea Bisericii ş. a., garantate 
prin legi de stat şi respectate în patria noastră, 
sprajineie cu entuziasm realizarea de noi valori 

e interes naţional şi patriotic. 

Diacon Joan N. Floca 


Prezentăm și o ilustrată, care reprezintă, în 
imagini, o sinteză a acestei semnificative localităţi 
din Transilvania. 

Datele istorice sumare pe care le dăm aici pot 
constitui un îndemn la drumeţie și un ghid de 
cercetare şi prezentare a parohiilor pentru preoți. 

EMILIAN BIRDAȘ 
Episcop de Alba Iulia 

Festivitatea deschiderii anului Universitar 1976/1977 


la Institutul Teologic Universitar din Sibiu 


Festivitatea de deschidere a anului universitar 
1976/77 la Institutul Teologic din Sibiu, ţinută în 
ziua de 11 octombrie 1976, s-a desfășurat cu o 
solemnitate şi într-un cadru deosebit, la ea luind 
parte toţi Ierarhii din Mitropoliile Ardealului și 
Banatului: îi. PP. SS. Mitropoliţi Nicolae Mladin 
al Ardealului şi Nicolae Corneanu al Banatului, 
Î.P.S. Arhiepiscop Teofil Herineanu al Clujului, 
PP. SS. Episcopi Emilian Birdaș al Alba Iuliei, 
Visarion Aștilean al Aradului, Vasile Coman al 
Oradiei, PP. SS. Episcopi-vicari Timotei Lugojanul 
al Timişoarei şi Iustinian Maramureșanul al Cluju- 
lui. Această participare unanimă a lerarhilor din 
cele două mitropolii a subliniat importanţa acestei 
festivități, deoarece în cadrul ei au fost sărbătoriţi 
P.C. profesori Isidor Todoran, fostul rector al 
Institutului și Gheorghe Șoima, care au trecut la 
pensie pe data de 1 septembrie 1976, de asemenea 
a fost înscăunat ca nou rector al Institutului P.C. 
pr. prof: Grigorie Marcu. 


Festivitatea a început la ora 11,30, cu slujba 
Invocării Duhului Sfînt în biserica catedrală, 
oficiată de un sobor de preoţi și diaconi, în pre- 
zenţa Înalţilor Ierarhi, a profesorilor și studenților 
Institutului, a unor invitați și a unui număr de 
credincioși. După încheierea serviciului divin, la 
Reședința mitropolitană, în prezenţa Ierarhilor din 
cele două Mitropolii, a corpului profesoral al Insti- 
tutului şi a membrilor Consiliului arhiepiscopesc, 
P.C. arhid. prof. C. Voicu, prorectorul Institutu- 
lui, a dat citire adresei Sfîntului Sinod nr. 14.306/ 
1976 către Institutul Teologic Universitar din 
Sibiu, prin care se aduce la cunoștință că P.C. 
pr. prof. Grigorie Marcu a fost numit de Sinodul 
Permanent al Bisericii Ortodoxe Române și recu- 
noscut de Departamentul Cultelor ca rector al 
Institutului pe dara de 1. IX. 1976. 


În alese cuvinte, P.C. pr. prof. Grigorie Marcu 
a mulţumit tuturor factorilor bisericești şi de stat 
pentru cinstea ce i s-a făcut prin numirea în 
această funcțiune, iar Î.P.S. Mitropolit Nicolae 
al Banatului a adus, în numele Ierarhilor din cele 
două Mitropolii, călduroase felicitări şi urări de 
activitate rodnică noului rector. 

Programul festiv s-a desfăşurat în Aula Institu- 
tului, în prezența Înalţilor Ierarhi, a reprezentantu- 


lui Departamentului Cultelor, a profesorilor și stu- 
denților Institutului, a membrilor Consiliului arhi- 
episcopesc și a unor delegați și invitați. După 
cuvîntul de deschidere, rostit de P.C. arhid, prof. 
Constantin Voicu, prorectorul Institutului, a urmat 
apoi cuvintul noului rector, P. C. pr. prof. Grigorie 
Marcu. 

Corul studenţilor teologi, sub conducerea P.C. 
Diacon lector I. Popescu, a executat mai multe 
compoziții bisericești și patriotice, ca: „Taina creș- 
tinătăţii“; „Rugăciune“ și „Ce te legeni, codrule?“ 
de M. Eminescu; „În ritmul muncii“, de Gh. 
Șoima și „Republică, măreață vatră“, de I. Chi- 
rescu. 

Din partea invitaţilor, reprezentantul Departa- 
mentului Cultelor a adus cuvîntul de salut al 
D-lui Gh. Nenciu, Conducătorul Departamentului, 
iar D-l prof. Kristoff Klein a adus salutul Insti- 
tutului Teologic Protestant, secția luterană din 
Sibiu. 

În numele Ierarhilor din Mitropoliile Ardealului 
și Banatului a luat cuvîntul Î.P.S. nostru Mitro- 
polit Nicolae al Ardealului, care a subliniat că 
prezenţa la această festivitate de început de an, 
care însumează în sine alte două însemnate eve- 
nimente: ieșirea la pensie și sărbătorirea fostului 
rector al Institutului, P.C. pr: prof. Isidor Todo- 
ran și a P.C. prof. Gheorghe Șoima, precum și 
înscăunarea noului rector al Institutului, P.C. pr. 
prof. Grigorie Marcu, a tuturor lerarhilor ka 
Ardeal și Banat, este o expresie a unităţii noastre 
bisericești și cetățenești, cu toții fiind strîns uniţi 
în jurul conducătorilor noștri bisericești și de stat, 
în frunte cu Prea Fericitul Patriarh Justinian și cu 
Domnul Președinte Nicolae Ceauşescu, pentru a 
sluji în același timp Biserica, poporul și scumpa 
noastră Patrie. Î.P.S.Sa a adresat cuvinte de 
preţuire și elogiere celor doi profesori trecuţi la 
pensie, precum și felicitări și urări de spor la 
muncă noului rector al Institutului, P.C. prof. 
Grigorie Marcu. 

Festivitatea s-a încheiat cu citirea de către P.C. 
Păr. rector a textului telegramelor trimise cu acest 
prilej Prea Fericitului Părinte Patriarh Justinian 
şi Domnului Gheorghe Nenciu, conducătorul De- 
partamentului Cultelor. 

1, 


O recentă şi valoroasă lucrare... 

Totodată volumul cuprinde și contribuţia Bisericii 
Ortodoxe Române la lucrarea de întărire a uni- 
tăţii interortodoxe și colaborării în scopul stabilirii 
în lume a unui climat de pace și progres social, 
de colaborare în spiritul dragostei creștine, de in- 
tensificare a relaţiilor frăţeşti între toate cultele 
din ţara noastră în spiritul unui ecumenism real, 
activ. 

În partea întiia a volumului intitulat: „Cinstire 
adusă Bisericii strămoșești“, Prea Fericitul Patriarh 
Justinian insistă în afirmarea unui principiu de 
căpătii al „Apostolatului social“, și anume asupra 
aceluia că „Patria pentru noi este tot una cu 
Biserica. Biserica Ortodoxă Română în momente 
grele a fost alăturea de poporul român“ (p. 32). 

În cuvîntarea rostită în ziua de 29 aprilie 1973, 
cu prilejul primirii preoţilor din Capitală, în prima 
zi de Paşti, Prea Fericitul Patriarh insistă asupra 
unei misiuni mai active a preoțimii noastre, mai 
temeinice, mai viguroase. Trebuie dusă o activitate 
de lămurire a greșelii în care se află unii credin- 
cioşi care nu ţin la unitatea credinţei noastre. De 
sufletele acestora răspunde preotul lor — zice 
P: F. Sa — răspundem noi toţi. 

Cuvîntul Prea Fericitului Patriarh Justinian 
scris în acest volum ne dă mărturie despre atașa- 
mentul şi statornicia cu care Biserica Ortodoxă 
Română „salută toate înfăptuirile Statului nostru, 
fiind hotărită ca — de pe poziţiile ei proprii — 
să contribuie şi în viitor, cu aceeași abnegaţie, la 
creșterea bunăstării poporului nostru și la con- 
tinua înălţare a prestigiului său, atît înăuntru cît 
şi peste hotare“ (p. 59). 

În partea a doua a volumului: „Ortodoxia are 
misiunea să comunice creștinismului și lumii de azi 
un mesaj comun“, Prea Fericirea Sa arată că „trăim 
azi sub flamura strădaniilor întru făurirea unui 
climat de apropiere, de cunoaștere, de înţelegere 
și conlucrare între state și Biserici“, Se caută punți 
de legătură, de prietenie și frăţietate între oameni 
şi se tinde la înlăturarea certurilor, a nepăsării, a 

învrăjbirilor care ne-au ţinut pînă acum departe 
pe unii de alții. 

În concepția Prea Fericitului Patriarh Justinian 
„Biserica este totalitatea celor ce cred în Domnul 
nostru lisus Hristos, Fiul lui Dumnezeu, și că ea 
este formată din cler și credincioși mireni. Ca 
instituție și locaș de închinare, Biserica nu este 
numai a preoţilor, ci şi a credincioșilor și ca atare 
toți cei ce formează Biserica au îndatorirea să se 
intereseze de bunul său mers“. 

Ca Părinte sufletesc al credincioșilor Bisericii 
noastre, Prea Fericitul Patriarh se bucură din toată 
inima cînd vede că aceşti credincioși își fac datoria 
față de sufletele lor, cercetează biserica, își desă- 
vîrșesc viața sufletească și muncesc cu drag pen- 
tru propășirea materială și spirituală a Patriei. 

Partea a treia a volumului este intitulată: „An 
jubiliar al Bisericii Ortodoxe Române.“ 


În cuvîntarea rostită la reședința patriarhală cu 
prilejul tradiţionalei întîlniri cu preoţii Capitalei 
în ziua de 1 ianuarie 1975, după ce împărtășește 
entuziasmul și bucuria cetăţenilor patriei, pentru 
alegerea în funcția de președinte al Republicii 
noastre a Domnului Nicolae Ceaușescu, eminent 
om de stat şi înflăcărat patriot, face o trecere în 
revistă a realizărilor din Biserica noastră din ulti- 
mele trei decenii, le dă preoţilor îndrumarea „de 
a păstra pe fiii Bisericii noastre uniţi în credinţa 
moşilor și strămoșilor noștri“ (p. 129). 

Prea Fericirea Sa cere preoțimii să fie ascul- 
tătoare și disciplinată, să-și facă datoria și prin 
pilda vieţii lor, prin sfaturile pe care le dau să 
se poată promova legile creștine și învățătura 
Domnului. 

În anul 1975, prin grija Prea Fericitului Patriarh 
Justinian, a fost reînființată Arhiepiscopia 'Tomisu- 
lui — Constanţa de azi — și a fost reînviată 
vechea eparhie transilvană de Alba Iulia. 

Partea a patra a volumului cuprinde telegrame, 
mesaje, scrisori ocazionale, hrisoave, acte comemo- 
rative. 

Brâncuşi 

şi civilizaţie, undeva pe vreo planetă din adincul 
spaţiului. 

Coloana infinitului exprimă credința dintotdea- 
una a românului în continuitatea vieţii, credința 
în nemurire. Prin ea, prin Coloana infinitului, 
auzim cîntecul de dor pe care acest popor îl 
cîntă ori de cîte ori cei dragi sînt plecaţi și 
vedem zimbetul senin al infinitului ce se deschide 
larg şi generos deasupra noastră, a poporului de 
aici, ce i-a plăcut întotdeauna să umble prin lume 
cu fruntea sus, avînd capul descoperit, cum ar 
umbla printr-un templu măreț, plin de dumne- 
zeiești Sfinţi. 

Poarta sărutului este pragul sacru dintre cele 
două lumi, ușa prin care trecem în fiecare zi ca 
printr-un arc de triumf. 

Poarta sărutului are în sine chipul străvechi al 
tuturor porţilor din ţară, ce au fost la noi întot- 
deauna tot atitea arcuri de triumf, pe sub care în 
fiecare dimineaţă ieșeau, la o mare luptă, bărbaţii, 
femeile și copiii și se reîntorceau odată cu Însera- 
rea, toți aceștia, la vetrele lor, încărcați de obo- 
seală, dar și de elanul creator, exprimat mereu 
prin sărut și îmbrăţișări curate. 

lar Masa tăcerii este mai grăitoare decit toate, 
În jurul ei se află așezate cele douăsprezece scaune, 
pe care, în chip nevăzut, stau cei ce jertfesc şi cei 
ce se jertfesc pentru binele omenirii, după pilda 
Celui ce și-a adunat într-o seară ucenicii fringîn- 
du-le în față pîinea vieţii. Acest lucru ni-l mărtu- 
risește chiar Brâncuși, spunînd: „La bătrînețe văd 
că în fond Masa tăcerii este o altă, o nouă Cină 
de taină.“ (Tretie Paleologul, de vorbă cu Brâncuși, 
1976, p. 31.) 

Opera lui Brâncuși, nu prea vastă, dar nemăr- 
ginită în sugestii, a devenit izvor de inspiraţie pen- 
tru o lume întreagă, ce se cerea eliberată de for- 
mele materiale sau spirituale degradante și să-și ia 
zborul ca o pasăre măiastră nu numai spre aştrii, 
spre tainele lumii siderale, ci adînc, mult mai adinc, 
spre infinitele adîncuri ale vieţii senine, spirituale. 

Toată gindirea și opera lui Brâncuși este un 
rod curat al pămîntului românesc. 

La împlinirea unui secol de la nașterea lui 
Constantin Brâncuși, un popas în fața catapetesmei 
celui ce s-a născut la Hobiţa—Gorj este un act pe 
care avem datoria să-l facem și noi şi să aducem 
un luminos omagiu celui ce a ridicat prin opera 
lui cu o nouă treaptă prestigiul poporului român, 
în faţa întregii lumi, așa după cum au făcut și 
Eminescu, Enescu, Grigorescu și alți bărbaţi lumi- 
naţi, ce s-au născut din sînul poporului nostru. 

I. C. Maramureşanul 


Din colindele noastre de Crăciun 


Nouă azi ne-a răsărit 

Cu scutece s-anfăşat 
Domnul lisus Hristos 

Și în braţe s-a purtat 
Domnul lisus Hristos 


Nouă azi ne-a răsărit 
Domnul lisus Hristos 

Mesia cel mult dorit 
Domnul Iisus Hristos 


Cum e robul, s-a smerit 
Domnul lisus Hristos 

Și pe noi ne-a miîntuit 
Domnul lisus Hristos 


Din Fecioară s-a născut 
Domnul lisus Hristos 

Şi cu lapte s-a crescut 
Domnul lisus Hristos 


Colo sus...* 


Dimineaţa cînd se scoală 
Nici pe faţă nu se spală 
Numai merg la făgădău 
Suduie pe Dumnezeu. 
Nu li frică că-i trăzneşte 
Și pe toţi îi risipește. 
Nu li milă de copii 

Că rămîn săraci pustii? 
Și de-acum pîină-n vecie 
Mila Domnului să fie 
Dumneavoastră bucurie 
Și nouă de veselie. 


Colo sus Doamne mai sus 
Sus în vadul cerului 

De-a dreapta Tatălui 

Șede Maica Domnului 

C-un pahar galben în mînă 
Tot închină și suspină 
Vine-un înger şi-o întreabă: 
De ce suspini, Maică dragă? 
Dară cum n-oi suspina 

Că mă doare inima. 

Mulţi oameni de pe pămînt 
Suduie pe Domnul sfînt 


* Colindă din Almaşul Mic de Munte, jud. Hunedoara, 
culeasă de pr. Ioachim Danciu. 


Prin acest nou volum din vasta lucrare a Prea 
Fericitului Patriarh Justinian s-a îmbogăţit teo- 
logia noastră și s-a angajat preoțimea într-un apos- 
tolatr de tip nou. Din el pulsează ca dintr-un izvor 
nesecat grija, dragostea și dăruirea deplină pen- 
tru rîvna pastorală a preoțimii, atașamentul cald 
în slujirea Bisericii și Patriei. 

Pr: prof. Al. Moisiu 

